
SERIA „CĂSĂTORII NEAŞTEPTATE“ 


Karen Jones este căsătorită cu starul hollywoodian Michael Wolfe, 
dar ea este cea nevoită zi de zi să fie o bună actriță şi să joace rolul 
soţiei iubitoare și fericite. Cu un an în urmă, Karen a acceptat 
o căsătorie de convenienţă cu faimosul actor, pentru a pune 
punct zvonurilor legate de viaţa lui personală. Acum, divorțul 
planificat se apropie, aducând pentru Karen cele cinci milioane de 
dolari asupra cărora cei doi au convenit la început, şi ambii soţi îşi 
doresc ca relația lor să se încheie fără scandal. Însă când chipeșul 
ei cumnat apare în viaţa lor şi îi cucerește inima, lucrurile se com- 
plică brusc — spre deliciul presei și al vânătorilor de senzaţional. 

Fermecătorul Zach Gardner apare neinvitat la petrecerea de 
aniversare a unui an de căsătorie a lui Michael cu Karen, hotărât 
să o cunoască, în sfârșit, pe soţia pe care Mike a ţinut-o departe 
de ochii familiei. Însă încă de la prima interacţiune între Zach 
şi Karen sar scântei. Când faimosul cuplu decide să viziteze între- 
gul clan Gardner, Karen se vede nevoită să facă față asaltului 
de întrebări din partea membrilor familiei lui şi să păstreze secre- 
tul lui Michael — inclusiv față de Zach, bărbatul care ar putea 
fi adevărata dragoste a vieții ei. 

Catherine Bybee a debutat în 2009, iar romanele ei au ajuns rapid 
în topurile Wall Street Journal, New York Times, USA Today şi 
Amazon. Seriile ei au fost traduse în peste 20 de limbi și vândute 
în mai mult de 6 milioane de exemplare. 

După un an în care fusese soția lui Michael Wolfe, 
Karen nu se feri când bărbatul apăru în spatele ei, mâi- 
nile îi alunecară pe talia ei şi o sărută pe gât. 

-Aici erai, 

Tânăra zâmbi, privindu-i fața chipeșă, și oftă. Chiar 
era unul dintre cei mai frumoși bărbaţi pe care îi întâl- 
nise vreodată. Păcat că era homosexual. 

-Nu mă ascundeam, zise ea şi se rezemă de el, de 
dragul celor care îi priveau. 

- Masa o să fie servită în treizeci de minute. 

Îndeplineau partea domestică foarte bine, mai bine 
decât majoritatea cuplurilor căsătorite, care îşi spuseseră 
jurămintele pe termen lung. 

- Mă duc să mă asigur că e totul pregătit. 

Bărbatul o sărută pe creştet înainte ca ea să se scuze 
de lângă prietenii cu care vorbise și să se îndrepte spre 
casă. Karen se plimba printre invitaţii de la petrecerea 
aniversară de un an a ei şi a lui Michael și saluta pe 
nume oameni care făceau parte din elita Hollywoodului. 
Se întrebă dacă aceeași mulțime avea să fie prezentă pes- 
te şase luni, la petrecerea lor de divorţ. Ştia, fără nici 
o îndoială, că numele ei avea să fie scos de pe listele 
automate, în timp ce al lui Michael avea să rămână. 
Asta se întâmpla când urma să divorţezi de unul din 
cele mai căutate nume ale industriei. Numai câţiva oa- 
meni din încăpere se așteptau la divorţ. Restul aveau 
să afle la momentul potrivit, din tabloide sau știrile 
despre divertisment. 

Casa cu influențe spaniole se afla în Beverly Hills şi 
avea o priveliște încântătoare asupra orașului. La petrece- 
re erau peste două sute de invitaţi, ceea ce testa limitele 
locului. Din fericire însă, vremea din sudul Californiei 

le oferea o seară caldă, iar invitaţii puteau socializa și în 
casă, şi în afara ei. 

Karen se plimbă printre ei, oprindu-se să accepte una 
sau două îmbrățișări false à la Hollywood, și se îndreptă 
apoi spre bucătărie. Cea care se ocupa de furnizarea mân- 
cării stătea în centrul haosului, dădea ordine și își punea 
în mișcare angajaţii cu tonuri joase și priviri ascuţite. 

- Vera, cum merg lucrurile? 

- Totul e pregătit pentru ora de vârf, doamnă Wolfe. 

Karen nu corecta niciodată folosirea numelui soţului 
ei, deși nu și-l schimbase niciodată legal pe al ei. 

-Şi vinul? 

Vera înălță capul şi zâmbi. 

- Exact cum a ales soţul tău. 

- Bine. 

- Am avut însă o mică problemă cu cantitatea. 

Karen se încruntă. Pentru ea nu conta, însă preferin- 
tele lui Michael erau fine. 

Vera continuă să zâmbească, însă Karen îi putut citi 
emoţiile în ochi. 

- Nu a fost disponibil. Poate ai vrea să vezi tu ce am 
ales. 

- Sigur. 

Karen merse în spatele Verei în timp ce ieșeau pe 
ușa din spate a casei, spre camionul de catering, unde 
Vera îi ceru unuia dintre angajaţi să deschidă o cutie 
din lemn. Inăuntru erau șase sticle de Pinot Noir, toate 
cu etichete elegante și prezentate așa cum trebuia. Însă 
Karen învățase un lucru după ce trăise cu un cunoscător 
de vinuri - și anume, că etichetele nu erau mereu cel 
mai bun indiciu pentru ce era înăuntru. Ştia gustul lui 
Michael şi nu ezită să ia o decizie în numele lui. 

-Nu mi-e familiară eticheta. 

Vera clătină scurt din cap. 

-Nici o problemă. 

Luă un tirbușon din şorţ și scoase dopul unei sti- 
cle. Făcu apoi un semn, şi unul dintre angajaţi îi dădu 
un pahar. 

Vera turnă vinul și îi întinse paharul lui Karen, să 
guste. 

În perioada pe care Karen şi Michael o petrecuseră în 
Franţa, tânăra învățase destule despre vin cât să treacă 
o simplă degustare. Învârti vinul în pahar şi nu observă 
nici o problemă la culoarea lichidului. Adevărul era că 
mereu considerase această parte a degustării a doua 
cea mai inutilă parte. Vinurile roșii erau roşii și cele 
albe - mereu albe. Karen ridică paharul la nas, simţi o 
nuanţă de citrice și fructe de pădure și apoi gustă. 

Plin şi dulce. Nu era nevoie să-l scuipe. Din punctul 
ei de vedere, scuiparea vinului era cea mai inutilă parte 
a degustării vinului. Nu avea nici un sens să scuipi un 
vin care era bun. 

- Merge, îi spuse Verei, care părea să-şi țină răsufla- 
rea. Ai grijă ca primele sticle servite să fie ce a coman- 
dar Michael. 

Vera încuviinţă scurt şi făcu un semn cu mâna, în 
timp ce angajaţii luară sticlele ca să le ducă în casă. Cele 
două femei se întoarseră ca să meargă înăuntru, când o 
siluetă se apropie de ele din spate. 

- Doamnă Wolfe? 

Cu un zâmbet exersat, Karen se întoarse și uită să 
respire. Părul de pe brațe i se ridică, în timp ce un ames- 
tec de senzaţii îi călători pe piele. Bărbatul înalt, cu păr 
şaten și ochi albaştri pătrunzători avea ceva familiar. 
Maxilarul lui era bine definit, ca al lui Michael, și avea 
o barbă de o zi, ceva ce Michael purtase pentru unele 
roluri, deşi mereu prefera să se bărbierească. 

Faptul că se gândi la Michael îi aduse imaginea aces- 
tuia în minte, și își dădu seama că era posibil ca bărbatul 
din faţa ei să fie dublura lui. Doar că ochii acestuia nu 
zâmbeau și pe faţă nu i se citea un zâmbet relaxat. Ceva 
ascuns în privirea lui o făcu să se oprească. Acest bărbat 
era superb, şi corpul ei reacționă la el cu o intensitate pe 
care ea nu o crezuse posibilă. Poate asta simțeau femeile 
care îl priveau pe Michael, iar ea nu. Acest fior sălbatic 

scoperirii, care ducea la posibilități pe care numai 

le ecran le putea împlini. 

În loc să se lase copleșită de imaginaţie, Karen își puse 
mână pe stomac şi încercă să pară neafectată. 

- Te cunosc? 

Bărbatul cu ochi albaștri, întruchiparea sex-appealu- 
iui, se apropie de ea. Fu nevoie de ceva efort din partea 
lui Karen ca să nu se miște. 

Simţindu-i neliniștea, bărbatul se opri, uitându-se 
în jur, ca şi cum tocmai ar fi observat angajaţii care 
se agitau și invitaţii care soseau în spatele lui. Apoi, 
spuse simplu: 

- Zach Gardner. 

Karen îşi păstră zâmbetul pe buze. Numele îi suna vag 
familiar. Amintirile i se plimbară prin minte, până când 
tânăra reuși să se concentreze. 

- Fratele lui Michael? șopti ea. 

Zach încuviinţă scurt şi îşi plimbă privirea pe silueta 
ei. Când ochii li se întâlniră din nou, bărbatul îşi mască 
gândurile, zâmbi și spuse: 

- Şi tu eşti soţia pe care nici unul dintre noi n-a 
întâlnit-o. k 

Karen nu era afectată de prea multe lucruri. Își jucase 
rolul de soție a lui Michael sub privirea atentă a diverși 
paparazzi, a producătorilor, a actorilor și a fanilor, însă 
bărbatul acesta avea asupra ei un efect pe care nimeni 
nu-l mai avusese. O făcu să pună sub semnul întrebării 
decizia de a se căsători. 

Karen făcu un pas în față şi ignoră expresia încrunta- 
tă de pe faţa lui Zach. 

-Nu ştiam că vei veni. 

- Deci ştii că Mike are o familie. 

- Bineînţeles, 

Nimeni nu îi spunea Mike lui Michael. Cumva, fami- 
lia își reamintește mereu de unde vii. 

Karen se fâstâci sub privirea lui, şi ceva din ochii băr- 
batului ezită. Era ca și cum acesta își dădea seama că era 
tăios și că o învinovățea pentru absenţa fratelui lui. Însă 

Karen știa că Michael nu mai era atât de apropiat de 
familia lui. 

-A avut un an plin. 

Karen inventă această scuză pentru Michael, deși era 
conștientă că o parte din motivul pentru care familia 
lui nu fusese implicată în această căsătorie era faptul 
că uniunea lor nu era menită să dureze. Înșelătoria 
lui era menită pentru Hollywood, nu pentru familia lui. 
De fapt, Karen se așteptase oarecum să apară careva din 
familie mai devreme sau mai târziu. 

- Toată lumea e ocupată. 

Asta însemna că lui Zach nu îi păsa de programul lui 
Michael sau de scuzele lui. Asta era treaba lui Michael, 
iar Karen nu voia să intervină între el și familia lui. 

- Sunt sigură că Michael o să fie bucuros să te vadă. 

Karen trecu pe lângă Zach, pentru a-l conduce 
înăuntru. 

-Se pare că nu mi-am ales momentul bun. 

Ar fi fost uşor pentru Karen să sugereze că vizitele 
neașteptate şi neanunţate nu prea picau într-un moment 
bun, dar se abţinu. 

- În nici un caz. 

Cum nu se mai întâlniseră până atunci și nu știa sigur 
dacă Zach îi cunoștea numele, femeia întinse mâna. 

- Apropo, eu sunt Karen. 

Zach îi luă mâna într-a lui, și un fior neaşteptat și 
fierbinte străbătu braţul tinerei. Abia asta nu era o sin- 
cronizare bună. 

Un fior de atracţie era în regulă, dar nu cu fratele 
soţului ei temporar. Asta nu era deloc în regulă! 

Surprinderea se putu citi în ochii lui Zach înainte ca 
acesta să-și tragă mâna. 

- Simt că îţi datorez scuze. 

- Pentru ce? 

„Pentru că te-ai purtat ca un nemernic tăios, chiar 
dacă unul al naibii de sexy?“ Da, poate îi datora nişte 
scuze. 

- Sunt puţin şocat să găsesc o persoană reală în spate- 
le pozelor pe care le-am văzut cu toții. 

- O persoană reală spre deosebire de... 

Zach ridică din umeri. 

- Fratele meu e văzut cu cineva nou la fiecare premie- 
ră de film. Cred că am presupus cu toții că nu ești reală, 
dar constat acum că m-am înşelat. Asta nu-mi scuză gro- 
solănia. Problema mea e cu fratele meu, nu cu tine. 

Karen simţi cum un zâmbet cald îi lumină fața, și 
ceva din privirea lui Zach se îmblânzi. 

- Asta a fost o scuză? 

-Cam trasă de păr, dar da. 

Zach și Michael aveau asta în comun: abilitatea de 
a-și cere scuze fără să spună asta efectiv. Însă Michael 
se pricepea ceva mai bine. 

- Îţi accept scuzele. Acum, haide, Zach, să mergem să-l 
găsim pe fratele tău. 

Karen nu lăsă loc de discuţii când trecu de el și intră 
în casă. 

Câteva capete se întoarseră când cei doi intrară în 
bucătărie. Karen se întrebă dacă angajaţii credeau că băr- 
batul era geamănul lui Michael sau dublura lui, lucru 
care i-ar fi ieşit, cu uşurinţă, lui Zach. Dacă Karen îşi 
amintea bine, Zach era mai mare decât Michael cu cel 
puţin un an. Mai aveau o soră mai mare și alte două 
surori mai mici. Toţi încă locuiau în orășelul din Utah 
în care Michael crescuse și din care plecase la scurt timp 
după liceu. 

Samantha, prietena şi uneori colega lui Karen, îi ieși 
în cale. 

- Aici erai. Michael te caută. 

Samantha îi aruncă un zâmbet lui Zach. 

- Şi noi îl căutăm. Samantha Harrison, el e Zach 
Gardner, fratele lui Michael. 

- Bineînţeles. E greu de ratat asemănarea. 

Samantha dădu mâna cu el. 

- O plăcere. 

Cuvintele lui erau seci, ca şi cum singurul lucru pe 
care şi l-ar fi dorit era să dispară. 

- Unde l-ai văzut ultima oară pe Michael? 

-În grădină. Hai săi arăt. 

Recunoscătoare pentru prezența Samanthei, Karen îi 
aruncă lui Zach zâmbetul ei exersat și îl conduse prin 
casă, în grădina în care se aflau și mai mulți invitaţi, care 
îl priveau pe nou-sosit. 

Michael stătea cu spatele la ei. 

Karen îl atinse pe umăr și îi atrase privirea, înainte ca 
bărbatul să se uite dincolo de ea. 

- Michael, uite peste cine am dat. 

Confuzia se amestecă pentru o fracțiune de secundă 
cu recunoașterea, apoi se petrecu cel mai surprinzător 
lucru. Michael îşi pierdu puţin cumpătul. 

- Dumnezeule, Zach! 

Karen se uită cum cei doi bărbaţi își zâmbesc, dau 
mâna și se îmbrățișează. 

-À trecut prea mult timp, spuse Zach. 

- Mult prea mult. 

Ambii bărbaţi zâmbiră ca şi cum nu s-ar fi certat nici- 
odată și nu i-ar fi separat ani întregi. 

Samantha se așeză lângă Karen și îi şopti la ureche: 

-A dat buzna la petrecere? 

Karen continuă să zâmbească. 

- Tocmai a apărut. 

-O să fie interesant. 

Fix de asta se temea Karen. 

Michael se întoarse spre mulțime. 

-Oameni buni, el e fratele meu, Zach. 

Michael începu apoi să îi prezinte pe nume pe invi- 
taţi, însă deveni clar că Zach nu avea să și-i amintească. 
Sau, dacă i-ar fi ţinut minte, ar fi fost datorită celebrităţii 
lor şi nu a prezentării tocmai făcute. 

- lar pe Karen ai cunoscut-o. 

Zach o privi din nou. 

- Am cunoscut-o pe soția ta. 


+ 

Zach îl lăsă pe Mike să îl prezinte prietenilor lui, cu 
toate că nu credea că erau prea mulți oameni în casă pe 
care fratele lui chiar se putea baza. Nu ştia sigur cum 
se așteptase să fie să pășească în lumea lui Mike. Ştia ce 
nivel de succes atinsese fratele lui, dar niciodată nu îl 
experimentase. raiul de la Hollywood era la ani-lumină 
distanță de viața pe care o avuseseră. Poate tocmai în 
asta stătea atracția. Să crești într-un orășel din Utah avea 
dezavantajele sale. 

Cum ar fi faptul că niciodată nu ai fi putut găsi o fe- 
meie la fel de fascinantă ca aceea pe care Mike o numea 
soţia lui. Zach văzuse poze, chiar înainte ca mama lor să 
plângă pentru că nu o cunoscuse niciodată pe Karen. 
Fotografiile însă nu îi făceau dreptate femeii. 

Ochii ei aveau o nuanţă de albastru specifică mai de- 
grabă apei oceanului. Părul ei era de un blond prea pur 
ca să fie vopsit, și, în ciuda haosului din jur, nu părea 
afectată. Zach înţelegea atracția simțită de fratele lui, iar 
asta chiar nu se mai întâmplase. Bărbatul nu-şi putea 
aminti de nici o ocazie în care să le fi stat amândurora 
gândul la aceeași femeie. 

Şi- scoase însă din minte pe soţia lui Mike şi își 
aminti de ce venise să-și vadă fratele. 

Sora lor cea mai mică, Hannah, îl făcuse pe Zach să 
se suie pe motocicletă și să meargă la L.A. Mike putea fi 
Mr. Hollywood cu restul lumii, dar familia lui îi ducea 
dorul. Mama lor era supărată, tatăl era gata să-l dezmoș- 
tenească pe cel mai tânăr bărbat al familiei Gardner, iar 
surorile erau convinse că Michael Wolfe nu era totuşi 
rudă cu ele. Însă Hannah îl implorase pe Zach să-l aducă 
pe Mike acasă. 

- Dragule, furnizorii sunt gata să servească, îi spuse 
Karen lui Mike. 

Michael o luă pe Karen pe după umeri și o sărută pe 
creştet. 

- Mulţumesc. 

Zach mai văzuse această mișcare a lui Michael. Părea 
că mariajul lui cu Karen era unul fericit. 

- Zach, ne scuzi o clipă? 

- E petrecerea ta, eu doar am venit neinvitat, 

Mike îi făcu un semn DJ-ului, care dădu muzica mai 
încet. 

Zach găsi o bere și bău din ea, în timp ce își privi 
fratele întâmpinându-i pe invitaţi și mulțumindu-le pen- 
tru prezență. Când bărbatul o trase pe Karen aproape 
şi îi mulțumi că era soţia lui, Zach privi în altă parte. 
O observă pe Samantha, prietena lui Karen, care îl pri- 
vea, însă apoi îşi mută privirea în altă parte. 

Câţiva invitaţi începură să șuşotească în dreapta lui, 
atrăgându-i atenţia. 

- Mă întreb cât o să dureze. 

- E greu să te plictiseşti de soț când nu e nicioda- 
tă acasă. Nu a fost la filmări nouă luni din ultimele 
douăsprezece? 

Zach bău din bere și continuă să tragă cu urechea. 

- Cel puţin. lar luna viitoare o să plece pentru încă 
alte trei. 

Bărbatul aruncă o privire fugară şi recunoscu o actriță 
anorexică pe care o văzuse, dar al cărei nume nu-l știa. 
Aceasta vorbea cu o femeie mai în vârstă, care părea 
pasionată de Botox. 

- Am auzit că o să primească peste treizeci de milioa- 
ne pentru următorul rol. Pentru așa o sumă, l-aș lăsa pe 
soțul meu să călătorească oriunde i s-ar cere. 

Dezgustat, Zach își mută atenţia de la bârfitori și cer- 
cetă grădina. 

Samantha îi făcu un semn și îl aduse în cercul ei de 
prieteni, care stăteau de vorbă, după ce Mike şi Karen 
dăduseră startul cozii de la bufet. 

- Zach, hai să-ţi prezint niște prieteni de-ai lui Karen și 
Michael. Soţul meu, Blake Harrison. Sora lui, Gwen, 
şi soțul ei, Neil MacBain. 

Zach dădu mâna cu bărbaţii, fericit că nu recunoscuse 
pe nimeni. 

- Sunteţi actori? întrebă el. 

Gwen râse. 

- Nu toată lumea de aici e parte din industrie. 

Accentul britanic al lui Gwen îi dantelă cuvintele. 

- Eu lucrez în comerţ, spuse Blake. 

Samantha se apropie de bărbat, fiind, în mod evi- 
dent, foarte îndrăgostită de el. 

- Mai este şi duce, dar refuzăm să-i spunem Excelenţă. 

Black își dădu ochii peste cap. 

- Facem asta doar când ne enervează, sublinie 
Gwen. 

- Duce? Serios? 

Blake bău din cocktail și ridică din umeri. 

- Nu poţi să-ţi alegi părinții. 

Samantha făcu un semn către bărbatul care stătea 
lângă Gwen. 

- Neil se ocupă de securitate privată. 

Lui Zach nu-i fu greu să creadă asta. Bărbatul era 
imens şi probabil foarte bine înarmat. Privirea lui scru- 
tătoare nu rata pe nimeni din jur. 

- Aici erai! se auzi o voce care îl făcu pe Zach să se 
întoarcă, 

Cuplul care venea spre ei nu avea nevoie de nici o 
prezentare. Zach se aplecă spre Neil. 

- E guvernatorul? 

- Da. 

-La naiba, nu credeam că Mike îi știe pe toţi din 
statul acesta. 

- De fapt, suntem prieteni cu Karen de mai mult timp 
decât cu Michael. Asta e și motivul pentru care ne-am 
adunat aici şi vorbim despre toţi din jurul nostru. 

- Eliza, Carter, el este Zach, fratele lui Michael. 

Zach dădu mâna cu guvernatorul și făcu același lucru 
şi cu soţia acestuia. Ar fi fost uşor să se simtă nelalocul 
lui, însă grupul îi dădea explicaţii lui Zach pe măsură ce 
discuţiile avansau. 

- Nu ştiam că Michael are un frate, zise Carter. 

- Un frate şi trei surori, interveni Samantha. 

Zach miji ochii și observă cum Gwen îi dădu un 
ghiont roșcatei. 

- Cred că asta a zis Michael, spuse Samantha în timp 
ce privi în jos. Nu e aşa? 

- Ba da. 

- A rămas stabilit să mergem mâine în parc? schimbă 
Eliza brusc subiectul. Nu l-am mai văzut pe Delanie de 
la botez. 

Samantha își scoase telefonul mobil din geantă, şi fe- 
meile se strânseră în jurul ei, în ceea ce Zach recunoscu 
ca fiind momentul de laudă cu pozele cu bebelușul. 

„ Rena, sora lui mai mare, avea doi copii, și Zach nu 
avea cum să scape de cele mai recente poze dacă să- 
rea, de exemplu, peste o simplă masă de duminică 
în familie. 

- Eliza! Carter! Aţi ajuns. 

Karen se apropie şi îşi îmbrăţișă prietenii. 

- Bineînţeles. 

Karen îi zâmbi politicos lui Zach şi se uită la doam- 
nele prezente. 

- De ce nu mâncaţi? Am muncit mult la meniu, şi ma- 
joritatea femeilor prezente par îngrijorate ca nu cumva 
să se îngrașe. 

-O să mănânc, nu-ți face griji, zise Eliza. 

Un chelner se apropie de grup și oferi şampanie. Fie- 
care luă câte un pahar, și începură cu toții să bea. 

Neil, care se afla lângă Zach, luă paharul din mâna 
soției lui. 

- Nu şi tu, prinţesă. 

Gwen păru șocată. 

- Aproape am uitat. 

În grup se făcu liniște. 

-Ce ai uitat? 

Gwen îşi mușcă buza de jos. 

- A, nimic. Asta e petrecerea lui Karen şi a lui 
Michael. 

Apoi, ca şi cum femeile comunicau unele cu altele în 
mintea lor, Karen exclamă: 

- Dumnezeule! Eşti însărcinată! 

Cum Gwen nu negă imediat, grupul deveni extrem 
de animat ca urmare a veștii şocante. 

- Voiam să mai așteptăm până să anunţăm. 

Gwen acceptă o îmbrățișare de la Karen. 

- Asta e o prostie. 

- Dar e petrecerea voastră aniversară. 

Karen îşi dădu ochii peste cap. 

- Să fim serioși, Gwen. E vorba despre Michael și des- 
pre mine. 

Apoi, ca şi cum și-ar fi amintit că Zach era aco- 
lo, se opri din vorbit și îi lăsă pe ceilalți să o felicite 
pe Gwen. 

Zach, care nu ştia ce să spună mai mult decât ce era 
evident, îl felicită pe viitorul tată. 

- Tu ești următoarea, spuse Samantha, arătând spre 
prima-doamnă. 

- Vai, mulțumesc. Asta da, presiune. 

Întrucât ceva legat de acel grup îl deranja, Zach 
întrebă: 

- Şi tu, Karen? Tu și Mike o să aveţi copii? 

Se făcu liniște. Pentru o clipă, bărbatul se întrebă 
dacă era ceva în neregulă cu întrebarea lui. Oare tână- 
ra putea avea copii? Oare fratele lui putea? Însă pe fata 
lui Karen nu se citi durere când zâmbi către el, ci mai 
degrabă hotărâre. 

- Nu cred c-o să se întâmple prea curând. 

Acestea fiind spuse, grupul mută conversaţia spre alre 
subiecte, departe de Karen şi de viitorii ei copii. 

Interacțiunea cu soţia fratelui lui nu făcuse decât să 
ridice mai multe întrebări în loc să ofere răspunsuri. 


capitolul 2 


- Treaba o să se complice, îi șopti Gwen lui Karen 
când petrecerea era pe terminate și mulți dintre invi- 
taţi plecaseră, 

Cele două, împreună cu Samantha și Eliza, erau în- 
trun colț al grădinii, unde beau vin, cafea şi, în cazul 
lui Gwen, ceai şi îi priveau pe bărbaţi, care discutau în 
jurul focului. 

- De ce crezi că a venit? întrebă Eliza. 

- Habar n-am. Familia lui Michael e unul dintre 
subiectele pe care nu le discutăm, le spuse Karen prie- 
tenelor ei, care știau cum stăteau lucrurile între ea 
şi Michael. 

Grupul de bărbaţi izbucni în râs, făcându-le pe femei 
să se încrunte. 

- Se poartă de parcă s-au văzut acum o săptămână, 
zise Samantha. 

- Tu eşti cea care a făcut verificările. Am ratat ceva 
din dosar? întrebă Karen. 

Exista un dosar pentru fiecare client şi posibil soţ care 
apela la Alliance pentru a găsi un partener temporar. În 
cazul lui Michael, acesta căutase o soţie plăcută, pentru 
16-18 luni, ca să îi convingă pe cei de la Hollywood, pe 
fani şi pe producători că actorul principal din filmele de 
acţiune, care primea milioane pe proiect, era interesat 
de femei. 

Din păcate, deşi Hollywoodul era incredibil de fle- 
xibil când venea vorba despre sexualitate, publicul nu 
plătea să meargă la filme despre al căror protagonist se 
ştia că nu era deloc interesat de femeile din braţele lui. 
Michael Wolfe este cel mai tare star al filmelor de acţi- 
une al mileniului şi avea mai multe filme în pregătire 
decât ar fi trebuit să fie legal. Deși nu circulau zvonuri 
clare despre sexualitatea lui, bărbatul apelase la Alliance 
pentru a găsi o soţie temporară și a bloca astfel orice 
zvonuri ce ar fi putut evolua. 

Samantha, care avea o listă lungă de contacte, crease 
Alliance și analiza cu atenţie fiecare client, indiferent de 
avere sau de rolul său în comunitate. Ea și Eliza lucra- 
seră împreună la început, însă, după ce se căsătoriseră 
şi fiecare fusese atrasă de alte activităţi, cum ar fi rolul 
de ducesă, cel de prima-doamnă a statului şi de mamă, 

implicarea lor în Alliance se redusese. Gwen intervenise 
ca să dea o mână de ajutor împreună cu Karen. Aceasta 
din urmă era singura care chiar căuta un soț temporar, 
şi obținuse exact ce-și dorise. 

Un angajament de un an şi ceva, cu o răsplată bă- 
noasă consistentă. Michael trimisese cinci milioane de 
dolari într-un cont care urma să devină al ei în ziua când 
aveau să se despartă. În schimb, bărbatul îşi menținea 
reputaţia de băiat rău al Hollywoodului, pe care toate 
femeile îl doreau, și continua să facă filme. 

Karen fu astfel nevoită să renunţe la sex pentru un 
an, Nu era mare lucru. 

Întâlnise elita Hollywoodului și, în plus, găsise un 
prieten bun în Michael. Chiar în ultima lună vorbi- 
seră despre frustrarea lor sexuală provocată de faptul 
că jucau rolul unui cuplu căsătorit. Ironia era că nu-și 
puteau alina reciproc dorinţa, și, dacă Michael ar fi 
făcut vreo încercare de a o satisface pe Karen, tânăra 
ar fi fost dezgustată. 

Karen se uită în curte, la felul în care blugii negri că- 
deau pe fundul fratelui lui Michael. Zach, în schimb... 

- Michael a crescut în orașul său natal din Utah. 
A mers la liceu. A jucat în diverse piese și a încercat să 
se țină de fotbal, însă fotbalul era mai degrabă potrivit 
fratelui său. Nu s-a ridicat niciodată la nivelul lui. A tri- 
mis cereri la colegii de aici, din California, și a fost atras 
de marele ecran. 

- Nu au existat conflicte acasă? întrebă Eliza. 

- Din câte am aflat eu, nu. 

Karen îi privi pe Michael şi pe Zach și expiră zgo- 
motos. 

-O să fie ciudat. 

-O să stea aici? întrebă Eliza. 

- N... nu am întrebat. Ar trebui, nu? 

- Face parte din familie. În plus, nu par să se urască, 
zise Eliza. 

Karen îşi pusa cana de cafea pe masă și se ridică. 

- Ar trebui să aflu şi să o pun pe Alice să aranjeze o 
cameră cât încă e aici. 

Alice era singurul ajutor în casă la care apelau în tim- 
pul săptămânii. Femeia nu locuia în casă cu ei şi fusese 
angajată numai pentru câteva luni. Michael refuză să 
aibă ajutor o perioadă mai îndelungată. Cel mai bine 
păstrat secret al Hollywoodului nu ar putea fi ținut dacă 
cineva ar sta prin preajmă prea mult. 

Karen se apropie de Michael, iar acesta îi zâmbi. 

- Îmi cer scuze pentru întrerupere, dar mă întrebam 
dacă Zach o să rămână peste noapte. 

Zach se uită la ea și la Michael. 

-E în regulă, eu... 

-Stai aici. Mama m-ar omori dacă ai sta la un hotel, 
spuse Michael cu sinceritate. 

- Mama o să te omoare oricum. 

Michael încuviință. 

- Ai dreptate. Nu e nevoie să îi dau un motiv în plus. 
Avem destul loc. 

-Nu ştiu. 

Karen făcu ce ar fi făcut orice soţie şi preluă frâiele. 

- O s-o pun pe Alice să aranjeze o cameră înainte să 
plece acasă. 

Tânăra intră în casă și se întâlni cu Gwen în bu- 
cătărie. Furnizorii lăsaseră mâncare ambalată ce urma 
să fie trimisă în dimineaţa următoare la Boys and 
Girls Club. Partea bună la petrecerile de la Hollywood 
era că exista apoi destulă mâncare de care să se poată 
bucura copiii de la centru. Copiii credeau că primesc 
resturi. Numai Karen şi Michael ştiau că lucrurile nu 
stăteau deloc așa. Mereu comandau mai mult decât le 
trebuia, pentru a fi siguri că rămânea destulă mâncare 
pentru copii. 

- Sunt aici, Karen, spuse Tony, managerul lui Mi- 
chael, care traversa sufrageria. 

Tony era un italian scund și mai gălăgios decât ar tre- 
bui să fie un bărbat. 

- L-ai vârât pe Tom în vreo limuzină? întrebă Karen. 

-Maşina lui e parcată într-o parte a garajului, alături 
de alte câteva. Probabil o să vină careva de dimineață ca 
să le ia. Ai putea să lași porţile deschise. 

Karen clătină din cap. 

- În nici un caz. Ultimul lucru pe care l-ar face ar fi 
să lase poarta deschisă, pentru ca fanii sau paparazzi să 
facă liniștiți poze. Mulţumesc pentru avertisment. Sper 
că ai reușit să te simți bine. 

Tony părea să muncească de fiecare dată când era cu 
ea şi Michael. 

- Mereu o fac. Noapte bună Karen, Gwen! 

- Noapte bună, Tony! 

Înainte să iasă din cameră, Tony se întoarse și strigă: 

- Şi să nu uit, aniversare fericită! 

- Mulţumesc. 

Undeva în toată vânzoleala petrecerii, faptul că ea și 
Michael erau căsătoriți de un an îi scăpase lui Karen în 
ultimele ore. 

Lui Michael îi plăceau petrecerile luxoase, în timp ce 
Karen era fericită să aibă alături numai câțiva prieteni 
buni, cu care putea fi sinceră. Prietenii ei cunoşteau po- 
vestea cu Alliance şi toţi ştiau că mariajul se apropia 
de final. 

De curând, începuseră să vorbească despre despăr- 
tire şi despre cum va avea loc. Diferențe ireconcilia- 
bile, fără complicaţii. Şi o petrecere de divorţ la un 
moment dat. 

Vor merge pe drumuri separate și vor rămâne 
prieteni. 

- Unde crezi că e Alice? întrebă Gwen în timp ce luă 
de pe o tavă o căpșună învelită în ciocolată și o mâncă. 

În casă era oarecum ordine. Ajutoarele plecaseră cu 
o jumătate de oră în urmă, împreună cu majoritatea 
invitaţilor. Mai rămăseseră numai câţiva oaspeţi, care 
ieșeau din casă și făceau cu mâna când plecau. 

Karen folosea foarte rar interfonul, însă acum îl folosi 
ca să o cheme pe Alice. Trecură câteva secunde până se 
auzi vocea femeii. 

- Da, doamnă Wolfe. 

- Poţi să prepăteşti o cameră în aripa de est a casei, 
pentru un oaspete? 

- Sigur, doamnă Wolfe. 

Karen luă şi ea o căpșună de pe tavă. 

-Cum te simţi? întrebă Karen, în timp ce privirea îi 
alunecă spre talia subţire a lui Gwen. 

- Grozav. Samantha s-a simţit atât de rău la ambele 
sarcini, încât nu mă aștept la altceva. 

Karen zâmbi larg. 

-Nu toată lumea are greţuri matinale. 

- Karen, sunt atât de fericită. lar Neil este extaziat, 
spuse Gwen, care radia. 

Era greu să și-l imagineze pe Neil altfel decât stoic, 
cum era de obicei. Însă când bărbatul credea că nimeni 
nu se uita la el, o privea pe Gwen ca şi cum şi-ar fi dat 
viaţa ca s-o protejeze pe ea. 

-O să fie grozav să văd cum un bebeluș îl înnebuneș- 
te pe Neil. 

Gwen râse. 

- Săracul meu soţ n-o să aibă nici o şansă. 

-O să fie un tată bun. Şi deja știm ca o să fii o mamă 
fabuloasă. 

Gwen puse frunzele de la căpșună întrun şervețel, pe 
care îl așeză pe tejghea. 

- Ar trebui să mergem la cumpărături săptămâna vii- 
toare. Cum ai programul? 

- Mâine o să fiu la club. Se apropie absolvirea, aşa că 
toți copiii se pregătesc pentru examenele finale. Apoi, 
vine vara. 

- Deci o să fie mai lejer? 

- Puțin. 

Munca lui Karen la Boys and Girls Club îi ocupa 
tot timpul liber. Tânăra încă lucra cu baza de clienţi 
de la Alliance, împreună cu Gwen. Însă, cum aceasta 
urma să nască, se părea că trebuiau să caute ajutoare 
pentru Alliance. 

Karen își ascunse un căscat în spatele mâinii. 

Alice intră în bucătărie încărcată cu pungi de gunoi 
pline cu plastic. 

- Camera este gata pentru invitat. O să arunc astea 
când ies. 

- Mulţumesc, Alice. Poţi să vii mâine-dimineaţă, să 
ajuţi cu curăţenia? 

Alice încuviință entuziasmată. 

- O s-o aduc și pe nepoata mea. 

- E în regulă. Dacă nu sunt aici, să nu faci zgomot în 
partea din spate a casei și să nu-l deranjezi pe Michael. 
- Nici o problemă. Noapte bună, doamnă Wolfe! 

Când Alice ieșea, restul prietenilor lui Karen intrară 
în casă, 

- E timpul să plecăm, spuse Blake, cu Samantha lân- 
gă el. 

- Dacă avem noroc, o să ajungem acasă până la hră- 
nirea de seară și apoi ne culcăm, îi spuse Samantha 
soțului ei. 

- Sau Delanie o să decidă că e momentul să se joace 
şi nu o să dormim deloc. 

Vorbiră despre comportamentul bebelușului câteva 
minute, după care bărbaţii luară hainele femeilor şi se 
îndreptară spre ușă. 

Michael se aşeză lângă Karen, în timp ce Zach ră- 
mase în urmă, după ce își luă rămas-bun de la ceilalți 
invitaţi. 

Eliza îi șopti lui Karen la ureche: 

- Ai grijă să dormi în camera lui Michael în seara 
asta. 

La naiba, aproape uitase. De obicei, nu aveau oaspeți 
care să stea peste noapte și nici nu avea de ce să explice 
de ce foloseau camere separate. 

- Mulţumesc, șopti Karen. 

Odată ce ușa se închise în urma prietenilor ei, Karen 
se întoarse spre Michael. 

- O să fac o scurtă verificare, să mă asigur că toată 
lumea a plecat. De ce nu îi arăţi fratelui tău unde o 
să doarmă? 

Karen plecă şi nu se grăbi, plimbându-se pe aleile as- 
cunse din curte, luând câte un pahar gol de vin peste 
care dădea. 

Acea căutare a oaspeților avea mai mult de-a face cu 
cei care nu fuseseră invitaţi decât cu cei care fuseseră. 
Karen era la un pas să renunţe la căutare când văzu 
o explozie de lumină. 

În spatele ei, blițul de la un aparat foto o orbi în timp 
ce dispozitivul făcea poză după poză. 

- Ai terminat? întrebă Karen în direcția luminii. Nu 
că ar fi putut vedea ceva. Un alt bliţ se văzu. Se pare că 
nu. Michael? strigă ea, în speranţa că ușa rămăsese des- 
chisă şi el o putea auzi. 

- Haide, doamnă Wolfe, zâmbește. 

Karen fu tentată să-i arate degetul mijlociu, dar de 
abținut. 

- Ce naiba? 

Michael și Zach apărură amândoi lângă ea. 

- Pleacă de aici! strigă Michael către oaspetele 
neinvitat. 

- La naiba, sunteţi doi, zise bărbatul din umbră. 

Făcu din nou o poză. De data asta, Karen era între 
cei doi fraţi. Michael se îndreptă spre fotograf, iar tânăra 
se întoarse cu spatele, încercând să se ferească de bliţ, 
şi se împiedică. 

Zach o prinse. 

- Eşti bine? 

Ea îl privi. 

- Da. 

Apoi, Zach dispăru, şi Karen îi văzu pe bărbaţi sco- 
țându-l pe intrus din grădină. Tânăra își dădu jos pan- 
tofii cu toc și porni după ei, cu încălțările în mână. În 
timp ce bărbaţii îl duceau pe oaspetele neinvitat prin 
curtea laterală, Karen intra în casă şi apoi închise ușile. 

Când cei doi bărbaţi intrară, se felicitau ca şi cum ar 
fi câștigat un meci de wrestling. 

- Bun venit în viaţa mea, zise Michael. 

- Se întâmplă mereu? 

- Destul de des. 

Cei doi se aşezară pe canapea, ca și cum s-ar fi pregătit 
pentru o discuţie lungă. Karen se hotărî să plece. Avea 
să-l lase pe Michael să îi spună lui Zach detaliile relației 
lor. Ea urma să afle mai târziu cum decursese totul. 

-Sper ca nu mă considerați nepoliticoasă, dar am 
avut o zi lungă. 

Michael o privi îndreptându-se spre ei cu un zâmbet. 

- Și mâine-dimineață o să fii la club, nu? 

- Da, Jeff a vrut să fiu acolo devreme. O să iau Escala- 
de-ul, ca să încapă toată mâncarea. Se întoarse apoi spre 
Zach: Dacă ai nevoie de ceva, nu trebuie decât să ceri. 

Zach îi zâmbi, şi Karen simţi un junghi în stomac. 

- Mulţumesc. 

Simţindu-se ciudat, Karen se aplecă și îl sărută pe 
Michael. 

-O să vin și eu în curând. 

Tânăra clătină din cap. 

- Stai cât vrei. Sunt sigură că aveţi multe de discutat. 

Simţi o privire ațintită asupra ei în timp ce se înde- 
părta și, când privi spre cei doi bărbați, văzu că Zach era 
cel care se uita la ea. 


capitolul 3 


Michael privi mirat când își prinse fratele uitându-se 
cum Karen se îndepărta. 

O senzaţie ciudată de gelozie îl străbătu. Bărba- 
tul bău din bere, însă nu îi simți gustul. Întreaga lui 
viaţă fusese o încercare de a menţine echilibrul. Ro- 
lul fratelui sau al fiului nu era unul pe care voia să-l 
joace o perioadă. Poate pentru că familia lui îl cunoş- 
tea mai bine ca oricine. Deși Karen devenea rapid o 
persoană destul de apropiată cât să-i vadă subtilitățile 
personalităţii. Dar, la naiba, îi fusese dor de fratele 
lui, iar prezenţa lui Zach îi aminti de familia lui. Dacă 

ar fi putut să fie el însuși cu ei... Se gândi la tatăl lui, la 
orășelul în care crescuse. „Nu.“ 

- Soţia ta e frumoasă, îi zise Zach. 

„Cum o să fac asta?“ Nu putea fi un bărbat îndrăgos- 
tit peste cap, nu când divorţul lor urma să aibă loc peste 
câteva luni. 

- Este, zise Michael, evitându-i privirea. 

- Şi nu pare să fie la fel de artificială ca mulți dintre 
invitaţii tăi din seara asta. 

- Nu este. 

Michael își păstră vocea plată, încercând să nu dezvă- 
luie bucurie sau disconfort. 

- Deci care e treaba, Michael? De ce o ascunzi 
de noi! 

El răsuflă printre dinţi, un oftat autentic, nu unul 
scos doar pentru a crea un moment dramatic. 

- Asta fac? 

- Așa se vorbeşte acasă. Trebuie să ştii că ea e parte 
din motivul pentru care mă aflu aici. 

- Mama e supărată, nu? _ 

- Supărată? Mai că a luat-o razna. În plus, ai sunat-o 
doar când erai la filmări, nu i-ai dat niciodată ocazia 
să discute cu soția ta. Dacă Hannah nu ti-ar fi urmărit 
fiecare mișcare, nici nu aș fi știut că erai în oraș. 

Hannah era sora lui, mezina familiei. Michael trebui 
să se gândească cât avea acum. „Șaisprezece ani? Nu, șap- 
tesprezece.“ La naiba! 

-Sunt un nemernic. 

- Da. Înţeleg că ești ocupat, dar cât ar fi durat să 
o aduci în vizită? Să-ţi inviţi propria familia în locul 
acesta? 

- Tatălui nostru nu i-ar plăcea. 

- Hannah și Judy ar fi încântate. 

- Mama s-ar simţi nevoită să gătească. 

- Așa că dă-i ceva de făcut. Karen părea să fie destul 
de ocupată asigurându-se că totul merge bine. 

Michael râse. 

- Karen nu a gătit nimic. 

-La naiba, nu asta e ideea. Mă aşteptam ca soția ta 
să fie o nesuterită. 

Michael îi aruncă o privire tăioasă fratelui său. 

- Ei bine, trebuie să fie un motiv pentru care nu vrei 
s-o întâlnim. 

- De asta ești aici? Să descoperi defectele soţiei mele? 

Pentru că nu existau. Karen era perfectă. Deveni de- 
fensiv și nu fu nevoie să se prefacă absolut deloc. 

- Sunt aici ca să te salvez de situaţia nefericită în care 
toată familia noastră o să-ți apară la uşă. 

- Serios? 

Zach își lăsă berea jos. 

- Da, şi, dacă nu o să le dai părinţilor o dată aproxi- 
mativă când vă pot vedea pe amândoi, o să apară nea- 
nunțaţi la ușă. Poate aici, poate într-una dintre locaţiile 
nebunești unde lucrezi. 

Gândul că tatăl lui ar apărea când era la machiaj îl 
făcu pe Michael să se cutremure. 

Michael se ridică de pe canapea și intră în bucătărie. 
Își aruncă sticla goală de bere la gunoi şi luă o sticlă cu 
apă. Nu avea nevoie ca mariajul lui să fie ţinta între- 
bărilor, nu acum. În două săptămâni, pleca în Canada 
pentru o filmare, și agentul lui lucra deja la un contract 
pentru anul viitor. Divorțul lui de Karen era programat 
pentru după ce erau semnate contractele. Publicitatea 
adusă de divorț și de faptul că era din nou disponibil 
avea să îi înnebunească pe fani. Ideea „săracul băiat su- 
feră, să-l ajut să se simtă mai bine“ le va aduce pe femei 
cu duiumul în cinematografe, să-i vadă filmele. 

Poate această răsturnare de situație avea să fie în avan- 
tajul lui. 

Mereu își ținuse viaţa personală privată, chiar și faţă 
de familia lui. Adevărul era că nu voia să-i implice, dar 
nu voia nici ca ei s-o urască pe Karen după ce divorţau. 

Zach intră în bucătărie şi își trânti berea lângă a lui 
Michael. 

- Deci care e treaba, Mike? O să-mi spui ce se întâm- 
plă sau o s-o prezinţi pe soţia ta familiei? 

Michael își trecu mâna prin păr. 

- Trebuie să vorbesc cu Karen, să văd dacă poate să-și 
elibereze programul. 

- De ce? E nevoie să anunţe din timp la club că 
nu merge? 

- Du-te naibii, Zach! Karen e voluntară la Boys and 
Girls Club, nu la unul de socializare. 

Zâmbetul lui Zach i se şterse de pe față. 

-A... 

- Apropo, tocmai atitudinea asta e motivul pentru 
care nu am adus-o pe Karen. Nu am nevoie ca oamenii 
să ne judece pentru viaţa pe care o avem. 

Motivul pentru care o ţinuse doar pentru el căpăta 
greutate. Dar, ca toate rolurile bine jucate, şi acesta avea 
nevoie de timp ca să fie construit. 

- Îmi pare rău. Scuza lui Zach fu scurtă şi la obiect, 
fără explicaţii. Nu am venit aici ca să ne certăm. 

Michael zâmbi. 

- E în regulă. O să vorbesc cu Karen. 

- Nu ştiu de ce-ţi faci griji. Din câte am văzut, ai noştri 
o vor iubi. 

Da, firar, chiar așa era. 


Oricât de obosită era, nu reușea să adoarmă în patul 
lui Michael. Bătători perna și încercă s-o aranjeze într-o 
poziţie confortabilă. Nimic nu funcţionă. 

În cele din urmă, se dădu jos din pat, traversă baia co- 
mună, luă cartea care se afla pe noptiera ei şi se întoarse 
în camera lui Michael. 

Unii copii de la club citiseră romanul clasic din mâna 
ei pentru examenele finale. Era nevoie de efort ca să-l 
citeşti, şi ea era adult. De ce nu-şi dăduseră seama pro- 
fesorii de engleză că citirea cărților depășite îi plictisea 
pe elevi? 

Încet, ochii începură să i se închidă după o jumătate 
de capitol. 

Sunetul ușii deschise o trezi, și cartea căzu pe podea. 

- Bună, spuse Michael când se îndreptă spre pat. 

Nu mai avea zâmbetul obişnuit pe faţă. Karen se bu- 
cură însă că bărbatul nu se prefăcea când era cu ea. 

- A fost rău? 

Michael se așeză pe marginea patului şi se descălță. 

- Nu rău, doar complicat. 

- Ți-am evitat familia un an. 

- Da. Încă vreo câteva luni ar fi picat bine. 

Karen se aplecă, își luă cartea și o puse pe noptieră. 

- Vrei să vorbeşti despre asta? În trecut, refuzase, însă 
ezitarea lui o făcu să insiste. Haide, Michael. Nu ai un 
iubit, şi ştii că poţi să ai încredere în mine. Cu cine 
altcineva să vorbeşti? 

Michael zâmbi și își puse o mână pe piciorul ei, prin 
pătură. 

- Ar fi mult mai ușor dacă m-ar atrage femeile. M-aş 
căsători din nou cu tine. 

-Nu m-ai fi cunoscut dacă ai fi fost atras de femei, îl 
tachină ea. 

- Chiar și așa, tot ar fi fost mai ușor. 

Ea nu putu să-l contrazică. 

- Zi-mi de familia ta. 

Şi așa, porţile se deschiseră. Bărbatul se rezema de 
stâlpul patului şi își ridică picioarele pe pat. 

- Rena e cea mai mare, s-a căsătorit cu iubitul ei din 
liceu, au doi copii. Zach e mai mare decât mine cu un an 
şi jumătate. Era atletul şcolii. Apoi, sunt eu. După câțiva 
ani, nu am crezut că o să fim mai mulţi, însă a sosit Judy 
şi, peste alţi câţiva ani, s-a născut Hannah. Dumnezeule, 
Karen, am uitat câţi ani are sora mea mică! 

Michael clătină din cap, ca şi cum ar fi fost dezgustat 
de el însuși. 

- Şi părinţii tăi? Sunt fericiţi? 

-June şi Ward! nici nu se compară cu părinţii mei. 
Mama făcea prăjituri, tatăl muncea din greu, construin- 
du-și propria afacere. 


l Personaje din serialul TV Leave It to Beaver, cei doi sunt adesea 
luaţi drept arhetipul părinţilor din suburbiile americane din anii 


1950. (n.red.) 

Karen își aminti ce citise în dosarul lui Michael îna- 
inte să fie de acord să se întâlnească cu el. 

- Magazinul cu articole de menaj? 

- Da. Zach conduce o mică echipă de construcţii 
acum. Este un oraș mic, nu e nevoie de prea multe 
ca să fii omul care le rezolvă pe toate. Cred că tata 
și-a dorit asta pentru mine. A fost dezamăgit de mine 
la început. 

Karen așteptă ca Michael să intre în amănunte. O 
vreme, crezu că aceasta nu avea să mai adauge nimic. 

- Am încercat, Karen. Am încercat să lucrez cu tata, 
dar nu mi-a plăcut. Îmi plac mașinile, dar nu voiam să 
lucrez la ele. Zach mereu lucra la mașina lui şi încerca 
să mă tragă sub ea. 

- În afară de Neil, nu știu nici un alt bărbat care să 
meșterească la mașina lui. 

- Da, dar era mai mult de atât. Se părea că tot ce defi- 
nea Sawyer Gardner nu mă definea pe mine. 

- Tu şi tatăl tău v-aţi certat? 

-Nu a trebuit să ne certăm ca să-i intuiesc dezamăgirea. 

În acel moment, Karen înțelese de ce Michael se stră- 
duise atâta să fie băiatul rău al Americii pe ecran. 

- Nu a ajutat nici faptul că Hilton, din Utah, e un 
oraș atât de mic. E o glumă, cum că Hilton nu e destul 
de mare nici măcar pentru un Hilton. Michael râse, ca 
şi cum şi-ar fi adus aminte de ceva plăcut. Și Utah... 
Dumnezeule, ai fost vreodată acolo? 

- Ai văzut unde am fost. 

Inainte s-o cunoască pe Samantha și să devină par- 
te din Alliance, nu călătorise în afara Californiei. De 
atunci, mersese în Europa de câteva ori, în Canada, 
unde Michael filmase câteva filme pe parcursul scurtei 
lor căsătorii, și în Aruba, pentru o nuntă în cercul lor 
de prieteni. 

- Duminica, nu poți să bei și tu ceva ca omul dacă ești 
în Hilton, Utah. 

- Serios? 

- Toată lumea ştie totul despre toată lumea, ţi-am zis. 

- Încep să înţeleg de ce ai plecat, spuse ea. 

Sexualitatea lui Michael nu ar fi fost înțeleasă acolo, 
dar nici aici lucrurile nu stăteau prea diferit. 

- Dacă e un loc atât de înapoiat, familia ta de ce a 
rămas acolo? 

-Nu ştiu. Sunt oameni buni. Nu a fost urât cât am 
crescut acolo. Nu sunt multe infracţiuni. 

- E un orășel american tipic. 

Unde secretele erau ascunse și copiii fugeau în alt 
oraș cu prima ocazie. Karen își privi mâinile din poa- 
lă, jucându-se cu inelul pe care i-l pusese Michael 
pe deget. 

La naiba! Michael era ca unul dintre copiii ei de la 
club. Unul care avea nevoie de îndrumare ca să se gă- 
sească şi să se ierte pentru că nu era ca restul. Nu era 
sigură dacă Michael avea să-și dea vreodată voie să fie el 
însuși, să renunţe la imaginea lui de dur, dar Karen nu 
putea fi liniștită știind că nu încercase. 

- Ar trebui să-ți vizităm familia. 

Tăcerea lui o făcu să-l privească. 

- Ai face asta? 

- Michael, am zis că sunt în treaba asta cu tine și am 
vorbit serios. 

El avea o expresie ciudată. Se citeau în ochii lui între- 
bări şi îngrijorare. 

- Am sta cu părinții mei. 

- Cât de rău poate să fie? 

- Într-o cameră de mărimea patului ăstuia. 

- Atunci, să nu sforăi și să îmi lași mie pătura. O să 
fie bine. Îţi aminteşti de patul din Franţa? 

Avuseseră o lună de miere scurtă în Franţa și ajun- 
seseră la un castel, într-o mică fabrică pentru vinuri. 
Michael ceruse şi plătise pentru camera deluxe. Se ale- 
seseră cu o cameră cu pat dublu și o baie unde curgea 
numai apă rece, plus poze cu ei prin tabloide în ziua 
următoare. Se ţinuseră de mână și râseseră ca niște prie- 
teni şi, odată întorși acasă, Karen știuse că nu era posibil 

să se simtă vreodată atrasă de bărbatul care era soţul ei. 
Pur şi simplu, nu exista nici un pic de chimie între ei. 

Michael o luă de mână și îi sărută degetele. 

- Mulţumesc, Karen. 

Când el se duse la baie și Karen auzi sunetul apei care 
curgea, zâmbetul îi dispăru de pe față. 

Un orășel american. Cât de rău putea să fie? 


capitolul 4 


De obicei, Zach se dădea jos din pat înainte de răsă- 
ritul soarelui. Ar fi fost un lux să doarmă mai mult, iar 
camera fratelui său era foarte confortabilă. Patul mare 
era prea mult pentru o cameră de oaspeţi, dar Zach 
nu se plângea. Era înalt, exact ca fratele lui, și mereu 
îi atârnau picioarele din pat când stătea la hoteluri. In 
toată casa era gresie, iar în dormitoare erau covoare co- 
lorate ce încălzeau spaţiul. Zach se întrebă dacă Karen 
avusese de-a face cu decorarea casei. Ea şi Mike erau 
căsătoriţi de numai un an, și nu tot ce văzuse arăta nou. 
De fapt, în toată casa erau antichități și diverse obiecte 
de artă. 

li plăcea. Paleta de culori și texturile nu erau ceva 
ce ar fi ales el personal, dar nu putea nega confortul și 
căldura casei. 

Tatăl lor însă ar uri locul. Ar crede că totul e prea im- 
pecabil, prea aranjat. Deşi casa părea mai simplă decât 
crezuse că avea fratele lui, vedeta de la Hollywood, știa 
cât costau lucrurile. Cât privea construcția, în hol erau 
cornișe și panouri de lemn sculptate. ȘŞemineul imens 
din sufragerie era atât de mare, că un copil putea intra 
în el. 

Dacă ar fi avut mai puţine influențe spaniole și mai 
multe accente rustice occidentale, această casă ar fi fost 
perfectă pentru el. 

Soarele intra pe ușile cu geamuri care dădeau spre 
curte. În partea cealaltă a curţii, observă mișcare 

în camere. Forma de U împărțea casa în două secțiuni. 
Se gândi că fratele lui sau Karen se trezise şi se pregătea 
să-şi înceapă ziua. 

Zach se ridică din pat și intră gol în baia alăturată. 
Așa cum descoperise în seara anterioară, luminile aveau 
senzor de mișcare. Se întrebă cât îl costase acel mic truc 
pe Michael. Nimeni din Hilton nu voia genul acesta de 
lucruri. Nu, Hiltonul voia lucruri funcţionale și ieftine. 
Magazinul cu articole de menaj, care le asigurase mânca- 
re şi haine în copilărie, ar fi trebuit să aducă pe comandă 
aproape fiecare accesoriu din baie, fiecare balama. 

- Te-ai descurcat bine, puștiule, îşi șopti Zach în timp 
ce își plimba mâna peste blatul de marmură. 

Zach făcu duș şi se îmbrăcă, după care ieși din 
cameră, în căutare de cafea. Dădu colțul și o văzu pe Ka- 
ren chinuindu-se cu ușa de la intrare, cu mâinile pline 
cu tăvi. 

- Să te ajut, zise Zach şi îi luă tăvile. 

- Mulţumesc. 

Tânăra deschise ușa și îl conduse pe alee, unde încă 
se aflau destule maşini lăsate acolo în seara anterioară. 

- Ar fi trebuit să-l rog pe Michael să le ducă la mașină 
înainte să ne culcăm. 

- Nu e nici o problemă. 

Azi, Karen era îmbrăcată în blugi strâmți şi o bluză 
simplă. Era nemacbhiată și avea părul strâns într-o coadă. 
Nu avea nimic strălucitor pe ea, cum avusese cu o seară 
în urmă. Nu purta haine de mătase, nu avea bijuterii la 
urechi sau la gât. Fără tocuri, creștetul ei abia îi ajungea 
la bărbie lui Zach. Nu era ce îşi imaginase el, după po- 
zele pe care le văzuse. 

Karen deschise ușa SUV.ului şi apoi se duse la uşile 
din spate, ca să lase jos bancheta. 

- Pune-le unele peste altele. Mai trebuie să aduc câte 
ceva. 

- Pentru ce sunt astea! 

Zach puse tăvile jos și le împinse, ca să facă loc pentru 
mai multe. 


Singură până sâmbătă 35 


- Pentru copiii de la club. 

- li hrănești? 

Karen merse pe lângă el, ca să intre în casă. 

-Nu tot timpul. Dar ei ştiu deja că, după fiecare pe- 
trecere organizată de noi, e cazul să se aștepte la ceva 
special. 

Zach o urmă în cămara imensă de lângă bucătărie, 
unde se afla un alt frigider. Inăuntru erau și mai multe 
tăvi cu mâncare. 

- Toate astea sunt resturi? 

- Nu. l-am spus bucătarului să gătească mâncare 
în plus, mai potrivită pentru cei mici. Așa, copiii o 
să mănânce toate deserturile speciale, dar o să sară 
peste caviar. 

- Şi eu aș sări peste caviar. 

Karen râse, iar sunetul îl învălui pe Zach cu căldură. 

- Da, şi eu. Găsesc după petrecerile astea mai multe 
icre strivite în șervețele decât pot număra. 

Karen începu să scoată tăvile pe rând şi să i le pună 
în brațe. În timp ce el îi făcea semn să continue, ea tot 
puse, până când îi ajunseră la bărbie. 

O luă pe ultima şi îl însoţi înapoi la maşină. 

- Dacă nimeni nu mănâncă la petreceri caviar, de ce 
îl mai puneţi în meniu? 

- Lumea se aşteaptă la anumite lucruri. L-ai cunoscut 
pe Tony? 

- Nu. 

- Tony e managerul lui Michael. Se străduiește să 
afle gusturile colegilor lui Michael, ale producătorilor, 
pentru ca toată lumea să se simtă măgulită când vine 
în vizită. 

-Tu le cunoşti gusturile? 

- Abia le rețin numele. Dar să știu dacă unul e vege- 
tarian sau evreu care mănâncă numai kosher... nici gând. 
Tony însă ştie totul. 

„Interesant.“ 

- Dar știi ce mănâncă copiii de la club? 

Îl ajută cu tăvile, până când partea din spate a mașinii 
se umplu. Apăsă pe buton, şi uşa se închise. 

- Sunt copii. Încă nu li s-a spus ce să le placă. Încerc 
doar să le asigur mâncare sănătoasă, fără să fie ceva bă- 
tător la ochi. Pun căpşune în ciocolata, dar las și câteva 
proaspete lângă ele - şi toate dispar. 

Zach se rezemă de mașină, din moment ce Karen nu 
se îndrepta din nou spre casă. 

- Mama acoperea broccoli cu sos de brânză. 

- Exact. 

-Se pare că ai grijă de copii. 

- Sunt copii buni. Ne permitem să îi răsfățăm. 

- Deci îţi plac copiii? 

- Da. 

Bărbatul își încrucișă braţele la piept. 

- Dar nu vrei să ai copiii tăi? 

Ea clipi de câteva ori. Răspunsul i se blocă undeva 
între creier şi buze. 

- Mi-ar plăcea să am copii... într-o zi. ÎL fixă apoi cu 
privirea. Trebuie să plec. 

Zach se îndepărtă de maşină, oferindu-i spaţiu. Karen 
deschise ușa de la şofer şi îi spuse: 

- Poţi să-i reaminteşti lui Michael că a promis 
că o să vină azi, la ora trei? A spus ceva că vrea să mer- 
geți să cumpăraţi cadoul pentru ziua aniversară a su- 
rorii voastre, 

Uitase de asta. 

- La cumpărături. Da. 

Din vocea lui lipsea orice urmă de bucurie. 

-O să le întreb pe fete ce e pe lista de dorinţe a unei 
tinere de șaptesprezece ani, poate o să vă ajute. 

- Dacă ne ajută să economisim timp, sunt numai 
urechi. 

-~ Vorbești ca Michael. 

Zach clătină din cap. 

- Ba nu, el vorbește ca mine. Eu sunt mai mare. 

Karen își puse o pereche de ochelari de soare și se 
urcă la volan, cu zâmbetul pe buze. 

- Atunci, ne vedem mai târziu. 
Zach o privi îndepărtându-se şi se uri pentru cât de 
mult îl încânta gândul că urma să o vadă mai târziu. 


Karen le duse copiilor mâncarea devreme, pentru ca 
aceştia să guste înainte de școală. Asemenea câinilor lui 
Pavlov, care salivau când auzeau clopoțelul, fiecare copil 
din club ştia când Karen şi Michael dădeau o petrecere 
și când avea să-și facă apariţia Michael. Faptul că Mi- 
chael devenise soţul temporar al lui Karen fusese un 
cadou neaşteptat pentru copii. 

Anul trecut, clubul avusese probleme cu banii, şi 
Karen își folosise veniturile ca să ajute. Şi nu era ca 
şi cum ar fi avut un cont consistent. Desigur, îi putea 
cere bani Samanthei - şi nu se simţea vinovată să facă 
asta din când în când. Insă asta era pasiunea ei, și nu 
voia să profite de prietenii ei, chiar dacă aceştia stăteau 
toarte bine cu banii. 

La mult timp după prânz, când mâncarea rămasă 
de la petrecere fusese devorată, Karen stătea în bucătărie 
şi punea vasele la spălat. Mintea îi zbură la prietenii ei, și 
nu-şi putu opri un zâmbet. Cum ajunsese o fată ca ea cu o 
listă proprie de oaspeţi influenţi la aceste petreceri? Era 
nebunie curată. 

Karen abia reuşise să termine colegiul din cauza lip- 
sei banilor, abia reuşise să-şi plătească împrumuturile ca 
studentă înainte să semneze contractul cu Alliance. Sin- 
gurul motiv pentru care conducea mașini noi era pentru 
că Michael insistase. Așa cum spusese, nimeni nu şi-ar 
putea imagina ca soţia lui să conducă o Mazda veche de 
şapte ani, cu aerul condiționat stricat. Maşina nu era 
așa rea, dar Karen știa că soțul ei avea dreptate. Nu ceru 
însă nimic exagerat. Le luase copiilor câteva luni să se li- 
niştească după căsătoria ei, și, dacă ar fi parcat o maşină 
sport de sute de mii de dolari pe alee, ar fi fost imposibil 
să le mai atragă atenţia băieţilor la altceva. În zile ca 
asta de azi, venea cu Escalade, care nu ieşea neapărat 
în evidenţă. De obicei, ştia când Michael urma să apară 

înainte să intre pe uşă. Acesta nu avea nici o jenă să apa- 
ră cu ceva epatant, pentru ca micuţii să se minuneze. li 
făcea fericiți pe copii - dar şi pe Michael. 

Bărbatul muncea non-stop, dar se şi distra. Se întorse- 
seră în Europa împreună și fuseseră în Canada și Alaska 
cu o vară în urmă. Acolo, participaseră la petreceri și 
decernări de premii cu prieteni trecători și cunoștințe. 
Participaseră și câțiva oameni pe care Michael îi numea 
prieteni, dar Karen nu credea că soţul ei își împărtășise 
secretele cu vreunul dintre ei. 

Karen puse ultima farfurie în maşina de spălat imen- 
să, închise ușa și îi dădu drumul. 

După ce luă ultima tavă goală, deschise ușa din spa- 
te și se duse spre partea din față a clădirii, unde era 
tomberonul. 

Ca de obicei, zgomotul motorului era ca un sunet de 
împerechere pentru adolescenți. Karen se întoarse, cu 
gunoiul în mână, și îl văzu pe Michael parcând. Vopsea- 
ua metalică strălucea atât de puternic pe mașina sport, 
încât Karen nu o putu identifica imediat. Nu era a lui. 
Sau, cel puţin, nu fusese când Karen plecase de acasă în 
acea dimineaţă. 

Copiii ieşiră în grabă când bărbatul opri motorul, iar 
Michael şi Zach apărură din mașină cu nişte zâmbete 
mari pe faţă. 

Karen aruncă pungile în tomberon şi se şterse pe pan- 
taloni, în timp ce se ducea să îi întâmpine pe băieţi, care 
păreau a se distra de minune. Tânăra ştiuse că bărbatul 
avea să-şi facă apariţia în ceva extrem de scump, dar se 
gândise că urma să vină cu Ferrari-ul, cu care ea refuza 
să meargă după ce un camion aproape dăduse peste ei. 

Karen își dădu ochii peste cap, îşi încrucișă braţele la 
piept și îl privi pe Michael. 

- Ce ai făcut? 

E] îi aruncă zâmbetul lui sexy. Lângă el, Zach avu un 
zâmbet care ar fi devastat-o dacă ea şi-ar fi permis. 

- E nouă, doamnă Jones? întrebă Dale, unul dintre 
copiii care era mereu la club. 

-Nu are plăcuțe, idiotule, bineînţeles că e nouă, îi 
spuse Enrique, prietenul lui cel mai bun, în timp ce-l 
lovi în braţ. 

-E a ta, domnule Wolfe? întrebă unul dintre copiii 
din spate. 

Deja peste douăzeci înconjuraseră mașina. Când sună 
clopoţelul de la liceul din apropiere, Karen știu că aveau 
să fie copleșiți de copiii de la școală şi de la club în câ- 
teva secunde. 

-Ce este, Michael? întrebă altcineva. 

Karen se duse în spatele maşini și observă logoul. 

- E un McLaren, amice. 

- Tare! 

- lţi place, scumpo? întrebă Michael, în timp ce o pri- 
vi apropiindu-se. 

-E foarte drăguță. 

Chiar era, deși, probabil, cu cât dăduse pe ea ar fi 
putut hrăni mai multe sate din ţări din lumea a treia 
timp de un an. 

- La naiba, doamnă Jones, nu puteţi spune despre o 
mașină ca asta că e doar drăguță. 

Karen îi aruncă o privire tăioasă băiatului care 
vorbise. 

- Ai grijă cum vorbești, Peter! 

Tânărul avu bunul-simţ să-și lase privirea în jos. 

-Chiar și aşa, nu poate fi numită drăguță. E tare, al 
nai... Se opri. Uluitoare, dar nu drăguță. 

„E al naibii de mişto.“ Acest lucru nu putea fi negat, 
şi după zâmbetul lui Zach şi al lui Michael, era și distrac- 
tiv să mergi cu ea. 

- Mă bucur că-ţi place. Am cumpărat-o pentru sora 
mea, de ziua ei. 

Zâmbetul lui Karen dispăru. 

- Ce ai făcut? 

- Hannah. Crezi că o să-i placă? 

Karen nu-și putu opri cuvintele. 

- Nu ai făcut asta! 

Se întoarse apoi către Zach, care era mai aproape de 
ea decât Michael. 

- Zimi că glumește. 

Zach încă zâmbea, dar Karen nu îi putu citi expresia 
prea bine, din cauza ochelarilor de soare. 

- Michael Gardner Wolfe, spune-mi că glumești! 

- Nu crezi că o să-i placă? întrebă el. 

-Nu poți să-i dai așa ceva unei tinere de șaptespre- 
zece ani. 

Copiii oftară șocați. 

- Ce soră norocoasă! 

- Aş vrea să fie fratele meu, zise un alt copil. 

- De ce nu? Are doar două scaune, deci nu poate să 
înghesuie copii înăuntru, și e doar un V-8. 

Michael încă zâmbea şi habar n-avea cât de proastă 
fusese ideea. 

- E un copil! O să apese pe acceleraţie și o să intre 
într-un stâlp. E prea mult. Doar asigurarea e nebunie 
curată! Îşi mișcă degetul acuzator mai întâi în direcția 
lui, apoi înspre Zach. Nu o să i-o dai. Mama voastră o 
să te omoare! 

Michael încetă, în sfârșit, să zâmbească. 

- Nu m-am gândit la asta. 

- Ei bine, ar fi trebuit s-o faci. Doamne, Dumnezeule! 
La ce ţi-a stat gândul! O zi la spa, o vizită la mall, astea 
sunt genul de cadouri pe care i le faci surorii tale mici, 
nu O mașină ca asta. 

Michael se aplecă peste capotă și își frecă bărbia. Înţe- 
lese ce îi spunea Karen. 

-Ai dreptate. 

Copiii făcuseră liniște în timp ce ascultau și înregis- 
trau discuţia cu telefoanele mobile. Ca fiecare vizită 
la club, vizita lui Michael avea să apară pe YouTube și 
Facebook în scurt timp. 

- Bineînţeles că am dreptate. 

Michael îşi dădu ochelarii jos și îi puse pe mașină. Se 
uită la cheile din mână și apoi la ea și i le aruncă. 

- Atunci, e a ta. 

Karen îi aruncă cheile înapoi, ca și cum ar fi ars-o. 

- Nu am nevoie de mașina asta. 

Cheile veniră din nou la ea. 

- Ai spus că e drăguță. 

- Deja am o mașină drăguță. 

Cheile zburară din nou peste mașină. Ca la un meci 
de tenis, telefoanele se mișcau dintr-o parte într-alta. 

- Asta e mai drăguță. 

Bărbatul o imită, bătu din picior și îi făcu cu ochiul. 

- Karen! Apoi, începu să râdă. Haide, scumpo. E 
cadoul tău pentru aniversarea noastră. Pentru că m-ai 
suportat un an întreg. 

- la mașina, doamnă Jones. 

Când văzu expresia lui Zach, Karen îşi dădu seama 
că faza cu maşina aceasta fiind cadoul pentru Hannah 
fusese, de fapt, o glumă. Michael ştia că soţia lui nu ar fi 
acceptat, altfel, aşa o mașină. 

- Nu e politicos să dai înapoi cadoul făcut de cineva, 
spuse Peter lângă ea. 

Karen auzi cuvintele pe care le spusese copiilor de 
mai multe ori. 

Privi mașina şi se simți dezgustată. Copiii se dădură 
din calea ei în timp ce mergea în jurul mașini. Dacă 
nu ar fi fost camere de filmat îndreptate spre ea, pro- 
babil lar fi călcat pe picior pe Michael și i-ar fi vârât 
cheile în buzunar, însă, în schimb, se apropie de el și îi șopti 
la ureche: 

- O să te omor când ajung acasă. 

Michael doar râse. 

- Cu plăcere, spuse el destul de tare cât cei prezenţi 
să îl audă. O sărută scurt pe obraz și îi aruncă zâmbetul 
lui de Hollywood. 

La naiba, ce maşină tare era! Când Mike sugerase să 
meargă la reprezentanța de mașini exotice din Beverly 

Hills, Zach crezuse că era un magazin unde doar te uitai 
sau poate testai o mașină. Iniţial, crezuse că Mike doar 
se dădea mare cu avuţia lui. Când plecaseră de acolo, cu 
doar o strângere de mână şi o semnătură, Zach fusese 
de-a dreptul impresionat. 

El și Mike plecară de la Boys and Girls Club după o 
oră. Copiii își făcură pe rând poze cu mașina, cu vede- 
ta şi cu ei la volan. Asta în timp ce Karen stătu într-o 
parte și îi privi zâmbind pe jumătate. Nu îi venise să 
creadă că tânăra refuzase mașina. Cine făcea așa ceva? 
Michael îi spusese lui Zach că avea să găsească un mod 
în care s-o facă s-o accepte, dar, dacă o cunoştea bine, 
probabil avea să refuze din start. 

- Ai avut dreptate în legătură cu Karen, spuse Zach 
când intrară pe strada care ducea către casa lui Mike. 

Mike viră, şi mașina mormăi. „Drăguţ.“ 

-Sunt sigur că mai are să-mi spună câte ceva legat 
de asta. 

Asta credea și Zach. 

- E evident că nu s-a căsătorit cu tine pentru bani. 

Mike râse. În loc să-și exprime dragostea pentru 
ea, spuse: 

-Nu ar schimba mare lucru. Avem un contract 
prenuptial. 

- Serios? A fost de acord cu asta? 

Contractele prenupțiale păreau să fie un semn de în- 
doială din partea persoanei care avea ceva de pierdut. 

- Ea a insistat. 

Mike încetini mașina la porţile de la intrare și apăsă 
pe o telecomandă. 

- Nu pare să fie genul de femeie pentru care să te 
îngrijorezi că o să-ți ia banii. 

Mike tură motorul. 

- Nici eu nu cred, dar, până la urmă, suntem la Holly- 
wood, şi nimic nu e ce pare. 

- Mike, asta-i dur. 

-Şi adevărat, sublinie, oprind pe alee. 

Fără alte discuţii, Mike ieşi din maşină și, în același 
timp, un bărbat scund şi cu părul închis la culoare ieși 
din casă. 

- Mă gândeam că tu eşti. La naiba, Michael, eşti viral 
pe Twitter! 

„Viral pe Twitter?“ 

- Evident că cei tineri au sărit imediat pe rețelele de 
socializare. Tony, l-ai cunoscut pe fratele meu, Zach? 

Tony, managerul. Zach dădu mâna cu el. 

- Te-am observat aseară la petrecere, dar nu am reușit 
să ajung la tine, spuse Tony. Cât stai în oraș? 

- Mâine plec. 

Mike îl privi cu atenție. 

- Dar abia ai ajuns. K 

-Şi acasă se tot adună treburi. În plus, o să vii şi tu 
acolo destul de curând. 

- Serios? întrebă Tony. 

Înainte să detalieze, poarta se deschise şi Karen intră 
cu mașina. 

Tony își cobori vocea: 

- Pare furioasă. 

- Cum poate fi cineva supărat din cauza unei aseme- 
nea maşini? întrebă Zach. 

- Lui Karen nu îi plac lucrurile extravagante. 

Tânăra aproape lovi MclLarenul înainte să oprească 
Cadillacul. 

Tony inspiră adânc și își aruncă mâinile în aer, ca și 
cum ar fi vrut să-i spună să oprească înainte să distrugă 
o mașină care valora peste un sfert de milion de dolari. 
Până şi Mike se crispă. 

- Ce a fost cu toată treaba aia? întrebă Karen pornită. 

- Ce, un bărbat nu poate să-i ia soției un cadou? 

Karen îi aruncă o privire lui Tony, trecu de Zach şi se 
opri la Mike. 

- Am avut discuția despre mașină, 

Tony făcu un pas în faţă, surprinzându-l pe Zach când 
se băgă în discuţie: 

- Michael, agentul tău m-a sunat deja. Paramount 
a dat un telefon datorită acelor copii care postează pe 
internet. 

Karen își direcționă furia către Tony. 

- Ce vrei să spui? 

- Producătorii de la Paramount? 

Karen îl privi ca şi cum nu ar fi ştiut despre ce era 
vorba. 

- L-ai cunoscut aseară la petrecere. Tony mută discu- 
ţia către Mike. Lavine vrea să discute cu tine diseară. 
Le-a plăcut apariţia de pe YouTube și vor să semneze 
cu tine. 

Zach habar n-avea despre ce vorbeau și ce importanţă 
avea asta în discuţia despre mașină. Se părea însă că era 
singurul care nu înţelegea ce se întâmpla. 

-Stai un pic. Karen păși în faţa lui Tony. Vrei să 
spui că tot ce s-a întâmplat azi a fost pentru obținerea 
unui rol? 

Zach tocmai voia să-i spună că greşea, dar își dădu 
seama că nimeni nu vorbea. 

- Am vrut să-ți iau o mașină, spuse Mike, dar în acea 
clipă până şi Zach avea îndoieli, și el fusese la reprezen- 
tanţa de mașini în timpul tranzacţiei. Mike nu pomenise 
nici măcar o dată despre vreun rol într-un film. 

- Serios? 

-Ce ar fi mai bine decât ca soția mea să conducă 
maşina care o să apară în următorul meu film? 

Zach îi privi cât se certau. Cuvintele lui Mike îi reve- 
neau în minte: „Până la urmă, suntem la Hollywood, şi 
nimic nu e ce pare“. 

~- Priveşte lucrurile așa. Vrei ca tipul care îţi vinde un 
Ford să conducă o Toyota? Nu cred, vrei să conducă 
un Ford. 

- Pe nimeni nu interesează ce mașină conduc, Mi- 
chael. Nimeni nici măcar nu mă recunoaşte dacă nu 
sunt cu tine. 

- Nu e adevărat, spuse Tony. Azi ai apărut în toate 
tabloidele, şi cu, şi fără Michael. 

- Nu trebuie s-o conduci zilnic. 

Karen se uită la maşină. 

- Nici măcar nu știu s-o conduc. 

Mike îşi puse braţul în jurul lui Karen. 

- Asta e fata mea. 

-~ Nu am spus c-o s-o păstrez. 

-Nu ai spus nici că n-o s-o faci. 

Tânăra deschise ușa şi se uită înăuntru. 

- Cât ai până când nu mai poţi s-o duci înapoi? 

- Cinci zile sau trei sute de kilometri. 

Karen ridică două degete în aer. 

- O să păstrez mașina asta numai cu două condiţii. 

Mike își încrucișă braţele la piept. 

- Bine. 

- Unu, dacă în două zile nu-mi dau seama cum să o 
conduc fără să arăt ca o idioată, o duci înapoi. 

- Eşti o şoferiţă bună. 

Karen își dădu ochii peste cap. 

- Şi, doi, accepţi să-ţi lași acasă agentul, managerul şi 
producătorii când îţi vizităm familia. 

- Nu o să vină cu noi. 

- Mă refer la telefoane mobile, internet, tot. Tony 
poate să mă sune pe mine la fiecare două zile, și numai 
pentru chestii care nu suportă amânare. Mă refer la o 
vacanță adevărată. 

Mike se uită la Zach. 

- Vezi cu cine trăiesc? 

- Astea sunt condiţiile, Michael. 

Mike îi aruncă din nou cheile. 

- Zach, fă-mi o favoare, te rog. Învaţ-o cum s-o condu- 
că. Trebuie să merg la o întâlnire. 

Mike şi Tony plecară și îi lăsară pe cei doi pe alee. 

- Ce nemernic! spuse Zach. Mereu mergea cu viteza 
luminii când locuia în Utah, dar nu mi-l amintesc fiind 
atât de ferm. 

- Acum, îl vezi pe băiatul de oraș. Eu vreau să ştiu 
unde a dispărut băiatul de la ţară. 

Karen îi aruncă o privire şi se îndreptă spre casă. 

- Ne vedem aici într-o oră. Nu vreau să încerc să con- 
duc chestia asta pe întuneric. 


Karen nici măcar nu încercă să discute cu Michael 
înainte ca acesta să plece. Ştia din experienţă că nu avea 
să vină înapoi prea curând și nu se baza pe faptul că 
avea să îl vadă la cină. Făcu duș şi se îmbrăcă în ţinuta 
obişnuită pentru începutul verii - sandale, pantaloni 
din bumbac Capri și o cămaşă cu mâneci scurte =, apoi 
intră în bucătărie şi se uită cât era ceasul. Pe alee era 
o mașină extrem de scumpă, pe care abia ştia cum s-o 
deschisă, cu atât mai puțin s-o conducă. 

Se uită la mașină şi văzu în ea un simbol al vieţii 
soţului ei, extravagantă în toate modurile posibile. Dacă 
exista vreo şansă ca Michael să-și schimbe perspectiva 
asupra vieţii, asta se afla în Utah. Ţinea de familia lui. 

Gândindu-se la familie, îşi dădu seama că nu mai 
vorbise cu mătușa ei de cel puţin o lună. Nu-l auzise 
pe Zach prin casă, așa că se hotărî să profite de ultime- 
le zece minute dinainte de lecţia de șofat ca să-și sune 
singura rudă. 

Telefonul sună de două ori. 

- Reședința Sedgwick. 

- Bună, Nita. Sunt Karen. Mătușa mea e acasă? 

- Bună ziua, doamnă Karen. Da, o chem acum. 

Karen aşteptă ca menajera mătuşii ei să o aducă pe 
aceasta. Amândouă se aleseseră cu ceva în viaţă. Mătușa 
ei se căsătorise cu un bărbat minunat pe nume Stan- 
ley, în urmă cu câţiva ani. Stanley apelase la Alliance în 
încercarea de a-și găsi o soție tânără temporară, ca să-i 
enerveze pe copiii şi pe nepoţii lui însetați după bani. 

Deși Karen nu luase niciodată în consideraţie pro- 
punerea, se întâlnise cu el la cererea Elizei şi își dăduse 
seama că acesta avea nevoie de o femeie puternică, gata 
să îi pună familia la punct. Restul e istorie. Stanley și 
mătușa Edie se căsătoriseră şi, după puţină dramă, copiii 
își dăduseră seama că mătușii Edie nu îi plăceau leneşii 
și profitorii, ceea ce ei erau. 

- Karen? 

- Bună, mătuşă Edie. 

- Ce mai faci, draga mea? Mănânci? 

Karen râse. Se părea că mătușa Edie nu îşi făcea griji 
decât dacă mânca destul. 

- Da. Nu am mai sunat de câteva săptămâni. 

- Eşti o fată ocupată. Ce mai face soţul tău de la 
Hollywood? 

- E bine. Îşi face treaba de la Hollywood. Cum e 
Stanley? 

- E bine. Doctorul i-a dat undă verde luna trecută. 
Analizele de sânge au ieșit bine. 

Mătușa ei vorbi o perioadă despre medicină şi anali- 
ze, așa cum păreau să facă majoritatea oamenilor când 
treceau de șaptezeci de ani. Incheie discuţia despre sănă- 
tatea lor cu o pauză. 

- Eu şi Michael o să plecăm din oraş pentru câteva 
săptămâni. 

- Ah? 

- Membrii familiei lui sunt în Utah, şi nu s-au mai 
văzut de ceva timp. 

Mătuşa Edie ezită. 

- Lai întâlnit? 

Karen știa că mătușa ei cunoștea deja răspunsul. 

- Nu, cu excepția fratelui său. Nu îi cunosc părinţii. 

- Un bărbat care nu-și prezintă soția părinţilor... 

- Edie! 

- Nu-mi spune asta, nu e normal. 

Nu era momentul să o pună pe Edie la curent cu vii- 
torul mariajului lor sau, mai degrabă, cu lipsa lui. 

-E în regulă. Sunt bine. Te asigur. 

- Ar fi trebuit să fac altceva... 

- Edie. Încetează! Sunt bine. 

-Mama ta nu te-a meritat. 

Mai avuseseră discuţia asta. 

- Spune-i lui Stanley că îl salut. 

- Mă întrerupi!? 

- Îţi spun la revedere. Trebuie să ajung la o lecţie de 
şofat, 

Edie oftă la telefon, un gest menit să-i atragă atenţia. 

- Te iubesc. 

-Şi eu te iubesc, mătușă. Trimite-i un sărut soțului 
tău armăsar. 

Asta o făcu pe mătușa ei să râdă. _ 

Zach era afară, rezemat de maşină. Își pieptănase 
părul pe spate și își schimbase cămașa. Cămaşa neagră 
îi dădea un aer misterios și lăsa impresia că locul lui era 
pe motocicletă sau la volanul unui McLaren. Karen se 
uită încă o dată la spatele lui, în vreme ce el stătea aple- 
cat peste maşină. Sex-appealul lui era natural. Se întrebă 
dacă era conştient de cât de atrăgător era. Michael își 
afișa sex-appealul ca pe o insignă, însă Zach nu părea 
să observe. 

Ienorând felul în care pielea ei se încălzi, își mută 
privirea de la Zach și întrebă: 

- Eşti gata? 

El se întoarse. Privirea lui se plimbă pe corpul ei 
şi apoi rămase aţintită în ochii ei, cu un zâmbet blând, 
aprobator. 

- Tu? 

- Cât de greu poate să fie? 

-Ai mai condus o maşină cu cutie manuală? 

- Am învăţat pe jeepul unchiului meu, când aveam 
șaisprezece ani. Ea se uită la podeaua din faţa scaunului 
șoferului. Unde e ambreiajul? Se uită după manetă, ca să 
schimbe vitezele. Eşti sigur că are cutie manuală? 

Zâmbetul lui Zach o încălzi. 

- Totul stă în volan. 

- Serios? 

Pe volan erau nişte manete și multe alte butoane pe 
care nu le recunoștea. 

- Uite cum facem. Condu-o tu mai întâi, și eu o să 
mă uit. 

Zach ridică dintr-o sprânceană. 

- Nu trebuie să-mi spui de două ori. 

Bucuria i se citi pe față în vreme ce ocoli maşina şi îi 
deschise ușa. 

- La naiba, nici măcar nu se deschide ca o mașină 
normală. 

- Asta nu e o mașină normală. 

- Mie-mi spui! 

Când se aşeză pe scaunul jos, se simţi ca şi cum ar fi 
stat pe pământ. Numai că pământul se mișca. 

Zâmbetul lui Zach se mări când puse degetele lungi 
pe volan. 

-Să înţeleg că nu ai condus-o încă. 

-Mike a fost la volan. 

Apăsă un buton, şi mașina se trezi la viață. Puterea 
motorului o făcu pe Karen să se simtă ca și cum ar fi fost 
într-o rachetă care urma să fie trimisă în spaţiu. 

- Eşti pregătită? 

Cineva mutase Escalade-ul cât ea făcuse duş, lăsând 
destul loc cât să dea în marșarier. Zach apăsă un alt bu- 
ton, ca să dea cu spatele. Mâinile lui mișcară manetele 
de pe volan ca şi cum ar fi condus maşina asta zilnic. In 
loc să îi privească mâinile, Karen se uită la şofer, care 
radia de fericire. 

Karen îl ghidă afară din curte și departe de străzile 
principale. 

- Traficul e destul de aglomerat în oraș. 

- Unde vrei să mergem? A 

- Haide pe Pacific Coast Highway. In cele din urmă, 
traficul va deveni mai lejer, și atunci o să încerc s-o 
conduc. 

-Nu e greu, îi spuse el. Apeşi pe maneta din dreapta 
ca să accelerezi și pe cea din stânga ca să încetineşti. 

Tânăra se aplecă asupra consolei din mijloc. 

- Nu are ambreiaj? 

- Nu, e un sistem cu două manete. 

Tânăra ridică mâinile. 

- Trebuie doar să ştiu cum funcţionează aici. 

Tahometrul trecu de cinci mii de turaţii înainte ca 
Zach să schimbe viteza. Bărbatul încetini la fel de uşor 

când ajunseră la un semafor. Karen nu își dădu seama 
de cât de mult se aplecase până când parfumul picant al 
şoferului își făcu drum în nările ei. Karen își mușcă buza 
de jos și încercă să pară neafectată în timp ce stătea pe 
scaunul pasagerului. 

- Este o mașină sexy, spuse Zach în timp ce-și croia 
drum prin trafic. 

- Da, sexy. 

Asta nu era bine. Nu putea ignora fiorii, parfumul 
lui, efectul pe care acest bărbat îl avea asupra ei. 

- Chiar o să-l obligi s-o ducă înapoi? 

Asta era un subiect sigur, fără cuvântul „sexy“ în el. 

- Nu îl oblig pe Michael să facă nimic. 

- Atunci, ce a fost cu discuţia aia cum că ar trebui să-și 
ignore telefonul mobil jos când vine în Utah? 

Ea oftă. 

- Are nevoie de o pauză. Nu o să aibă parte de asta 
dacă Tony o să-l tot sune ca să programeze diverse 
evenimente. 

Zach se gândi o clipă la asta. 

- Chiar ai grijă de el. 

-Nu asta fac prietenii? 

Karen se uită pe geam, observând ce vâlvă stârnea 
mașina. Își aşeză mai bine ochelarii de soare și se prefăcu 
a nu băga de seamă asta. 

- Şi soțiile? 

- Ce? A, da... să faci prima la dreapta. 

Zach continuă să vorbească: 

- Chiar nu te interesează s-o păstrezi, nu? 

Karen clătină din cap. 

-Àr fi mai bine dacă ţi-ar da-o ţie. Ai aprecia-o mai 
mult decât mine. 

-Să conduc asta e pe același nivel cu sexul, spuse 
Zach râzând. i 

Karen mormăi. Nu avea de unde să ştie. Încă nu 
condusese mașina, și trecuseră secole de când fusese 
implicată într-un act sexual cu altceva decât o jucărie 
cu baterii. 

- Așa cum am spus, te-ai bucura de ea mai mult decât 
mine. 

„E cald aici?“ Karen apăsă nişte butoane și scăzu tem- 
peratura de la aerul condiționat. 

- Deci, dacă maşinile nu sunt pasiunea ta, care este? 

O întrebare bună. 

- Nu sunt chiar sigură. 

- Călătoriile? 

Ea ridică din umeri. 

- Mi-ar plăcea să văd lumea, dar, dacă nu o s-o fac, nu 
o să fie o catastrofă. 

-O casă mare, faimă? 

- Il descrii pe fratele tău, nu pe mine. 

-Nu îţi place să atragi atenţia? 

Zach privi o mașină, pe geamul căreia era scos un 
telefon mobil, care făcu o poză. 

- M-am obişnuit cu asta. 

- Dar nu-ţi place? 

- E greu să trăieşti într-un acvariu. Karen arătă spre 
autostradă. Mergi spre nord. 

Pe parcursul mai multor kilometri, înaintară încet în 
trafic, până când drumul se deschise în faţa lor. 

- Mike mi-a spus că banii nu înseamnă nimic pen- 
tru tine. 

Karen îl privi, observându-i încruntarea. 

- Ţi-a spus asta? 

- A zis că ai semnat un contract prenupţial. 

- Da? De ce îi spusese Michael asta fratelui său? Ce 
altceva îi zisese? Nu mă interesează banii fratelui tău. 

Cel puţin, nu toţi. Doar cei stabiliţi în înţelegerea lor. 

- Şi, ca prietenă a lui, vrei să o ia mai încet. 

Karen spusese asta, nu? 

- Cele mai bune relaţii încep ca prietenii. Mereu o să-l 
consider pe Michael prietenul meu în primul şi primul 
rând. E greu să găsești prieteni când ești atât de bogat ca 
el. Oamenii se înghesuie în preajma lui, dar nu ştie în 
cine poate avea încredere. Aici, intervine familia. 

Zach se uită la drum. 

- Şi-a ignorat familia în ultima vreme. 

- Tocmai de asta cred că i-ar prinde bine să se reco- 
necteze. Sub egoul lui imens, are nevoie de cineva care 
să nu-i accepte prostiile. 

- Cum ar fi să le dea mașini scumpe oamenilor care 
nu le vor? 

- Da. Nu ştiu nici măcar o persoană din cercul lui de 
prieteni care să-l refuze. Niciodată. Însă familia nu func- 
ţionează aşa. Cei din familie își amintesc momentele 
când ai fost cel mai jos, clipele cele mai amuzante şi îţi 
aduc aminte că eşti uman. 

Zach acceleră, cu un zâmbet mare pe față. 

- E norocos că te are. 

„Da, e.“ 

- Şi familia ta? 

- Îi am numai pe mătușa mea, Edie, şi pe noul ei soț, 
Stanley. 

- Nu ai frați? 

- Nu. 

„Slavă Domnului.“ 

- Atunci, cine te ţine cu picioarele pe pământ? 

Karen se gândi puţin. 

- Eu. 

Fu greu să-și mascheze tristeţea din voce. 


Mike avusese dreptate. Karen era o şoferiță bună și 
oricât susținea ea că nu-i plăcea mașina, zâmbetul ei de- 
monstra că era totuși afectată de puterea automobilului. 
Peste câţiva kilometri, găsiră un loc unde să întoarcă și 
unde Karen preluă controlul. Când se întoarseră în ci- 
vilizație, amândoi erau înfometați, așa că opriră în par- 
carea unui restaurant. 

Copilul care îi deschise ușa lui Karen avea ochii mari 
și practic saliva când primi cheile. 

Zach îl privi cu atenţie. 

- Ştii să conduci mașina asta? 

- Da, domnule. Vin aici tot timpul. 

- Suntem în Malibu, Zach, îi reaminti Karen. 

Cei doi se aşezară la o masă, în partea din spate a 
unui restaurant de lux cu vedere spre Oceanul Pacific. 

- Mor de foame, recunoscu Karen repezindu-se la 
coşul cu pâine, înainte ca chelnerul să le ia comanda 
pentru băuturi. 

-Şi eu. 

- Deci, când o să pleci acasă? întrebă ea. 

- Vrei să scapi de mine? 

Karen luă o bucată de pâine şi o mestecă. 

- Nu, dar bănuiesc că ţi-ai îndeplinit scopul pentru 
care ai venit. 

- Care anume? 

- Ai venit în misiune de recunoaştere. Ca să afli mai 
multe despre mine. 

Aşa era. Zach se uită în altă parte. 

- Am fost atât de evident? 

- Să vedem... M-ai întrebat de familia mea, despre 
stilul meu de viață. L-ai întrebat pe Michael despre ma- 
riajul lui. Deci nu ai fost chiar subtil. 

- Nu putea fi simplă curiozitate? 

- Asta a fost? 

- Parţial, dar ai dreptate. Hannah a văzut un articol 
despre tine şi Michael, cum că o să dați o petrecere ani- 
versară în stil hollywoodian, și mama a fost furioasă. 

-Şi tu, cum ești un fiu bun, te-ai hotărât să vii aici și 
să afli ce se întâmplă. 

- Ai putea spune asta. 

- Mereu ai fost fiul cel bun? 

De când se întorsese de la colegiu. Tatăl lui nu văzuse 
scopul învățământului superior, însă mama lui insistase 
ca toți copiii să aibă șansa de a experimenta viaţa în afa- 
ra orășelului Hilton. Rena fusese singura care nu plecase 
niciodată. Şi Hannah, bineînţeles, dar ea mai avea un an 
până când termina liceul. 

- Părinţii mei nu pot să se plângă de mine. 

- Dar o fac? 

Care era treaba cu această femeie şi abilitatea ei de a 
scoate răspunsuri de la el? Chelnerul sosi cu băuturile 

şi le spuse care erau preparatele speciale. Zach continuă 
să vorbească: 

- Sunt sigur că Mike ţi-a zis că tatăl nostru e un băr- 
bat dificil. S-a aşteptat ca amândoi să intrăm în afaceri 
cu el. 

- Michael a pomenit ceva despre asta. Te-ai simțit vre- 
odată prins în cursă de aşteptările tatălui tău? 

-Îmi plac construcțiile. Mi-am construit o viață bună 
în Hilton. 

Karen bău din vin și îi zâmbi timid. 

- Nu mi-ai răspuns la întrebare. 

- Acum, cine e într-o misiune de recunoaştere, doam- 
nă Jones? 

Ea își mută privirea. 

-Nu e treaba mea. 

Chelnerul se întoarse și le luă comanda. Pentru o 
femeie micuță, comandă cât un muncitor. O friptură, 
cartofi copţi, o salată şi mai multă pâine, mulțumesc 
frumos. Zach îi spuse că voia şi el același lucru. 

Continuară să discute ca şi cum conversaţia lor nu ar 
fi fost întreruptă. 

- Când Mike nu s-a mai întors acasă, am ştiut că o să 
depindă de mine să duc mai departe afacerea familiei. 
La un moment dat, tata o să se pensioneze și o să aibă 
nevoie ca unul dintre noi să preia conducerea. 

- L-ai urât pe Michael pentru că nu s-a întors? 

Răspunsul lui fu imediat: 

- Nu. În adâncul meu, știam că o să rămână în L.A. 
E greu să opreşti copiii să nu plece din orășele când sunt 
destul de mari să se mute. 

- Decât dacă familia îi ține pe loc. 

- Da. 

- Apoi, mai sunt copiii care evadează în oraș doar ca 
să fie exploataţi. 

Vocea ei deveni mai blândă, și Zach se simţi din nou 
atras de ea. Ce frumoasă era! Dacă ar fi avut câțiva cen- 
timetri în plus, ar fi putut fi cu ușurință fotomodel. 
Majoritatea blondelor pe care le întâlnise el aveau ochi 

ie un albastru blând, însă ai ei aveau o nuanţă metalică 
=ipnotizantă. 

- Sună ca şi cum ai experienţă cu asta. 

- C-copiii de la club vin din medii diferite, spuse ea 
zu o ușoară bâlbâială. Le aud toate poveștile. 

- Par bine adaptaţi. 

- Sunt copii buni. 

În ochii ei se citea ceva asemănător cu tristețea. Zach 
zu să aprofundeze subiectul, însă nu o făcu. 

- De ce îţi spun doamna Jones? 

Ea sorbi din nou din vin. 

- Cum ai vrea să-mi spună? Poate că oamenii din Hil- 
zon îl ştiu pe Michael ca Mike Gardner, dar acel nume 
nu ar fi însemnat nimic aici, Şi ştii că Wolfe e nume 
de scenă. 

- Deci l-ai păstrat pe al tău? 

- E doar un nume. 

Un nume generic, hotări el. 

- Răspund la doamna Wolfe şi o să încerc să nu co- 
rectez pe nimeni din Hilton care o să-mi spună doamna 
Gardner. 

- Asta sună ca mama mea. 

Karen râse, şi ceva din spatele lui îi atrase atenţia. 

-Ce e? 

Zach dădu să se întoarcă, dar ea își puse mâna peste 
a lui. 

- Nu face asta. 

- De ce? 

Acum, chiar voia să ştie ce se întâmpla în spatele lui. 

- Ne-a văzut cineva. Probabil cred că eşti Michael. 
Dacă o să te uiţi, precis o să vină la masă şi o să ceară 
un autograf. 

Zach simți greutatea privirii cuiva. 

- Nu semănăm atât de bine. 

Karen îl privi ca și cum i-ar fi analizat trăsăturile și își 
retrase mâna. 

- Se vede clar că sunteți înrudiți. Dar ai dreptate, nu 
sunteți identici. 

- Eu sunt mai chipeș, spuse el cu un zâmbet. 

Karen râse. 

- Dumnezeule, două egouri cât casa. Nu e de mirare 
că Michael a plecat din Hilton, nu era destul loc pentru 
amândoi. 

- Da, a fost bine. 

Conversaţia lor era la limita flirtului, dar Zach nu 
părea să se poată opri. 

~ Deci o să am probleme când o să ajung acolo? Fami- 
lia ta mă urăşte din principiu? 

Zach nu îi putu risipi toate fricile, dar îşi dădu sea- 
ma că era important pentru ea să ştie că avea să fie 
bine-venită. 

-O să-ţi fac eu viaţa mai ușoară. 

Ea luă o gură mai lungă din vin. 

- Vai, ce grozav. 

- Tata o să te privească și nu o să spună mai nimic. 
Hannah o să vorbească întruna. Mama o să fie reținută 
o perioadă, dar bănuiesc că o să te considere o sfântă în 
scurt timp. 

-Nu sunt o sfântă. 

Zach nu era sigur de asta. Karen avea ceva ascuns, dar 
cu siguranţă nu era un demon. 

- Şi celelalte surori ale tale? 

- Judy a fost la şcoală în cea mai mare parte a anului. 
Probabil nici nu o să-și dea seama că nu v-aţi întâlnit 
până când nu o să apari. lar Rena e prinsă cu propriii 
copii. Dar e curioasă. 

Cât mâncară, Zach îi spuse câteva poveşti care ajutară 
la definirea familiei. Când chelnerul le oferi din nou 
de băut, Karen sugeră ca el să conducă spre casă, iar ea 
comandă un alt pahar de vin. 

Zach se simţea așa confortabil în prezenţa lui Karen, 
încât nu ai fi zis că se cunoscuseră doar cu câteva ore în 
urmă. Poate pentru că tânăra făcea parte din familie. 

In drumul înapoi spre casă, Zach o întrebă cum de 
ajunsese să o cunoască pe prima-doamnă a statului. 

- Când am terminat colegiul, am lucrat în adminis- 
traţie, într-un loc numit Moonlight Villas. Samantha, pe 
care ai cunoscut-o aseară... ei bine, sora ei era la căminul 
de bătrâni de ceva ani. Eu şi Samantha am devenit prie- 
tene şi, în cele din urmă, am întâlnit-o pe Eliza. 

- Lucrai la Moonlight Villas când l-ai întâlnit pe 
Michael? 

- Nu, lucram pentru Samantha și compania ei. Sa- 
mantha și Eliza sunt cele mai bune prietene. Se ştiu de 
ceva timp, dinainte să se căsătorească. 

- Dintre toţi oamenii de la petrecerea de aseară, prie- 
tenii tăi păreau cei mai autentici. 

Fuseseră singurii pe care îi văzuse ajutând-o pe 
Karen pe parcursul serii. Prietenii lui Michael nu făcu- 
seră nimic. 

- Sunt binecuvântată că am niște prieteni aşa 
grozavi. 

Când Zach parcă, observă lipsa mașinilor. 

- Michael nu e acasă? 

- Aş fi surprinsă dacă l-am vedea. Producătorii sunt 
păsări de noapte și se așteaptă ca mulți dintre actorii din 
filmele lor să fie la fel. 

Zach opri motorul. 

- Străzile din Hilton se umplu la apus. Ai fost 
avertizată. 

Karen trase de mânerul ușii, încercând să-și dea seama 
cum să o deschidă. Ea râdea de propria neîndemânare, 
când Zach ieși ca s-o deschidă din afară. 

- De ce nu pot să facă ușile normale? Oricum totul 
este extravagant. 

Zach o deschise şi se dădu la o parte, ca să-i facă loc 
să iasă. 

- Impune cavalerismul. 

Zach râse. 

- Probabil, mașina a fost făcută de o femeie. 

Karen închise ușa şi se întoarse spre casă, doar ca să 
constate că puloverul i se prinsese în ușă. 

- Dumnezeule! 

Zach râse și se aplecă să pună mâna pe mâner în ace- 
laşi timp cu ea. Degerele li se atinseră, și amândoi se 
opriră din râs. 

Mirosul de piersică al șamponului folosit de ea îl lovi 
pe Zach, iar nuanţa argintie a ochilor ei albaştri fu chiar 
mai evidentă când Karen îl privi. 

Din nou, se simţea chimia dintre ei, pe care el o ne- 
gase de când o întâlnise. O auzi inspirând adânc când 
privirea îi alunecă spre buzele lui. Căldura corpului ei, 
aproape de al lui, îl făcu conștient de dorinţa pe care o 
simţea faţă de ea și care îl copleşi ca un val. Își strânse 
mâinile în pumni și-și dădu seama că o prinsese de braţ. 
Pentru o clipă, Karen se aplecă spre el și își ridică fața 
spre a lui. 

Apoi, ea se întoarse, şi momentul dispăru. 

Zach se dădu înapoi, şocat de ceea ce mai că se întâm- 
plase între ei. Purtându-se ca şi cum nu s-ar fi întâmplat 
nimic, deschise ușa cu mai multă forță decât era cazul și 
îi eliberă puloverul. 

Karen mormăi un mulțumesc și plecă. 


Karen intră în camera ei, tremurând. Alergase ca un 
copil înspăimântat, şi, ca o adolescentă, nu avea de gând 
să dea din nou ochii cu Zach. Nu dacă nu era nevoită. 
Aproape îl sărutase. Simplul gând o făcu să simtă greu- 
tatea buzelor lui pe ale ei. 

„Ce naiba e în neregulă cu mine?“ 

Mintea îi spunea să nu fie atrasă de Zach, însă corpul 
avea alte gânduri. 

Nu putea decât să-și imagineze ce gândea el despre 
ea. Ce soţie îl sărută sau aproape îl sărută pe fratele so- 
tului ei? 

- Eşti o toantă, Karen. 

Nu exista nici un protocol despre cum să facă faţă si- 
tuaţiei. Nu avea cum să evite să viziteze familia lui Zach. 
Nu fără să îi facă mari probleme lui Michael, şi nu îi 
putea spune acestuia despre atracția pe care o simțea 
pentru fratele lui. La naiba, cu toate că mariajul lor era 

la fel de fals ca majoritatea sânilor de la Hollywood, cel 
mai probabil, Michael s-ar simţi trădat de fratele ei și 
de ea. 

Karen își frecă tâmplele şi intră în baie ca să scape de 
mirosul lui Zach. 

Se privi în oglindă. 

- Nu L-ai sărutat. 

Poate puteau uita amândoi de acel moment. 

Dacă nu vorbeau despre el... și nu rămâneau din nou 
singuri. 

„Ar putea funcționa.“ 

Aveau să stea numai două săptămâni în Hilton, 
și Zach nu locuia cu părinţii lui, deci probabil avea să îl 
vadă doar la reuniunile de tamilie. 

„Ar putea funcționa.“ 

Karen se vâri în pat și se trezi dimineaţă cu o durere 
teribilă de cap din cauza vinovăţiei, care deveni şi mai 
acută când îşi dădu seama că Zach plecase înainte de 
răsăritul soarelui. 


capitolul 6 


Când Zach se urcă pe motocicletă, porni motorul și 
o luă spre vest, își reaminti că era destul de tânăr cât să 
facă schimbări în viaţa lui oricând voia. În ultimii ani, 
fusese neliniștit, pregătit să facă o schimbare. Însă, de 
fiecare dată când se gândea care ar fi putut fi aceasta, 
apărea un alt job, un alt mod de a-și mări afacerea de 
construcţii, un alt motiv ca să rămână în Hilton. 

Cu drumul întinzânduri-se în faţă, vântul în păr și 
soarele strălucind ca un paznic singuratic, Zach nu voia 
decât să meargă cu motocicleta. 

Acea jumătate de zi pe care o petrecuse cu Mike îl 
făcuse să-şi dorească și mai mult o viaţă diferită. Nu că 
ar fi vrut viața lui Mike, ci doar ceva mai mult. 

Apoi, mai era şi Karen. 

La naiba! Aproape o sărutase, aproape gustase din cel 
mai interzis fructe dintre toate. Soţia fratelui lui. Văzuse 
sclipirea de pasiune din ochii ei, simțise modul în care 
corpul ei se lipise de al lui. Așa că fugise. 

Fugise înapoi la ce cunoştea. Utah. 

Doar că, atunci când intră pe strada principală şi par- 
că lângă magazinul cu articole de menaj, își dădu sea- 
ma de cât de pregătit era să meargă mai departe. Viaţa 
Renei era în acest orășel, Mike își găsise o viaţă în Cali- 
fornia și nu credea că Judy avea să rămână acolo după ce 
absolvea, anul următor. Așa că el de ce rămânea? 

„Familia.“ 

Tatăl lui se așteptase ca el să rămână, și asta și făcu- 
se. Pentru o perioadă, își repetase că făcuse asta pentru 
că voia să își petreacă viața într-un orăşel. Dar acum își 
dădu seama că acum nu mai era adevărat. Voia ceva 
mai mult. 

Zach îşi dădu jos casca. 

În magazin, îi făcu un semn puștiului de la tejghea. 

- Nolan, tata e aici? 

Băiatul făcu un semn spre partea din spate a maga- 
zinului. 

- Mulţumesc. 

Sawyer Gardner era un bărbat puternic, dur și deloc 
flexibil. Dezgustul lui față de faptul că Michael se căsă- 
torise şi nu o adusese pe Karen acasă, ca să o prezinte 
familiei, stârnea discuţii aprinse de fiecare dată când 
Mike apărea în ziare. 

Sawyer arunca o cutie plină cu provizii într-un căru- 
cior când Zach intră în încăpere. 

- Bună, tată! 

Sawyer se uita peste umăr şi continuă să-și facă 
treaba. 

- Te-ai întors repede. 

- California nu e aşa departe. 

Nici măcar cu motocicleta. 

- L-ai reamintit asta fratelui tău? 


- Da. 


Singură până sâmbătă 61 


Zach luă şi el o cutie și îşi ajută tatăl. 

- Deci, ai întâlnit-o? 

Zach înghiţi în sec. 

- Da. 

- Şi e reală? Nu e versiunea inventată de la televizor 
a unei soţii? 

Sawyer nu fusese niciodată de acord cu ce făcea 
Mike. 

- E reală. 

„Foarte, foarte reală.“ 

Sawyer se ridică şi îl privi pe Zach în ochi. 

- O s-o întâlnim? 

- Da. Mike plănuieşte să ia o pauză scurtă, şi Karen 
insistă să vină în vizită. 

Expresia stoică a tatălui său nu se schimbă la auzul 
veştii. Bărbatul pur și simplu se întoarse, arătă spre o 
cutie și spuse: 

- la-o pe aia, da? 

Nici un mulțumesc că mersese sute de kilometri în 
numele familiei, nici un cuvânt care să exprime feri- 
cirea pentru vizita lui Mike. Nu mai pomeni despre 
subiectul Mike. 

Deși reacţia tatălui său nu îl surprinse pe Zach, tot 
îl enervă. 


Michael își eliberă programul pentru zece zile. Nu fu 
ușor, când toată lumea voia o bucată din el. Aşteptară 
până după ceremonia de absolvire a seniorilor, de care 
Karen se ocupă la club, apoi se îmbarcară într-un avion 
spre St. George și de acolo închiriară o maşină cu care 
să meargă până în Hilton. După așteptarea la aeroport 
şi întârzierea cu închirierea maşinii, când ajunseră pe 
autostradă, Karen era convinsă că ar fi fost mai rapid să 
conducă de la bun început în loc să ia avionul. 

Karen folosi ultima oră ca să decidă cum să proce- 
deze cu familia lui Michael când venea vorba despre 
relaţia lor. 

- Deja mă simt vinovată că ţi-am păcălit fratele. O să 
fie mai greu cu părinţii tăi. 

- Părinţii mei te vor iubi. 

-Şi noi plănuim să divorțăm. 

- ŞI? 

- Michael, vorbim despre oameni. Au și ei sentimente. 

- Ştiu. Aș fi evitat interacţiunea cu totul dacă nu ar 
fi apărut Zach. 

Când auzi numele lui Zach, Karen deveni îngrozită. 

- Eşti actor, Michael. Eu am încercat, dar familia ta 
o să fie cel mai greu de convins. 

Bărbatul o privi peste ochelari. 

- Te răzgândești? Nu tu ai insistat să facem asta? 

Aşa era. Admiră peisajul în timp ce conduceau. 

- Nu vreau s-o dau în bară. 

Michael îi atinse părul. 

- O să fii în regulă. Toată lumea crede că suntem 
un cuplu. 

Tânăra își frecă palmele transpirate. 

- Poate pur și simplu am emoţii pentru că o să-ţi în- 
tâlnesc părinții. 

Era însă mult mai mult de atât. 

Michael o strânse de picior, până când ea îl privi. 

- Te vor întreba despre părinţii tăi. 

Gândul o lăsă rece. 

-O să le spun ce le spun tuturor. Că nu mai sunt și 
că am fost crescută de mătușa mea. 

Michael ştia că povestea era mai lungă, dar nici măcar 
el nu o cunoştea în totalitate. 

Michael își puse din nou mâna pe volan. 

- Tata nu o să insiste, dar e posibil ca mama să 
o facă. 

- Am avut un an întreg în care am spus jumătăţi 
de adevăr despre noi. Am petrecut mai bine de un 
deceniu în care m-am prefăcut că părinţii mei sunt 
morţi. Dacă nu m-aș cunoaște, aş crede că sunt o min- 
cinoasă patologică. 

-Sau o actriță mai bună decât orice actriţă cu care 
am lucrat vreodată. 

Karen râse şi se folosi de ocazie ca să schimbe 
subiectul. 

- Deci când o să ştii despre contractele finale pentru 
Blue Street? 

Blue Street era filmul pentru care semna pentru anul 
următor, a cărui producţie avea să-l ţină ocupat în ur- 
mătorii doi ani. Nu credea că toate contractele aveau să 
tie terminate până în vară. Cum treaba mergea înainte 
cu contractele, se părea că mariajul lor se termina mai 
repede decât se așteptaseră. Nu că trebuiau să divorţeze 
imediat, însă opţiunea avea să fie acolo. 

-Ar putea dura câteva luni. 

- Hmm. 

- Te gândești la divorț? 

Ea ridică din umeri. 

- Da. A fost ușor să arătăm lumii că ne iubim, însă 
despărțirea mă îngrijorează. 

El încuviinţă. 

- În trecut, cum te-ai descurcat cu despărțirile? 

- Am fost directă şi am mers mai departe. „Amice, nu 
mai merge pentru mine.“ Tu? 

- „Amice, nu mai merge pentru mine“, zise el, bătând 
cu un deget în volan. 

Amândoi râseră. 

-O să fim groaznici la despărţire. 

- O să fim în regulă. Nu trebuie să ne gândim la asta 
azi. Ar fi diferit dacă oricare din noi ar fi îndrăgostit 
de cineva. 

Numai menţionarea altcuiva o făcu pe Karen să se 
gândească la Zach. În maşină se făcu liniște. Karen văzu 
că Michael o privea. 

- Trebuie să-mi spui dacă există cineva. 

- Dumnezeule, Michael, singurii bărbaţi în preajma 
cărora am fost de când ne-am căsătorit au fost colegii tăi, 
producătorii şi echipa de management - și majoritatea 
sunt fie căsătoriţi, fie gay. 

El zâmbi. 

- Cu excepția tipului din Filipine de la Crăciunul tre- 
cut. Karen se cutremură. Ce dubios. 

- M-am simțit bine să-i dau un pumn tipului. Nu-mi 
vine să cred că i-a făcut o propunere chiar în casa mea. 

Karen îi zâmbi fals. 

- Eroul meu. 

- Poţi să fii sigură de asta. 

- Dar nu cred că laş putea refuza pe Ben Affleck. Sau 
pe Bradley Cooper! 

- Ben? Serios? Înţeleg de ce Bradley... 

Michael ridică dintr-o sprânceană de câteva ori, ară- 
tându-și admiraţia pentru acel bărbat. 

Treceau în revistă calitățile ambilor bărbați când 
ieşiră de pe autostradă. Pe indicator scria „HILTON, 
6 kilometri“. 

- Ţi-aş face un tur, să-ți prezint atracțiile, dar o să 
le vezi pe toate cinci de vreo cincizeci de ori cât o 
să stăm aici. 

- Nu are cum să fie așa rău. 

Karen îi observă zâmbetul când conduse pe ce era 
probabil un drum cunoscut. 

- Eşti entuziasmat? 

Michael încuviință. 

- Da, sunt. A trecut mult timp. 

- La cât ne aşteaptă părinţii tăi? 

- La trei. 

Ceasul de la radio arăta trei şi un sfert. 

Drumul cu două benzi era mărginit pe ambele părți 
de ferme. Din când în când, câte o vacă se oprea din 
păscut ca să îi privească trecând. Hilton se afla la baza 
a două lanţuri muntoase. Potrivit spuselor lui Michael, 
familia lui deţinea o cabană pe unul din munţi, unde 
mergea în timpul verii. 

Făcură stânga la un semafor, și casele începură să își 
facă apariţia. 

- Mai este un oraș la treisprezece kilometri în spate- 
-2 nostru. Ceva mai mare decât Hilton, cu un hotel și 
:n Walmart. 

- Ce nebunie, îl tachină Karen. 

- Hei, a fost ceva important când Walmartul s-a des- 
-his aici. Jumătate dintre locuitori nu au fost de acord, 
spunând că nu au nevoie de așa ceva. Ceilalţi au vrut 
mai multe opţiuni când merg la cumpărături. 

Când intrară pe strada principală, Michael încetini. 
Copiii mergeau pe biciclete, fără căşti, şi câteva femei 
:mpingeau cărucioare. Flori în ghiveci atârnau de felina- 
zele stradale, şi nu era nici urmă de graffiti. 

-E atât de curat, remarcă ea. 

- Şi tata nu trebuie să ţină sub cheie spray-ul cu vop- 
sea, cum fac în L.A. Şeriful local ne speria numai cu o 
privire pe noi, copiii. 

-Chiar şi așa, sunt sigură că există și copii care intră 
în belele. 

- Da, cu siguranţă, doar că nu se distrează distrugând 
proprietățile. Aici fură un tractor, ca să se plimbe cu el, 
zac focuri în aer liber şi dau petreceri la care beau bere. 
Vânează căprioare în afara sezonului. 

Karen nu-şi putu imagina aşa ceva. 

- Tu ai vânat? 

- Au trecut ceva ani, dar da. 

- Ţi-a plăcut? 

Michael ieși de pe drumul principal, spre zona rezi- 
denţiala a orașului. 

- Nu mi-a displăcut. Poate aș fi apreciat mai mult dacă 
mi-ar fi plăcut gustul cărnii de vânat. Mama găteşte bine, 
dar niciodată nu am putut suporta gustul de căprioară. 

Karen îi zâmbi cuplului care se oprise ca să îi priveas- 
că trecând. 

- Nu are gust de pui? 

- Nici pe departe. 

- E, probabil, mai bună decât melcii. 

Michael icni zgomotos. Amândoi încercaseră melci 
şi ajunseseră la concluzia că francezii râdeau de fiecare 
american care încerca prostia asta. 

- Americani proşti. Mănâncă orice, spuse ea cu cel 
mai bun accent francez pe care-l putea avea. 

Amândoi râseră când îşi amintiră de perioada petre- 
cută în Franţa. 

Pe străzi, în fața caselor, erau parcate mai multe ma- 
şini. Spre deosebire de California, aici era destul spațiu 
între case, și fiecare arăta diferit de a vecinului său. Mi- 
chael încetini în dreptul unei case tradiționale, cu două 
etaje, și loc în parcare pentru mașina lor închiriată. 

- Eşti pregătită? o întrebă el. 

Karen nu avusese niciodată o casă la care să mear- 
gă. Deşi inima începu să-i bată cu putere când Michael 
parcă, era entuziasmată să-i întâlnească pe oamenii cu 
care crescuse Michael. Chiar dacă nu erau căsătoriţi 
cu adevărat, Michael era prietenul ei, și nu-și amintea 
să-l fi văzut vreodată cu un zâmbet mai sincer pe faţă. 
Asta o făcut foarte fericită. 

- Eu sunt pregătită. Tu? 

Cum scoase cheia din contact, ușa casei se deschise 
larg, şi o mulțime de oameni apărută în curte. 

O adolescentă alerga spre el cu braţele larg deschise. 

- Mikey! 

Așa începu totul. 


Zach îşi lăsă familia să-l întâmpine pe faimosul fiu. 
Hannah nu-și putu controla entuziasmul când sări în 
braţele lui Mike și acesta o învârti. Judy o urmă, în timp 
ce micul Eli alerga în jurul lor. Eli nu îl ştia pe Mike 
decât din poze. 

- Ea e? îi șopti mama lui Zach acestuia în timp ce 
stăteau pe verandă și așteptau ca entuziasmul fetelor să 
se domolească. 

- Da. 

- Nu arată ca în poze. 

Zach o privi. 

- Nu, nu arată. 

„Arată mai bine.“ 

Karen se uită la el, ca și cum le-ar fi simţit privirile. 

Bărbatul se opri pe loc, şi atmosfera din jurul lui se 
schimbă. 

-E tare, șopti Joe în spatele lui, smulgându-l din 
visare, 

- Nu ești căsătorit cu sora mea? 

Joe era soțul Renei şi fusese de când se căsătoriseră, 
:mediat după liceu. Se adorau. 

- Nu sunt orb. 

Mama lui se mută de pe verandă și restul o urmară. 

- Bună, Rena. Michael își îmbrăţișă sora cea mare și 
mângâie bebeluşul pe bărbie. Ce a crescut, spuse el. 

- Săptămâna viitoare împlinește optsprezece luni. 

Rena făcu un pas în spate şi o lăsă pe mama lor în 
aţă. Mike o îmbrățișă și o săltă de la pământ. 

- Începeam să cred că ne-ai uitat, spuse Janice. 

- Am avut un an plin, replică el. 

Apoi, ca și cum şi-ar fi dat seama pentru prima oară 
că soția lui era lângă el, își ridică braţul spre Karen şi o 
:nvită în cercul familiei lor. 

- Mamă, ea e Karen. Karen, ea este mama mea, 
Janice. 

Karen zâmbi, dinţii ei perfecţi strălucind. 

- E o plăcere, doamnă Gardner. 

- Spune-mi Janice, te rog. 

Zach văzu mirare pe faţa lui Karen. Janice o îmbră- 
șişă. Fetele se dădură în spate și îl lăsară pe Mike să-și 
prezinte soţia. 

-Suntem atât de încântați că ești, în sfârşit, aici. 

- Michael a avut un program foarte plin anul acesta. 
Am auzit atât de multe despre voi toți. 

- Unde e tata? întrebă Mike în timp ce se uită de jur 
împrejur. 

- Închide magazinul, îi spuse Rena. 

Zach simţi dezamăgirea lui Mike. Nu că ar fi fost cazul 
să se aştepte la altceva. Tatăl lor punea munca pe primul 
loc. Aproape înaintea familiei. Așa fusese mereu. 

- El e Joe, soțul Renei, îi spuse Mike lui Karen. 

Karen era prea aproape, nu putea decât să dea mâna, 
ceea ce păru ciudat pentru ea. 

- Și pe Zach îl ştii. 

Dacă fusese ciudat să o vadă dând mâna cu Joe, fu și 
mai şi când își deschise brațele spre Zach. Era ca și cum 
ştia că ar trebui să fie mai familiari, însă îmbrăţişarea lor 
scurtă nu făcu decât să-i amintească lui Zach de şampo- 
nul de piersici pe care îl folosea ea şi de senzațiile pe care 
le avea în prezenţa ei. 

Dorinţa de a o ţine, de a-i inspira parfumul îl făcu să 
prelungească îmbrăţișarea o secundă prea mult. 

Karen făcu un pas în spate și nu îl privi, ci se uită în 
spatele lui. Zach se întoarse și încercă să se concentreze. 

- Mike, Karen, ea e Tracey... Iubita mea. 


capitolul 7 


În tot timpul petrecut de Karen în mijlocul familiei 
Gardner, nu o putu vedea decât pe singura persoană din 
cameră care nu era înrudită prin sânge sau căsătorie. 

Tracey se plimba prin casă și din când în când își mai 
punea mâna pe umărul lui Zach, ca să-i atragă atenţia, 
însă, altfel, se purta ca şi cum era de-a casei. Şi chiar era, 
de mai mult timp decât Karen. 

Zach nu menţinuse contactul vizual cu ea pentru mai 
mult de o secundă. Nici unul din ei nu uitase sau in- 
terpretase greşit ce se întâmplase pe aleea din Beverly 
Hills. Oricât de mult ar fi vrut Karen să uite momentul 
acela, nu putea. 

Nu avea nici un drept să se simtă înșelată de faptul că 
Zach avea o iubită, având în vedere că ea era cea căsători- 
tă, însă, chiar şi așa, nu-şi putu opri senzaţia de trădare. 

Slavă Domnului că nu se sărutaseră. Nu ar fi putut 
să intre în casă cu Michael dacă ar fi gustat buzele fra- 
-elui lui. 

Casa familiei Gardner avea o sufragerie spațioasă, 
cu un şemineu, canapele uzate și confortabile și şezlon- 
guri. Rena îşi culcă fata într-unul din dormitoarele de la 
etaj, în timp ce restul se strânseră în sufragerie. Karen 
nu văzuse încă unde aveau să doarmă ea și Michael. 
Nici nu trecuse de sufragerie, când cineva sugeră ca ea şi 
Michael să ia loc şi să se lase interogaţi de familie. 

Aşa cum îi spusese Zach lui Karen, Hannah vorbea 
obsesiv. 

- Nu-mi vine să cred că sunteți în sfârșit aici, le spuse 
Hannah. 

- Nu-mi vine să cred că nu aţi venit mai curând, îi 
certă Rena. 

- Las-o pe mama să se ocupe de partea cu cearta, 
îi zise Michael surorii lui. 

Toate privirile se îndreptară spre Janice. 

- O să fac asta mai târziu. Acum, nu vreau decât să o 
tac pe Karen să se simtă ca acasă. 

Janice îi aruncă un zâmbet cald tinerei. 

- Vă rog, certați-l, îi încurajă Karen. Sunt atât de pu- 
ţini oameni care îi dau de furcă lui Michael în afară 
de mine. 

Replica stârni câteva râsete. 

- Mulţumesc că m-ai aruncat în mijlocul fiarelor, 
scumpo, îi spuse Michael şi îi făcu cu ochiul. 

- Egoul tău a fost mereu prea mare pentru orașul aces- 
ta, spuse Zach. 

- Când devine prea mare acasă, îi spun să ducă guno- 
iul și să lase jos capacul de la toaletă. 

- E dezgustător, Mike, interveni Hannah. 

Tracey se aşeză pe braţul canapelei şi își puse mâna 
pe umerii lui Zach. 

Karen privi în altă parte. 

- Cum v-aţi cunoscut? întrebă Tracey. 

-Nu ai văzut videoclipul de la YouTube? 

Hannah își scoate telefonul mobil din buzunarul 
blugilor. 

- V-aţi cunoscut pe YouTube? 

Era evident că Tracey nu înţelegea cum funcționa 
partea cu social media. Iubita lui Zach avea ochii pli- 
ni de emoţii şi părul de un şaten-închis. Era cu câţiva 
centimetri mai înaltă decât Karen şi cu câteva kilogra- 
me mai plinuță, dar nu într-un mod neplăcut. Nu era 
machiată excesiv, dar Karen îşi dădu seama că făcuse 
un efort ca să arate bine. Se tot uita la Michael şi era 
imposibil să rateze ușoara roşeaţă din obraji când băr- 
batul îi zâmbea. Karen fusese martoră la genul ăsta de 
reacții de nenumărate ori pe parcursul ultimului an. 
Era o treabă să te uiţi la o vedetă pe ecran și cu totul 
altceva să o întâlneşti în persoană, iar Tracey se trezise 
în aceeaşi cameră cu o celebritate și acum trebuia să 
poarte o conversaţie normală, când era evident că se 
simţea copleşită. 

- Nu, s-au întâlnit când Mike s-a dus la unul din- 
tre locurile alea care îi ţin pe copii departe de străzi 
după şcoală. 

Hannah se uită la Tracey şi la Zach, în timp ce navi- 
ga pe internet cu un deget, şi vorbea despre întâlnirea 
întâmplătoare a lui Karen şi Michael. 

Karen se uită la soţul ei și îi observă zâmbetul. 
Amândoi știau că prezentarea lor nu avusese nimic în- 
tâmplător. De fapt, amândoi avuseseră ocazia să se uite 
peste profilul celuilalt de la Alliance și fuseseră deja de 
acord că erau compatibili, cel puţin pe hârtie, pentru o 
scurtă căsnicie. 

Din telefonul lui Hannah, Karen auzi sunetul famili- 
ar al copiilor de la centru, care vorbeau unii peste alţii 
în timp ce îi spuneau lui Karen că „Michael Wolfe o 
invita în oraş“. Văzuse clipul de pe YouTube de multe 
ori în săptămânile care urmaseră. Fusese difuzat de două 
posturi de divertisment și, o dată, chiar și la ştirile locale 
de seară. 


Singură până sâmbătă 71 


Michael chiar era talentat la actorie. li convinsese 
ze toţi de la club că abia se întâlniseră și că se îndră- 
zostise de ea. Karen știuse chiar înainte să-l cunoas- 
că faptul că mariajul lor avea să fie unul temporar. 
Gwen îi ghicise preferința sexuală înainte chiar să-l 
întâlnească, deci Karen ştiuse din prima zi că Michael 
era gay. 

Radarul lui Gwen în această privință devenise le- 
gendar de atunci. La multe petreceri de la Hollywood, 
Michael stătea undeva în spate, cu Gwen, ca să 
primească informaţii despre sexualitatea bărbaţilor 
care veneau. 

Tracey privi cu interes filmuletul de pe internet. Zach 
aruncă și el o privire la ecranul telefonului. 

- Îmi amintesc că ai folosit replica asta cu Suzie Baker 
în clasa a zecea. 

Karen îi aruncă lui Michael un zâmbet jucăuș. 

- Ai folosit o replică? 

- Eu, actorul? Să folosesc o replică? Niciodată. 

Toţi râdeau când zgomotul unei mașini care parcă pe 
alee îi atrase atenţia lui Eli. 

- Bunicul! 

Michael se încdreptă, și zâmbetul îi dispăru de pe faţă. 
Karen îl luă strâns de mână. 

Bărbatul o privi. Din anumite motive, Sawyer Gard- 
ner îi provoca noduri în stomac lui Michael, iar soţia lui 
era hotărâtă să-l ajute să facă faţă. Cu toate că relația lor 
era una platonică, chiar îşi iubea sotul. 

Greutatea unei priviri aţintite asupra ei o făcu să 
se uite prin cameră. Mai mulţi ochi o priveau. Rena 
păru să tragă ea ceva concluzii în timp ce o privea pe 
Karen. Zach părea concentrat pe mâinile împreuna- 
te ale lui Michael şi Karen. Când ochii lui se mișcară 
spre ai ei, Karen se uită înapoi la Rena, care acum îl privea 
pe Zach. 

Karen închise ochii și inspiră adânc. Când îi deschise 
din nou, se forță să privească spre uşa de la intrare. 

Janice îl întâmpină pe patriarhul familiei Gardner, și 
la fel făcu și micul Eli, care se repezi în brațele acestuia. 

Ambii băieți Gardner moșteniseră înălțimea de la 
tatăl lor, constată Karen. Sawyer avea cam un metru no- 
uăzeci și părea a se descurca fără probleme cu ridicatul 
greutăților de la magazin sau de pe șantier. Părul lui 
negru era presărat cu gri, dar nu părea să se rărească, 
ceea ce însemna probabil că Michael şi Zach aveau să se 
bucure și ei de părul lor pe tot parcursul vieţii. 

Michael se ridică și o trase şi pe ea în picioare, ca să îi 
facă cunoștință cu tatăl lui. 

-Uite cine e aici, îi spuse Janice soţului ei. 

Privirea lui Sawyer se plimbă prin cameră şi ezită pe 
Karen o clipă, după care poposi asupra lui Michael. 

Ce o să fie, o strângere de mână sau o îmbrăţișare? 

Michael păşi în faţa ei, și strângerea de mâna 
câştigă. 

- Mă bucur să te văd, îi spuse bărbatul tatălui său. 

-Credeam ca ai uitat de noi. 

Karen se crispă. De câte ori auzise asta în ultima 
oră? De mult prea multe ori. În loc să se scuze, Michael 
se întoarse spre Karen. 

- Tată, vreau s-o cunoşti pe Karen. 

Tânăra întinse mâna, cum făcuse şi cu Janice mai 
devreme. 

- Mă bucur să vă cunosc, domnule Gardner. Michael 
mi-a spus multe despre dumneavoastră. 

- Serios? zise bărbatul în timp ce-i strânse mâna scurt. 
Nouă nu ne-a spus mai nimic despre tine. 

Privirea lui intensă o străbătu pe tânără. 

- Bravo, tată, o faci să se simtă incomod, spuse 
Hannah. 

- Da, las-o mai uşor, bine? zise Zach. 

Michael doar clătină din cap, ca și cum ar fi știut că 
tatăl lui avea să se poarte ca un nemernic. Era evident 
că bărbatul făcea legea în casa lui și se aștepta la alt nivel 
de respect decât cel pe care îl primise. 

- Sawyer! spuse Janice. 

- Este în regulă, Janice. Zach ne-a zis când a venit în 
California că toată lumea era supărată pentru că nu am 
venit în vizită. Sunt sigură că a minimalizat intensitatea 
sentimentelor voastre ca să le cruțe pe ale mele, 

Karen nu rezistă şi se uită la Zach, observând modul 
în care acesta își privea tatăl. Până acum, Sawyer încă nu 
zâmbise, nici măcar cu Eli care i se cățăra pe picioare și 
Rena care încerca să-l controleze pe copil. 

- Aşa cum i-am spus mamei, am avut un program 
aglomerat de când am cunoscut-o pe Karen, zise 
Michael. 

Karen își puse mâna pe braţul lui. 

- Dar trebuie să îmi asum și eu partea de vină pentru 
întârzierea vizitei. 

Michael o privi. 

- Michael ştie că nu am o familie a mea și i-a fost tea- 
mă să nu fiu intimidată de cât de numeroși sunteți. 

Janice își înclină capul într-o parte. 

-Nu ai rude? 

Karen clătină din cap şi le spuse tuturor minciuna 
exersată. 

- Părinţii mei nu mai sunt de ceva timp, și am fost 
singurul lor copil. Mătușa mea e singura familie din via- 
ţa mea. 

Michael își puse mâna pe spatele ei și oftă. 

Karen nu dorise să câştige compasiunea celor pre- 
zenţi, însă cuvintele ei schimbară atmosfera din cameră. 
Hannah fu prima care spuse ceva. 

- Acum, ne ai pe noi. Suntem gălăgioşi, dar nu sun- 
tem răi. 

Având în vedere că Hannah era cea mică, Karen fu 
surprinsă că își asumase rolul mediatorului. De obi- 
cei, copilul mijlociu făcea asta, şi acesta era Michael, 
care acum îşi privea tatăl, aproape provocându-l să 
spună ceva. 

Sawyer nu dădu să mai spună nimic, și, din fericire, 
Janice interveni între ei. 


74 Catherine Bybee 


- Trebuie să verific cina în bucătărie. Karen, de ce nu 
vii cu mine și să-i lăsăm pe bărbaţi să discute? 

Pregătită să evadeze, Karen îl privi pe Michael, ridică 
din sprâncene, ca și cum i-ar fi urat noroc, și o urmă 
pe Janice. 

Casa tradițională avea o bucătărie separată, oferin- 
du-le ei și lui Janice puţină intimitate. 

- Te rog să nu fii rănită de comportamentul soţului 
meu, spuse ea cum ieşiră din sufragerie. 

- Înţeleg. 

Deși nu o făcea. Adevărul era că nu fusese niciodată 
în preajma unei familii mari, care spunea ce simţea. În 
lumea lui Karen, când nu cunoști pe cineva, eşti poli- 
ticos până când străinul îţi devine prieten sau inamic. 
Asta se putea întâmpla în câteva ore, dar, de obicei, era 
nevoie de mai mult de o propoziţie sau două ca să pă- 
seşti un motiv să nu-ţi placă cineva. 

- Se citește pe faţa ta că eşti supărată. 

Rena intră în bucătărie în acel moment. 

- Bineînţeles ca e supărată. Tata e un nemernic. 

Se duse la frigider, din care scoase o sticlă de vin 
şi întrebă: 

- Vrei, Karen? 

- Da, te rog. 

- O să îi ia o zi, două să se poarte frumos, explică 
Rena. 

- Mi-a spus Michael. 

Karen se așeză pe un scaun înalt. 

- Toţi am fost șocați când am auzit că Michael s-a 
căsătorit, 

În timp ce vorbea, Janice își puse un șorţ şi deschi- 
se ușa cuptorului, ca să verifice mâncarea. După aroma 
bogată care ieși, Karen ghici că era ceva prăjit. Nu-i 
amintea ultima oară când mâncase ceva gătit. Mătuşa 
Edie era genul de femeie care mânca paste, un rezultat 
al faptului că primul ei soţ fusese italian pursânge. 

- A fost o surpriză şi pentru mine și Michael, le spuse 
Karen. 

Rena băgă tirbuşonul în sticlă şi începu să-l învârtă ca 
să scoată dopul. 

-Chiar vă cunoșteați de numai câteva săptămâni 
când v-aţi căsătorit? întrebă ea. 

- Da. Dacă stau să mă gândesc la asta, îmi dau sea- 
ma cât de nechibzuiți am fost să ne căsătorim așa repe- 
de. Toate replicile, unele adevărate, altele nu, începură 
să i se reverse de pe buze. Cred că a fost fermecat pen- 
zru că nu mi-a păsat de faima lui. L-a luat pe nepregă- 
zite asta. 

Rena îi dădu un pahar cu vin și își turnă și ea unul. 

Cum nu era posibil ca tânăra să plece din bucătărie 
zără să dea mai multe informaţii despre ea și Michael, 
spuse cât de mult adevăr putu, fără să divulge secretul. 

- Michael a început să vorbească despre căsătorie cam 
de la prima întâlnire. 

Janice făcu schimb de priviri cu Rena. 

-Şi ţie ţi s-a părut normal? 

Karen luă o gură de vin, încercă să treacă de gust și 
își spuse că era o snoabă, după care mai luă o gură. Lui 
Michael nu i-ar fi plăcut. Bine că el avea să bea bere 
cât stăteau în Utah. O parte din imaginea de macho 
pe care o iubea atât de mult însemna că bea vin numai 
la petrecerile de la Hollywood și la cinele importante. 
Karen încercă să-i spună că mulți bărbați heterosexuali 
beau vin, dar el nu avea de gând să facă asta. Era snobul 
suprem când venea vorba despre vin, şi începea și ea să 
fie la fel. 

- Mi s-a părut sărit de pe fix, dar de ce nu? Ştiam că 
nu o să avem prea mult timp să ne cunoaștem mai bine 
înainte să plece la filmările pentru un alt film. 

-Şi de ce v-aţi grăbit? întrebă Janice. 

Karen ridică din umeri. 

- Nu pot să explic, Janice. lar în ceea ce privește fap- 
cul că nu am venit în vizită... cred că are de-a face şi cu 
conştientizarea faptului că ne-am grăbit - asta după ce 
ne-am căsătorit. 

Amândouă femeile o priveau. 

- Sunteţi căsătoriţi de un an. 

Karen încuviinţă. 

- Şi pot să număr pe degete câte luni am petrecut 
împreună în această perioadă. Michael nu a minţit când 
a spus că programul lui a fost foarte încărcat. Fiul tău 
lucrează din greu. 

- Sugerezi că abia vă cunoaşteţi? 

Karen clătină din cap. 

- Nu. Cred că ne ştim mai bine decât oricine altci- 
neva din viețile noastre. Michael e primul care o să vă 
spună că are mulți prieteni superficiali. Sunt greu de 
evitat la Hollywood. 

Femeile părură să se relaxeze. Karen știa că acesta era 
momentul în care demonstra familiei că nu îl folosea 
pe Michael, dar nu avea de gând să-și declare dragostea 
nemuritoare pentru el, nu în condiţiile în care urmau 
să divorţeze peste câteva luni. Un strop de îndoială 
avea să atenueze lovitura cunoaşterii unei nurori și a 
unei cumnate în același an în care îţi vei lua rămas-bun 
de la ea. Era posibil să fie singura ocazie pe care Karen 
o va petrece cu familia Gardner. Trebuia să-și reamin- 
tească asta și să-și ţină barierele sus. Bău mai mult vin şi 
puse paharul jos. Lichidul i se urcase deja la cap. Se uită 
la ceas şi observă că nu era încă patru și jumătate. 

„E, e cinci undeva în lume.“ 

Uşa bucătăriei se deschise, şi Tracey intră. 

-Sper că nu vă deranjez că vă întrerup. M-am gândit 
să le duc băieților nişte bere. 

- E rău acolo? întrebă Karen. 

Rena luă berea din frigider și i-o dădu lui Tracey, care 
zâmbi politicos. 

- Să spunem doar că duc dincolo curaj lichid și mă 
întorc aici cât de repede pot. 

Rena își dădu ochii peste cap. 

- Mamă, ar trebui să faci ceva. 

Janice clătină din cap. 

- Fratele tău merită să fie certat. Chiar dacă nu s-ar 
îi căsătorit fără noi, nu a fost chiar atent de când a de- 
venit faimos. 

Deşi avea multe de spus, Karen se abţinu. Chiar dacă 
Janice Gardner avea un efect calmant asupra soțului ei, 
nu era mulțumită de lipsa de contact a fiului ei. Karen 
speră însă că Sawyer nu avea să îl facă pe Michael să se 
îndepărteze înainte chiar de a apuca să despacheteze. 

Tracey intră în cameră şi se întoarse la fel de repede. 

-Judy a luat-o pe Hannah afară cu Eli. 

-Ce bine! Sper doar să nu înceapă să ţipe și să tre- 
zească bebelușul. 

- Janice, pot să te întreb ceva? zise Karen. 

- Sigur că da, draga mea. 

Soacra ei temporară scoase o pungă de cartofi, pe care 
îi răsturnă în chiuvetă şi dădu drumul la apă. 

- Câte ore pe săptămână lucrează soţul tău? 

Janice se uite în tavan, ca și cum acolo ar fi găsit răs- 
punsul la întrebarea lui Karen. 

- Lucrează adesea douăsprezece ore pe zi. 

- Şi în weekenduri? 

- Magazinul e închis duminica. 

- Totul e închis duminica, spuse Rena. 

- Deci lucrează douăsprezece ore pe zi, șase zile pe 
săptămână? 

I se părea copleşitor până şi ei. 

- Nu tot timpul, îi sări Janice în apărare. 

Karen învârti vinul în pahar, după care mai luă 
O gură. 

- Când a fost ultima oară când aţi plecat într-o 
vacanţă? 

Ca și cum s-ar fi prins încotro duceau întrebările lui 
Karen, Janice își încetini răspunsurile. 

- Am fost la prima premieră a lui Michael. 

Asta însemna în urmă cu cel puţin opt ani. 

- Altceva de atunci? 

- Mergem la cabană în fiecare vară. Facem excursii 
de câteva zile. 

- O zi, două? întrebă Karen. 

- Magazinul nu se conduce singur. 

Rena îi turnă mai mult vin lui Karen. 

- Vorbeşti ca tata, îi spuse mamei sale. Karen, adevă- 
rul e că tata nu pleacă prea des din oraș şi mereu a lucrat 
mai mult decât oricine altcineva cunoscut. 

Karen zâmbi, îşi luă paharul și se ridică să iasă din 
cameră. 

- Asta și bănuiam. 

Înarmată cu aceste informaţii, intră pe câmpul de lup- 
tă Gardner pregătită de bătălie. 


capitolul 8 


Zach ar fi preferat să bea whisky în loc de bere. Tensi- 
unea din cameră creștea cu fiecare secundă care trecea. 
Joe se așezase lângă fereastră și se uita afară, ca şi cum ar 
fi căutat un motiv ca să fugă. 

- Poate să dureze trei zile ca să filmăm cinci minute 
dintr-un film, tată. 

Mike încerca să-i explice tatălui său programul de lu- 
cru, dar Sawyer nu-l asculta. Nu că Zach ar fi crezut că 
avea să o facă. Tatăl lor vedea numai ce voia. 

- Nu-mi pasă dacă durează o lună. Ar fi trebuit să vii 
acasă până acum. 

-Nu am ajuns unde sunt fiind leneș, replică Mike. 

Răspunsul îi stătea lui Sawyer pe vârful limbii, când 
ușa de la bucătărie se deschise din nou. 

Zach își termină berea, în speranța că era și mai multă 
pe drum. Tatăl lor se uită în spatele lor şi închise gura. 

- Nu vă opriţi din cauza mea, spuse Karen. 

Tânăra se duse pe marginea canapelei, vizavi de Mike 
şi de tatăl lor. Îi zâmbi lui Joe, care îşi mută privirea. 

- Tocmai îi explicam fiului meu cât de dezamăgiţi 
suntem că nu şi-a făcut timp pentru familia lui. 

Sawyer nu-și ceru scuze nimănui. Karen se îndreptă şi 
se așeză picior peste picior. 

- Aş fi crezut că dumneavoastră, domnule Gardner, 
veţi înțelege mai bine decât oricine altcineva. 

Zach clipi şi se uită la tatăl lui. 

- Ce vrei să spui? 

- Munciţi din greu. 

- Îmi văd familia zilnic. 

- E convenabil, având în vedere că toţi locuiesc în 
acelaşi oraş. 

- Faptul că locuieşte la câteva state distanță nu este 
O scuză. 

Mike ridică o mână. 

- Las-o baltă, Karen! Nu o să înțeleagă niciodată. 

Karen bău relaxată din vin. Singurul semn de emoție 
era modul în care bătea cu piciorul în aer. Zach simţi 
cum începea să se relaxeze. 

- Nu ştiu ce să zic, Michael. Cred că tocmai mi-am dat 
seama de unde ţi-ai moștenit ambitia. 

- Ce? 

- Ambiţia. Domnule Gardner, de cât timp aveţi afa- 
cerea? 

- De peste treizeci de ani. 

- Probabil ați sacrificat foarte multe în acei ani. 

Karen continuă să îl privească țintă pe Sawyer. 

Zach se uită la Joe, care stătea mai aproape de Karen 
decât oricare dintre ei, și observă admirația întipărită pe 
chipul acestuia. 

- Orice avut merită nişte mici sacrificii, cum ar fi ore 
lungi, weekenduri lipsă, vacanțe? 

Sawyer prinse ideea şi miji ochii. 

- Michael lucrează din greu, şi face asta în mare 
parte dintr-o rulotă, pe un platou de filmare, departe 
de propriul pat. Când ajunge în sfârșit acasă, pică lat. 
Sună familiar? 

Sawyer se uită la Mike. 

- Michael e exact ca dumneavoastră. Lucrează din 
greu în fiecare zi, se forțează până la limită și deseori 
uită de familia lui. Dar suntem aici acum, și bănuiesc că 
nu v-aţi luat liber ca să staţi cu noi. 


80 Catherine Bybee 


Zach ştia sigur că Sawyer avea de gând să deschidă 
magazinul în dimineaţa următoare. Zilele de sâmbătă 
erau aglomerate. 

- Eu deţin magazinul. Pot să-mi iau liber oricând 
vreau. 

Mike râse și spuse: 

- Când ai făcut asta ultima oară? 

- Nu mă lua la întrebări. 

Mike îşi păstră zâmbetul pe buze. 

- Tonul intimidant funcționa când aveam şaptespreze- 
ce ani, tată. Dar ai dreptate. Nu trebuie să pun întrebări, 
pentru că ştiu deja răspunsul. 

- Michael şi-a eliberat programul pentru următoarea 
săptămână și jumătate, ca să petreacă timp cu toată lu- 
mea de aici. Mi-a promis să evite telefoanele de la agen- 
tul și managerul lui, ca să se asigure că timpul petrecut 
aici o să fie de calitate. Oare în cât timp din această 
perioadă o să vă vadă? 

Karen îşi lansă provocarea şi se lăsă pe spate. Toate 
privirile din cameră se întoarseră către Sawyer. Zach ob- 
servă pumnul tatălui său pe braţul scaunului. 

-Nu ştiu dacă îmi place de tine. 

- Tată! strigă Mike. 

- Nici eu nu știu dacă îmi place de dumneavoastră, 
domnule Gardner. 

Karen mai că străpungea capul lui Sawyer cu privirea 
ei intensă. 

- Poate ar trebui să plecăm. 

Mike își puse berea jos și se ridică. 

- La naiba cu asta! interveni Zach. Tată, ai întrecut 
măsura. Ştii că are dreptate, altfel nu ai fi așa ener- 
vat. Îşi puse apoi mâna pe braţul lui Mike. Poţi să stai 
cu mine. 

- Peste cadavrul meu! 

Mama lui stătea în ușa bucătăriei şi îl fixa cu privirea 
pe soţul ei. Rena și Tracey stăteau lângă mama lui, cu 
gurile căscate. Janice arătă cu un curăţător de cartofi 
spre Mike. 

- Michael Gardner, stai jos. Tu și Karen nu plecați 
nicăieri. 

Apoi, îndreptă curățătorul spre soţul ei. 

- Sawyer, hai să vorbim, te rog! 

Femeia ieși din cameră, o luă pe scări şi aşteptă ca 
soţul ei să o urmeze. 

Zach nu-și amintea ultima oară când mama lui îl for- 
ţase pe tatăl lui să vorbească. Probabil când el și Mike 
erau copii. Sawyer bombăni şi o urmă pe Janice pe scări. 
Toată lumea din cameră se întoarse spre Karen. 

- Eşti curajoasă, Karen, nu glumă! spuse Rena. 

Mike începu să râdă. Sunetul deveni molipsitor, și, în 
cele din urmă, Joe îl urmă, și Zach zâmbi și el. 

Karen ridică din umeri. 

- Ce? Nu mă intimidează. Sunt nora, trebuie să mă 
urască totuși careva. 

- Poţi să îl sperii, poate, dar nu să îl faci să te urască. 

- Mike are dreptate, spuse Zach în timp ce își bătu 
fratele pe spate. La naiba, ce bine e să fii aici! 

Mike își ridică berea. 

- Ei bine, dacă nu o să mă vedeţi din nou în următo- 
rii zece ani, o să știți de ce. 

- Nu spune asta, zise Rena. Nu e singura persoană de 
aici căreia i-a fost dor de tine. Doar că tata nu ştie cum 
să-ți spună. 

Zach observă schimbul de priviri dintre Mike și 
Karen. Amândoi părură rezervaţi, făcându-l să se întrebe 
dacă Mike îi spusese la ce să se aștepte. 

- Tata încă ţine whisky-ul sub cheie? întrebă Mike. 


Karen îşi aruncă picioarele obosite pe patul dublu şi 
îşi acoperi ochii cu braţul. 

- A fost dureros. 

- Nu poți să spui că nu te-am avertizat. 

Sawyer Gardner perfecționase tratamentul silențios 
şi îl folosise în cea mai mare parte a serii. li aruncase 
câte o privire cu fiecare ocazie și îl provocase pe Michael, 
ca și cum ar fi fost dușmani pe câmpul de luptă. 

- Acum, înțeleg de ce ai plecat. Mereu a fost așa 
răutăcios? 

Michael clătină din cap. 

-Se pare că-și păstrează partea urâtă pentru mine, și 
asta doar de când m-am mutat. 

Karen își îndepărtă braţul de pe ochi și îl privi plim- 
bându-se prin camera mică, în timp ce-şi scoase cămaşa 
din pantaloni şi o desfăcu. 

- Cred că Rena a rezumat totul perfect. Nu ştie cum 
să exprime ce simte. 

- Mi-a spus exact ce simte. Nu îmi respectă munca, 
crede că modul în care ne-am căsătorit e o glumă, nu e 
fericit pentru că nu am venit în vizită mai devreme. 

Se așeză pe marginea patului și își dădu jos pantofii. 

-Stii care e cred că e problema? 

- Care? 

-Cred că e supărat pentru că nu locuieșşti în Hilton 
și nu te străduiești să-l mulțumești. 

Însă ceva îi spunea lui Karen că Michael încerca, de 
fapt, să îşi mulțumească tatăl sau cel puţin să-i câștige 
respectul având succes în domeniul ales. De ce ar fi fost 
nevoie pentru ca Sawyer să fie mândru de fiul lui pentru 
ce și cine era? 

- Nu-mi e dor de el. Mi-e dor de toţi ceilalți. Hannah 
e practic femeie, și am ratat cea mai mare parte a matu- 
rizării ei. 

Karen se ridică și își puse mâna pe spatele lui. 

- Nimeni nu se așteaptă cu adevărat ca, pentru tot 
restul vieţii, copiii să rămână aproape de casă. Nu te 
învinovăţi. 

Michael se ridică, își luă valiza și o puse pe scaun, 
după care o deschise. 

- Mi-ar plăcea să fie mai uşor cu el. 

- Mi-am spus că o să dureze vreo două zile ca să se 
mai relaxeze. 

-Nu mi-l amintesc să fi fost aşa rece. 

Ultimul lucru pe care îl voia Karen era ca relația lui 
Michael cu familia lui să nu se înrăutățească în urma 
acestei vizite. 

- Dacă nu se mai îmbunează în vreo două zile, inven- 
tăm o scuză şi plecăm. 

Michael își luă periuta de dinţi și arătă spre ea. 

- S-a făcut. 

- La cât vine Zach dimineaţă? 

Zach voia să-i arate lui Michael cea mai recentă con- 
strucție la care lucra în orașul vecin. De fapt, Karen cre- 
dea că Zach voia să îl ia pe Michael mai devreme din 
casă, ca să nu se certe din nou cu tatăl lor. 

- La şapte jumătate. 

Karen se dădu jos de pe partea ei de pat și își căută 
geanta şi pijamalele. 

- Trezeşte-mă când intri la duș. Cred că o să profit de 
aerul de țară și o să alerg dimineața. Poate o să mă ajute 
să fac față stresului. 

Michael se uită la patul mic pe care aveau să-l 
împartă. 

- Nu cred că trebuie să-ți faci griji în privinţa trezitu- 
lui. Asta e aceeași saltea pe care am dormit când locu- 
iam aici. 

Karen împinse patul cu palmele. Nu era deloc ferm, 
garantând că aveau să simtă fiecare mișcare pe care o 
aveau să o facă. 

Urmau zece zile foarte lungi - asta dacă Sawyer deve- 
nea mai prietenos. 


Dormitul lângă Michael era ca dormitul lângă o pri- 
etenă la o petrecere în pijamale. Karen nu se jenă să 
tragă păturile înapoi când soţul ei se rostogoli într-o parte 
cu ele strânse în mână sau să îl împingă ca să-i spună că 
sforăiturile lui o trezeau. 

Karen renunţă la somn după șase jumătate și se duse 
în baia comună, ca să se îmbrace într-o pereche de pan- 
taloni scurţi de jogging și un top mulat. După ce se spălă 

pe dinţi și îşi prinse părul într-o coadă, ieși din baie și o 
găsi pe Judy așteptând la ușă. 

- Bună dimineaţa, spuse Karen cu un zâmbet timid. 

Nu-și amintea când fusese ultima oară când cineva 
o așteptase să iasă din baie. Judy îi aruncă o privire 
rapidă. 

- Te duci să alergi? 

- M-am gândit să profit de aerul proaspăt. 

Buzele pline ale lui Judy, care erau diferite de ale ce- 
lorlalți membri ai clanului Gardner, se curbară într-un 
zâmbet. Avea ochi de un căprui pal, în contrast exotic 
cu părul ei închis la culoare. Karen își reaminti din nou 
că toţi din familie arătau bine. 

- Te deranjează dacă vin şi eu? întrebă ea. 

- Îți place să alergi? i 

- Nu ştiu dacă ce fac se poate numi alergat. Incerc 
doar să nu mă îngraș mai mult decât în primul an. 

- Nu o să începi ultimul an? 

Karen putea jura că Michael îi spusese că Judy toc- 
mai împlinise douăzeci și doi de ani. Sau poate Zach îi 
spusese asta. 

- Ba da. Dar în fiecare vară trebuie să scap de kilogra- 
mele în plus. 

Tânăra îşi aminti de acele zile când școala, studiul și 
abilitatea de a bea legal bere pentru prima oară ţineau 
kilogramele suplimentare în frâu. 

- Ne vedem jos în cinci minute? o întrebă Karen. 

- Da. 

După o încălzire de cinci minute, amândouă începu- 
ră să alerge încet, putând să poarte o conversație fără 
prea mult efort. Afară era încă răcoare, însă Karen își 
dădu seama că aștepta o zi în care căldura avea să le ia 
prin surprindere când se așteptau mai puţin. 

- Alergi mult acasă? întrebă Judy. 

- Încerc. Drumul spre casa lui Michael nu e cel mai 
sigur pentru mersul pe jos. Am o prietenă în Malibu, şi 
ne întâlnim de câteva ori pe săptămână. Uneori, îi chem 
pe copiii de la club să alerge cu mine după școală. Tu? 

Judy își puse pe cap o șapcă la modă și își scoase părul 
la spate. li aruncă lui Karen o privire ciudată, făcând-o 
să-și dea seama că, încă o dată, se referise la casa lui 
Michael ca fiind casa lui, nu a lor. Din fericire, Judy nu 
spuse nimic despre asta. 

- Anul trecut, când eram la cămin, aveam un club 
al alergătorilor. Dar nu a durat decât câteva săptămâni, 
după care toată lumea și-a găsit câte o scuză ca să doarmă 
mai mult. 

- Dacă te face să te simţi mai bine, nu arăţi ca şi cum 
ar fi cazul să slăbeşti vreo șapte kilograme. 

Chiar nu arăta. Părea să fie puţin plinuţă la faţă, dar 
nu ştia dacă asta era ceva nou, din moment ce nu o 
mai văzuse. 

- Mereu am avut cu câteva kilograme mai mult decât 
aş fi vrut. Mi-aș fi dorit să am înălțimea lui Hannah. 

Hannah îl moştenise pe tatăl lor. Avea cel puţin un 
metru şaptezeci şi cinci, şi era posibil chiar să mai creas- 
că puţin. Karen înțelegea admiraţia lui Judy pentru sora 
ei mai mică. Hannah putea foarte ușor să devină model. 
Picioarele ei lungi şi silueta subțire s-ar potrivi perfect în 
lumea lui Michael. 

- Faptul că ești mai scundă decât sora ta are avantaje, 
spuse Karen. 

- Serios? Care? 

Daădură colțul și, într-o parte a străzii erau case, iar în 
cealaltă - câmp. O cireadă de vaci se vedea în depărtare, 
însă nu era destul de mare cât să umple aerul cu mirosul 
de balegă, iar asta era o binecuvântare pentru locuitorii 
din zonă. 

- Băieţii cu care ieși sunt aproape mereu mai înalți 
decât tine. Poţi să porţi tocuri și să nu arăţi ca și cum ai 
veni din lumea amazoanelor și poţi să cumperi blugi fără 
să-ți faci griji că poate nu sunt destul de lungi. 

Judy expiră zgomotos. 

- Te-ai gândit ceva la asta. 

- Nici eu nu sunt mai înaltă decât tine şi am avut ceva 
mai mulți ani la dispoziţie să mă obișnuiesc cu avanta- 
jele înălțimii mele. 

- Câţi ani ai? 

- Douăzeci şi şapte. Mușchii începeau, în sfârșit, să 
i se încălzească. Vrei să ne grăbim sau ești în regulă? 

- Putem să alergăm ceva mai repede. 

Asta și făcură. 

- Ce studiezi? 

-Am început cu afaceri. 

Ceva din tonul lui Judy o făcu pe Karen să se uite 
la ea. 

- Şi acum, ce studiezi? 

- Afaceri. 

Acum, Judy părea deprimată şi Karen era confuză. 

- Dar nu asta vrei. 

Judy îi aruncă o privire rapidă și un zâmbet şi mai 
scurt. 

- Nu, nu, mă descurc cu afacerile. 

Karen își dădu seama că Judy nu avea să vorbească 
despre asta fără să fie împinsă de la spate. 

- Care sunt opţionalele tale? 

- Opţionalele? 

Judy păru căzută pe gânduri. 

- Da, ştii tu, cursurile care nu au nimic de-a face 
cu afacerile, dar la care trebuie să mergi ca să termini 
colegiul? 

- A, alea. Design, zise ea fără să ezite. 

- Design grafic, decoraţiuni interne? 

- Design arhitectural. 

Karen nu se așteptase la asta, dar acum porțile erau 
deschise şi Judy era încântată să vorbească despre pasi- 
unea ei. 

- Sunt fascinată de cum se fac clădirile. Cum iau de- 
signerii decizii de design pe baza materialelor folosite. 
Cum faci să se încadreze casele în peisaj, cum presari ele- 
mente contrastante. Ai fost la sala de concerte Disney? 

Începură să alerge mai repede. 

- Nu. 

- Serios? Dar locuieşti chiar acolo. Oftă. E incredibil. 

-Tu ai fost? 

Ea clătină din cap. 

- Nu. Când am mers în L.A. pentru premiera lui 
Michael, nu mă interesa arhitectura. Mă gândeam că 
tata construiește case, apoi Zach... Nu mi-am imaginat 
că ridicarea unei case înseamnă mai mult decât ciment. 
Înspiră adânc și continuă: Când cerești în Hilton, unde 
cea mai înaltă clădire este teatrul, şi singurul lucru apro- 
piat de conceptul de design arhitectural este când echipa 
de fotbal îmbracă în hârtie igienică locuința fundașului 
în noaptea dinainte de primul joc, nu rămâne prea mult 
loc pentru imaginaţie. 

Karen râse. 

- Nu m-am gândit vreodată că îmbrăcarea unei case în 
hârtie igienică poate fi considerată design. 

- Imensitatea efortului merită un loc într-o revistă, 
o tachină Judy. 

Trecură de case şi dincolo de strada principală. 

- De ce nu studiezi arhitectura? 

Judy o privi pe Karen ca și cum ar fi fost nebună. 

-Ce o să fac cu diploma aia în Hilton? 

- Cine spune că trebuie să rămâi în Hilton? 

Chiar în timp ce rostea cuvintele, Karen își dădu sea- 
ma că ştia răspunsul. „Sawyer.“ 

- E... ei bine... Eu... 

Evident că o luase prin surprindere pe tânără cu 
întrebările ei. 

- Colegiul îţi deschide mintea pentru diverse posibili- 
tăți, aşa se zice. Nu trebuie să te limiteze la ce vrea cineva 
pentru tine. 

Sawyer avea s-o iubească pe Karen pentru acele vor- 
be. Dar nu s-ar fi simţit împăcată cu ea dacă nu le-ar 
fi spus. 

- Judy, e viaţa ta. Ai o singură ocazie să o trăieşti. Nu 
lăsa pe nimeni să-ți spună cum s-o trăieşti. 

Alergară în tăcere o perioadă, ceea ce era în regulă, 
din moment ce începură să urce un deal și Karen respira 
mult mai precipitat decât când începuseră. 

După o vreme, întrebă: 

- Deci, avem o destinaţie sau alergăm înapoi în 
California? 

Judy râse. 

- Nu. Eu alerg până la hambarul lui Beacon și mă 
întorc. Asta înseamnă cam de șase kilometri. 

Karen alerga de obicei cam patru kilometri, dar şase 
nu era ceva imposibil. 

- Nu cred că a trecut nici măcar o mașină pe lângă noi. 

- Aici se cheamă că e trafic când ajung două mașini 
concomitent la semafor. 

-E linişte. Nu sunt sigură că aș putea locui aici. 

- Mama spune că e cel mai bun loc în care să creşti 
copii. 

Karen îi aruncă o privire. 

- A fost un loc bun în care să creşti? 

- Da, nu pot să mă plâng. E plăcut să vii acasă, în 
vizită. 

Karen auzi un „dar“ nerostit. 

- Dar? 

- Nu sunt pregătită să mă căsătoresc și să cresc copii. 

- Bineînţeles că nu. Nici măcar nu ai terminat 
colegiul. 

- Dar tata se așteaptă să vin acasă și să îl ajut la afacere 
imediat ce termin. 

Cu cât auzea mai multe despre Sawyer Gardner, cu 
atât îl plăcea mai puţin. Punea la cale viitorul copiilor 
lui, fără ca aceștia să aibă ceva de spus. 

- Lasă-mă să ghicesc. Gândul ăsta te îngrozește. 

- Mai degrabă, mă sufocă. 

- Ar trebui să vorbești cu fratele tău. Te simți mult 
mai împlinită când trăieşti pentru tine, nu pentru 
altcineva. 

Judy o privi direct. 

- Eşti profundă. 

- Ba nu, sunt cât de superficială se poate, o ta- 
chină ea. 

Judy încetini şi se întoarse. Karen se uită la câmpurile 
goale şi o urmă. 

- Credeam că mergem la hambarul lui Beacon. 

- A, hambarul lui Beacon a ars acum mai bine de zece 
ani, zise fluturând o mână. 

- Atunci, de ce îi mai spui hambarul lui Beacon dacă 
nu mai există? 

- E un oraş mic, Karen. Fiecare stradă, fiecare ham- 
bar ars, fiecare părticică din orașul ăsta e legată de o 
amintire din trecut pe care nimeni nu o uită. Banca din 
faţa departamentului şerifului este banca pe care Millie 
Daniels i-a spus tatălui ei că e însărcinată, fix înainte 
să sară într-un autobuz și să nu se mai întoarcă. Toată 
lumea îi spune „banca lui Millie“. 

- Săraca Millie Daniels! Cât timp a trecut? 

~ Şase ani. 

Judy alergă o vreme fără să vorbească. Amândouă 
alergară mai încet şi vorbitul deveni mai puţin dificil. 

- Aici, e stâlpul unde Steven Ratchet a vomitat după 
ce a petrecut toată noaptea. 

- Asta e ceva neobișnuit? Se pare că în orașele mici 
minorii beau exact ca în orice alt loc. 

- Steven provenea dintr-un șir lung de familii de mor- 
moni. În ochii bisericii, băutul de alcool e pe același loc 
cu sexul înaintea căsătoriei. Săracul Steven, n-a avut nici 
o şansă să își ascundă indiscreţia în orășelul ăsta. 

- E greu să ascunzi vomitatul în public. 

- Mai ales când jumătate de oraş e ocupat de mor- 
moni şi cealaltă arată cu degetul care sunt mormonii 
buni şi care sunt cei răi. 

Karen își șterse fruntea cu braţul. Când ajunseră din 
nou pe strada principală, afară era deja mai cald. 

- Cum adică buni versus răi? 

Judy râse. 

- Cum poţi să faci diferenţa dintre un mormon bun 
și unul rău? 

- Sună ca o glumă. 

- li întrebi dacă își beau cafeaua caldă sau rece. Nu 
beau cafea - sau, cel puţin, au fost învăţaţi să n-o facă. 
Mormonii răi beau cafea, iar cei buni - apă. Majoritatea 
copiilor cu care am crescut nu dădeau doi bani pe asta 
şi beau ce voiau. Steven s-a împotrivit familiei lui în cea 
mai mare parte a vieţii. A plecat din oraș când a împlinit 
optsprezece ani. 

Karen se încruntă. 

- Unde s-a dus? 

- Cred că în Vegas. 

Karen se crispă. Un puşti de optsprezece ani în Vegas 
era ceva greșit în multe moduri. 

- A, nu-ţi face griji. S-a întors acasă, doar că i-a luat 
câţiva ani. Acum, are o soție şi trei copii. 

Asta o făcu pe Karen să se simtă mai bine. 

- Asta e nebunesc la orașul ăsta. Se pare că mulţi co- 
pii fug, doar ca să se întoarcă odată ce au familiile lor. 

Karen se gândi la Michael, care nu ar fi putut fi nici- 
odată așa. 

Intrară pe strada cu casa familiei Gardner tocmai 
când Zach ieșea de pe alee, cu Michael pe scaunul 
pasagerului. 

Karen ignoră transpiraţia care îi curgea pe tricou şi 
faptul că părul îi ieşise din elastic în clipa când mașina 
cu cei doi se opri lângă ele. 

- A fost bine? le întrebă Michael. 

Era îmbrăcat mai lejer decât își amintea Karen să îl fi 
văzut vreodată. Purta un tricou vechi, pe care Karen nu-l 
mai văzuse înainte, și apoi îi observă blugii decolorați. 
Zach îi făcu cu mâna și apoi îşi întoarse privirea spre 
sora lui. 

- Nici nu știu ce să fac cu tot aerul ăsta proaspăt. 

El râse. 

- Sună-mă dacă ai nevoie de ceva. 

Judy o luă pe Karen de braţ, ca şi cum ar fi fost prie- 
tene vechi. După alergare, o cunoștea mult mai bine pe 
sora lui Michael și a lui Zach. 

-O să avem grijă de ea, Mikey. Azi o ducem la Petra, 
după care o plimbăm prin oraş. 

- Serios? 

Karen îi aruncă o privire confuză lui Judy. 

- Da, trebuie să te pregătim pentru paradă. 

- Paradă? 

Judy se uită la Michael. 

- Nu i-ai spus? 

-Tu și mama puteţi să-i spuneți detaliile. Am întârzi- 
at, nu-i așa, Zach? 

Karen simți privirea lui Zach înainte să vadă că acesta 
O privea. 

Karen își trase tricoul umed departe de corp, 

- Da, trebuie să mergem. Ne vedem mai târziu, 
fetelor. 

Zach plecă. 

Karen privi maşina îndepărtându-se, după care se 
întoarse spre Judy. 

- Ce paradă? 

- Cum a fost după ce a plecat toată lumea? îl întrebă 
Zach pe Mike, după ce o Lăsară în urmă pe Karen cu 
tricoul ei lipit de piele. 

Trebuia să scape de atracţia ridicolă pe care o simțea 
față de soţia fratelui său. Doar avea o iubită. li sugerase 
lui Tracey să o ducă acasă noaptea trecută, în loc să stea 
cu el. Zach îi spusese că anticipase că Mike și Karen 
aveau să vină la el în acea noapte și nu voia să complice 
situația. Scuza era jenantă, dar funcționase. Se vedea cu 
Tracey de aproape şase luni. Aceasta locuia în Monroe, 
un oraş vecin, dar aproape toată lumea din Hilton o 
cunoștea după ce începuse să iasă cu Zach. 

Se înțelegeau destul de bine, le plăceau aceleași filme 
şi râdeau la aceleaşi glume. Cu toate astea, nici unul din 
ei nu sugerase să se mute împreună sau să-şi ducă relația 

la următorul nivel. Ţinea la ea, dar nu părea să fie o 
atracţie incendiară între ei. 

Mama lui îl întrebase la un moment dat dacă se ve- 
dea având o relație pe termen lung cu Tracey. El nu se 
gândise că ar putea să rămână cu Tracey pentru totdeau- 
na. Undeva în mintea lui Zach o voce mică tot întreba: 
„Asta e? E genul de relație pe care o căutai şi fără de care 
nu-ți poţi imagina viața?“ 

Zach ştia că viaţa lui nu era pe drumul cel bun. Se tre- 
zise cu o oră înainte de ora stabilită şi se uitase la tavanul 
camerei. Stătuse întins şi se gândise la viaţă, ca şi cum 
ar fi fost un poet. La treizeci și unu de ani, avea rutina 
unui bărbat mult mai în vârstă. Se ducea la muncă în 
fiecare zi, mergea pe aceleaşi drumuri și pleca în vacanțe 
previzibile cu aceiaşi oameni, în fiecare an. După ce se 
întorsese din California, nu mai fusese același. Mersul 
cu motocicleta prin deşert fusese un moment ă la James 
Dean, care îi reamintise de vremurile din tinereţe când 
simțise că întreaga lume era în faţa lui. 

Acum, îşi ducea fratele la locul unde muncea, ca să-și 
etaleze realizările şi să îşi scape fratele de povara casei 
lor din copilărie. 

- Tata s-a dus la culcare devreme, îi răspunse Mike 
la întrebare. Mama a încercat să o ajute pe Karen să îl 
înţeleagă. 

Zach râse, însă fără bucurie. 

- Il ştim de o viaţă și abia de îl înțelegem. Nu m-aș 
aştepta ca soția ta să îl înțeleagă pe marele și puternicul 
Sawyer Gardner. 

Privirea lui Mike se îndreptă spre Zach. 

- Mereu am crezut că ai mai mult din el decât oricare 
dintre noi. 

- Faptul că am lucrat mai mult cu el nu înseamnă că 
îl înțeleg. 

- Karen s-a prins care e treaba cu el. Are darul de a în- 
țelege imediat ce enervează pe cineva. Şi, dacă e nevoită, 
nu are nici o problemă să pună acea persoană la stâlp, 

folosind ce o enervează cel mai mult şi făcând-o, astfel, 
să aibă o revelație. 

Zach observase asta la ea. Se simţise straniu de mân- 
dru în momentul în care Karen îi spusese tatălui lor că 
nu era sigură că îl plăcea. Rena avusese dreptate, Karen 
era curajoasă. Zach auzi admiraţia ce se simţea în vocea 
lui Mike atunci când vorbea despre soţia lui. Soţia lui 
sexy, isteaţă și curajoasă. 

Zach nu suporta senzaţia din el, care îl făcea să recu- 
noască rădăcinile adânci ale invidiei pe care o simţea față 
de fratele lui. Niciodată nu îl invidiase pe Mike pentru 
succesul sau faima lui. Ştia că Mike muncea din greu, 
şi Karen avea dreptate: făcea asta pentru că asta fusese 
învăţat. Amândoi moșteniseră de la tatăl lor dedicarea 
față de muncă. Nu era o trăsătură rea - dacă nu te oprea 
să-ți trăieşti viaţa. 

- Tatălui nostru i-ar fi fost de folos o revelaţie cu mult 
timp în urmă, spuse Zach când intră pe autostradă şi o 
luă spre următorul oraş. 

- Încă insistă să stea la magazinul de bricolaj ca şi cum 
e singurul care se ocupă de asta? 

- Mama îl pune să vină acasă la prânz mai des, dar, 
da, are impresia că el trebuie să deschidă şi să închidă 
magazinul. Monroe s-a extins, a atras mai multe afaceri. 
Nu poate să concureze pentru joburile mari. Construc- 
torii comandă din St. George, şi le este livrat totul. 

- Magazinul nu a fost niciodată o mașinărie de făcut 
bani. 

- Mai degrabă, un mod de supravieţuire, încuviință 
Zach. 

Mike se uită pe geam, în timp ce Zach ieși de pe 
autostradă. 

- Am încercat să le dau bani, zise Mike oftând. Tata 
nu a acceptat. 

Exact cum bănuia Zach. 

- Tatei îi e greu să accepte şi să fac cinste cu prânzul. 
Cel mai bun mod e să le luăm cadouri. 

- Nu cred că tata o să conducă un McLaren. 

Gândul îi făcu să râdă pe amândoi. 

-Poți oricând să îi dai nişte bani lui Judy. Mereu le 
cere pentru colegiu. lar Hannah o să plece într-un an. 
Faptul că ne-au susținut pe toţi pe perioada colegiului 
probabil le-a afectat fondul de pensii. 

- Hannah ştie unde vrea să meargă? 

- Ținteşte spre Colorado, însă Judy vrea ca ea să mear- 
gă la Washington. 

- Dar Judy va absolvi anul viitor. 

- Poate. 

- Are restanţe? 

- Nu, nu e vorba despre asta. Cred că se gândește să-și 
schimbe specialitatea. 

- Cu ce? 

Zach ridică din umeri. 

- Nu sunt sigur. Ultima oară când am vorbit, a spus 
că nu e entuziasmată să intre în afaceri după ce termină 
colegiul. Gândul de a se muta înapoi în Hilton ca să 
lucreze cu tata o deprima. 

- Ce i-ai spus? 

- l-am spus să folosească următorul an de la colegiu 
ca să studieze ce o face fericită și că nu contează ce 
crede tata. 

- Serios? 

Pe Zach îl enervase faptul că Judy se temea să-și tră- 
iască viaţa, de parcă ar fi avut cincisprezece ani şi avea 
nevoie de aprobarea părinţilor ca să iasă cu un băiat. 
Inţelegea mai bine ca oricine cum era să fii ţinut pe loc 
de obligaţiile de familie. 

- De ce nu ţi-ai ascultat propriul sfat? îl întrebă Mike 
încet. 

Întrebarea îl făcu pe Zach să se încordeze. 

-Ce te face să crezi că n-am făcut-o? Nu-și putu as- 
cunde nota defensivă din voce. Faptul că am licență de 
constructor mă poate duce oriunde. 

- Şi, cu toate astea, eşti în continuare în Hilton. 

În loc să apere faptul că era în continuare în Hilton, 
Zach se hotări să fie sincer cu fratele lui. 

- Mă gândesc să mă mut. 

În clipa în care pronunţă cuvintele, constată cât de 
mult îi plăceau. 

Pe chipul lui Mike apăru un zâmbet larg. 


Hannah și Judy o plimbară pe Karen prin oraș și o 
prezentară aproape tuturor - sau cel puţin asta crezuse 
Karen. Mintea ei era plină cu nume și feţe pe care nu 
şi le amintea. Se părea că Sawyer Gardner avea o soră 
care locuia în Monroe, care avea și ea foarte mulţi copii. 
Toţi oamenii pe care îi cunoscuse Karen păreau să fie 
verişorul, mătușa sau unchiul cuiva. 

Se îndreptau spre Petra, unul din cele două saloane 
de coafură din oraş. Plimbarea scurtă spre strada princi- 
pală îi scoase în cale multe feţe noi. 

„Ai cunoscut-o pe soţia lui Mike?“ „Ea e soţia lui 
Mike.“ „Mike s-a căsătorit anul trecut. Ea e soţia lui.“ 

Karen era sigură că nimeni din oraș nu avea să o cu- 
noască după nume. Nimeni de acolo nu îi spunea lui 
Mike Michael şi nimeni de la Hollywood nu îi spunea 
lui Michael Mike. Din când în când, Hannah îl alinta 
spunându-i Mikey. Numele îl făcuse pe Michael să zâm- 
bească în seara trecută. 

După câteva prezentări, Karen se aplecă spre Judy și 
îi șopti: 

- Ce e cu tunsorile astea scurte? 

Fiecare femeie care le abordase avea un bob scurt. 
Stilul fusese popular în urmă cu un deceniu, însă foarte 
puţine femei îl păstraseră. Pentru Karen, tunsoarea arăta 
ca și cum cineva dăduse greș, iar ea era fericită că moda 
se schimbase. Nu că ar fi fost atentă la noile stiluri. Ea își 
păstrase tunsoarea simplă până la umeri, ca să își poată 
prinde părul în coadă. 

- E îngrozitor, nu? zise Judy, şi amândouă încercară să 
nu râdă când încă o femeie cu acea tunsoare groaznică 
trecu pe lângă ele. 

- Brianna e cealaltă coafeză din oraș. S-a întors în 
martie de la un eveniment din Salt Lake şi le-a spus 
tuturor clientelor că ăsta e noul look al anului. 

Hannah interveni în conversație: 

- E mai bine decât permanentul pe care li-l făcea tu- 
turor anul trecut. 

Karen nu era așa sigură. 

-Să înţeleg că nu mergeţi prea des la Brianna. 

Ambele fete părură îngrozire. 

- Niciodată. Petra tunde pe cât de repede vorbește, 
dar niciodată nu te-ar tunde să arăţi stupid. Nici dacă îi 
ceri s-o facă, insistă Hannah. 

- Şi nu bârfeşte, adăugă Judy. 

- Bârfitul nu e modul preferat de a face timpul să 
treacă într-un oraș mic? întrebă Karen. 

Pe lângă baruri, saloanele de coafură erau cunoscute 
pentru faptul că acolo clienții își vărsau bagajul emoțio- 
nal. Probabil avea ceva de-a face cu faptul că stăteau 
atâta pe scaun fără să se miște. Asta probabil ducea la 
dezvăluiri în fața unui străin. 

- E singurul mod de a-ţi petrece timpul într-un orășel, 
îi zise Judy. Asta dacă nu tricotezi. 

Salonul Petrei mirosea a chimicale pentru păr și a 
şampon. Nu exista nici un salon în lume în care să nu 
se simtă acel miros. Spitalele și saloanele de coafură... 
Ai şti unde ești şi dacă ai fi legat la ochi şi într-o altă 
țară - doar după miros. 

Ca în orice alt salon mic, erau două spaţii de lucru cu 
scaune rotative. O chiuvetă pentru spălat părul se afla 
într-o parte, unde clienții puteau sta cu gâtul în cea mai 
incomodă poziţie posibilă. 

-Ce bine, aţi ajuns la timp. 

Femeia despre care Karen bănuia că era Petra făcu 
un semn pe deasupra capului unei tinere care stătea 
în scaun. 

-Credeam că ați fost distrase de sarcina de a o afișa 
pe soția lui Mike prin oraş. 

- Ți-am spus că venim la două, zise Hannah. Bună, 
Becky, adăugă şi îi făcu cu mâna fetei de pe scaun. 

Becky părea să fie de vârsta lui Hannah. Părul ei de 
un șaten-deschis fusese aranjat şi plutea în jurul feței ei 
ca un nor. 

- Bună, Hannah. Bună, Judy. Te-ai întors acasă peste 
vară? întrebă Becky. 

- Nu e ceva ce pot evita, îi spuse Judy fetei. Petra, 
Becky, ea este Karen, soţia lui Mike. 

Karen le făcu cu mâna celorlalte femei. 

- Bună. 

Hannah se apropie de prietena ei și îi dădu la o parte 
O Șuviță. 

-Imi place nuanța. 

Becky roşi la auzul complimentului și se uită în 
oglindă. 

-Şi mie îmi place. 

- Îţi place? întrebă Petra, cu zâmbetul pe buze. E per- 
tect pentru tine. Uită-te cum îţi sclipesc ochii. 

Hannah se fâstăci, arătându-și vârsta. 

- Eşti sigură că nu Nolan ţi-a pus sclipirea în ochi? 

Petra îi luă lui Becky de pe umeri bucata de plastic 
care îi proteja hainele. 

- leşi cu Nolan Parker? întrebă Judy interesată. 

Becky se ridică şi privi în podea. Hannah o împinse 
în joacă pe Judy. 

- A dus-o la bal. 

În timp ce fetele vorbeau despre un subiect interesant 
și râdeau, Karen observă ce se întâmpla, așa cum făcea 
des la club. Învăţa multe despre copii doar observân- 
du-i interacționând. Printre adolescenţi existau mereu 
competiţii. Fetele populare aveau tendința să conducă 
haita și conversațiile. În acest trio, Hannah părea mai 
presus de Becky, însă Judy era, în mod evident, o rivală. 
Probabil din cauza vârstei. 

Când Becky coborî de pe scaun, se aplecă să prindă o 
agrafă înainte să ajungă pe podea. Când făcu asta, bluza 

i se ridică la mijloc. Pentru o clipă, se văzu un semn 
roşu, pe care îl ascunse repede când se ridică. 

Karen își mută privirea de la fete, care nu păreau 
să fi observat acel detaliu, spre Petra, care văzuse și ea 
semnul. 

- Nu-mi vine să cred că părinţii tăi te lasă să ieşi 
cu Nolan. 

Zâmbetul lui Becky dispăru. 

- Lui tata nu îi place de el. 

- Pentru că nu e mormon? 

Becky ridică din umeri. Karen simţi un nod în sto- 
mac. Cât de mult îl displăcea tatăl ei pe Nolan? 

- E o prostie, spuse Judy. Nolan e un puști bun. Cel 
mai bun angajat pe care l-a avut tata vreodată. 

Petra se plimba prin salonul ei şi asculta, lucru care 
i se păru ciudat lui Karen. Nu spusese Judy că Petra vor- 
bea întruna? Ei i se părea că asculta destul de mult. 

Becky își duse inconștient mâna la abdomen și zâmbi 
timid. 

- Lui tata nu o să-i placă de nici unul dintre cei cu 
care O să ies. 

-Aşa sunt taţii. 

- Care e prima? întrebă Petra. 

Judy făcu un pas în față. 

- Eu. Nu găsesc pe nimeni în Washington care să mă 
aranjeze cum trebuie. 

Karen se așeză pe un scaun și luă una dintre revis- 
tele de bârfe care păreau să se găsească în toate saloa- 
nele. Deşi se prefăcea că citește cele mai noi bârfe de la 
Hollywood, se uită la Becky cu colțul ochiului. Aceasta 
îşi mângâie abdomenul de mai multe ori, și, când se în- 
tinse după geantă, Karen observă un alt semn, pe partea 
superioară a braţului. . 

O duru să o vadă pe fată ieșind din salon. In cap 
îi sunau alarme, destul de tare cât să nu audă despre 
ce vorbeau Judy şi Hannah. 

- Nolan, serios? o întrebă Judy pe Hannah după ce 
Becky plecase. 

- Cineva l-a prins sărutând-o. După asta, se ţineau de 
mână pe holurile școlii. 

- Pun pariu că tatăl ei e furios. 

Hannah se lăsă pe scaunul de lângă Karen. 

- Probabil. Ea pare să mai fi ieșit din carapace de când 
s-a cuplat cu Nolan. E bun pentru ea. 

„leşise din carapace?“ Becky părea cât se poate de 
timidă. 

- El a spus mereu că o să plece din oraşul ăsta după 
absolvire, dar nu a făcut-o. Cred că din cauza lui Becky. 
Hannah se întoarse spre Karen și o lămuri: Nolan a ab- 
solvit anul acesta. 

- Aha. 

- Pun pariu că vor fugi împreună după ce termină 
Becky școala. 

Judy se așeză pe scaunul de tortură din salon, cu ca- 
pul în chiuvetă. 

- Eşti prietenă bună cu Becky? întrebă Petra. 

- Suntem prietene din clasa a treia, dar nu petrecem 
prea mult timp împreună. Hannah se întoarse din nou 
spre Karen, ca să-i explice: Familia ei este mormonă, 
şi nu le place când Becky își petrece timpul cu noi, care 
nu suntem. 

- Faci să sune ca un cult, o atenţionă Judy. 

- E adevărat. Ai fost invitată vreodată la petrecerile în 
pijamale ale prietenilor tăi mormoni? 

Judy nu comentă. 

- Exact. Eu și Becky ne petrecem timpul împreună 
la școală. 

-Şi iese cu unul dintre angajaţii tatălui tău? întrebă 
Karen, în timp ce răsfoia revista People. 

- Cu Nolan Parker. E foarte sexy. Lui Becky nu i-a 
venit să creadă când acesta a început să flirteze cu ea, în 
timpul orei de chimie. Toţi din scoală au vorbit despre 
ei pentru restul anului. 

Dorinţa lui Karen de a afla mai multe despre Nolan 
Parker și despre familia lui Becky sporea. Văzuse destul 
adolescente marcate la viața ei. Deşi Becky nu se plângea 

și nu era vizibil speriată, existau câteva semne clare că 
tânăra avea probleme. Fetele se ţineau de abdomen din 
două motive, iar Becky nu părea să fie bolnavă. 

- Dumnezeule, tu eşti. Hannah luă revista din poala 
lui Karen şi le-o arătă lui Judy şi Petrei. lar ăştia sunt 
Mike și Zach. Cât de cool! 

- Vreau să văd și eu. 

În revistă era o poză cu ea între frații Gardner, din 
noaptea petrecerii aniversare. Michael se uita direct la 
aparatul de fotografiat, iar Zach o ţinea de braţ şi se ui- 
tau unul la celălalt. Lui Karen i se făcu pielea de găină. 
Le stătea bine împreună. 

- Trebuie să fie cool să apari în reviste ca asta. 

Karen se frecă pe frunte. 

- E supraestimat totul. Fraţii tăi au fost nevoiţi să îl 
scoată pe tipul ăsta afară din curtea lui Michael. 

Hannah păru confuză. 

- Din curtea voastră, adică? 

- Nu asta am spus? 

- Nu. Ai spus curtea lui Michael. 

- Ei, ştii ce voiam să spun. 

Hannah se uită din nou la revistă și privi mai cu aten- 
ţie. De data asta, se întrebă la cine se uitase Karen. 

Petra tăcuse din nou, doar că, de data asta, o studia 
pe Karen. 

„La naiba.“ 


capitolul 10 


Se părea că Petra trecuse de la stadiul de strângere de 
informaţii la faza „sunt regina acestui salon și o să faceţi 
ce spun“. 

Petra era originară din Germania. Se mutase în 
State când cunoscuse un soldat și se căsătorise cu el. 
Așa cum află Karen după o scurtă explicație, soţul Petrei 
făcuse o toxiinfecție și ajunsese la spital la scurt timp 
după ce aceasta îl născuse pe băiatul lor. Toxiinfecţia 

se dovedise a fi cancer, şi bărbatul murise la șase luni 
după diagnostic. 

- Ce era să fac? Familia lui Richard era aici și a vrut 
să mă ajute cu Alec. Engleza mea nu era prea bună 
pe atunci. 

- Pe atunci? 

- S-au făcut deja optsprezece ani. 

-Ce trist! 

-A fost groaznic, dar am supraviețuit. Alec a fost 
jale în adolescența lui. Era atât de sălbatic. 

Asta era femeia vorbăreață pe care o descriseseră Judy 
şi Hannah. Intr-o mână avea părul lui Hannah, în cea- 
laltă foarfeca și tăia și pieptăna. Era ca şi cum ar fi avut 
trei mâini. 

Judy se așeză deoparte cu noua ei tunsoare. Deși Ka- 
ren avea impresia că era doar tunsoarea veche refăcută. 

Aparent mulțumită de tunsoare, Petra își puse foar- 
feca jos, luă un recipient cu spumă, scoase puţină și o 
dădu pe părul lui Hannah. 

- Alec nu a fost așa groaznic, spuse Judy din spatele 
revistei ei. 

- Pentru o mamă singură, a fost groaznic. Stătea afară 
până târziu, nu suna. Aproape mi-a provocat un atac de 
cord când mi-a spus că voia să plece din oraș înainte 
de a absolvi. 

-A absolvit? întrebă Karen. 

- Nu, s-a mutat în Florida. 

- Ce s-a întâmplat până la urmă? 

Petra dădu drumul uscătorului de păr şi ridică o 
perie. Vorbi mai tare. 

- E în regulă acum. Şi-a luat GED-ul și s-a alăturat pa- 
zei de coastă. Îl vizitez de câteva ori pe ani la Key West. 

- Vezi, ţi-am spus că nu era băiat rău. Totul ţine de 
oraş. Te face să vrei să pleci înainte ca societatea să-ți 
spună că e în regulă. 

Judy avea dreptate. 

În câteva minute, Petra dădu la o parte părul tuns de 
pe umerii lui Hannah și spuse: 

- E rândul tău. 

- Nu am nevoie de o tunsoare nouă, protestă Karen. 

Petra făcu o pauză şi își înclină capul. 

- Ți-am tot văzut pozele în ultimele luni. Toată lumea 
care vine îmi arată poze cu Mike și cu noua lui soție. De 
tiecare dată, ai părul prins, ca acum, sau lipit de cap. 

- Nu-mi place o tunsoare care necesită efort. 

Petra plescăi și făcu semn spre scaunul de tortură. 

- Ai încredere în mine. 

-Ài face bine să o asculţi. Nu o să renunţe. 

- E păr, zise Hannah. Creşte la loc. 

- Nu o să-ţi fac nimic care necesită mai mult de cinci 
minute de aranjat. Pun pariu că ai dureri de cap cel 
puţin o dată pe săptămână. 

Karen se ridică şi o luă spre Petra. 

- Chiar da, de la stres. 

- Nu. E de la elasticul de păr. Tensiunea resimţită de 
scalp îţi provoacă dureri de cap. 

Karen o lăsă pe Petra să o spele și o privi cum o piep- 
tăna și își plimba degetele prin părul ei. 

-Mai scurt. Uşor mai lung în jurul feţei. Da! 

Peste douăzeci de minute, Karen plecă de la Petra sim- 
țindu-se cu două kilograme mai uşoară. Nu că ar fi avut 
părul teribil de lung, dar, tuns mai scurt, aranjat adecvat 
şi cu spuma potrivită, Petra îi schimbase înfățișarea. 

- Îmi place. 

Hannah se jucă cu părul lui Karen și zâmbi. 

- Se pricepe. 

O) camionetă ce arăta familiar era parcat pe partea 
opusă a străzii. Karen se uită şi văzu sigla. 

- E magazinul tatălui vostru? 

- Da. Hannah o luă de mână şi o trase. Haide! Să-i 
arătăm lui Zach noul tău look. 

Într-adevăr, camioneta era cea în care îi văzuse pe 
Zach și pe Michael plecând de dimineaţă. Deși nu circu- 
lau mașini, lui Karen i se părea ciudat să meargă pe mij- 
locul străzii, având senzaţia că o maşină urma să apară 

de după colț în orice clipă. Energia nesfârșită a lui Han- 
nah devenea apăsătoare pe măsură ce ziua înainta. 

Când intrară în magazin, se auzi clinchetul unui 
clopoțel. 

Aşa cum interiorul unui salon de coafură avea un 
miros familiar, la fel era şi în magazinele cu articole de 
menaj. Munca de o viață a lui Sawyer era organizată 
în culoare cu rafturi pe care se aflau cutii pline cu 
orice ar fi necesar într-o casă. Rafturile înguste erau 
înalte și se întindeau pe toată lungimea camerei. La 
intrare, era o casă de marcat în spatele căreia nu se 
afla nimeni. 

- Tată? strigă Judy în clipa în care ușa se închise în 
urma lor. 

-Nu e aici, se auzi o voce din spate. 

Hannah se grăbi în direcţia sunetului. 

Judy îşi puse geanta pe tejghea şi se îndreptă spre par- 
tea din spate. 

- Trebuie să folosesc baia. 

Abandonată la tejghea, Karen se uită în jur şi observă 
câteva plachete în spatele casei de marcat. Cercetașii îi 
mulțumeau lui Sawyer Gardner pentru donatia oferită 
proiectului unui copil, iar cealaltă era un decupaj din 
ziar înrămat, despre extinderea afacerii. 

Karen se întoarse când auzi clopoțelul în spatele ei. 

- Nolan, poţi s-o iei pe cea de sus? 

Mâinile lui Zach erau pline cu cutii care îl împiedicau 
să o vadă. Karen își puse geanta jos şi luă cutia surprin- 
zător de grea din grămada cărată de Zach. 

- Am luat-o, spuse ea. 

Zach o privi. 

- Bună. Clipi de câteva ori, stând pe loc cu cutiile. Nu 
mă aşteptam să te văd aici. 

-Am fost la coafor. Hannah m-a adus aici. 

Zach îi privi părul şi zâmbi larg. 

- [mi place. 

Karen roşi. 

- E greu să o refuzi pe Petra. 

- Ți se potriveşte. 

- Mulţumesc. 

Cu mâinile pline, stătură acolo, uitându-se unul la 
celălalt, până când Hannah își făcu apariţia, cu un ado- 
lescent alături. 

- Lasă-mă să iau eu asta, spuse băiatul, luând cutia 
din mâinile lui Karen. 

Zach şi băiatul, care era probabil Nolan, iubitul lui 
Becky, se duseră în spate. 

- El e Nolan? Drăguţ, nu crezi? întrebă Hannah. 

Karen râse. 

- Puțin cam tânăr pentru mine. 

Hannah îşi dădu ochii peste cap și zâmbi. 

- Ca să nu mai zic că eşti căsătorită. Becky are 
noroc. 

Karen ridică un deget în fața lui Hannah. 

- Băieții sunt cei norocoși să găsească o fată drăguță. 

Nu părea convinsă. 

- Aş vrea să-l găsesc și eu pe Nolan al meu. 

Karen își puse braţul în jurul ei. 

- O să-l găsești. Cred că băieţii vor fi groaznic de timo- 
raţi, pentru că ești atât de frumoasă. 

- Nu sunt. 

-Ba da, ești. 

Karen o îmbrăţişă. Judy alergă pe culoar, cu telefonul 
mobil în aer. 

- Dumnezeule, Hannah, trebuie să fim dincolo, să 
lucrăm la carul alegoric. 

- Carul alegoric? întrebă Karen. 

- E mai degrabă o rulotă care o să fie trasă de o camio- 
netă, dar e pentru Mike, și noi trebuie s-o decorăm. Am 
uitat complet de asta. 

Judy îşi luă geanta și o trase pe Hannah de mână. 

- Vrei să vii? întrebă Hannah înainte să ajungă la ușă. 

- Sunt în regulă, știu cum să mă întorc la părinţii 
voştri. 

- Eşti sigură? Simt că te abandonăm. 

Ea le fäcu semn cu mâna. 

- Plecaţi. Mă epuizați, spuse ea, făcându-le cu ochiul. 

Judy o trase pe sora ei. 

- Haide, am întârziat o jumătate de oră. 

Într-o fracțiune de secundă, fetele alergau pe stra- 
dă. În magazin nu erau clienţi, iar Zach și Nolan încă 
nu se întorseseră din ceea ce ea presupunea că era 
sala de depozitare. 

Înainte să îi vadă, le auzi conversaţia şi făcu o pauză. 

- Zach, am nevoie de orele suplimentare. li tot spun 
tatălui tău că poate să mă angajeze cu normă întreagă. 
Nu e ca și cum aș mai fi la școală. 

-Şi tata ce spune? 

-Că ar trebui să merg la școală, dar nu toată lumea 
e făcută pentru colegiu, îi spuse Nolan lui Zach. Unii 
dintre noi oricum nu au bani pentru asta. 

Karen trase cu ochiul după colț şi îi văzu pe cei doi 
vorbind. Zach puse o mână pe umărul lui Nolan. 

-O să văd ce pot să fac. 

Un val de uşurare se putu citi pe faţa lui Nolan. 

- Mulţumesc, Zach. Apreciez. Chiar am nevoie de 
bani. 

- E totul în regulă? 

Nolan își trecu mâna prin părul prea lung. 

- Da, doar că tata nu prea mă mai ajută. E momentul 
să văd cum pot să mă descurce singur. 

Zach își încrucișă braţele la piept. 

- Te-ai gândit vreodată să lucrezi în construcţii? 

Faţa lui Nolan se lumină. 

- Adică, să construiesc chestii? 

- Da. Cunoşti magazinul, dar ai idee cum funcționea- 
ză lucrurile de aici? 

Nolan încuviință. 

- Da, puţin, dar pot să învăţ ce nu ştiu. 

-O să vorbesc cu tata. Dacă nu poate să te includă în 
ceva, poate reuşesc să-ți găsesc ceva la mine. 

Karen se emoţionă. Era evident că Nolan trecea prin- 
tr-o perioadă grea - și ea bănuia și de ce -, iar Zach 
observase nevoia disperată a băiatului şi reacţionase 

oferindu-i soluții. Nimic nu o făcea să zâmbească mai 
repede decât cineva dispus să ajute fără să fie obligat. 

Karen intră în încăpere. 

- Îmi pare rău să vă întrerup. Fetele au plecat și eu 
vreau să merg spre casă. 

Zach se întoarse. 

- Pot să te duc eu. Am trecut doar să las niște 
lucruri. 

-Nu e departe. 

- E în regulă. Oricum, o iau pe acolo. 

Pe buzele ei zăbovea un protest, dar ea îl lăsă să se 
stingă. Era cald afară, şi Karen avea impresia că bătuse 
orașul în lung şi-n lat de cinci ori de când se trezise. 

Nolan îi zâmbi, și Karen întinse mâna. 

- Tu trebuie să fii Nolan Parker. 

- Îmi cer scuze. Nolan, ea este Karen Jones, o prezen- 
tă Zach. 

Era prima oară de când ajunsese în orășel când cine- 
va nu o prezenta ca o prelungire a lui Michael. Karen 
zâmbi. 

- Am întâlnit-o pe Becky acum o oră. 

Faţa lui Nolan se lumină când auzi numele fetei. 

„Da, e îndrăgostit până peste cap.“ 

- S-a oprit aici după ce s-a tuns. A stat doar câteva 
minute. 

Zach zâmbi. 

-Care mai e distracţia? 

Nolan aruncă un zâmbet arogant și apoi se întinse 
după cutii. 

- Mă bucur că te-am cunoscut. 

Karen îl urmă pe Zach afară din magazin și aşteptă 
cât acesta îi deschise ușa. Apoi se sui la volan şi por- 
ni motorul. 

- Ce puști simpatic, spuse Karen. 

- Da. Sunt surprins că nu a plecat din oraş după 
absolvire. 

Zach dădu drumul la aerul condiţionat. 

- Nu pleacă din oraş fără fata lui, spuse ea cu 
încredere. 

Zach tocmai se pregătea să plece. Se uită la Karen. 

-Cum poţi să fii atât de sigură? 

Karen nu suporta bârfa, dar, dacă bănuielile ei erau 
corecte, Nolan urma să aibă nevoie de un job real, cu 
un salariu bun, altfel Hilton urma să aibă pe listă încă 
doi fugari. 

- O) ştii pe iubita lui? 

- Am văzut-o de câteva ori. E o fată de treabă. 

Intră pe strada principală după ce lăsă o mașină să îi 
depășească. 

- Cred că e însărcinată. 

Zach se întoarse surprins spre Karen. 

- Crezi? 

- Aş vrea să mă înșel, dar instinctul îmi spune că 
nu-i aşa. 

-La naiba! Surorile mele ştiu? 

- Nu. Cred că singurii care ştiu sunt Nolan şi Becky. 

- Cum ai ajuns la concluzia asta? 

- E un efect secundar a ce am făcut în cea mai mare 
parte a vieţii. Lucrez cu adolescenți și am văzut des- 
tule fete însărcinate care încearcă să ascundă asta. Li 
cunoşti părinţii? 

- l-am văzut, dar nu pot spune că-i cunosc. 

- Sarcinile neplănuite ale adolescenților nu e ceva 
uşor de dus, pentru nimeni. Cu atât mai puţin pentru 
părinţii care nu sunt de acord cu băiatul responsabil. 

- Nolan e un puști bun. 

- Tot aud asta, dar se pare că Becky e mormonă, iar 
Nolan nu e. 

Zach se înfioră când intrară pe strada casei părinți- 
lor lui. 

- Nu înţeleg de ce religia poate dicta de cine să te 
îndrăgostești. 

- Nici eu nu înțelegeam până să discut cu Judy și Han- 
nah. Ele cred că religia joacă un rol foarte important în 
povestea lui Becky cu Nolan. 

Zach oftă. 

- Ştiu. Poţi să vorbeşti cu tatăl tău să îi dea ore 
suplimentare? 

-Ai auzit şi asta? 

- Nu am vrut să trag cu urechea. 

- E în regulă. O să-l împing de la spate, și, dacă nu-i 
prelungește programul, o să văd cum se descurcă Nolan 
cu ciocanul. 

Opri mașina în faţa casei familiei Gardner. 

- Există şi posibilitatea să mă înșel. 

Zach o privi. 

- Părea disperat să câștige mai mulți bani. Dacă iubi- 
ta lui nu e însărcinată, e posibil să aibă nevoie de bani 
pentru ceva la fel de important. 

Karen nu pomeni despre semnele pe care le avea 
Becky pe corp. Pentru asta, trebuia să investigheze mai 
mult. Nu putea să plece pur și simplu de lângă un copil 
care suferea. 

- Te rog să nu spui nimic. 

-Sigur că nu. 

- Vii înăuntru? 

- Nu, o să trec mâine. 

O privi din nou, și aerul începu să vibreze din nou 
între ei. 

- Atunci, pe mâine! 


- Deci, ce părere ai despre Karen? o întrebă Judy pe 
Hannah, în timp ce lipeau bucăţi de hârtie colorată 
pe carul lui Mike. 

-Cred că e grozavă! 

La fel ca Judy, de altfel. Aproape prea bună ca să fie 
reală. 

-Nu crezi că e ciudat că ea şi Michael nu au venit în 
vizită mai devreme? Pare perfectă, dar Mike nu a vrut să 
se dea mare cu ea. 

Hannah se aplecă peste marginea băncii pe care urma 
să stea Mike în timpul paradei. 

- Îl cunoşti pe fratele nostru mai bine decât mine. 
Eu eram doar un copil ultima oară când a stat el aici. 
lmi amintesc că era destul de timid când venea vorba 
despre fete. 

- Asta credeam și eu. Nu era ca Zach, care mereu 
părea să apară cu câte una. 

- Poate am observat asta pentru că Zach locuiește în 
Hilton. E destul de neplăcut că nu îl cunoaștem pe Mike 
atât de bine cât ar trebui. 

Amintirea conversaţiei purtate cu Karen în vreme ce 
alergau o făcu pe Judy să zâmbească. 

- Cred că o să-l vedem mai des pe fratele nostru, acum 
că e căsătorit şi fericit. 

- Sper să ai dreptate. 


Masa de duminică cu familia Gardner era ca o reu- 
niune cu clanul Brady! după ce copiii crescuseră și avu- 
seseră propriii copii. Casa lui Janice și a lui Sawyer nu 
era destul de mare pentru a găzdui clanul care venise să 
sărbătorească vizita lui Michael. Amenajară locuri um- 
broase în parc şi aduseră mai multe grătare. 

Zach nu o văzuse pe Karen de când o lăsase acasă, cu 
o zi în urmă. Asta nu însemna că nu se pândise la ea. 
De fapt, nu se putea opri să se gândească la ea, iar asta 
începea să-l enerveze. 

Urma să se întâlnească cu Tracey în parc mai târziu. 
Sărise peste întâlnirea lor obișnuită de sâmbăta seara, 
care de obicei se termina abia duminica dimineaţa, și nu 
reuşea să găsească un motiv bun pentru asta. 

Asta era o minciună, dar n-avea nici o problemă să se 
mintă. Era un nemernic pentru că își dorea să afle cum 
ar fi să-și lipească trupul de al soţiei fratelui său, dar nu 
voia să meargă atât de departe cât să se culce cu Tracey 
și să și-o imagineze pe Karen în locul ei. Se întrebă dacă 
Tracey observase că nu mai făcuseră dragoste de când se 
întorsese din California. 


! Referire la filmul The Brady Bunch, serial difuzat la ABC între anii 
1969 şi 1974, despre o familie mixtă cu șase copii (n.red.) 

Începuse să se uite la el cu acea privire stranie pe 
care o aveau femeile când le stăteau o mie de cuvinte pe 
vârful limbii, dar, în loc să le exprime, oftau sau clătinau 
din cap. Pur şi simplu, nu mai mergeau lucrurile între 
ei. Faptul că se gândea neîncetat la Karen îi spunea că 
nu mai putea să continue în ritmul ăsta. Se întrebă de ce 
aștepta să pună punct relaţiei, dar știa deja răspunsul. 
Faptul ca avea o iubită îl ţinea într-o lesă stranie, sporind 
motivele care îl împiedicau să o privească pe Karen mai 
mult decât era cuvenit, tânjind după ea. 

Zach găsi un loc de parcare și se duse în spatele cami- 
onetei, ca să ia o minge de volei şi un fileu pentru un 
joc cu familia. Se întrebă cât se lăsase pe tânjeală fratele 
lui de când devenise vedetă. 

Mai multe capete se ridicară și câteva mâini flutu- 
rară când intră în rândul celor adunaţi acolo. Li salută 
pe toţi pe nume și observă că nu erau numai membri 
ai familiei. Se alăturaseră și niște prieteni mai vechi de-ai 
lui Mike, împreună cu familiile lor. 

Incapabil să se poată controla, Zach se uită peste ca- 
petele tuturor, căutând o anumită blondă care ieșea în 
evidenţă ca o lebădă albă într-un lac plin de rațe. 

Tânăra era la o masă de picnic, cu nepoata lui, mi- 
cuța Susie, atârnată pe şold. Râdea, şi sunetul călători 
până la urechile lui. 

Larry, unul dintre colegii din liceu ai lui Mike, îl în- 
tâmpină și îi luă mingea din mână. 

- Bună, Zach. A trecut ceva timp de când nu te-am 
văzut. 

-Nu am plecat nicăieri. Kim e aici? 

Kim și Larry se căsătoriseră cu câţiva ani în urmă şi 
aveau deja un mic Larry, care se plimba prin preajmă. 

- Bineînţeles. Probabil vorbește cu fratele tău. S-a 
emoţionat toată când i-am spus că e în oraş. 

- O altă femeie orbită de faima lui pe care să o 
adăugăm celorlalte. Egoul lui Mike o să fie imposibil 
de controlat. 

Larry arătă spre femeile care îl înconjurau pe fra- 
tele lui. 

- Se vor obişnui cu el înainte să plece. 

- Mă îndoiesc. 

Zach lăsă punga cu fileul departe de locul în care se 
servea mâncare. 

- Vrei să luăm niște copii și să aranjăm asta? 

Larry aruncă mingea în aer și se îndepărtă, chemând 
câţiva adolescenţi să facă treaba. 

Zach se duse la masa cu mâncare și luă câteva chip- 
suri. O pupă pe mama lui pe obraz și o gâdilă pe Susie 
sub bărbie. 

- Salutare tuturor. 

Incercă să nu pară afectat când Karen îi zâmbi, însă 
se topi înăuntru. 

- Aici erai. Incepusem să ne întrebăm dacă ai uitat. 

Rena deschidea niște vase de plastic și le așeză pe ma- 
să, lângă celelalte. 

~ Nu am găsit fileul de volei. 

- Ce scuză previzibilă. Pur și simplu, nu ai vrut să te 
ocupi de grătar. 

Zach observă că tatăl lui era acolo, cu Joe alături şi cu 
unchiul Clyde. 

- Se pare că totul e în regulă. 

Susie mișcă din degete ca și cum ar fi vrut să-l prindă 
şi se întinse să-i sară în brațe. 

- Gata, ai terminat deja cu mine? întrebă Karen în 
timp ce-i dădea bebelușul. 

- Îl iubește pe unchiul Zach, spuse Rena mândră. 

- E isteaţă să-i aleagă pe băieţii chipeși în defavoarea 
fetelor, comentă Karen cu zâmbetul pe buze. 

Zach observă zâmbetul lui Karen și îi dădu nepoatei 
lui un chips cu brânză. 

- Cred că are mai mult de-a face cu ce o las să mă- 
nânce şi mai puţin cu înfățișarea mea, spuse el și îi făcu 
cu ochiul. 

Karen roși. 

Rena luă chipsul din mâna fiicei ei. 

-O să vrea numai asta toată ziua dacă i-l lași. 

Susie se bosumflă. 

- Strici toată distracţia. 

Zach luă altul când Rena se întoarse și se duse la gră- 
tar ca să-i salute pe bărbaţi. Susie mușcă din chips când 
el i-l întinse. 

- Ce drăguţ din partea ta că ai venit, spuse Joe. Vii 
târziu, cu copilul în braţe, ca să nu te pună nimeni 
la muncă. Flutură o spatulă în direcţia lui. Te ţin min- 
te, amice. 

- De ce nu-l târâți pe Mike aici? 

- Nu, pe el o să-l punem să spele vasele. 

Asta îi făcu pe toţi să râdă. 

Zach se îndepărtă și i-o dădu pe Susie mătușii Belle, 
care stătea printre membrii bătrâni ai clanului Gardner. 
Își pupă mătușa, își îmbrăţișă bunica și se duse spre fra- 
tele lui, ca să-l ajute să scape de fani. 

- Haide, frate. E momentul să vedem dacă toate sche- 
mele de pe marele ecran sunt doar de fațadă sau încă 
eşti în formă. 

Zach ignoră protestele femeilor care îl înconjurau pe 
Mike. 

- Mulţumesc, îi șopti Mike la ureche în timp ce se 
îndreptau spre locul în care adolescenţii puneau fileul. 

Zach îl bătu pe spate. 

- Mereu am grijă de tine. 

Însă, în timp ce spunea asta, privirea lui surprinse 
o pereche de ochi pe care îi simţise aţintiţi asupra lui. 
Se întoarse și o văzu pe Karen privindu-i. 

„La naiba!“ 

Se împărțiră echipele în funcție de diverse criterii: 
vârstă, obligaţii de familie și aptitudini, însă nu chiar în 
ordinea asta. Zach și Mike erau în aceeaşi echipă, împre- 
ună cu Joe și cu alți trei bărbaţi, ceea ce îi lăsă în afară 
pe atleţii din perioada școlii. Larry, Ryder și Keith erau 
sportivii de renume care rămăseseră în Hilton sau se 
întorseseră la un moment dat. Își completară echipa cu 
prieteni vechi de la fotbal. 

Cu câte șase bărbaţi în fiecare echipă, mingea fu arun- 
cată în aer, și astfel începu jocul. 

După câteva seturi, Zach înţelese că actoria nu îl sco- 
sese din formă pe fratele lui. 

Numărul spectatorilor crescu, unii ţinând cu o 
anumită echipă, în timp ce alţii pur şi simplu veneau ca 
să facă galerie. Jucau deja de treizeci de minute, când 
Mike își adună echipa pentru a se consulta. 

- Larry se fereşte. Dacă puteţi să ţintiți spre el, câşti- 
găm jocul. 

Zach servi mingea de două ori înainte ca Mike să pro- 
fite de o ocazie potrivită și să o trimită în direcția lui 
Larry. Până și Zach fu șocat să o vadă înapoi pe partea 
lor de fileu. Zach o ridică la fileu şi Mike o lovi din nou 
spre Larry, pentru punctul decisiv. 

Meciul era strâns. La final, îşi strânseră mâinile și se 
felicitară. Dădură apoi mingea copiilor, care își formase- 
ră echipele pentru propriul meci. 

- Ce te-ai dat în spectacol, îi spuse Rena lui Zach, 
în timp ce-l lovi în umăr, cu zâmbetul pe buze. 

Karen își dădu ochii peste cap, însă zâmbetul de pe 
față se potrivea cu zâmbetul din ochi. 

- Bărbaţii! 

Mama lui aduse prima tavă cu carne la grătar și o 
aşeză pe masă. 

Zach și Mike rămaseră în urmă, în timp ce femeile 
scoteau tacâmurile și pregăteau masa pentru atacul înfo- 
metaților. Tatăl lui aduse o altă tavă şi le zâmbi lui Zach 
și lui Mike, după care se întoarse la grătar. Zach își privi 
fratele. Un zâmbet ușor însoțea privirea lui Mike în timp 
ce-și urmărea tatăl întorcându-se la grătar. 

- E dur cu tine pentru că îți duce dorul. 

Mike îl bătu pe spate, apoi luă o farfurie şi o umplu 
cu mâncare, după care se lăsă târât prin parc de unul 
dintre vechii lui prieteni. 

Zach îşi umplu farfuria cu mâncare și oftă când gustă 
din carnea perfect preparată. Joe se aşeză lânpă el, şi 
Rena îl urmă. Erau oameni peste tot. Rena îi făcu semn 

lui Karen să vină lângă ei. Zach se retrase puţin pentru 
ca ea să aibă loc şi încercă să-i ignore apropierea. 

- Unde a fugit Mike? întrebă Joe. 

- Keith și Larry i-au captat atenţia. 

- Prieteni din școală? întrebă Karen. 

-Nu ai auzit de ei? 

Karen clătină din cap în timp ce mușşca din ştiuletele 
de porumb. Zach îi urmări buzele şi trebui să se forțeze 
să se uite în altă parte. „Ce știulete norocos!“ 

- Larry şi Keith au fost prietenii lui cei mai buni în 
ultimul an. Au râs de el când a acceptat rolul principal 
în piesa liceului. 

- Asta până când tipele au început să se înghesuie, 
spuse Joe. Atunci, și-au schimbat atitudinea. 

Karen râse și continuă să mănânce. 

- Nu-mi vine să cred că Mike nu ţi-a spus despre ei. 

Karen înghiţi şi se şterse la gură. 

- Anii de liceu au trecut de mult. 

- Tu nu ţi-ai păstrat prietenii din liceu? o întrebă 
Rena. 

- Nu chiar. 

- Păcat! Prietenii din liceu sunt cei care te cunosc 
bine, care te țin cu picioarele pe pământ. 

Karen se uită la Mike, și îi dispăru zâmbetul de 
pe faţă. 

- Mă hucur că Mike are aşa prieteni. Are nevoie 
de ei. 

Zach se uită dincolo de Karen, apoi înapoi la 
sora lui. 

- Serios? De ce spui asta? 

Karen privi în altă parte, după ce împunse carnea de 
pe farfurie cu furculița. 

-Ín L.A. e altfel. Toată lumea vrea ca el să fie altfel. 

Muşcă bucata de carne şi mestecă. 

Înainte s-o întrebe careva mai multe, Karen continuă: 

- Aici, e altceva. Da, sunt câteva fane care stau cu 
ochii pe el, dar nu l-am văzut niciodată așa relaxat. 

Zach și Rena se întoarseră spre Mike în același timp. 
Făcură schimb de priviri și apoi se răsuciră din nou 
spre Karen. 

- Mă bucur că Lai convins să ne viziteze, spuse Rena. 

Karen clătină din cap. 

- Nu-mi mulțumi mie. Zach a fost cel care a făcut asta 
posibil. 

El îi zâmbi și continuă să mănânce. 

- Unde e Tracey? întrebă Joe când aproape termina- 
seră de mâncat. 

Zach se uită în jur. Nu-şi dăduse seama că iubita lui 
nu venise. Unde era? Își scoase telefonul mobil, dar nu 
avea apeluri ratate sau mesaje. 

- Poate a intervenit ceva. 

- E totul în regulă cu voi doi? întrebă Rena. 

Karen privi în altă parte, iar Zach observă imediat. 

- Da, e bine. 

Joe râse. 

- Bine? Bine nu descrie niciodată o femeie. 

Rena îi dădu un cot soţului ei. Înainte ca Zach să 
poată răspunde, Eli fugi la tatăl lui și-l trase de braţ. 

- Tati, hai să te joci cu mingea cu mine. 

Joe îşi puse farfuria deoparte și se duse să se joace cu 
fiul lui. Mătuşa Belle se așeză în locul lui. 

- Asta e masa copiilor? 

Rena își ridică paharul. 

- Masa copiilor nu are alcool, mătuşă 

Bell râse şi o privi pe Karen. 

- Deci tu ești soţia lui Mike? 

Zach simţi disconfortul lui Karen. 

- Da, doamnă. 

- Ciudat că nici unul dintre noi nu a fost invitat la 
nuntă. 

Zach nu se putea uita la Karen când vorbea despre 
nuntă. S-ar fi ridicat de la masă dacă astfel nu s-ar fi dat 
de gol că se simţea incomod. 

-A fost ceva spontan. 

- De când a devenit căsătoria ceva? 

Karen bău din pahar şi nu răspunse la întrebare. 

~ Bănuiesc că e şi ăsta un răspuns, comentă Belle. 

-Care a fost întrebarea? întrebă Rena. 

Belle avusese dintotdeauna păreri ferme, pe care nu 
și le ţinea doar pentru ea. Deci vorbele ce urmară 
nu ar fi trebuit să fie un șoc, însă, dintr-un motiv 
anume, îl dădură pe Zach peste cap. 

- Mereu am crezut că Mikey e gay. 

Rena își înăbuși un râset. 

Zach uită să respire şi Karen scuipă ceea ce tocmai se 
pregătea să înghită şi se înecă. 


capitolul 11 


Încercarea lui Karen de a ţine vinul în gură o făcu să 
se înece. Alcoolul îi arse nările, până când i se umeziră 
ochii. Zach își aşeză mâna puternică pe spatele ei în timp 
ce ea încerca să respire. Rena o privea cu zâmbetul pe 
buze, ia mătușa Belle ridică dintr-o sprânceană. Când 
Karen se uită în jur, în timp ce încerca să-și revină, văzu 
îngrijorare în ochii lui Zach. 

- Eşti bine? 

Karen tuși într-un şerveţel și se întinse după apă. 
Cum reuşi să vorbească, arătă cu degetul spre mătuşa 
Belle şi râse. 

- Ce glumă bună! 

Tânăra îşi ascunse faţa în spatele paharului cu apă şi 
continuă să tușească în șervețel, chiar şi când nevoia de 
a face asta trecuse. 

- Eu asta am crezut, continuă mătușa Belle, odată ce 
devenise clar că tânăra avea să supraviețuiască. 

- Cred că putem spune cu siguranţă că nu e cazul, 
zise Zach. 

Karen nu putu decât să încuviinţeze şi să spere că faţa 
ei nu dădea de gol nimic. 

Încercă să-și amintească despre ce vorbeau înainte ca 
mătuşa Belle să îi întrerupă, dar nu reuși. 

ÎL auzi pe Michael râzând în cealaltă parte a câmpului. 
Oricât de mult își dorea să meargă la el şi să-i spună des- 
pre conversaţia care avusese loc la masă, nu o făcu. 

- Cum rămâne cu copiii? 

- Mătuşă Belle! o certă Rena. Sunt căsătoriţi doar de 
un an. 

- Tu l-ai născut pe Eli la nouă luni după ce te-ai căsă- 
torit. Sau au fost opt jumătate? 

Rena era şocată. 

- Au fost unsprezece. 

___ Karen simţi cum telefonul mobil îi vibra în buzunar. 
Incântată că avea un motiv să se concentreze pe altceva, 
îl scoase și își verifică mesajul. 

„Mătuşa Belle se poartă frumos?“ 

Karen își băgă telefonul înapoi în buzunar și așteptă. 

- Păi, nu eşti chiar tânără, îi zise mătușa Belle. E uşor 
să ai copii înainte de treizeci de ani. 

-O să mă gândesc la asta, spuse Karen. 

- Mătușă Belle, las-o mai uşor, da? zise Zach. 

Tânăra îi zâmbi recunoscătoare în timp ce simți o 
bătaie pe umăr. 

- Karen? Poţi să ne ajuţi să reglăm o dezbatere despre 
cine e mai sexy, Brad Pitt sau Bradley Cooper? Bănuim 
că i-ai întâlnim pe amândoi şi știi sigur, 

Zâmbetul care se afişă pe fața Renei era poetic. Până 
şi Zach oftă când Karen se ridică de la masă. 

- Cu mare drag. 

Karen își luă paharul, în care nu încăpea cât vin ar fi 
vrut, și o salută pe mătușa Belle. 

- A fost minunat să vorbim. 

Karen o luă pe Judy de braţ şi spuse: 

- Nu e o nebunie că doi bărbaţi cu același nume sunt 
atât de diferiţi? Ce nume e Brad? 

Judy râse și, când erau destul de departe cât să nu le 
audă mătușa Belle, îi spuse: 

- E o femeie bătrână nebună. 

- Credeam c-o să mă întrebe dacă ovulez. 

Judy izbucni în râs. 

- E convinsă că Eli a fost conceput înainte ca Rena şi 
Joe să se căsătorească. 

- Am auzit asta. Mai aveţi şi alte mătușşi la care trebuie 
să fiu atentă? 

- Nu, ea e singura. 

- Slavă Domnului! 

Karen se așeză la masă cu Judy şi cu prietenii ei. 

- Chiar l-ai întâlnit pe Brad Pitt? 

Karen clătină din cap. 

- Nu, dar Bradley Cooper e incredibil de sexy. 

Fetele scânciră şi Karen le oferi detalii care aveau să 
devină subiectul discuțiilor lor pentru următoarele zile. 

Când era relativ sigură că nimeni nu se uita la ea, 
se duse lângă Michael. După sclipirea ușoară din ochii 
lui, își dădu seama că era puțin ameţit. Nu era o stare 
în care să îl fi văzut prea des, cel puţin nu când se aflau 
într-o mulțime. _ 

- Bună, draga mea. Își trecu braţul peste umerii ei. l-ai 
cunoscut pe băieți? 

- Ne-ai prezentat-o acum câteva ore, idiotule, spuse 
Larry. 

- Salut. 

Karen le făcu cu mâna lui Keith și lui Ryder, care o 
priveau cu atenție. 

- Putem să vorbim puţin? îl întrebă pe Michael. 

- Sigur. Mă întorc imediat, le spuse el prietenilor săi. 

Karen îl trase departe de urechile celorlalţi. 

- Ce s-a întâmplat? 

Karen se întoarse spre el. 

- Mătușa ta Belle ne dă de gol. 

- Ne dă de gol? 

- Mi-a spus că mereu a crezut că eşti gay, șopti ea. 

Mike se încordă, şi zâmbetul jucăuș de pe faţa lui 
dispăru. Karen îl prinse de braţ, ca să îl împiedice să 
se întoarcă. 

- Nu face asta. 

- Doar asta a spus? 

-A întrebat de bebeluşi. Chestiile obișnuite. Dar, 
dacă e să-mi ceri părerea, cred că la ea trebuie să 
fim atenţi. 

Un mușchi din maxilarul lui Michael tresăltă. 

Michael se aplecă, de parcă ar fi luat ceva de jos, și, 
când se ridică, Karen trebui să se întoarcă cu spatele la 
mulțime ca să continue să îl privească. 

Michael îi dădu o șuviţă rebelă după ureche și privi 
pe deasupra ei. 

Karen nu ştia sigur ce gândea Michael, însă în privirea 
lui era o înverșunare pe care nu o mai văzuse înainte. 

- Michael? 

Ceva sclipi în spatele ochilor lui în timp ce Mike 
se uita dincolo de ea, apoi, fără avertisment, o prinse 
de ceafă și o sărută. 

Karen stătea nemişcată, cu trupul rigid, în timp ce 
Michael se lupta cu demonii lui şi o folosea pe ea ca țap 
ispăşitor. Încercă să o tragă aproape, dar ea se împinse. 
Niciodată nu o sărutase așa. Nici pentru camerele de 
filmat, nici pentru familia lui. Era sălbatic şi periculos 
de aproape de abuz. 

Karen ştia că Michael o făcea numai pentru ochii ce- 
lorlalți, dar nu putea ignora faptul că el întrecuse mäsu- 
ra. Când el îşi puse mâna liberă pe ea, Karen mai avea 
puţin și îl lovea între picioare ca să se elibereze. li dădură 
lacrimile în timp ce își simţea buzele agresate. 

Era aproape imposibil să-l strângă dureros de tare, 
dar reuși să-i ciupească pielea de sub braţ și îl împinse 
cu cealaltă. 

Michael îi dădu drumul. Cei doi se priviră șocați. 

Karen îşi duse mâna la buze, temându-se că el o 
rănise. 

- Dumnezeule, Karen! 

Regretul se putea citi pe faţa lui Michael. 

Ea se îndepărtă. Amintirile altor mâinile nedorite pe 
ea își croiră drum în mintea ei și o făcură să tremure. 
Niciodată nu avea să mai permită asta. 

- Dacă mă mai atingi vreodată așa, divorțul nostru o 
să fie oricum numai prietenos nu. 

Fără să-i aștepte reacția, Karen aproape fugi departe 
de el și de familia lui. 


Zach îl surprinse pe Michael uitându-se peste umărul 
lui Karen în timp ce stăteau departe de familie, purtând 
o conversaţie privată. Se mustră pentru că se holba, însă 
ceva din postura lui Karen, degetele ei crispate şi privi- 
rea ei agitată îi făcură pe Zach să-şi privească în conti- 
nuare fratele. 

Când Mike își sărută soţia, Zach dădu să-și mute 
privirea. Apoi, o observă pe Karen împingându-l. 

„Dă-i drumul, Mike!“ 

Insă mesajul mental al lui Zach pentru fratele lui nu 
funcţionă. 

Pe măsură ce sărutul se prelungea, devenea tot mai 
evident că tânăra nu și-l dorea. i 

Soţie sau nu, nimeni nu merita să fie forțat. Inainte 
ca Zach să facă un pas în direcția lor, Karen se îndepărtă 
de Mike, apoi fugi din parc. Zach aşteptă să vadă dacă 
fratele lui avea să o urmeze. Când nu o făcu, Zach se 
duse după Karen. 

O prinse din urmă când ea ajunse pe drumul spre 
hambarul lui Beacon. Karen mergea așa repede, că Zach 
abia respira când ajunse în spatele ei. 

Karen își întoarse capul destul cât el să îi poată vedea 
lacrimile din ochi. 

Se gândi să o prindă de braţ, ca s-o întoarcă cu faţa 
spre el, dar îşi imagină că ea l-ar pocni pe următorul 
bărbat care punea mâna pe ea. Așa că fugi în faţa ei şi 
se opri. 

- Hei? 

Karen îl ocoli. 

De data asta, Zach ţinu ritmul cu ea. 

- Unde mergem? Înapoi în L.A? 

- Poate. 

Zach hotări că tăcerea era cea mai bună abordare în 
acel moment. Într-un final, avea să îi treacă supărarea 
şi avea să vorbească, nu? Trecură de hambarul lui Bea- 
con şi continuară spre ce Zach știa că era o fundătură. 
Era convins însă că ea nu știa asta, altfel ar fi luat-o 
pe altundeva. 

Peste aproape un kilometru de mers, Karen întrebă: 

- De ce mă urmăreşti? 

Zach arătă în jur. 

- Nu vreau să te pierzi. 

- E greu să mă pierd într-un oraș așa mic. 

- Deci știi unde mergi? 

Karen mai merse puţin înainte să răspundă: 

- Mă gândeam să văd dacă bătrânul Beacon vrea să 
aibă o aventură cu o femeie mai tânără. 

Lui Zach îi plăcu zvâcul din vocea ei. 

- Bătrânul Beacon ar fi fost încântat. Păcat că a murit 
acum câțiva ani. 

Karen pufni, dar nu zâmbi. 

- Tipic, norocul meu. 

Bărbatul râse, sperând ca ea să-l imite. 

Nu o făcu. 

- Serios, Zach. Nu trebuie să mă urmărești. 

El nu încetini și nu inventă scuze, ca să explice de ce 
mergea lângă ea. 

Cu cât se îndepărtau mai mult de parc, cu atât o au- 
zea pe Karen scâncind mai slab. Niciodată nu supor- 
tase lacrimile unei femei. lar dacă acea femeie era atât 
de puternică pe cât simţea el că era Karen, lacrimile 
ei îl apăsau şi mai mult. Femeile puternice nu cedau 
ușor, și, când o făceau, oricine sau orice le făcuse să 
cedeze merita să plătească. Chiar dacă acel cineva era 
propriul frate. 

Se apropiară de fundătură, şi Zach o văzu pe Karen 
uitându-se în jur după o cale de scăpare. Zach o observă 
renunțând la ideea de a se întoarce. 

- Haide, îi spuse, în timp ce o ghidă printre plante 
înalte, pe un drum uitat din spatele proprietăţii lui 
Beacon. 

Karen îl urmă. Copacii deveneau din ce în ce mai 
deşi, dar, în cele din urmă, drumul se lăţi, astfel în- 
cât puteau merge unul lângă altul. Chiar dacă în 
tăcere deplină. 

Păşiră peste copaci căzuţi și pe lângă tufișuri, în timp 
ce urcau un deal. Zach simţi cum inima începe să-i 
bată cu putere, deși ritmul încetinise. li fu rușine să ad- 
mită că picioarele începuseră să-l doară din cauza ritmu- 
lui lui Karen. 

Când în faţa lor apăru lacul lui Beacon, Karen se opri 
în sfârşit. Lui Zach îi venea să cânte. 

- Uau! 

Karen admiră priveliștea maiestuoasă. Zach se aple- 
că în față și încercă să-și revină. 

- Nu cred că mai vine cineva aici sus. 

Zach își mută privirea de la sânii ei, care i se lipeau de 
tricou de fiecare dată când respira. 

- Este minunat. Şi foarte liniştit, spuse ea. 

- Nu sunt mătuși nebune pe aici. 

Karen îl privi. 

- Dacă mai pomenești de ea, o să urc alți opt 
kilometri. 

Zach îşi ridică mâinile, ca şi cum ar fi capitulat. 

- Am spus eu ceva? 

Karen se apropie de lac şi se aşeza pe un trunchi că- 
zut. Zach se aşeză lângă ea şi luă nişte pietre de pe jos. 
Aruncă una în apă şi urmări ondulaţiile apei. După 
ce el aruncă de câteva ori, Karen își luă și ea câteva și 
i se alătură. 

Tânăra mormăi la una dintre aruncăturile mai grele, 
şi Zach se hotărî că era momentul pentru o diversiune. 
Era clar că orice era în mintea ei o apăsa din ce în ce 
mai tare. 

-Când eram mici, începu el, eu și prietenii mei ne 
furișam aici ca să pescuim. 

După alte câteva pietricele aruncate, Karen întrebă: 

- De ce trebuia să vă furişaţi? 

- Bătrânului Beacon nu-i plăcea să aibă copii aici. 
Umplea lacul la fiecare câţiva ani, dar voia peștii doar 
pentru el. 

- Pare destul de departe pentru un bătrân. 

- Asta credeam și noi, până când l-am văzut apărând 
cu O puşcă. 

Expresia îngrozită a lui Karen îl făcu să râdă. 

- Trăgea în aer, și noi făceam pe noi în timp ce încer- 
căm să fugim. Aş paria că găsim toate undițele noastre 
vechi în hambarul lui. 

- Hambarul care a ars? 

Zach aruncă o altă piatră. 

- Ai auzit despre asta? 

- Judy e profesoara mea de istorie a orășelului 
Hilton. 

Zach se pândi să o întrebe ce îi spusese Mike des- 
pre oraș, dar menţionarea bărbatului care o făcuse să 
fugă era probabil la același nivel cu menţionarea mă- 
tușii Belle. 

- După ce Beacon a murit, am venit aici cu prietenii 
mei şi am ținut un toast în cinstea bătrânului. 

- Aţi ţinut un toast în cinstea unui bărbat care a ve- 
nit după voi cu o pușcă? Sunt surprinsă că nu a fost 
arestat. 

- Era inofensiv. Probabil a râs când ne-a luat undițele 
şi gălețile cu peştele prins. Dacă stau să mă gândesc mai 
bine, nu venea să ne pună pe fugă decât după ce stăteam 
jumătate de zi aici și prindeam o mulțime de pești. 

Karen zâmbi, iar efectul pe care îl avu zâmbetul ei 
era magic. 

- Ce nemernic viclean! 

- Isteţ. 

- Păcat că nu e aici pentru înc-o rundă. 

Zach râse. 


124 Catherine Bybee 


De data asta, când Karen râse, buzele ei se curbară 
mai mult, și ea scânci. Își duse mâna la buze, și abia 
atunci observă Zach umflătura. 

Nu se putu abţine să nu o atingă. Ea își lăsă privirea 
în jos şi nu se uită la el în vreme ce degetul lui mare se 
plimbă ușor peste buzele ei. 

Inima lui Zach începu să bată din nou mai cu putere, 
doar că acum simţea şi o dorinţă puternică de a-i da un 
pumn fratelui său. 

- Nu ar fi trebuit să te sărute vreodată așa. 

Karen se îndepărtă uşor de mâna lui, dar tăcu în con- 
tinuare. Deși Karen nu părea genul de femeie care ar 
accepta abuzul, Zach întrebă: 

-A mai făcut asta? 

Ea clătină din cap. 

-Nu şi nu o să aibă şansa de a o face din nou. 

Cuvintele ei erau usturătoare și pline de furie. 

„Ce înseamnă asta?“ Zach se strădui să nu întrebe. 
Karen schimbă subiectul. 

- Ai adus vreodată aici fete și i-ai dat lui Beacon ceva 
interesant de urmărit? 

- Nu, pentru asta era zona de lângă cabana familiei 
mele. 

Ea se ridică şi luă o mână de pietre. Se aplecă şi în- 
cercă să arunce o piatră astfel încât să salte pe suprafaţa 
apei, însă nu văzu decât cum cade direct în lac. 

- Cabana nu e la câțiva kilometri depărtare? 

Următoarea piatră săltă o dată. 

- Destul de departe cât să nu fii prins. 

- Există un asemenea loc în orașul acesta? 

Următoarele trei pietre se scufundară direct. 

Zach se ridică în spatele ei. O luă de mână și o ghidă 
uşor, arătându-i mişcarea corectă pentru a face piatra 
să salte. 

- Totul stă în încheietură. 

li demonstră, şi piatra sări de patru ori înainte să se 
scufunde. 

Karen încercă din nou și eșuă. Zach își puse o mână 
pe umărul ei şi cealaltă pe braţul ei. La următoarea în- 
cercare, piatra săltă de trei ori. El își menţinu mâna pe 
umărul ei, neputând să se îndepărteze în timp ce Karen 
aruncă alte câteva pietre. Karen se îndreptă şi Zach crezu 
că avea să se îndepărteze. In schimb însă, Karen se lăsă 
în braţele lui şi oftă. 

Zach o ţinu, şi amândoi priviră apa în tăcere. Apoi, 
când privi în jos, văzu cum Karen își ridică mâna ca 
să-l mângâie pe braţ. Acea atingere simplă era plină 
de semnificaţii. 

Işi apropie buzele de capul ei şi inhală mirosul de 
piersici al părului ei. Inchise ochii și savură momentul. 

- Dacă m-aș întoarce în momentul acesta, aș vrea să 
mă săruți, șopti ea. 

Zach uită să mai respire. O ţinu mai strâns în braţe, 
în timp ce se bucura de ea. Sinceritatea ei îl făcu să se 
simtă smerit. 

- Și eu vreau să te gust. 

În loc să se prefacă, amândoi stătură acolo şi se bucu- 
rară de îmbrăţişarea lor. 

Când Karen se îndepărtă, Zach o lăsă. 


capitolul 12 


În casă era liniște când Zach o însoți pe scări. 

- Se pare că toată lumea e încă în parc. 

- Mesele de duminică durează până noaptea târziu, 
îi explică Zach. 

Întoarcerea de la lacul lui Beacon nu fusese la fel 
de provocatoare ca mersul spre acel loc. Karen și Zach 
ajunseseră la o înțelegere stranie. Atracția dintre ei era 
evidentă, dar nu aveau de gând să facă ceva în privinţa 
asta. Însă ea ştia, fără nici o îndoială, că, dacă avea nevo- 
ie de el, Zach urma să fie acolo. Íi veni să plângă când își 
dădu seama că, în trecut, Michael fusese acea persoană 
pentru ea. 

Plimbarea spre lacul lui Beacon îi reaminti de o pe- 
rioadă diferită a vieții ei. Când apele murdare ale reali- 
tăţii îi întunecaseră viaţa şi o făcuseră să pună totul sub 
semnul întrebării. Dacă Michael nu i-ar fi fost prieten, 
ar fi folosit toate mijloacele necesare ca să îl îngenunche- 
ze pentru ce făcuse în parc. Dar, cum știa, la un nivel 
mai profund decât alţii, că reacționase așa din frică, îi 
permise această indiscreție. Asta nu însemna că nu avea 
să plătească pentru acest abuz, dar Karen nu simţea că 
Michael trebuia să renunţe la tot. 

Însă dacă avea să o facă din nou... Nu, nu avea să facă 
așa ceva. Karen era sigură de asta. 

-O să fii în regulă? întrebă Zach. 

Karen supravieţuise părinților ei. Putea să facă asta. 

- O să fiu bine. 

Zach întinse mâna. Karen o privi, fără să știe ce voia. 

- Telefonul tău. 

Tânăra îl scoase din buzunarul de la spate şi i-l dădu. 
Zach îşi scrise numărul şi îl salvă, după care îi dădu 
telefonul înapoi. 

- Niciodată nu sunt mai departe de cincisprezece 
kilometri. 

Karen râse. 

- Acesta e un oraș ciudat de mic. 

Zach râse şi el. 

- Da, este. 

Râsul se stinse, şi Karen îi aruncă un zâmbet visător. 

- Mulţumesc că m-ai ajutat să nu mă pierd. 

Zach îşi băgă mâinile în buzunare. 

- Cu plăcere. 

Apoi, ca o școlăriță, Karen se întoarse, intră în casă și 
închise uşa. Se sprijini câteva minute bune de ea, după 
care urcă scările. 

Se lăsă pe patul pe care îl împărţise cu Michael în 
ultimele zile și îşi trecu un braț peste ochi. 

Mintea i se duse la părinţii ei, probabil din cauza stre- 
sului zilei. 

Durerea pe care încercase s-o uite ani întregi ieși la 
suprafaţă și ameninţă s-o facă să plângă. Însă nu avea 
de gând să își irosească încă o lacrimă pe ei. 

Mama ei o abandonase când Karen avusese mai mul- 
tă nevoie de ea. 

Dacă nu ar fi fost mătușa Edie, Karen ar fi luat-o pe 
drumul multor adolescenți fără casă. 

Michael și milioanele lui erau șansa ei de a-i ajuta 
pe alţii, însă nu avea de gând să se vândă pe ea însăşi 
pentru asta. 

Își simţi telefonul vibrând în buzunarul de la spate. 
Se gândi să-l ignore, dar se uită să vadă cine sunase. 

Avea trei apeluri ratate de la Michael, plus mesaje 
vocale. Nu se obosi să asculte ce avea el de spus. 

Apoi, un mesaj de la Judy. „Unde ești?“ 

Nu avea nevoie ca toată familia Gardner să o caute pe 
străzile orașului, așa că scrise: „Am o durere groaznică 
de cap. Sunt acasă“. 

Așteptă până la următoarea vibrație. „Nu mă păcă- 
lești. Mike e agitat. V-aţi certat?“ 

Chiar dacă era mai mică decât Karen, Judy era foarte 
receptivă. 

„Ai dreptate. Spune-i fratelui tău să se ducă naibii.“ 

Karen trimise mesajul, după care cobori în bucătărie. 
Acolo, găsi o sticlă de vin și o deschise, după care primi 
un nou mesaj de la sora lui Michael. 

„Cineva doarme pe canapea diseară!“ 

Karen îi răspunse lui Judy într-o bucătărie goală: 

- Bună idee, soro. 

Karen trimise un ultim mesaj: „Haha!“ 

Se aşeză pe canapea și îl aşteptă pe Michael. Pentru că 
sângele apă nu se face, Judy avea să-i spună lui Michael 
că soţia lui era acasă, iar, dacă lui chiar îi părea rău, avea 
să apară acolo cât de repede putea. 

Când uşa se deschise peste zece minute, Karen se con- 
centră pe ghiveciul croşetat care devenise demodat prin 
anii şaptezeci. 

Michael se apropie uşor de ea. Se așeză pe măsuța de 
cafea din faţa ei când Karen refuză să-l privească. 

- Îmi pare atât de rău. 

Karen clipi. Se gândi ce să-i spună. Pentru că îl iubea 
ca prieten și simţea că Michael violase acea prietenie cu 
propria lui dramă, așa că îi spuse ceva ce nu mai spusese 
nici unui alt om: 

- Când aveam treisprezece ani, tata a intrat în camera 
mea într-o noapte și m-a sărutat într-un mod în care nici 
un tată nu ar trebui să-și sărute fiica. 

Michael făcu ochii mari şi păli. 

- L-am împins, dar s-a întors şi s-a repezit din nou 
asupra mea. Când i-am spus mamei, mi-a zis că sunt o 
mincinoasă. În ziua următoare, amândoi au plecat. Am 
stat în casă cam o săptămână înainte să-mi dau seama 
că nu aveau să se mai întoarcă. 

Karen refuza să plângă. Il privi pe Michael. 

- Azi, ai întrecut acea limită, Michael. 

Nu avea nici un motiv să îi bagatelizeze acțiunile şi 
trebuia să-l facă să înţeleagă intensitatea sentimente- 
lor ei, ca să nu mai simtă vreodată că avea dreptul să 
facă asta. 

- Îmi pare atât de rău, Karen. 

Își odihni truntea pe genunchiul ei, dar ăsta fu singu- 
rul mod în care o atinse. 

- Dacă vrei să fii prietenul meu după ce se termină to- 
tul, o să mă asculți și o să fii de acord cu ce o să spun. 

Mike se uită în sus şi aşteptă. 

- De astăzi încolo, nu o să mă mai săruţi. Nu o să mă 
atingi în nici un mod intim. În ochii celorlalți, diferen- 
tele ireconciliabile dintre noi au început azi. 

Michael înghiţi în sec. 

- Pot să trăiesc cu asta. 

Karen bău din paharul cu vin, după care îl puse 
deoparte. 

Observă afară farurile mașinilor care parcau. Ultimul 
lucru pe care-l voia în acea seară era să aibă de-a face 
cu oricine din clanul Gardner, aşa că se ridică și o luă 

spre scări. Când Michael o urmă, Karen îl străpunse 
cu privirea. 

- Amice, nu știu unde mergi. Canapeaua aia pare 
foarte confortabilă. 

Asta îl opri imediat. 


Zach se întoarse în parc, sări în camioneta lui și con- 
duse acasă. Era complet dat peste cap. 

Loialitatea faţă de fratele său atârna asupra lui ca o 
pătură sufocantă, iar atracţia față de Karen ameninţa 
să îl distrugă de fiecare dată când erau în aceeaşi came- 
ră. Nu că ar fi avut nevoie ca ea să confirme ce simţea 
deja din partea ei, dar acum, că verbalizase chiar ea acele 
dorinţe, Zach nu se mai putea preface că acea chimie 
dintre ei nu exista. 

Era în belele. 

Ce voise Karen să spună când zisese că Mike nu urma 
să mai aibă ocazia să o mai rănească? Fuseseră o mul- 
ţime de semnale de alarmă în mintea lui Zach de la călă- 
toria lui din California. Era ca şi cum se uita la o poză ce 
înfăţişează mai multe lucruri în funcție de cum privești 
şi nu vedea imaginea care trebuia. Dacă ar fi putut să 
dea la o parte tot molozul și să se uite în străfundurile 
lui Karen, şi-ar fi dat seama de ceea ce se întâmpla. 

La două case distanţă de casa lui cu un singur etaj și 
două dormitoare, văzu maşina lui Tracey parcată. 

Fusese din nou atât de concentrat pe Karen, că uitase 
cu totul de Tracey. Ce nemernic devenise! Capul începu 
să-i zvâcnească în momentul când își dădu seama că era 
momentul să termine relaţia cu ea. Tracey merita atenţia 
deplină a cuiva, nu jumătăţile de măsură oferite de el. 

Tracey stătea pe unul dintre scaunele de pe ve- 
randa lui. 

- Bună, o salută el. 

Tracey nu spuse nimic, doar îi zâmbi tristă. 

-Nu te-am văzut în parc. 

Ea se uită dincolo de el şi clipi de câteva ori. 

- Am fost acolo. Eu te-am văzut. 


130 Catherine Bybee 


- De ce nu ai... 

- Altcineva îţi captase toată atenţia, Zach. 

El voia să facă pe prostul, dar nu avea de gând să 
insulte inteligența lui Tracey. 

- Am avut de-a face cu ò dramă de familie. 

Tracey închise ochii și clătină din cap. 

- Nu ai mai fost la fel de când ai mers în California. 

Zach se sprijini de un stâlp şi își studie pantofii. 

- M-am gândit să mă mut, poate chiar să plec din Hil- 
ton, spuse el. 

Tracey făcu o pauză, după care întrebă: 

- Asta are vreo legătură cu ea? 

Zach îngheță, nedorind să recunoască în faţa nimănui 
ce simţea pentru Karen. 

- Zach, nu știu ce joc joci sau de ce ai ales să-l joci cu 
soția fratelui tău, dar ce ştiu cu siguranţă e că te joci 
cu focul. 

Avea dreptate, dar Zach se simţea ca un bărbat prins 
în nisipuri mișcătoare, care încerca să se agaţe de ceva, 
deși știa că fiecare mișcare avea să-i grăbească moartea. 
Atât de puternică era atracția pe care o simţea pentru 
Karen. Sfida rațiunea și ameninţa toate lucrurile în care 
crezuse vreodată. 

- Nu e nici un joc. Nu, era mai degrabă ca și cum 
cineva se juca cu el. Ştiu că nu am fost corect cu tine. 

Tracey îl privi şi aşteptă. Nu avea de gând să-i ușureze 
situația. De ce ar fi făcut-o? 

- Nu cred că lucrurile au mai mers între noi de ceva 
timp. Mă gândeam că, odată cu trecerea timpului, sen- 
timentele mele vor deveni mai profunde, dar nu s-a 
întâmplat așa. 

Asta era adevărul. Cu sau fără prezenţa lui Karen, el 
şi Tracey nu erau meniţi să fie împreună. 

- Deci asta e? 

„Te rog, nu îngreuna situaţia.“ 

- Ce vrei să spun? 

- Aproape un an din viața mea, și tu nu ai sentimente 
pentru mine? 

Tonul ei deveni tăios. 

- Ţin la tine, Tracey, doar că nu așa cum cred că 
ar trebui. 

- Grozav! 

Ea se ridică și se postă în faţa lui. Zach îi privi ochii 
îndurerați. 

- Îmi pare rău. 

Ea strânse din dinți. 

- Aș vrea să spun ceva plăcut, cum ar fi să ai o viaţă 
frumoasă sau că a fost distractiv atât cât a durat, dar nu 
am cum. 

Tracey urcă în mașină și trânti ușa în urma ei, după 
care plecă. 

Zach se şterse pe frunte şi deschise ochii, doar ca să 
vadă că vecinul lui de peste drum îl privea. 

Zach îi făcu cu mâna şi intră în casă, căutând liniştea 
de care avea nevoie. 


capitolul 13 


Michael greșise şi merita toată furia lui Karen. Nu cre- 
zuse că era posibil să se poarte astfel, ignorând în totali- 
tate sentimentele altcuiva, dar exact asta se întâmplase. 

Mike lovi perna de câteva ori, o întoarse și încercă să 
se facă confortabil pe canapeaua uzată pe care părinţii 
lui o cumpăraseră prin anii optzeci. 

Când Karen se apropiase de el în parc, era în mijlocul 
unei reuniuni cu prietenii lui vechi. Faptul că îl văzuse 
în mulțime pe singurul iubit pe care-l avusese în Hilton 
adusese la suprafață doza potrivită de nostalgie ca să-l 
ajute să-și lase garda jos. Nu-și făcuse niciodată griji că 
Ryder avea să vorbească despre sexualitatea lor. Dacă ar 
fi făcut asta, ar fi pus o ţintă și pe spatele lui, și, cum 
bărbatul lucra acum la liceu, Michael ştia că nu exista 
nici un pericol ca secretul lui să se afle. 

Michael simţise că avea din nou optsprezece ani. Nici 
o presiune de la studiouri, care îi suflau în mod normal 

în ceafă, nimeni nu îi spunea cum să se poarte și când... 
iar apoi Karen îi spusese ce zisese mătușa Belle. 

Atunci, văzuse roşu în fața ochilor. După cât se chinu- 
ise să-și păstreze secretul, nu avea de gând să lase bălmă- 
jelile mătuşii lui nebune să îl dea de gol. Când observase 
că mai mulți dintre cei prezenţi îi priveau, o luase pe 
Karen în braţe şi o sărutase. Nu avea de gând să fie des- 
coperit de propria familie. Teama de a fi descoperit şi 
furia simțită din cauza incapacității de a controla gân- 
durile altor oameni îi alimentă acţiunile. Când Karen îl 
ciupi şi fugi din braţele lui, ceva din el muri. 

Înțelesese că o rănise. Văzuse durerea din ochii ei îna- 
inte ca ea să fugă. 

Se gândise să se ducă după ea, dar știa că asta doar 
ar fi atras şi mai mult atenţia asupra lor. Ce putea 
să-i spună ca să repare lucrurile? Nimic. Ştiuse că în- 
trecuse limita. 

Michael se gândi din nou la ce se întâmplase, încer- 
când să schimbe rezultatul, ca să nu iasă ca fiind un 
asemenea nemernic. Nu funcţionă. Era un nemernic. 

Renunţă la somn, așa că se ridică și îşi sprijini capul 
în mâini. 

Pași grei se auziră pe scările vechi din casa copilăriei 
lui. Nu trebui să se întoarcă pentru a şti cine era. 

Tatăl lui oftă, în timp ce ocoli canapeaua ca să se aşe- 
ze pe ceea ce fusese mereu scaunul lui. După ce aprinse 
lumina de lângă el, camera căpătă o ușoară strălucire. 

Michael nu era sigur dacă urma o predică sau o tăcere 
apăsătoare. Poate ambele. 

- Încerc s-o conving pe mama ta să luăm altă canapea 
de mai bine de douăzeci de ani, spuse Sawyer în timp 
ce-și puse mâinile pe burta rotunjoară. 

Nu era un bărbat obez, dar mereu avusese câteva ki- 
lograme în plus. Când Michael era mic, acea greutate îl 
intimida. Acum, doar părea nesănătoasă. 

- Ştii ce-mi spune când îi sugerez să mergem la 
cumpărături? 

Michael clătină din cap. 

- Spune că e perfectă pentru stat. Lasă de dorit când 
vine vorba despre dormit, aşa că ar trebui să am grijă 
să nu o enervez atât de tare cât să nu mă forțeze să o 
folosesc ca pat. 

Michael simţi un zâmbet pe buze, deși nu merita una 
ca asta. 

- Mama e o femeie deşteaptă. 

O vreme, stătură în tăcere, apoi Sawyer începu să 
vorbească: 

- Când tu, Zach şi Rena încă purtaţi scutece sau toc- 
mai începuserăţi şcoala, am petrecut mai multe nopţi 
pe canapea decât vreau să recunosc. Poate de la stresul 
provocat de îngrijirea copiilor sau poate fiindcă am lu- 
crat prea mult departe de casă, dar nu trecea o lună fără 
să am de-a face cu arcul acela din mijloc. 

Michael încercase să doarmă acolo doar o oră, dar 
ştia deja la ce arc se referea tatăl lui. 

-Crezi că mama o să mă lase să cumpăr o canapea 
nouă de ziua ei de naștere? 

Tatăl lui râse. 

- Probabil o s-o pună în camera noastră şi o să păs- 
treze chestia asta inconfortabilă aici. După câteva mo- 
mente de tăcere, tatăl lui întrebă: Tu și Karen o să fiți 
în regulă? 

Michael își aminti cuvintele lui Karen. 

„In ochii celorlalți, diferenţele ireconciliabile dintre 
noi au început azi.“ 

Nu avea rost să se prefacă. 

- Am dat-o-n bară destul de rău, tată. 

-Toate mariajele au suişuri și coborâșşuri. 

Michael clătină din cap. 

- De data asta, e diferit. 

- Vrei să vorbeşti despre asta? 

„Sigur, tată. Hai să-ți spun ca sunt gay, mariajul meu 
e o farsă și tocmai am dat-o-n bară cu singurul prieten 
rea] pe care-l am.“ 

- Nu neapărat. 

Sawyer se ridică de pe scaun. 

- Ştii unde mă găseşti. 

Emoţiile îi puseră un nod în gât lui Michael. Nu-și 
amintea când mai purtase o conversaţie atât de civilizată 
cu tatăl lui. 

Înainte ca Sawyer să urce scările, se întoarse și îi mai 
dădu un sfat: 

- Să ştii că nu e nici o rușine să implori. 

Michael zâmbi. 


-O să ţin minte asta. 


Visul o acapară și nu-i dădu drumul. 

„Dacă m-aş întoarce acum, aș vrea să te sărut.“ Te rog... 
sărută-mă. Ca să aflu ce gust ai. 

Mâna lui Zach o apucă de umeri, în timp ce priveau lacul 
lui Beacon, și apoi, ca și cum nu s-ar fi putut controla, o în- 
toarse, își trecu mâna prin părul ei şi îi acapară buzele. Ea se 
lipi de el şi lăsă parfumul de pin să îi alunece în fiecare por. 
Săruturile lui disperate erau umede, indecente și atăt de pline 
de dorinţă, încât Karen nu voia să se oprească vreodată. 

Zach o lipi de un copac și se aplecă peste ea. 

La un anumit nivel, Karen ştia că visa. Gânduri legate 
de Michael îi alunecau în minte şi îi provocau durere. 

Nu ar trebui să-l sărute pe fratele lui. Sau să-l lase pe 
Zach să o atingă. 

„Visezi“, ţipă mintea ei. 

„Dar vreau asta“, îi reaminti conștiința. 

Dorinţa se intensifică, din nou când Zach o atinse între 
picioare... 

Karen sări din pat, cu inima bătându-i cu putere. 

„Un vis. La naiba!“ 

Se trânti iar pe patul ocupat cândva de Michael, dădu 
la o parte păturile și încercă să se culce la loc. 


Casa familiei Gardner avea scări în spate, care îi ofe- 
riră lui Karen modul perfect de a evada în dimineaţa 
următoare, ca să alerge. 

Avea nevoie de linişte şi de timp singură, ca să poată 
suna pe cineva care ştia iadul prin care trecea. 

Se strecură din casă cu niște pantaloni scurți de jog- 
ging și îşi puse căştile în urechi. În ritm iute, se îndreptă 
spre hambarul lui Beacon şi o luă pe drum spre casa 
abandonată pe lângă care trecuse în ziua anterioară 
cu Zach. 

Odată ce se asigură că nu era nimeni în jur, o 
sună pe Gwen, sperând că aceasta era trează și pregătită 
să o asculte. 

Vocea voioasă a lui Gwen o făcu pe Karen să 
zâmbească. 

- Karen? Cum te simţi? 

- Groaznic, aşa mă simt. Dumnezeule, Gwen... 

- Ce s-a întâmpla? 

- A fost o greşeală să vin aici. 

Din atâtea puncte de vedere. 

- Familia lui Michael e groaznică? 

Karen își frecă ceafa. 

- Nu, sunt chiar foarte drăguți. M-am înțeles foarte 
bine cu sora lui. Chiar și sora lui cea mai mică, Hannah, 
e foarte distractivă. 

- Și părinţii lui? 

Nu se putea plânge nici din cauza lor. 

- Iniţial, am crezut că o să mă cert întruna cu tatăl 
lui, dar pare să se fi liniștit. lar mama lui, Janice, este o 
mamă tipică. 

-Şi Zach? 

Karen mormăi. 

- A, deci Zach e problema. 

- Gwen, sunt o persoană groaznică. Zi-mi cât de în- 
grozitoare sunt pentru că visez la el. 

Gwen nu o certă. 

- Îmi pare rău, draga mea, dar nu o să auzi asta de 
la mine. Am văzut cum te privea la petrecere. Bănuiesc 
că încă se uită așa. 

- El se uită, eu mă uit. 

- Ştiam că situaţia o să devină complicată, spuse 
Gwen. Michael ştie ca ai vise deocheate cu fratele lui? 

- Cine a spus că am vise erotice? 

Gwen râse. 

- Nu cred că am spus vise erotice, dar bine că ai zis-o 
tu limpede. 

- A, nu, Michael nu știe. Nu că nu ar merita să afle, 
nemernicul. 

Îi povesti apoi lui Gwen despre ziua anterioară și des- 
pre ceea ce făcuse Michael. 

- Nu pare tipic pentru Michael. 

Karen se așeză pe marginea unei stânci în timp ce 
vorbea la telefon. 

- Nu, nu pare, și ăsta e singurul motiv pentru care 
încă sunt aici. Cred că trece printr-o criză de identitate. 
L-a prins bine să fie în preajma familiei și a prietenilor 
vechi. Nici măcar nu ma întrebat dacă Tony a sunat. 

- Niciodată nu lam invidiat. Mi se pare că întreaga 
lui viață e o farsă. 

- Ei bine, în momentul de față, și a mea ea. 

Poate şi Karen avea o criză de identitate. 

- Cât mai stai în Hilton? întrebă Gwen. 

- O săptămână. Mâine e o paradă, apoi mergem la 
cabană pentru câteva zile. Până şi Sawyer îşi ia liber de 
la muncă, ceea ce pare a se întâmpla foarte rar. 

- M-ai pierdut la paradă. 

Karen râse. 

- Hilton sărbătorește Ziua Fondatorilor cu o paradă și 
artificii. Hannah și Judy au aranjat un car în care să stea 
Michael. Starul orașului o să facă cu mâna mulțimii. 

- Ce încântare! O să stai lângă el? 

- În nici un caz. Poate să se bucure singur de faimă. În 
plus, nu e ca și cum aș vrea ca acest oraș să mă cunoască 
mai mult decât o face deja. Anul viitor pe timpul acesta, 
nu o să mai fiu doamna Michael Wolfe, sau Gardner, 
sau cum oi fi. 

- Presupun ca e mai bine așa. Asta, bineînţeles, dacă 
visele tale despre Zach trec dincolo de fantezie. 

Karen închise ochii și ignoră căldura care îi cuprinse 
faţa când fu pomenită intimitatea cu Zach. 

- Gwen, nu mă ajuţi deloc. 

Tânăra râse, și Karen şi-o imagină pe Gwen dându-și 
părul lung peste umăr. 

- Mi-aș cere scuze, dar amândouă știm că nu ar fi pe 
bune. Sexul tabu e cel mai tare. 

- Nu am mai făcut sex de atâta timp, că am și uitat 
ce înseamnă. 

Amândouă râseră. 

- E ca mersul pe bicicletă. Nu se uită. Deşi, cu cât stai 
mai mult fără, cu atât o să fie mai bine când reiei treaba. 
Iar fratele lui Michael e destul de sexy. 

- Nu ești căsătorită? 

Gwen nu se putea opri din râs. 

- Şi satisfăcută la mai multe niveluri decât se poate 
povesti la telefon, dar amândouă ştim că mariajul tău 
fictiv ţi-a provocat frustrări mai bine de un an. Şi, dacă 
nu mă înșel, nu ai avut nici măcar o aventură de-o 
noapte luni întregi înainte ca Michael să-ţi pună inelul 
pe deget. 

Karen nu avea nevoie să i se reamintească asta. 

- Gwen, mă aşteptam să-mi spui să păstrez distanţa. 
Dacă s-ar întâmpla ceva între mine și Zach, amândoi 
ne-am simţi groaznic. Chiar dacă eu știu că nu-mi înșel 
soţul, Zach nu ar şti asta. Ce fel de femeie se culcă cu 
fratele soţului ei? Şi ce fel de frate se dă la cumnata lui? 

Indiferent de cum privea situaţia, rezultatul era 
groaznic. 

- Problemele inimii nu sunt dictate de restricții 
sociale, Karen. 

Nu avea nevoie de Gwen ca să ştie asta. Fusese căsă- 
torită un an cu un bărbat homosexual, din cauza cutu- 
melor societății. 

- Asta nu schimbă lucrurile. Dacă aş face acum ceva 
care să pună în pericol secretul lui Michael, nu mi-aş 
ierta-o niciodată. Îl iubesc prea mult. 

- Dar dacă Michael ți-ar da binecuvântarea lui? 

-Asta nu o să se întâmple decât dacă îi spune familiei 
lui despre întregul aranjament. După ziua de ieri, nu 
văd cum ar fi posibil acest lucru. 

Gwen oftă. 

- Presupun că ai dreptate. 

- Ştiu că am. 

- Poţi să-mi promiți ceva? 

Karen privi norii albi şi putoşi de pe cer și blestemă 
o zi așa perfectă. 

- Sigur. 

- Promite-mi că, dacă o să se întâmple ceva între tine 
şi Zach, nu o să te urăști pentru asta. 

- Nu o să se întâmple nimic. 

- Lăsând la o parte bunele intenţii, dacă ceva... 

- Nu pot permite să se întâmple. 

Făcuse deja asta în mintea ei, şi experienţa fusese 
fabuloasă. Insă rezultatul era groaznic, până şi în vi- 
sele ei. 

- Fii sinceră cu tine, Karen. Ştii unde sunt dacă o să 
ai nevoie de mine. 

Karen se simți binecuvântată că avea o prietenă așa 
bună. 

- Mulţumesc. Salută-i pe toți. 


Nolan apăru cu zece minute mai devreme şi se apucă 
cu entuziasm de ce îi spuse Zach să facă. Zach nu se 
deranjase să îl abordeze pe tatăl lui pentru a obține mai 
multe ore de lucru pentru Nolan. Munca în comerţ era 
bună dacă afacerea era a ta sau aveai altă sursă de venit. 
Nu era jobul care să-i asigure traiul lui Nolan. Alături 
de Zach, Nolan avea să înveţe ceva care urma să-l ajute 
să susțină o familie. 

După ce auzise îngrijorările lui Karen legate de No- 
lan și iubita acestuia, Becky, nu putea să închidă ochii 
la problemele celor doi tineri. Nu că Zach avea nevoie 
de şi mai multe probleme în viața lui. 

După ce se despărțise de Tracey şi avusese fantezii 
cu Karen toată noaptea, reuşise să doarmă numai câ- 
teva ori. Trebuia să muncească toată ziua, având în ve- 
dere că locul urma să fie închis pentru festivitățile de 
Ziua Fondatorilor. 

Ajutorul lui, Buck Foster, avea să supravegheze to- 
tul în zilele următoare, în absenţa lui Zach. Familia 
Gardner mergea întotdeauna în vacanţă la cabană 
după Ziua Fondatorilor. Uneori, își petreceau o săp- 
tămână întreagă în pădure. Faptul că Michael li se ală- 
tura pentru prima oară după ani întregi era ceva ce 
trebuia sărbătorit. 

Zach era singurul care se gândea cu groază la asta. 

Ştia că, dacă avea să-l vadă pe Michael rănind-o pe Ka- 
ren în vreun fel, avea să-i dea o lecţie. Zach voia să creadă 
spusele lui Karen cum că Michael nu se purtase urât cu 
ea în trecut, dar nu putea fi sigur. Ceva legat de fratele 
lui nu se lega, şi nu-și dăduse încă seama ce anume. 

Apoi, mai era și Karen. Cum avea să reușească să 
doarmă în același loc, cu ea la numai câţiva metri dis- 
tanţă? Cabana era comună. La etaj era o cameră imensă, 
unde ani întregi toţi cădeau laţi la sfârșitul zilei. Singu- 
rul dormitor era la parter, și acela era sanctuarul părinți- 
lor săi. Până când Zach obținuse licenţa de constructor, 
avuseseră o singură baie. Dar, cu atâtea femei sub un 
singur acoperiş, nu putuse lăsa cabana cu un singur duș. 
Cum terenul permitea, Zach se gândise să construiască 
o a doua structură. 

Acum, că familia Renei și a lui Joe se mărea, cabana 
părea din ce în ce mai mică. 

Poate avea să-şi ia cortul, să fie acolo, în caz de nevoie. 

- Unde l-ai găsit pe puştiul ăsta? întrebă Buck, în timp 
ce amândoi inspectau cea mai nouă încărcătură cu pro- 
vizii pe care o primiseră în acea dimineaţă. 

- Lucrează pentru tata. Tocmai a absolvit liceul. 

- Mi s-a părut mie că-l recunosc. E pus pe treabă. 

Zach îl văzu pe Nolan încărcând cutii mari. 

- Observ. Trebuie să vedem însă dacă are abilitatea 
de a învăța. 

- L-am pus cu Sean. O să vedem cât se pricepe la 
construcţii. 

Zach încuviinţă. 

- Bună idee. Să-mi spui dacă apar probleme. Încă lu- 
crează şi pentru tata, așa că vezi dacă putem să-l ţinem 
aici part-time. 

Zach compară cifrele de pe factură cu paleţii cu pro- 
duse pentru bucătărie. 

- Cum e cu fratele tău înapoi în oraş? întrebă Buck. 

Zach încercă să-l separe în mintea lui pe fratele lui de 
Karen, ca să răspundă la întrebare. 

- Abia aştept să-l duc departe de fanii lui din oraș. 

- Mai întâi, trebuie să-l dai jos din propriul car alego- 
ric. Am auzit că primarul e pregătit să dezvăluie indica- 
torul mâine-dimineaţă. 

Uitase de asta. În toate orașele mici din America, 
vedetele erau celebrate cu indicatoare pe autostradă pe 
care erau scrise lucruri precum „HILTON, UTAH, CASA 
LUI MICHAEL WOLFE“, în speranţa de a atrage banii 
turiștilor. Hilton profitase de ocazie ca să facă un aseme- 
nea semn pentru Mike. 

- Egoul lui poate să facă faţă. 

Cel puțin, asta spera Zach. 

Beck verifică alți paleți. 

- Am auzit că soţia lui e sexy. 

„Chiar trebuia să pomenească despre Karen?“ 

- E frumoasă. 

Își frecă ceafa. Beck tăie cu un mormăit celofanul care 
ţinea cutiile laolaltă. 

- Ştii, când a început să apară în piesele alea din li- 
ceu, mai mulţi am crezut că e gay. 

Zach îngheță. 

- Se pare că ne-am înșelat. Buck rupse pachetul și 
înjură. La naiba, am rupt numărul. Ce ai? 

Zach clătină din cap, se uită la factură şi repetă nume- 
rele pe care le ceru Buck. 

- Destul de aproape. 

Zach se scărpină în cap, pierdut în gânduri. 

- Da, destul de aproape. 

Florile începură să sosească la puţin timp după ce 
Karen ieși de la duș. Când ajunsese înapoi în casa 
Gardner, Michael plecase. Nu ar fi trebuit să fie sur- 
prinsă, însă, cu familia lui stând cu ochii pe fiecare 
mişcare a ei... probabil toţi se întrebau ce se întâmplase 
între ei de ajunsese Mike să doarmă pe canapea. Se sim- 
tea puţin abandonată. Ticălosul! 

- Karen? strigă Judy de jos. 

Tocmai urma să pornească uscătorul de păr, când își 
auzi numele. 

- Ai primit ceva. 

Ea lăsă uscătorul de păr şi se duse jos cu peria 
în mână. 

- Am primit ceva? 

Judy stătea lângă un puști de douăzeci şi ceva de 
ani, cu un zâmbet tâmp pe faţă și un buchet imens 
de trandafiri. 

-Tu eşti Karen? 

„Flori? Serios, Michael?“ 

- Da, eu sunt. 

Tânărul îi zâmbi timid lui Judy și îi dădu trandafirii 
lui Karen. 

- Uau! exclamă Hannah coborând scările. 

Dacă Michael avea impresia că niște trandafiri aveau 
să o îmbuneze însemna că nu fusese atent. 

- Îţi plac? o întrebă Karen pe Hannah, în timp ce 
scoase plicul mic, ca să-l citească mai târziu. 

- Nu cred că am văzut vreodată atâția trandafiri la 
un loc. 

Băiatul care adusese buchetul se întoarse să plece. 

- Stai să-ți aduc bacșiș. 

- E aranjat totul. 

- Mulţumesc, îi spuse ea. 

Înainte ca ușa să se închidă în spatele lui, Karen se în- 
toarse spre Hannah și îi dădu trandafirii adolescentei. 

- Pentru tine! 

Hannah suspină, iar Judy se minună. 

Băiatul care îi adusese reuşi să spună: 

- Nu am mai văzut asta până acum. 

Karen urcă scările şi-şi continuă rutina de dimineaţă. 

Peste o jumătate de oră, același băiat veni din nou, 
de data asta cu trandafiri roz. La fel de mulți. Karen 
scoase biletul, îi dădu florile lui Judy şi se întoarse în 
camera ei. 

Când soneria se auzi a treia oară, Karen o chemă pe 
Janice, care gătea pentru toată săptămâna. 

- Janice? Ai primit ceva. 

Crinii albi arătau superb pe masa lui Janice. 

La prânz, Judy deja se tutuia cu băiatul care făcea li- 
vrări, Myles. Se părea că acesta străbătea trei orașe ca să 
ajungă la tlorăria unde lucra part-time în timpul verii. 
Casa mirosea ca o florărie. 

- Doamna Karen? spuse Myles când îi dădu al unspre- 
zecelea buchet. 

- Da, Myles? 

- Speram să-mi petrec timpul cu prietenii mei în seara 
asta, dar am instrucțiuni să tot livrez flori până când le 
acceptaţi. Şi nu mai am benzină. 

Karen își ascunse un zâmbet. Se uită la buchetul cu 
orhidee pe care-l ţinea și îşi îngropă nasul în ele. 

~ Ei bine, Myles, poţi să-i spui șefului tău că orhideele 
au funcţionat. 

Tânărul răsuflă ușurat. 

- Mulţumesc. 

Trei seturi de ochi o urmăriră cum așeză orhidee- 
le lângă scaunul lui Sawyer. Scoase un fir din buchet 
și zâmbi. 

- Cred că lui Mike îi pare rău pentru orice a făcut, 
spuse Hannah. 

Janice o privi cu atenție. 

-Nu o să le păstrezi, nu? întrebă Judy. l-ai spus asta 
lui Myles doar ca să nu se mai întoarcă. 

Karen arătă cu floarea spre Judy. 

- Ai dreptate. 

- Dar de ce? întrebă Hannah. Cred că, dacă un bă- 
iat mi-ar trimite un buchet, aș presa fiecare floare într-o 
carte şi le-aş ține pentru totdeauna. 

- Sunt doar flori, Hannah. 

- Flori în valoare de mii de dolari, sublinie Judy. 

Hannah se uită în cameră. 

- Mii? Serios? 

- Un buchet de trandafiri pe site-ul lor este o sută de 
dolari. Era evident că Judy folosise timpul între livrări ca 
să facă niște investigaţii. Și asta fără livrare. 

Karen se gândi că era momentul să împărtășească 
un sfat de soră mai mare generaţiei tinere. Sfat pe care 
îl spusese adolescenților de mai multe ori decât își 
putea aminti. Se așeză pe canapea și privi de la Judy 
la Hannah. 

- Hai să vă spun cum funcționează creierul bărbați- 
lor. Bărbaţii au impresia că, dacă îi trimit flori unei fete 
după ce au făcut ceva care să o fi enervat, pot să scape cu 
basma curată. Multe fete cad în plasa asta. Deci ce mesaj 
îi transmite asta tipului în cauză? 

Judy vorbi prima: 

- Că poate să facă ce vrea, căci, dacă trimite flori mai 
târziu, totul o să fie bine. 

- Exact. Scuzele rămân simple vorbe cât timp nu sunt 
însoţite de acțiuni. 

- Dar florile sunt drăguțe, zise Hannah. 

- Nu-mi pasă nici dacă trimite diamante. Deşi, să fim 
serioşi, diamantele nu mor. Sunt în continuare numai 
vorbe, până când timpul va demonstra că Michael nu o 
va da în bară din nou. 

Karen îi observă zâmbetul lui Janice. 

- Ce o să faci cu florile dacă nu le păstrezi? 

Un zâmbet îi apăru pe față. 

- Ai auzit vreodată despre Parada Rozelor? 


Karen nu se simţi vinovată în vreme ce stătu pe banca 
lui Millie și mâncă înghețată. Mai ales când își dădu 

seama, în timp ce se apropia, că acea bancă era deja 
ocupată. 

Se uită rapid în jur, ca să vadă dacă era o geantă des- 
tul de mare cât să încapă un schimb de haine. Încreză- 
toare că lucrurile nu stăteau așa, Karen se aşeză lângă 
Becky, cu un zâmbet. 

- Bună. 

- Salut, spuse ea, coborându-şi privirea spre iarbă. 

- Eşti Becky, nu? 

Zâmbetul de pe fața lui Becky arătă că tânăra era feri- 
cită că își amintise numele ei. 

- Da. Imi pare rău, nu-mi amintesc numele tău. 

Karen linse îngheţata, ca să nu curgă. 

- Karen. Deşi toată lumea din orașul acesta îmi spune 
soția lui Michael. E ca și cum nu aș exista fără el. 

Anii de experienţă în a-i face pe copii să vorbească 
o îndemnară să deschidă conversaţia cu ceva personal, 
ca să o facă pe adolescentă să se simtă specială. 

- Toată lumea de aici ştie despre Michael. 

- Scumpo, am vești pentru tine. Toată lumea de peste 
tot știe despre Michael. 

Becky zâmbi, însă zâmbetul nu dură mult. 

- Trebuie să fie greu să fii căsătorită cu cineva 
faimos. 

Karen arătă în direcția lui Becky cu îngheţata. 

-Ştii ce? Eşti prima persoană din Hilton care a spus 
asta. Toată lumea îmi spune cât sunt de norocoasă sunt 
sau cât de cool e. Dar ştii ce? E greu. Nu putem să mer- 
gem nicăieri fără să sară careva să ne facă poze sau fără 
să-și bage nasul în viața noastră personală. Este ca și cum 
am fi într-un oraș mic, unde toată lumea ştie tot ce se în- 
tâmplă cu toată lumea. Dar nu vrei ca toate secretele să 
fie expuse, așa că încerci să le ascunzi. În cele din urmă 
însă, totul iese la iveală. 

- Unele secrete rămân ascunse. 

Karen se gândi la Michael. 

- Presupun că e adevărat. Cred că de asta e așa impor- 
tant să ai prieteni apropiaţi sau poate o singură persoană 

căreia să-i poţi spune secretele tale. Altfel, toate acele 
informaţii ascunse se strâng înăuntru şi explodează, pro- 
vocând haos. 

Becky păru pierdută în propriile gânduri. 

- Chiar ieri i-am spus lui Michael ceva ce nu am spus 
nimănui altcuiva vreodată. Şi ştii ce? M-am simţit bine. 

- Dacă secretul tău afectează alți oameni? 

Karen ţinu la distanță de ele îngheţata care curgea și 
nu mai încercă să o mănânce. 

- Cred că depinde de secret. Cred că dacă prietena 
cea mai bună îți spune că-i place de un tip sau îl sărută 
sau... alte lucruri, atunci e o idee bună să păstrezi secre- 
tul. Dar dacă ştii că sărutul acela e de rău, atunci poate 
nu e chiar așa bine să păstrezi secretul. 

- Dar, dacă spui cuiva, atunci e posibil ca prietena cea 
mai bună să nu-ți mai fie prietenă. 

Karen încuviință. 

- Ăsta e riscul pe care ţi-l asumi. Dar, dacă ţi-a fost 
cu adevărat prietenă, în cele din urmă o să-i treacă su- 
părarea. 

Karen nu era sigură cum ajunseseră la o conversaţie 
despre păstrarea secretelor prietenei cele mai bune, dar 
Becky părea să se gândească intens la ceva și nu mai 
părea așa deprimată. 

- Tu ai pe cineva căreia să-i poţi spune secretele? 
o întrebă Karen. 

Becky era frumoasă când zâmbea. 

-Îl am pe Nolan. El ascultă tot ce îi spun. 

- Ce drăguţ! Karen se simţi mai bine, acum că știa că 
băiatul de care tânăra era în mod evident îndrăgostită se 
purta frumos cu ea. Unde e Nolan acum? 

- Lucrează. Şi-a mai luat un job... lucrează pentru 
cumnatul tău, Zach Gardner. 

La naiba, chiar o făcuse. Cât de drăguţ! Trebuia să-i 
mulțumească lui Zach când se vedeau. 

- Asta e grozav. 

- Da. Becky se ridică de pe bancă și zâmbi. A fost o 
plăcere să vorbesc cu tine, Karen. 

- La fel, Becky. 

După ce adolescenta plecă, Karen aruncă înghețata la 
gunoi şi intră în salonul Petrei. 

-~ Pot să mă spăl pe mâini? 

Petra dădea cu mătura. 

- Sigur că da. 

Karen intră în baie să se spele. 

- Cum ţi se pare Hiltonul? întrebă Petra. 

Karen ieși din baie cu un propos de hârtie în mână. 

- E cam nebunie, ca să fiu sinceră. Încă nu-mi vine să 
cred cât de mic e și că toți se ştiu între ei. 

- Durează ceva până te obișnuiești. Am văzut că vor 
beai cu Becky. 

-E o tată dulce. 

Karen își aminti observaţia lui Judy cum că Petra 
nu bârfește. Asta nu însemna însă că nu ştia exact ce 
se întâmpla. 

- li cunoşti părinţii? 

-Mama ei trece pe aici de câteva ori pe an. Tatăl se 
duce la un frizer în Monroe. 

Era momentul să vorbească despre ce observaseră 
amândouă. 

- Mă întreb cum s-a ales cu semnele alea. 

In loc să ignore cuvintele lui Karen, Petra spuse: 

- Am întrebat-o direct prima oară când le-am obser- 
vat. A spus că a căzut, după care nu a mai trecut pe aici 
cam șase luni. 

- Acum cât timp? 

- Acum doi ani. 

Cu mult înaintea relației cu Nolan. 

Karen se duse la caietul cu programări al Petrei şi luă 
pixul de acolo. 

-Am senzaţia că Becky o să aibă nevoie de nişte femei 
mai cu experienţă și mai înțelepte care să aibă grijă de 
ea. Dacă vezi ceva, te rog, sună-mă. Își trecu numărul 
de telefon. Zi sau noapte. 

-Ai de gând să mai stai în Hilton o perioadă? 

Karen o privi direct în ochi pe Petra. 

- În unele privinţe, timpul își va spune cuvântul. 

Coafeza încuviință. 

- Asta cred și eu. 

Nu fu nevoie ca vreuna din ele să-și verbalizeze presu- 
punerea ca să ştie că gândeau același lucru. 

Karen le lăsă pe Hannah și Judy să decoreze un car 
alegoric demn de Parada Rozelor și se plimbă pe strada 
principală. Patriotismul orășenilor era etalat peste tot. 
Steaguri cu numele tinerilor şi al tinerelor care-și dedi- 
caseră viaţa protejării țării erau ridicate pe fiecare stâlp. 
Steagul Americii atârna la fiecare magazin, şi toate anun- 
ţau că aveau să fie închise de Ziua Fondatorilor. 

Hiltonul nu lua în glumă această zi. 

„Mă întreb cum sărbătoresc pe 4 lulic.“ 

Traversă pe cealaltă parte a străzii de magazinul lui 
Sawyer, dar nu se opri. Amintindu-şi de noul job al 
lui Nolan, Karen își scoase telefonul și îi trimise un me- 
saj lui Zach: „Mulţumesc că i-ai dat un loc de muncă 
lui Nolan“. 

Telefonul îi vibră peste câteva secunde. „E un 
puști bun.“ 

- Bună! 

Karen se întoarse și îl văzu pe Michael traversând stra- 
da, ca s-o prindă din urmă. 

- Salut. 

- A... am trecut pe acasă. 

Karen își desfăcu larg braţele. 

- Nu sunt acolo. 

Îngrijorarea de pe chipul lui o mai îmbună. 

- Nu mă pricep la partea asta, Karen. 

- Atunci, hai să-ţi dau un pont: florile nu rezolvă 
nimic. 

-Nu ar fi trebuit să trimit flori? 

- Nu am spus asta. Am spus că nu rezolvă nimic. 

Karen observă un cuplu care ieși dintr-un magazin și 
se întoarse să îi privească. Ea începu să meargă în direc- 
ţia opusă ochilor indiscreţi. 

- Deci ar trebui să trimit flori? 

Săracul, devenea din ce în ce mai confuz. 

- Florile, cadourile scumpe, bijuteriile nu pică rău, 
dar nici nu rezolvă nimic. 

- Ce rezolvă, atunci? 

- Trecerea timpului, fără să repeți greșeala. 

- Pot să-ți spun că n-am s-o mai fac, dar ar fi numai 
vorbe. 

- Acum, începi să te prinzi. 

- Tata m-a sfătuit să implor. 

Karen zâmbi. 

- Îsteţ tată. 

- Cum arată imploratul pentru tine? 

Karen se opri din mers. Mike înaintă vreo doi pași 
până să își dea seama că ea nu mai era lângă el. Privirile 
li se întâlniră. 

- Ei bine? 

Karen își dădu ochii peste cap. 

- Flori, cadouri scumpe și bijuterii, eşti atent? 

li fu greu să-şi păstreze expresia serioasă, mai ales când 
Michael începu să zâmbească. Karen îl ocoli și continuă 
să meargă în tăcere. Mike își băgă mâinile în buzunare. 

-O să dorm tot pe canapea, nu? 

Karen îl bătu pe spate. 

- Ştii ce, Mikey Gardner? Te prinzi repede. 

El mormăi, lar Karen râse. 

- Canapeaua aia e foarte incomodă. 

- Nasol pentru tine. 

Mezrseră până la capătul oraşului și se întoarseră, în- 
dreptându-se spre casa familiei Gardner. 

-Chiar îmi pare rău, șopti el. 

Ochii lui rămaseră aţintiți asupra drumului din faţa lor. 

- Știu asta. 


capitolul 15 


Ziua Fondatorilor era o treabă serioasă în Hilton. Fa- 
miliile își ocupau locurile pe strada principală cu câteva 

ore înainte să înceapă parada, multe scaune revărsân- 
du-se pe stradă. Pregătirile pentru paradă nu erau un șoc 
atât de mare cât era numărul celor prezenţi. 

Karen se aplecă spre Janice, care așeza scaune în faţa 
magazinului cu articole de menaj. 

- De unde vin toți oamenii ăştia? 

Janice privi mulțimea. 

- De pe o rază de treizeci de kilometri. Nu o să găseşti 
pe nimeni din Hilton acasă azi decât dacă e bolnav. 

Karen simţi mai multe perechi de ochi asupra ei. Era 
ceva obișnuit când Michael era în apropiere. Numai că, 
acum, oamenii de treabă din Hilton încercau să-şi ascun- 
dă curiozitatea. 

Rena le făcu cu mâna, în timp ce împingea căruciorul 
în care se afla Susie. Joe îl ridicase pe Eli pe umeri, ca să 
vadă peste mulțime. 

- Bună, mamă. 

- Bună, draga mea. 

Rena și Joe o salutară pe Karen în timp ce așezară 
căruciorul între scaune, după care o îmbrăţișară. 

- Unde sunt Zach și Tracey? o întrebă Janice pe 
fiica ei. 

Karen se uită spre stradă, încercând să nu tresară 
când auzi numele lui Zach. 

- Nu ştiu unde e Zach, dar nu te aștepta să o vezi pe 
Tracey. 

- De ce nu? 

- Nu ai auzit? întrebă Rena într-un mod care îi atrase 
atenţia lui Karen. 

- Ce să aud? 

- S-au despărțit. 

Janice se încovoie la auzul veștii, iar Karen simţi cum 
i se ridică o greutate de pe piept. Nu că ar fi avut vreun 
motiv să se bucure pentru despărțirea lui Zach... 

Pe cine încerca să păcălească? Tracey nu era potrivită 
pentru el. 

„De parcă eu sunt femeia potrivită ca să judec. Eşti 
groaznică, Karen. Groaznică!“ 

La un anumit nivel, știa că ea era parte din motivul 
despărțirii. Zach nu părea genul de bărbat care să fie cu 
o femeie în timp ce era atras de alta. 

Oare că părere avea el despre ea? Faptul că era atrasă 
de cineva în timp ce era căsătorită o făcea, probabil, să 
pară o persoană îngrozitoare. 

- Karen? Karen? 

Tânăra scutură ceața din mintea ei și toate întrebările 
şi îşi dădu seama că Rena vorbea cu ea. 

- Da? 

- Te-am întrebat de ce nu ești în car, cu Mike? 

-Nu e stilul meu. Hannah şi Judy au fost însă încân- 
tate să i se alăture. 

- Oricum, e mai bine aici. Cred că am participat la 
chestia asta de cel puţin șase ori, spuse Rena. 

Janice se așeză pe scaunul cel mai apropiat de nepoata 
ei şi o corectă pe Rena: 

- Ai participat şase ani la rând cu Cercetaşele şi apoi, 
din nou, cu trupa liceului și cel puțin de alte două ori 
cu Zach sau Mike. 

- Există cineva în orașul acesta care să nu fi participat? 

- Nu. Până și Sawyer a condus o dată sau de două ori, 
şi eu am fost liderul trupei Renei doi ani și a trebuit să 
merg cu ele. 

Cine ar fi crezut că participarea la paradă era o treabă 
de familie? 

- Aici erai. 

Vocea lui Joe o făcu pe Karen să se întoarcă să vadă 
pe cine salutase. 

Zach îi aruncă un zâmbet cald şi dădu mâna cu Joe. 

- Doar nu credeai că o să ratez așa ceva, nu? 

Joe își dădu ochii peste cap. 

Zach îşi îmbrăţişă sora și se aplecă şi își pupă mama 
pe obraz. Când se întoarse spre Karen și o salută, ea se 
trezi cuprinsă într-o îmbrăţișare care ar fi putut părea 
impersonală, dar care era mult mai mult de atât. Braţele 
lui erau puternice, parfumul lui de pin avea să persiste 
dacă ar putea să o ţină încă o clipă, dar Zach se retrase 

aproape în aceeași clipă în care o luă în braţe. Cu toate 
astea, o strângere ușoară a braţului ei o anunţă că și el 
ar fi vrut mai mult. 

- Unde e tata? 

__- O să vină şi el, spuse Janice. Apoi, își cobori vocea. 
Îmi pare rău pentru ce s-a întâmplat cu Tracey. 

Zach inspiră adânc și se uită direct la Karen. 

-Se mai întâmplă. 

Janice continuă: 

- Credeam că voi doi sunteți... 

- Nu eram. 

Zach își mută privirea. Karen se întoarse în direcția 
opusă și îi făcu cu mâna Petrei, care îi privea de pe cea- 
laltă parte a străzii. . 

- Aţi făcut bagajele pentru cabană? întrebă Joe. 

- Dacă ăsta e modul tău de a întreba dacă băutura 
e pregătită pentru paharele roşii, atunci da. 

- Mă refeream la biciclete, dar îmi place cum 
gândești. 

Se așezară pe scaune și vorbiră despre excursia la caba- 
nă, în timp ce ruta paradei începu să se elibereze. 

Copiii se aşezară cu pungile pregătite, în așteptarea 
bomboanelor care aveau să fie aruncate de la cei care 
participau la paradă. 

Din difuzoarele montate de-a lungul traseului se 
auzea muzică patriotică. 

- Faceţi asta din nou pe 4 Iulie? întrebă Karen. 

- Fii sigură de asta. Un alt motiv să petrecem. Rena 
râse când se gândi cât de nebunesc era totul. Patetic, 
nu-i așa? 

- Nu ştiu. Este folositor și nu total comercial. 

Erau câţiva vânzători care vindeau produse de ziua 
fondatorilor, dar majoritatea reprezentau organizații ca- 
ritabile care strângeau bani pentru a se susține. 

Muzica se opri dintr-odată și o voce dură anunță: 

- Urmează să începem. Vă rog să vă ridicaţi pentru 
jurământul de credință. 

Erau steapuri peste tot, și, în scurt timp, începură for- 
malitățile, și camionete care trăgeau caruri se puseră în 
mișcare, într-un ritm lent, pe strada principală. 

Rena o luă pe Susie din cărucior tocmai când Sawyer 
apăru din mulțime și se așeză lângă Janice. Karen stătea 
la marginea grupului, și Zach se așeză lângă ea. 

„Nu te uita la el. Nu te uita la el.“ 

Dar, la naiba, era superb de privit. Mereu avea barba 
ușor crescută, iar asta îl învăluia într-o aură misterioasă. 
Spunea: „Ştiu că e sexy. Nu-i aşa că ti-ar plăcea dacă ți-aș 
zgâria pielea?“ 

Zach se întoarse spre ea, iar Karen își mută repede 
privirea. 

„Nu te holda, Karen!“ 

Un şir de tractoare era în prima linie de paradă. Unul 
era la fel de înalt cât majoritatea clădirilor de pe stra- 
da principală, în timp ce restul variau de la o maşină 
de tăiat iarba, la varianta standard întâlnită la majorita- 
tea fermelor. 

Zach se aplecă. 

- Sunt multe ferme în zonă. 

- Observ. 

Oamenii făceau cu mâna și copiii alergau după 
bomboane. 

Trupa de Cercetaşe a Renei defilă, urmată îndea- 
proape de Cercetași. Acum, era rândul lui Karen să 
împartă o doză de înțelepciune. 

- Văd că toţi băieții se țin după fete. 

Zach încuviinţă, făcându-i cu ochiul şi provocându-i 
un fior. 

După ce al treilea car defilă, Karen observă ceva: 

- Să înţeleg că numai mașinile fabricate în America 
au voie să participe la paradă. 

Erau Forduri, Dodge-uri şi Chewy-uri, dar nici o 
Toyota. 

- Te-ai prins, îi spuse Joe, care stătea în cealaltă parte 


a lui Zach. 

Următorul Ford care trecu avea un sticker de la re- 
prezentanţă. În geam era un semn pe care scria: „Pri- 
miți un pistol gratuit odată cu achiziţionarea acestei 
camionete“. 

Mai erau caruri Miss Monroe Junior, Miss Hil- 
ton Junior şi Promoţia 1993, cu culorile liceului pe 
camionetă. 

În centrul paradei, carul lui Michael înainta încet. 

Karen își scoase telefonul din buzunar ca să facă o 
poză. Hannah şi Judy făcuseră o treabă minunată cu 
florile pe care i le trimisese soțul ei în ziua anterioa- 
ră. Mulțimea îşi aclamă localnicul vedetă, iar Michael 
aruncă bomboane și își etală zâmbetul de Hollywood. 

În jurul carului erau oameni despre care Karen pre- 
supunea că erau prietenii lui Hannah și ai lui Judy, dân- 
du-le trandafiri femeilor mai în vârstă de pe străzi, care 
păreau emoționate de gest. 

Hannah și Judy se dădură jos de pe car și le dădură 
flori lui Janice şi Renei. Apoi, Judy îi dădu lui Karen o 
cutie de cadou şi râse. 

Toată familia o privi când deschise cutia de bijute- 
rii. Înăuntru era o brățară din aur alb cu două rânduri 
de diamante mici. Era drăguță, dar deloc stilul ei. Ştia 
însă pe cineva care ar purta exact genul ăsta de bijuterii. 
Karen se uită la Michael şi îi făcu cu mâna. 

- Rena, Michael are ceva pentru tine. 

Apoi, Karen îi dădu Renei cutia. 

Michael îi aruncă un zâmbet jucăuș și mișcă dintr-un 
deget în direcţia ei. 

- Dumnezeule, Karen, nu pot să accept asta. 

- Bineînţeles că poţi. 

Zach o privea, la fel şi Joe. Janice zâmbi şi se purtă 
ca şi cum faptul că ea le dădea altora cadourile de la 
Michael era ceva normal. Sawyer încerca să nu râdă. 

Rena vru să i-o dea înapoi. 

- Nu pot. 

Karen îl atinse pe Zach când împinse cutia. 

- Dacă nu o iei, o s-o dau altcuiva. Cred că Han- 
nah e puţin cam tânără pentru ea, dar lui Judy cred că 
i-ar plăcea. 

- Dar Mike... 

- Michael ştie că nu o s-o păstrez, crede-mă. Ar vrea 
să o iei. 

Rena renunţă să mai insiste, îşi puse cadoul scump la 
mână și întinse braţul, ca să îl admire. 

Odată ce toţi se concentrară din nou pe paradă, Zach 
o întrebă încet: 

- Ce a fost asta? 

- Cadourile pe post de scuze nu merg cu mine. 

- Pentru asta au fost toate florile alea? 

- Da. 


Karen nu-și putu ascunde zâmbetul de pe față. 


Zach se ţinu la distanţă de Karen pentru restul zilei. 

Mike, Hannah și Judy li se alăturară după ce paradă 
se termină, doar ca să îi ducă spre curtea din afara par- 
cului. Acolo, primarul oraşului Hilton prezentă indica- 
torul care urma să fie pus pe autostradă, cu cinci sute de 
metri înainte de ieșire. 

Lui Zach i se păru că fratele lui se simțea incomod 
când dezvăluiră indicatorul. 

„Hilton, Utah, locul în care a crescut Michael Wolfe.“ 

Cineva de la ziarul şcolii făcu câteva poze, apoi Karen 
ceru ca întreaga familie să se strângă în jurul indicatoru- 
lui lui Mike, să le facă poză. 

-Şi tu ar trebui să fii aici, îi spuse Hannah. 

Karen nu se lăsă însă convinsă şi insistă ca Mike și 
restul familiei să stea mai aproape. 

Se plimbară prin oraș și cumpărară diverse. Din când 
în când, Zach simţea că era privit, iar, când se întorcea, 
Karen se uita la el. 

Ce i se părea interesant era faptul că Mike era rar 
lângă ea. Acum râdea în apropierea ei, ca imediat să fie 
la distanţă. Zach îl auzise pe Mike spunându-i Renei că îi 
stătea bine cu brățara, ceea ce nu făcu decât să întărească 

spusese lui Karen cum că nu se așteptase ca soţia lui să 
păstreze bijuteria. După ce îi analiză pe cei doi mai bine 
de o oră, Zach se concentră pe Joe și Rena. 

Erau atenţi la cei doi copii, dar se ţineau adesea de 
mână sau își furau câte un sărut. Până și tatăl lui o mai 
lua pe mama lui pe după umeri. 

Zach bănui că disputa lui Mike şi Karen provocase 
răceala dintre ei, dar, gândindu-se mai bine, își dădu 
seama că nu îi văzuse purtându-se ca un cuplu. 

Nu o făceau, dar nu se purtau nici ca şi cum ar fi fost 
un cuplu care se certa. 

Deci ce variantă rămânea? 

Zach nu ştia sigur, dar la cabană avea să-și dea sea- 
ma de ceea ce se.întâmpla între cei doi. Una era să 
observe de la distanţă și cu totul altceva să locuiască 
împreună cu ei. 


capitolul 16 


Drumul spre cabană nu era asfaltat. De fapt, Karen 
avea impresia că în următoarele zile ale vacanței ei din 
Utah fie se obişnuia cu gândul că avea să fie murdară de 
praf, fie se vedea plecând singură de acolo. 

Joe mergea cu Rena și cu copiii într-o camionetă, pe 
care o umpluseră cu bagaje și alimente. Zach conducea 
o altă camionetă, care trăgea o remorcă cu câteva mo- 
tociclete. Hannah şi Judy mergeau cu fratele lor mai 
mare, în timp ce Karen şi Michael veneau cu Sawyer şi 
cu Janice. 

- Ai mers vreodată în tabără când erai mică? o întrebă 
Janice pe Karen când intrară pe drumul neasfaltat. 

- Nu. 

- Aici, nu mergem în tabără, spuse Sawyer. E o caba- 
nă cu acoperiș și baie. Nu o duci chiar rău. 

Michael o privi. 

- În comparaţie cu L.A., e ca şi cum ai merge cu 
cortul. 

- Nu sunt o delicată, îi reaminti ea. Am mers cu cor- 
tul cu copiii de la centru de mai multe ori. 

- Seamănă cu tabăra, interveni Janice. 

Karen îi aruncă o privire plină de îndoieli soacrei ei. 

- Nu chiar. O bucătărie echipată, baie, totul era la 
doar câțiva metri distanţă. A fost mai degrabă o schim- 
bare de locaţie pentru copii. 

- Petreci mult timp la Boys and Girls Club? 

- Dacă ar fi plătită pentru timpul petrecut acolo, ar fi 
bogată, spuse Michael. 

Karen râse, și Sawyer îi privi în oglinda retrovizoare. 

- Îmi place la nebunie. La un moment dat, vreau să 
deschid un centru pentru fugari. 

Janice se răsuci pe scaunul din față. 

- De ce nu faci asta acum? 

Karen îl privi pe Michael. 

- Nu e chiar momentul potrivit, dar într-o zi va fi. 
Sunt o mulțime de copii care au nevoie de ajutor, dar 
scapă sistemului pentru că nu au unde să doarmă noap- 
tea. Mulţi vin până în L.A., crezând că e de ajuns să se 
plimbe pe Hollywood Boulevard şi vor întâlni un produ- 
cător care să le spună că au înfățișarea perfectă pentru 
un rol în următorul blockbuster şi așa vor da lovitura. 
Dar e nevoie de mult mai mult de atât pentru a reuși 


în L.A. 

Michael oftă. 

- Poţi să spui asta din nou. 

Karen îşi lovi genunchii cu degetele. Gestul era la fel 
de normal pentru ea ca respiratul. Michael îi zâmbi. 

- Săracii copii, trebuie să fie atenţi la prădători, es- 
croci, tot felul de oameni de rahat. 

- Ca să nu mai zic de droguri și sex contracost. 

Janice se crispă. 

- Ne-am făcut griji din cauza asta când erai la colegiu, 
îi spuse Janice fiului ei. 

- Dar eu nu am fost fugar, îi reaminti Michael mamei 
lui. Şi făcusem cam un an și jumătate de colegiu până 
să primesc primul meu rol. 

- Chiar şi aşa, erai foarte tânăr, spuse Sawyer. 

Michael încuviință și păru căzut pe gânduri. 

- Bănuiesc că aveţi dreptate. 

- Dar erai atât de încrezător în ce făceai. Şi, odată ce 
ai apărut în primul tău film, eu și tatăl tău am știut că 
nu o să te întorci la școală. 

- Școala nu avea sa mă ajute în ce voiam să fac, spuse 
Michael. 

Karen simţi că acea discuție era prima de acel gen 
pentru Michael și părinţii lui. Vorbiseră vreodată des- 
chis despre alegerea profesiei lui? Poate la un anumit 
nivel, la telefon, dar nu aşa, nu cât erau închiși într-o 
mașină, pe un drum prăfuit, spre o cabană. 

- Ne-am temut că Mike o să ajungă ca acei copii des- 
pre care ai vorbit. A fost o perioadă atât de stresantă 
pentru noi, recunoscu Janice. 

- Primul meu film mi-a adus o mulțime de bani, 
mamă. 

- Şi, din câte ştiam eu, putea să fie acolo cineva care 
să ți-i ia. E greu să fii părinte. Nu e uşor să-ţi lași copiii să 
îşi facă propriile alegeri. 

- Mereu am crezut că aţi fost dezamăgiţi. 

Cuvintele îi scăpară lui Michel înainte să-și dea seama 
de ceea ce spusese. Janice se întoarse pe scaun. 

- Eram speriaţi, Mike, nu dezamăgiţi. 

Karen se uită la fața lui Sawyer în timp ce Janice vor- 
bea. Acesta nu spuse nimic, dar ea îşi dădu seama după 
lucirea din privirea lui că simțea la fel. 

Karen îl strânse pe Michael de genunchi și simţi cum 
acesta o luă de mână. 

Cabana era ascunsă între pini şi avea o pajiște în faţă. 
Un lac de un albastru cristalin se întindea la câteva sute 
de metri de cabană. 

- E superb aici, zise Karen cu voce tare. 

- Nu venim pe cât de des ar trebui, spuse Janice. 

- Eu și Zach veneam aici foarte des în adolescenţă. 

- Ce loc minunat de evadare! 

Lui Karen i-ar fi plăcut să aibă un asemenea loc unde 
să fugă când era copil. 

Sawyer parcă lângă celelalte mașini şi toată lumea 
cobori. Aerul era simţitor mai rece decât în Hilton. 
Karen își întinse braţele și se bucură de prospeţimea 
spaţiului deschis. 

- Plămânii mei nu vor ști ce să facă cu tot aerul ăsta 
curat. 

- Poate vă putem convinge să veniţi în vizită 
mai des. 

Cuvintele lui Janice îi reamintiră lui Karen că asta 
avea să fie, probabil, singura ei vizită aici. Gândul ăsta o 
readuse cu picioarele pe pământ. 

În interiorul cabanei mirosea așa cum miroase în 
toate structurile de lemn. Amestecul de umezeală, praf 
şi stejar o duse pe Karen cu gândul la păianjeni și alte 
posibile insecte. 

Janice și Rena intrară în cabană şi începură să des- 
chidă toate geamurile, ca să lase lumina înăuntru și să 
aerisească. Hannah urcă niște scări, spre ceea ce Karen 
bănuia că era dormitorul, şi, în scurt timp, briza de 
munte se făcu simțită în mijlocul încăperii. 

- Fetele stau în dreapta și băieţii în stânga! strigă Han- 
nah de sus. 

Eli alergă sus cu ghiozdanul lui și Joe aranjă un țarc 
pentru Susie pe veranda din față. După câteva drumuri 
la mașini, după provizii, mâncare și bagaje, Karen ajunse 
în sfârşit sus, ca să vadă unde aveau să doarmă. Se sim- 
tea ca în tabăra dintr-a şasea. Numai că, în loc ca băieții 
să stea în cabanele de peste lac, toţi stăteau în aceeaşi 
cameră, o perdea fiind singurul lucru care îi separa. 

Eli își pusese pătura în jurul a ce părea să fie un ali- 
gator de pluș într-un pat mic şi se așeză lângă jucărie, ca 
să vorbească cu ea. 

- Mănâncă păianjeni, Nate. 

Hannah fugi jos, şi Karen se trezi singură cu băiatul. 
Nu că ar fi deranjat-o. Mereu îi plăcuseră copiii, chiar 
Şi cei mici. 

Karen se așeză pe marginea patului lângă Eli și îl 
întrebă: 

- Nate mănâncă păianjeni? 

Eli făcu ochii mari și încuviinţă. 

- Da. 

- Când termină de mâncat păianjenii, poate să îi mă- 
nânce și pe cei din partea noastră de cameră? Nici mie 
nu-mi plac păianjenii. 

Eli o privi cu ochii mari şi clipi de câteva ori, după 
care scoase o altă jucărie din ghiozdan - de data asta, 
o pisică mică. Se uită la pisică, apoi la Nate şi se hotărî 
că aligatorul avea să-l apere, probabil, cel mai bine de 
păianjeni, aşa că îi înmână pisica de pluș lui Karen. 

Tânăra își dădu seama că scumpul de Eli renunțase la 
planul lui de rezervă. 

- Ce pisică drăguță. Cum o cheamă? 

- Kitty. 

- Ce nume frumos! Şi i se potriveşte. 

Eli zâmbi. 

Karen se ridică şi se duse spre partea ei de cameră, 
purtându-se ca şi cum ar fi inspectat locul cel mai pro- 
babil în care s-ar ascunde un păianjen. 

Adevărul era că, atunci când era mică, văzuse o mulți- 
me de filme despre păianjeni uriași sau care omorau cu 
o singură mușcătură ori atacau casa, încercând să intre 
să îi omoare pe oameni. Păianjenii erau pe acelaşi nivel 
cu păsările, şi Karen nu voia să se gândească la păsări 
acum și să-l sperie pe Eli și mai mult. 

- Unde crezi că o să facă Kitty cea mai bună treabă? 

Eli se dădu jos din pat, strângând-o pe Kitty la piept. 
Se uită în spatele paturilor și imită tot ce făcea Karen. 
Karen se uită după perdele, observă câteva insecte cu 
opt picioare moarte și cobori perdelele la loc. 

Se scărpină în cap şi se întoarse pe partea lui Eli. 

-Cred că cel mai bine ar fi să o punem pe Kitty aproa- 
pe de scări, îi spuse ea copilului. 

Scările erau aproape de patul lui, şi cuvintele lui Ka- 
ren îi aduseră un zâmbet pe buze. 

- Pentru că toată lumea știe că păianjenilor le place 
să urce scările, dar acum poate să-i prindă înainte să 
ajunpă sus. 

Eli încuviință din cap, ca şi cum Karen ar fi fost cea 
mai înțeleaptă persoană de pe pământ, și se uită în jur, 
căutând locul perfect în care s-o pună pe Kitty. 

Odată ce fu mulțumit cu amplasarea pisicii, sări în- 
apoi în pat și scoase mai multe jucării din ghiozdan. 
Zgomotul de jos urcă până la ei, dar se părea că cea mai 
mare parte a familiei era încă afară. 

Karen se uită și îl văzu pe Zach stând în capul scărilor, 
privinduri. 

Apoi, privirile li se intersectară. Karen se înfioră şi 
începu să respire mai repede. 

Zâmbetul pe care i-l aruncă Zach ameninţa s-o distru- 
gă. Dorinţa, care devenise din ce în ce mai intensă, se 
citea limpede în ochii lui. 

Atracția magnetică a lui Zach ameninţa să-i dizolve 
hotărârea de a fi indiferentă. Se chinui să-şi mute privi- 
rea şi se concentră pe locuitorul mic din cameră. 

Umezeala i se strânse, de nicăieri, în spatele ochilor. 
Karen își mușcă buza de jos. Săptămâna asta urma să fie 
cea mai grea din viaţa ei. 

- Uau, Eli, te-ai gândit foarte bine să pui pisica acolo. 
Am văzut un păianjen care cobora când urcam. Probabil 
a ajuns deja la jumătatea drumului spre Hilton. 

Zach intră în cameră. 

Eli uită de celelalte jucării. Se duse lângă unchiul 
Zach şi se uită în josul scărilor. Apoi, se îndreptă şi co- 
bori, îmbrăţişând peretele, până ajunse la parter. 

- Nu îi plac deloc păianjenii. 

- Nu e singurul, recunoscu Karen, apoi se duse în 
patul ei, încercând să se îndepărteze de Zach. 

- Te pricepi la copii. 

- Sunt grozavi. Plini de inocenţă şi de mirare la vârsta 
lui Eli și de entuziasm şi întrebări când cresc. 

Karen observă cu coada ochiului privirea întrebătoare 
a lui Zach. În loc să lase tăcerea să se aștearnă între ei, 
ea spuse: 

- Mulţumesc că i-ai dat un loc de muncă lui Nolan. 

- Mi-ai mulţumit deja. 

Karen își aminti de mesajul trimis. 

- Ei bine, mulţumesc din nou. 

În cameră se făcu linişte. De jos nu se auzea nici un 
sunet, iar de afară auzi zgomotul unei mașini sau poate 
al unei motociclete. 

- Probabil ar trebui să mergem afară, lângă ceilalți. 

Cu toate astea, ea rămase locului, și privirile li se în- 
tâlniră din nou. Il sorbi într-o singură înghiţitură, după 
care se forță să îl ocolească. 

„Notă către sine. Să nu stai în cameră singură cu Zach 
mai mult de două propoziţii.“ 

Urmă sa fie o săptămână foarte lungă. 


Zach o privi cum fugea. 

Mai întâi, văzuse dorința maternă în ochii ei în vreme 
ce îl privea pe Eli, ca o femeie al cărei ceas biologic tică- 
ia, și ea nu avea un partener, apoi văzuse vulnerabilitate 
în ochii ei când ea îl observase privind-o. Zach văzuse 
neliniștea din ochii ei când rămaseră doar ei doi în ca- 
meră; ştia că și ea simţea energia dintre ei. 

Apoi, Karen fugise. 

Ca și cum n-ar fi avut încredere în ea. 

Era dispus să o testeze. Cu fiecare oră pe care o petre- 
cea alături de ea, simţea atracţia chimică. 

Aflase de la surorile lui mai mici, în drumul spre 
munte, că Mike dormise pe canapea, dar nici una 
din fete nu văzuse nici un pic de animozitate între cei 
doi soţi. 

În mintea lui, Zach se gândise la singura posibilitate. 
Era posibil ca fratele lui să fie gay? 

Prima reacţie era că nu, nu era posibil aşa ceva. Era 
căsătorit, ceea ce demonstra că nu era gay. 

Sau nu? Oricât de mult l-ar fi deranjat înşelătoria, 
Zach se hotări să urmărească interacțiunea dintre Karen 
şi Mike având în gând ideea că fratele lui nu era atras 
sexual de soția lui. 

Erau diferenţe între oamenii care erau atrași unii de 
alții și cei care nu erau. Ei din ce categorie făceau parte? 
Erau prieteni apropiaţi sau iubiți? 

Zach cobori scările și ieşi din cabană, concentrându-se 
asupra țintei lui. Karen se plimba cu Hannah și Judy 
pe marginea apei. Mike îngenunche lângă motocicleta 
mică pe care amândouă învăţaseră să meargă când aveau 
vârsta lui Eli. : 

- Zach? Mike îi făcu cu mâna. Imi aduc aminte că era 
un truc ca să pornesc asta. 

Motocicleta readuse o mulțime de amintiri grozave. 
Zach apăsă ambreiajul de câteva ori, până când moto- 
cicleta porni. Eli veni cu o cască pe cap. Joe mergea în 
spatele fiului său, cu un zâmbet larg pe chip. 

După ce îi dădură instrucțiuni lui Joe despre ambre- 
iaj, Zach şi Mike se dădură în spate şi îl urmăriră pe Joe 
instruindu-și fiul cum să meargă pe motocicletă pentru 
prima oară. 

Rena veni lângă ei, în timp ce Joe alerga pe lângă Eli. 

- Îmi aduc aminte când m-am suit pe ea prima oară, 
îi spuse lui Mike. Zach era mai încântat decât tata să te 
vadă mergând. 

- Nu-mi vine să cred că tata a păstrat-o, spuse Mike. 

- Nu o să scape niciodată de ea. 

Zach se uită în spatele lor şi observă că părinţii lor o 
ţineau pe Sosie şi urmăreau totul de pe verandă. 

Rena îi luă de braţ pe Mike şi pe Zach. 

-Sunt atât de fericită că suntem toți aici. Poate, peste 
câţiva ani, poţi să le arăţi copiilor tăi cum să meargă cu 
motocicleta, îi spuse Rena lui Mike. 

Mike o împinse în joacă. 

- De ce nu-l baţi la cap pe fratele tău mai mare 
cu copiii? 

- Pentru că tu ești cel căsătorit. 

-Nu este momentul potrivit să fiu tată acum, spuse 
el. Programul meu e plin pentru următoarele optspre- 
zece luni. 

- Asta nu e o eternitate, zise Rena. 

Zach tăcu şi îl privi pe Mike chinuit de o conversaţie 
despre a avea copii. 

-O să am copii într-o zi, o asigură Mike pe sora lui. 

Ciudat că a spus „O să am copii“, nu „O să avem 
copii“. 

Zach îi făcu semn lui Mike spre motociclete. 

- Te bagi? 

Mike își luă ochelarii de soare de la gulerul tricoului 
şi şi-i puse la ochi. 

- Dacă e un lucru pe care nu- las pe cascadori să-l 
facă, acela e să îmi filmeze scenele cu motocicleta. 

Zach şi Mike se urcară pe motociclete, ca în vremurile 
bune, și porniră pe drumurile vechi, pe care le știau mai 
bine decât dosul palmelor. 


- Se numește jocul „SAU“, le zise Judy în timp ce stă- 
teau în jurul focului, după două zile de vacanţă. 

Sawyer şi Janice se culcaseră, iar Hannah era în 
camera comună, cu Eli şi Susie adormiţi, trimițându-le 
mesaje prietenilor ei. 

Cei rămași afară stăteau sub o pătură de stele, în timp 
ce scânteile din foc urcau spre cer. Paharele se tot um- 
pluseră în ultimele ore și nici unul nu putea spune că 
era treaz. 

Lui Zach i se părea ciudat să o vadă pe sora lui mică 
bând margarita, dar trebui să-şi aducă aminte că nu mai 
era mică. £ 

- Îmi amintesc jocul ăla, îi spuse Karen. Îl jucam me- 
reu în colegiu. 

Judy arătă cu paharul în direcţia lui Karen. 

- Nu exista nici o regulă. Trebuie doar să răspunzi 
sincer la întrebare. O să încep eu: Rena, margarita sau 
martini? 

- E ușor, margarita. Rena luă o gură din pahar și se 
uită la Karen. Karen, cola sau pepsi? 

- Cola. Michael, McLaren sau Ferrari? întrebă apoi 
Karen. 

Mike se foi pe scaun. 

- E grea întrebarea asta. Trebuie să merg cu prima 
mea iubire și să spun Ferrari. 

- Nu ştiu, Mike, McLarenul ăla e un orgasm pe roți, 
îi spuse Zach fratelui său. 

- Trebuie să conduci Ferrari-ul data viitoare când vii 
în vizită, îi spuse Mike. Bine, Joe, preferi să explorezi 
spaţiul sau oceanul? 

Joe își ridică privirea spre cer. 

- Aș cerceta tot ce e acolo. 

Întrebările se tot auziră între ei, majoritatea nevinova- 
te, până când Karen se hotări să ridice miza. 

- Bine, Judy... colegi sexy sau profesori sexy? 

Zâmbetul lui Judy îl făcu pe Zach să se gândească la 
faptul că sora lui încercase amândouă variantele. 

- Profesori. 

Zach închise ochii şi încercă să nu și-o imagineze 
pe sora lui cu un bărbat mai în vârstă. Joe îl împunse pe 
Mike în braţ. 

- În regulă, Mike. Să o săruţți pe Marilyn Cohen 
sau pe Jennifer Ashton? 

Toţi din grup știau că Mike avusese ocazia să le sărute 
pe amândouă când jucase cu ele în filme. 

- Jennifer. 

- Serios? întrebă Joe. Marilyn mi se pare mai frumoasă. 

Mike râse. 

- Este, dar eu şi Marilyn suntem prieteni. Când am 
sărutat-o, soţul ei, Tom, era pe platoul de filmare. 

Karen râse. 

- Să-mi spui când mai trebuie s-o săruţi și o să vin și 
eu să-l sărut pe Tom, să fim la egalitate. 

-Tom e atât de tare! zise Judy, în timp ce Mike și Joe 
clătinară din cap. Karen, epilat brazilian sau cu ceară de 
unică folosință? 

Imaginea cu Karen epilându-se îi crescu temperatura 
lui Zach. Bine că era întuneric și că nimeni nu putea 
vedea cum îl afectase întrebarea lui Judy. 

- Ce e un epilat brazilian? întrebă Rena. 

Mike începu să râdă. 

- E foarte greșit că sora mea mică ştie ceva ce sora 
mea mai mare nu știe. 

- E de la educaţia aia de colegiu, zise Judy. Epila- 
tul brazilian e când tot părul din zona inghinală este 
îndepărtat. 

Rena se făcu roşie și râse. 

- Sună dureros. 

- Este, spuseră Karen și Judy în același timp. 

Zach era și el la fel de îngrozit de faptul că sora lui ştia 
asta. Îşi turnă tequila în pahar și luă o gură, în timp ce 
aștepta răspunsul lui Karen. 

Karen roși. 

- O să aleg epilatul brazilian, dar, ca să fie clar, fac 
asta doar pentru că e tortura mai mare cu ceara de unică 
folosință. 

- Da, sigur, zise Mike, râzând. 

Zach zâmbi și abia își auzi numele pronunţat de 
Karen. 

- Zach, o prostituată în Las Vegas sau una în 
Bangkok? 

Joe și Mike îşi lăsară capul pe spate și Judy bătu palma 
cu Karen. 

- Bună întrebare, zise Judy. 

Zach închise ochii şi încercă să-și imagineze ambele 
femei. 

-Cred că aș alege femeia străină, spuse Joe. 

Rena flutură din mână. 

- Ew. 

Zach ridică o mână. 

- Nu, stai, cred că în Bangkok e mai mare riscul de 
boală. O să aleg Las Vegas. 

Karen îi susţinu privirea lui Zach. Jocul ăsta era mai 
mult decât crezuse că avea să fie. Se părea că soția frate- 
lui lui nu era chiar o sfântă. 

- Dar tu, Mike, ce ai alege? întrebă Judy. 

- La fel ca Zach, o să merg pe varianta Vegas. 

Karen își mută privirea şi continuă șirul întrebărilor: 

- Judy, umeri laţi sau fund ferm? 

Zach închise din nou ochii. 

- E greu... 

Se părea că sora lui mai mică prefera umerii laţi. Zach 
spera că nimeni nu avea să o întrebe despre mărimea 
penisului, altfel ar trebui să se retragă. 


capitolul 17 


- Nu, Tony, nu face nimic ce l-ar putea băga în 
spital. 

Karen stătea la câţiva metri de cabană, unde era cel 
mai bun semnal. Se părea că, atunci când erai în munţi, 
mesajele erau o modalitate de comunicare mai eficientă 
decât conversațiile telefonice. 

- Probabil este plecat cu motorul pe undeva pe pote- 
cile alea. 

- Nimic din ce nu face când filmează. 

- Filmările încep peste două săptămâni, Karen. Păs- 
trează-l întreg. 

Karen clătină din cap. Ce voia să-i spună cu adevărat 
managerului lui Michael era că viaţa însemna mai 
mult decât filmări. Nu-l văzuse pe Michael râzând 
atât de mult cât râsese de când ajunseseră în Hilton. 
Aici, cu aerul curat și amintirile de familie, era mai re- 
laxat ca oricând. 

Chiar şi după divorț, avea să îl încurajeze să își vizite- 
ze familia cât de des putea. l-ar prinde bine, din atâtea 
puncte de vedere. 

-O să se întoarcă în L.A. întreg și pregătit să ofere cel 
mai bun film posibil. Ieşirea asta i-a prins foarte bine, 
Tony, ai încredere în mine. 

Tony oftă, 

- Să-i spui că am sunat. 

- Da. Şi mulțumesc că m-ai sunat pe mine, nu pe el. 
Știu că ţi-e greu. 

Tony râse. 

- Pentru asta mă şi plătește. 

- Bine, ne auzim în curând, spuse Karen înainte să 
închidă. 

Cerul era senin în a patra zi la cabană. Noaptea mån- 
caseră sub stele și stătuseră în jurul focului, prăjind beze- 
le, în timp ce se distrau cu jocuri de cuvinte. Karen abia 
aștepta să repete experienţa. 

Sawyer devenea un bărbat mai deschis în munți, în 
ciuda durității afişate când ajunseseră acolo. Își ținea ne- 
potul pe genunchi şi, când credea că alții erau cu ochii 
pe el, țipa nişte ordine ca să-şi păstreze reputaţia. Până 
la urmă, Karen credea că bărbatul nu dorea decât să 
aibă familia aproape mereu. Chiar dacă dorinţa lui nu 
era realistă. Își propuse să petreacă un moment singură 
cu socrul ei înainte să plece, ca să-l încurajeze ca să le 
dea copiilor lui spaţiu pentru a creşte. Astfel, când se 
întâlneau cu toţii, urmau să aibă parte de o experiență 
plină de iubire, nu de resentimente pentru că fuseseră 
nevoiţi să se încadreze în limitele stabilite de el. Karen 
nu ştia sigur de ce voia mereu să repare relațiile celor 
din jurul ei. Poate era un efect secundar al faptului că 
nimeni nu îi luase apărarea când era mică. Nu ştia sigur. 
Ştia doar că avea în sânge dorința de a încerca să repa- 
re lucrurile între părinți şi copiii lor, chiar dacă aceştia 
erau adulți. 

Zgomotul unui vehicul se auzi tot mai puternic în 
spatele ei. Karen observă că o altă persoană sosise la 
cabană. Se gândi că era unul dintre prietenii vechi 


ai lui Michael. 

Karen se îndreptă spre familia Gardner, dar Michael 
o trase în direcția opusă. 

-Te deranjează dacă plec pentru câteva ore? 

Zâmbetul de pe faţa lui Michael era poznaș. 

- Bineînţeles că nu, dar... Karen se uită peste umăr, 
observând că prietenul lui îi privea. Prietenul lui singur. 
Dumnezeule, o să te culci cu el, îi șopti ea, în timp ce-l 
lovi prietenește în braț. 

Michael ridică din sprâncene de câteva ori. 

- Tot ce se poate. 

- Ușuraticule! 

Insă Karen îi înţelese nevoia. Nici unul din ei nu mai 
avusese parte de acţiune de atâta timp, iar Michael fuse- 
se atât de precaut cu iubiții lui. 

- Du-te. 

- Eşti sigură? Azi voiam să-ţi arăt cum să mergi cu mo- 
tocicleta. 

Karen își dădu ochii peste cap. 

- Du-te tu să călăreşti ceva, o să mă învețe altcineva 
pe mine. 

Mike îi făcu cu ochiul, o strânse ușor de braţ şi 
plecă. 

Karen închise cartea pe care o citea înainte să sune 
Tony, o luă și se duse mai aproape de lac. După ce se 
rezemă de un copac, deschise cartea și privi în sus şi făcu 
cu mâna, în timp ce Michael şi prietenul lui plecau. 

„Ce pramatie!“ 

Dar zâmbea şi era cu adevărat fericită pentru 
Michael. 

Karen își lăsă mintea să alunece în paginile poveștii, 
în timp ce soarele îi încălzea pielea. Povestea nu o cap- 
tiva, şi ochii începură să i se închidă. Nopțile nu erau 
chiar odihnitoare. Cu patul mic, camera nefamiliară și 
agitația celorlalți, nu era ușor să doarmă. 

- E bună cartea? 

Vocea Renei o trezi, iar cartea îi alunecă din poală. 


- Nu chiar. 


Rena se aşeză și se rezemă în coate, privind lacul. 

- Cum ti se pare aici? 

- Îmi place mult mai mult decât credeam c-o să-mi 
placă. 

-E un loc numai bun să-ți încarci bateriile. 

Karen își dădu seama că Rena se gândea la ceva, din 
felul în care se juca cu iarba. 

- Crezi c-o să te întorci? 

Karen ezită, știind foarte bine că nu avea să mai 
vină. Decât dacă nu cumva familia Gardner era dispu- 
să să o invite pe fosta soţie a lui Michael în vacanţele 
de familie. 

- Hmm, da. 

Rena nu o privi, doar încuviinţă încet. 

- Íl iubeşti, nu? 

Era atrasă în capcană, dar habar n-avea cum să 
scape de acea conversaţie. 

- Bineînţeles. 

Chiar îl iubea pe Michael, ca prietenul care îi fusese 
de când se întâlniseră. 

- Dar nu ești îndrăgostită de el. 

Karen deschise gura ca să nege, însă Rena o opri: 

- Nu, te rog, nu răspunde. 

Karen își înghiţi cuvintele şi aşteptă. 

- Într-o vară, când Mike avea șaisprezece ani, am stat 
cam unde stăm noi acum. Se simțea mizerabil. Încer- 
case să le explice părinţilor noştri dorinţa lui de a juca 
în piesele şcolii, că nu îl deranja munca fizică, dar nu 
considera că era ceva ce voia să facă pentru a-şi câştiga 
existența. Tata nu a înţeles. Mike a stat aici şi mi-a spus 
că viaţa lui era o nebuloasă şi că nici unul dintre noi 
nu înţelegea. 

- Era o vârstă complicată, sublinie Karen. 

Rena încuviinţă. 

~ Maturizarea e mult mai ușoară când nu te lupţi cu 
propria sexualitate. 

Karen îngheţă și abia reuși să întrebe: 

- Nu au toţi adolescenţii probleme din cauza sexua- 
lităţii lor? 

- Unii mai mult decât alții. 

„Of, Michael, sora ta ştie.“ 

- Ştii ce cred? întrebă Rena. 

„Acum vine.“ 

Aşteptă ca bomba să cadă și nu putu decât să se uite. 

- Ce anume? 

- Nu aţi venit mai devreme pentru că Michael nu 
a vrut să te cunoaștem. Mai cred și că motivul pentru 
care tu și Michael nu vorbiţi despre copii, iar tu eziţi să 
vorbeşti despre întoarcerea ta în Hilton are legătură cu 
faptul că plănuiţi să divorțaţi. 

Karen deschise gura, însă Rena clătină din cap. 

-Sunt gata să pariez că puteţi cere o anulare a căsăto- 
riei chiar și după un an de mariaj. 

- Ai o imaginaţie interesantă. 

Doar atât putu spune Karen. 

- Şi, cu toate astea, nu negi nimic. 

Cum ar fi putut s-o facă? Dacă ar fi minţit-o pe sora 
lui Michael, avea să arate stupid când aveau să își anun- 
ţe divorţul. 

-Ce vrei să-ţi spun, Rena? Loialitatea mea faţă de 
fratele tău e mai puternică decât majoritatea legăturilor 
de familie. 

- Văd asta. Bănuiesc că te-ai și sacrifica, cel puţin pen- 
tru o vreme, ca să-l ajuţi. 

Karen ezită, după care spuse: 

- Fratele tău merită iubirea și respectul familiei lui. 

Karen se uită spre cabană, spre lac, în orice direcţie 
numai în ochii Renei nu. 

Sora lui Michael încuviinţă din nou şi privi iar 
spre lac. 

- O să-i spui lui Michael despre conversaţia asta, 
nu-i așa? 

-~ Eşti pregătită pentru orice conversaţie ați putea avea 
ca urmare a acestui lucru? întrebă Karen. 

-Mie dor de fratele meu. Tuturor ne e dor de el. Nu 
pot vorbi în numele tuturor, dar, în ceea ce mă privește, 

îl prefer oricând pe adevăratul Mike Gardner, nu pe 
Michael Wolfe. 

- Trebuie să-l protejeze pe Michael Wolfe. 

Karen speră că mesajul din spatele cuvintelor ei era 
clar. 

- L-am protejat toată viaţa, zise Rena. Nu o să mă 
opresc acum. 

Karen se ridică, înainte ca Rena să aibă alte revelații. 

- E o zi destul de răcoroasă pentru alergat. 

Rena privi încruntată în jur. 

- Ar trebui s-o iei pe Judy cu tine. 

- Am telefonul la mine. 

Nici măcar nu se mai sinchisi să se întoarcă la cabană 
ca să se schimbe, ci se duse direct la alergat. 

Nu era chiar o potecă în jurul lacului, dar Karen ră- 
mase aproape de el. Avea nevoie de timp doar pentru 
ea, dar nu voia să se piardă. 

Intr-un fel, spera că avea să fie plecată destul cât Mi- 
chael să apuce să se întoarcă, și poate că Rena avea să 
discute cu el. Cine altcineva mai știa? În nici un caz Judy 
sau Hannah. 

Zach se ținuse la distanţă în ultimele zile, dar Karen 
simţise mereu că o privea. Ochii lui se opreau deseori și 
asupra fratelui lui. 

Karen alergă până când nu mai putea vedea cabana, 
apoi încetini ritmul. Se uită la telefon, observă că nu 
mai avea semnal şi-l băgă din nou în buzunar. Nu avea 
cum s-o sune pe Gwen ca să-i ceară sfatul. Trebuia să se 
descurce singură. O parte din ea voia să îl avertizeze pe 
Michael înainte ca acesta să se întoarcă la cabană, însă 
cealaltă parte voia ca soțul ei să se bucure de timpul ăsta. 
Aşa, măcar putea să intre într-o posibilă confruntare sa- 
tisfăcut și pregătit de bătălie. 

Poate că Michael se temuse mereu că, dacă avea 
să petreacă atâta timp cu familia lui, avea să-i fie desco- 
perit secretul. 

O potecă lungă se întindea în faţa ei, așa că începu 
din nou să alerge. Trecu printre copacii care se aflau 

pe mal și în josul lacului, până când deveni conștientă 
de cât de departe alergase. Își scoase telefonul din buzu- 
nar şi încercă să găsească semnal. Nimic. Era încă miezul 
zilei, dar nu știa exact cât ar dura sau câţi kilometri ar 
fi de parcurs ca să înconjoare lacul, aşa că se întoarse. 
Merse aproape un kilometru , după care se odihni pe 
malul apei. 

După o jumătate de oră în care se gândise la via- 
tă, auzi zgomotul unei motociclete care se îndrepta 
spre ea. 

Zach își făcea drum spre ea, încruntat. Opri motorul. 

- Te caut de o oră. 

Tonul lui acuzator îi făcu părul de pe ceafă să se 
ridice. 

- Aici sunt. 

Zach se uită în jur şi ridică brațele. 

- Nici măcar nu ştii unde e acest aici. 

- Nu m-am pierdut, Zach. Acum mă întorceam. 

- Nu ar trebui să alergi singură. Pe aici, sunt vânători, 
drumuri care nu duc nicăieri. 

- Chiar dacă sunt fată de oraș, până şi eu ştiu că nu 
trebuie să umblu prin pădure singură. 

Zach se dădu jos de pe motocicletă. Karen observă că 
acesta nu purta cască și se întrebă cât de în grabă plecase 
de la cabană. 

- Dacă te răneai, îți luxai glezna sau ceva de genul 
acesta? 

-Am telefonul la mine. 

Zach o privi. 

- Un telefon care nu merge în cea mai mare parte a 
timpului. 

O prinsese. 

- La naiba, Zach! Am nevoie să stau puţin singură, 
bine? 

Izbucnirea ei o opri pe a lui. Karen se întoarse spre 
apă și aruncă o piatră într-un tufiș din apropiere. Când 
căzu, în tufiș se foi ceva. Până să apuce să se ferească, 

mai multe rațe decât putea număra își luară zborul, lu- 
ând-o direct spre ea. 

Karen ţipă, alunecă pe mal şi se trezi în noroi până 
la genunchi, după care încercă să iasă de acolo. Nu se 
opri din ţipat în timp ce își acoperi capul cu mâinile 
şi o zbughi spre Zach. _ 

Păsările o speriau groaznic de tare. Întotdeauna fu- 
sese așa. 

Zach o prinse şi o opri. 

- Hei, este în regulă. 

Auzi un alt fâlfâit, dar refuză să deschidă ochii. 

- Dă-le la o parte. 

- Au plecat. 

Karen stătu nemișcată, cu ochii închiși și urechile 
ciulite. Cu o mână își proteja capul, iar cu cealaltă se 
prinsese de mijlocul lui Zach. El o strânse în braţe. 

Odată ce zgomotul fâlfâitului de aripi se îndepărtă, 
ea deschise ochii, aşteptându-se că măcar o pasăre să fi 
rămas în urmă ca să o facă să intre iar în panică. 

Doar două rațe mai erau acolo. 

- Au plecat? 

- Da, spuse Zach amuzat. 

- Nu e amuzant. 

- În viața mea nu am văzut o femeie care să se miște 
aşa repede. 

Karen se retrase din braţele lui, și el se uită la ea. Avea 
picioarele murdare de noroi. 

- Nu-mi plac păsările. 

- M-am prins. Încă râdea. Rațele nu sunt cunoscu- 
te pentru atacurile asupra oamenilor. Cred că eşti în 
siguranţă. 

- Nu mai râde. 

Zach își muşcă buza de jos, însă ochii lui încă râdeau 
de ea. 

- Păsările sunt imprevizibile, argumentă ea. Au gheare 
ŞI ciocuri. 

Zach o privi cu atenţie. Râse din nou. 

— Vai... tu... 

Karen luă noroi de pe jos și îl aruncă direct spre piep- 
tul lui. Zach se opri din râs. 

- Ah, zi-mi că nu ai făcut asta. 

Aruncă iar cu noroi în el, după care își puse o 
mână în șold. 

- Nu mai râde. 

Zach își şterse noroiul de pe piept şi se aplecă să ia 
şi el. Se îndreptă, şi zâmbetul lui jucăuș îl întâlni pe 
al ei. 

-Cred că ai ratat un loc. 

Noroiul îi lovi pieptul, şi așa începu totul. 

Poziţia ei, aproape de mal, îi dădea mai multă mu- 
niție. Karen aruncă două mâini pline, spre deosebire 
de el, care azvârli cu o singură mână. In câteva clipe, 
tânăra îl acoperi cu noroi. Zach începu să se ferească de 
asaltul ei. 

Karen alunecă pe mal, își umplu mâinile cu noroi şi 
îl aruncă de mai multe ori în direcția lui. Când văzu că 
risca să fie acoperită de apă până peste cap, se retrase 
de pe mal. 

Zach alergă după ea în jurul motocicletei, dar nu reuși 
să îi nimerească fundul cu noroi. Karen se aplecă pentru 
a lua mai multă muniţie, când el o apucă de talie, şi 
amândoi căzură. 

Karen râdea atât de tare, că abia de mai putea respira. 
Uitase de păsări. 

Zach o întinse pe spate și îi acoperi corpul cu al lui. 
Karen îl ţinti pentru ultima oară şi îi întinse noroi pe 
față cu mâna liberă. Amândoi râdeau, iar Karen își tot 
mișca capul dintr-o parte într-alta, încercând să evite 
să fie murdărită de el. 

Zach o prinse de mâini și i le ridică deasupra capului, 
apoi se aplecă să își frece obrazul cu noroi de al ei. 

- Dezgustător! 

Amândoi râdeau, fără să fie conştienţi de locul unde 
erau. 

Albastrul adânc al ochilor se oglindea în ochii ei, în 
timp ce totul din jur începu să se liniștească, mai puţin 
bătăile inimii lor. 

Rațiunea îi spunea lui Karen să se miște, să îl împin- 
gă. Văzu nehotărârea din privirea lui. 

Pădurea se închise în jurul lor, şi chimia pe care o 
negaseră de când se întâlniseră ieși la suprafață. Privirea 
lui Zach o ardea. 

- Opreşte-mă, îi şopti Zach. 

Buzele lui erau atât de aproape de ale ei, iar nevoia de 
a le simţi — prea puternică pentru a fi negată. 

-Nu pot. 

- Nici eu nu pot. 

Respirația caldă a lui Zach nu se compara cu atinge- 
rea buzelor lui moi, senzuale și curioase. Sărutul lui fu 
atât de grijuliu şi de plin de emoţii, încât Karen închi- 
se ochii și îşi dădu voie să simtă. Trecuse atât de mult 
timp de când îşi permisese să se piardă în ceva atât de 
simplu, că uitase cât de minunat era să fie sărutată. 
Gemu și îl sărută și ea, deschizându-și gura ca să se joace 
şi să aprofundeze senzaţia după care tânjiseră amândoi de 
atâta timp. 

Zach îi dădu drumul la braţe, și acestea îl învăluiră, 
în timp ce limba lui alunecă pe lângă a ei, gustând-o. Se 
simțeau testosteron și pin, putere şi dorinţă. 

Corpul lui o împinse în pământul moale, iar picio- 
rul ei ajunse lângă al lui, trăgându-l mai aproape. Karen 
se opri pentru o fracțiune de secundă, după care se în- 
toarse pentru mai mult. Mușchii lucraţi de pe spatele 
lui se îngustau spre talie şi fund. Când fusese ultima 
oară când simțise ceva așa perfect? 

Continuară în ritmul ăsta până când respiratul de- 
veni un efort serios şi un foc fierbinte se stârni mai jos 
de abdomenul ei. Zach o atinse pe un sân, iar sfârcul 
i se întări. 

Rațiunea începu să se strecoare înapoi. Dacă Zach 
ar fi fost oricine altcineva decât fratele lui Michael, 

ar fi primit deschisă totul. Săruturile lui, mângâierile, 
erecţia pe care o simţea acum prin haine. 

Nu putea face asta. Poate peste şase luni, când ea și 
Michael aveau să fie divorțați. Dar acum? Amăgirea lui 
Zach, lipsa de loialitate față de Michael. 

Karen își controlă emoţiile şi opri sărutul. 

- Nu putem... 

Zach închise ochii şi îşi lipi fruntea de a ei. 

- Ştiu. 

Ea încercă să se calmeze. 

-Ar trebui să fug departe de tine, cât de repede mă 
ţin picioarele, mărturisi el. 

Cuvintele îi erau presărate cu remușcare. Karen voia 
să-i spună că nu era un frate rău și că ea nu era o soție 
care înșela, dar asta ar fi dus la o explicaţie care l-ar fi 
distrus pe Michael. 

- Nu e cazul să te urăşti, Zach. 

- Cum aș putea să nu o fac? Mă gândesc la tine. 
Te visez. 

Zach deschise ochii din nou și se lovi de privirea lui 
Karen. 

- Poate, după sărutul acesta, toate o să dispară. 

Zach zâmbi îndurerat. 

- As vrea să cred asta. 

Gândul o lăsă rece. Şi ea visa doar la el. 

-Ar trebui să ne întoarcem, înainte să vină cineva 
după noi. 

Zach încuviinţă. Păru că dă să o sărute din nou, dar 
se îndepărtă şi o ajută să se ridice. 

Când se întoarse, Karen observă amprenta noroioasă 
de pe fundul lui și se crispă. Apoi, văzu urmele lui pe 
talia şi sânii ei. 

- Zach? 

El se întoarse şi arătă cu degetul către hainele ei. 

-Asta nu e bine. 

- Ai puţin... 

Arătă spre fundul lui. Zach observă pata și acoperi 
urmele ei cu mai mult noroi. Karen făcu și ea același 

lucru. După ce amândoi erau mulţumiţi de felul în care 
ascunseseră urmele, Karen urcă în spatele lui, pe moto- 
cicletă, și porniră spre cabană. 


capitolul 18 


Michael se întoarse la cabană, opri motorul motoci- 
cletei şi se dădu jos cu zâmbetul pe buze. Nu-și amin- 
tea când se simţise ultima oară atât de relaxat. Trebuia 
să-i mulțumească lui Karen pentru că insistase să vină 
în Utah. 

Mama lui stătea în dreptul chiuvetei și spăla legume. 
Michael îi fură un morcov și începu să-l ronțăie. 

- Bună. 

- Bună, dragule. 

În cabană era ciudat de liniște pentru acea oră - cu 
puţin înainte de cină. 

- Hannah şi Judy au plecat cu niște prieteni acum 
câteva ore. Tatăl tău şi Joe îl învață pe Eli cum să pescu- 
iască, dar cred că n-au vrut să stea aici ca să nu-i pun la 
muncă. Rena o culcă pe Susie în camera noastră şi cred 
că Zach s-a dus s-o caute pe Karen. 

- Să o caute? Unde a plecat? 

- Rena a spus că s-a dus să alerge, dar asta a fost acum 
câteva ore. Am început să ne facem griji, așa că Zach s-a 
dus să o caute. Sunt sigură că e bine, zise Janice, care nu 
părea deloc îngrijorată. A 

- Aici erai, spuse Rena când intră în bucătărie. Îl luă 
de talie, și Michael o pupă pe cap. 

- Ţi-a fost dor de mine? 

- Cerşeşti complimente? 

- Poate. 

Conversaţiile lor erau mereu jucăușe și lejere. Rena 
îl îmbrăţişă. 

- Putem să vorbim puțin? întrebă ea și făcu semn 
spre ușă. 

- Sigur. 


178 Catherine Bybee 


Michael mai luă câţiva morcovi și își urmă sora afară. 
Se îndepărtară de cabană, şi Rena îl luă de braț. 

-Ce s-a întâmplat? 

Rena inspiră adânc și nu răspunse imediat. Când 
Michael îi zâmbi, stomacul lui începu să se agite. 

-Ce e? 

- Ştii că te iubesc, nu? 

Michael o privi atent şi aruncă morcovii. Oare 
exista vreo conversaţie care să înceapă aşa şi să se ter- 
mine bine? 

- Bineînţeles. Şi eu te iubesc. 

Rena îl trase de braţ și continuă să meargă. 

- Am vrut să vorbesc cu tine înainte să vină Karen 
înapoi. 

Suspansul îl omora, dar continuă să asculte şi încercă 
să nu tragă concluzii. 

- Înainte să-ţi spună despre conversaţia noastră. 

-Ce conversaţie? întrebă el. 

- Nu a fost chiar o conversaţie. Mai degrabă, eu am 
fost cea care a vorbit. Chiar ţine la tine, Michael. 

Lui Mike îi transpirau palmele. Se dusese pe apa sâm- 
betei ziua lui perfectă. 

- Şi eu ţin la ea. 

- Îmi amintesc că, anul trecut, când am auzit despre 
căsătoria ta, mă uitam la toate ştirile de la televizor şi 
credeam că totul e o farsă de la Hollywood. Pentru 
un film sau ceva de genul ăsta. Nici după ce ai vorbit 
cu mama și cu tata şi le-ai spus că te-ai căsătorit nu am 
crezut că-i adevărat. 

-Chiar suntem căsătoriţi. 

Încercă să râdă, însă râsetul ieși sugrumat. 

- Da, am înţeles asta, dar nu o să rămâneţi așa. 

Michael se împiedică, dar continuă să meargă. 

- Lam spus asta lui Karen, iar ea nu a părut surprinsă 
de observaţia mea. 

Despre ce vorbea? Un divorț? 

~ Am avut niște probleme, spuse el. Nu e uşor să fie 
căsătorită cu mine. 

Încercă să dea vina pe el. Rena oftă exasperată. 

-Te rog, Mike. Ştiu că motivul pentru care o să divor- 
taţi nu e faptul că lucrurile nu mai merg între voi. O să 
divorțați pentru că ăsta a fost planul de la bun început. 

Lui Michael începură să-i zvâcnească tâmplele. 

- Ţi-a spus ea asta? 

- Bineînţeles că nu, și nu te mai uita la mine așa. Ai 
avut o viaţă aici înainte să te muţi, Mike. Poate nu-ţi mai 
aminteşti toate conversațiile pe care le-am avut când erai 
mic, dar eu mi le amintesc. 

Se opriră la câțiva metri de lac, şi se uitau unul la 
celălalt. 

-Cred că te-ai căsătorit cu Karen pentru că imaginea 
ta avea nevoie de asta. Michael Wolfe, superstarul filme- 
lor de acțiune, avea nevoie de o soţie. Şi, ca prin magie, 
a obţinut o soție. 

- Mai crede cineva asta? 

- Mama și tata? Nu. Şi cred că nici Hannah, Judy sau 
Zach nu sunt conștienți de asta. Nu încă. Deși cred că el 
bănuiește că ceva nu e în regulă. 

-Şi Joe? 

- Joe e soțul meu, vorbim despre orice. Așa cum bă- 
nuiesc că și tu și Karen vorbiți despre tot. 

Voia să-i spună surorii lui că se înșela, dar nu putu 
face asta. 

- Te rog să nu le spui nimic. 

Rena își înclină capul și îi zâmbi trist. 

-N-o s-o fac. 

Mike fu copleșit de uşurare. Exista cel puţin o persoa- 
nă în familia lui care înţelegea aranjamentul mariajului 
lui. Un aliat pentru când urma să aibă loc divorțul. 

Michael își îmbrățișă sora. Inainte ca Rena sa se în- 
depărteze, șopti: 

- Mai ştiu şi că eşti gay. 


Când cabana apăru la orizont, Zach o simţi pe Karen 
încordându-se pe motocicletă. Braţele se mai relaxară în 
jurul taliei lui și sânii nu îi mai erau lipiţi de spatele lui. 

El îi simţi pe dată distanţarea. Nu știa ce urma să facă în 
legătură cu atracţia aia. Și ea era la fel de dată peste cap, 
chiar disperată. De-a lungul vieţii lui, auzise de oameni 
care aveau aventuri și mereu se întrebase cât de proşti 
puteau să fie doi oameni. De ce ar risca cineva atât de 
mult pentru o partidă? Dar, la naiba, nu așa stăteau lu- 
crurile cu Karen. Între ei nu era simplă atracție fizică, 
şi amândoi știau asta. Dacă ar fi fost doar ceva fizic, pro- 
babil s-ar fi aruncat amândoi cu capul înainte. 

Nu, Zach voia s-o exploreze pe femeia din spatele lui, 
și nu doar în pat. Voia să înţeleagă privirea tristă din 
ochii ei, pe care o avea când vorbea despre copiii de 
care avea grijă la club. De ce spunea că nu voia copii, 
dar se purta de parcă aceștia erau cel mai minunat lucru 
din lume? 

Dacă era un lucru pe care-l demonstrase scurta lor 
interacţiune intimă, acela era că nu se săturase. Voia mai 
mult. Mult mai mult. 

Zach o ajută să se dea jos de pe motocicletă și o ținu 
de cot un pic prea mult. Privirile li se întâlniră. 

- Uau! Arătaţi de parcă aţi avut o întâlnire cu mon- 
strul din Loch Ness. 

Rena și Mike stăteau pe verandă şi îi priveau, 
zâmbind. 

Zâmbete pline de încredere. 

Situaţia îl făcea pe Zach să se simtă din ce în ce 
mai rău. 

Karen își ridică braţele în aer. 

- Am dat peste un stol de păsări... și am căzut în lac. 

Lui Mike îi dispăru zâmbetul de pe buze. 

- Eşti bine? 

- M-au speriat groaznic. Karen îi adresă un zâmbet 
timid lui Zach. Şi apoi, Zach începu să râdă. 

-Acum înţeleg noroiul de pe Zach. Urăște păsările. 
Nu merge să-i spui că nu îi vor scoate ochii cu ciocul sau 
că nu i se vor înfige în păr. 

- Sunt chiar aici! Şi să știi că fac genul ăsta de lucruri 
tot timpul, zise Karen. După ce s-a întâmplat anul trecut 
cu Gwen... 

Se îmbrățişă, pierdută în gânduri. 

- Ce s-a întâmplat cu Gwen? întrebă Zach. 

- Era un tip care o urmărea și lăsa corbi morţi la ea 
acasă, lângă maşinile noastre... 

Vocea ei se pierdu, așa că Mike continuă: 

- Tipul nu o urmărea pe Gwen, ci o folosea ca să 
ajungă la Neil. I-ai întâlnit la petrecere. 

-Tipul uriaş și englezoaica, nu? 

- Da. Ei bine, Neil e fost soldat în marină. Tipul care 
îl urmărea lucrase cu el în armată. L-a rezolvat pe vecinii 
lui Gwen şi Karen când eram în Franţa. 

- L-a rezolvat? repetă Rena. 

- La omorât, clarifică Michael. Slavă Domnului că nu 
era și Karen acolo când s-a întâmplat asta. Se pare că lăsa 
corbi peste tot. 

- A fost groaznic, zise Karen cu glas scăzut. 

Zach o mângâie pe braţ. Acum, că auzise povestea, se 
simțea prost pentru că râsese. 

- Ce s-a întâmplat cu urmăritorul!? întrebă Rena. 

Zach se uită la fratele lui. Mike făcu un gest de tăiat 
gâtul, explicaţia lui fiind clară. 

- Frica mea de pasări a început cu mult înainte. Așa 
sunt făcută, le spuse Karen. 

Zach o îmbrăţişă repede, fără să stea pe gânduri. Bra- 
tul îi alunecă însă când o văzu pe Rena privindu-l. Mike, 
pe de altă parte, se uita la Rena. 

- Trebuie să fac duș, spuse Karen în timp ce se îndrep- 
ta spre scări. P 

Mike o urmă în cabană, iar Zach îi privi plecând. Îşi 
trecu mâinile peste piept, ca să mai dea jos din noroiul 
uscat, înainte să facă al doilea duș pe ziua asta. 

- Of, Dumnezeule, bombăni Rena înainte ca Zach să 
treacă pe lângă ea. 

- Poftim? 

Rena clătină din cap și îi evită privirea. 

- Nimic. Cred că o să mă duc să le caut pe fete, pen- 
tru cină. 


Când Karen ieşi de la duș, Michael o confruntă. 

-Trebuie să ne scuzăm şi să plecăm, şopti el în timp 
ce se tot uita peste umăr, în direcţia vocilor care se au- 
zeau de afară. 

- Rena a vorbit cu tine. 

-Stie tot. 

- Eu nu... 

Michael îi puse degetul pe buze. 

- Ştiu că nu ai făcut-o, dar trebuie să plec de aici îna- 
inte să-și mai dea cineva seama. 

Nevoia lui de a pleca îi oferi lui Karen ocazia de a se 
detașa de Zach. Dovedise o lipsă totală de voinţă când 
venea vorba despre fiul cel mare al familiei Gardner. 

- Deja i-am telefonat lui Tony, zise Michael. l-am 
spus să sune într-o oră. Ce să vezi, filmările o să înceapă 
mai devreme. 

Michael avea să plece, iar ea avea să se plimbe din nou 
singură prin casa lui. 

- Cred că ar trebui să mă mut înapoi în caza din 
Tarzana. 

Casa din Tarzana era cea pe care o împărțise cu Gwen 
înainte ca aceasta să se mărite cu Neil. Locuinţa era a 
Samanthei şi a lui Blake, iar Rick, prietenul lui Neil, mai 
stătea ocazional acolo, însă, cum se apropia divorțul, era 
de la sine înțeles că ea se va muta înapoi. 

- Nu trebuie să ne gândim la asta acum, nu? 

Karen se uită peste umărul lui Michael, apoi înapoi 
la el. 

- Nu văd de ce am aştepta. Ai semnat contractele. Eşti 
aranjat pentru următorii ani. 

- Hai să vorbim despre asta mai târziu. 

- Bine. 

Mirosul de grătar îi reaminti lui Karen că nu mâncase 
de dinainte de prânz. 

Karen se bucură în următoarele ore de familia lui Mi- 
chael. Eli stătea lângă bunicul lui și-l întreba de ce era 
cerul albastru. Karen nu crezuse că cei mici chiar pun 
asemenea întrebări, dar se părea că se înșelase. 

Judy şi Hannah erau prinse într-o conversaţie despre 
cât de departe ajungeau jucătorii de fotbal din Hilton, 
sau, mai precis, cât de deloc departe. 

- Rena, cine juca fotbal când erai la școală? 

-Mason Reynolds era fundaş în ultimul an. 

- Domnul Reynolds? Hannah se crispă când spuse 
numele bărbatului. E gras și încet. 

-Şi chel, adăugă Judy. 

- Şi trăieşte în vechea casă a tatălui său, zise Hannah. 
Vezi, un alt jucător de fotbal care nu a ajuns nicăieri și 
nu a făcut nimic în viaţă. 

- Hei, şi eu am jucat fotbal, protestă Zach. 

- Tu eşti diferit, replică Hannah. 

Karen râse și își tâie friptura, tocmai când lui Michael 
îi sună telefonul. 

Acesta avu grijă ca toată lumea să știe cine suna. 

- Trebuie să răspund, îmi pare rău. 

Se ridică de la masă şi se îndepărtă, ca să vorbească 
cu Tony. 

Zach şi Rena îl priviră, în timp ce restul continua- 
ră să mănânce. Karen îşi puse furculiţa jos. Îi trecuse 
pofta de mâncare. 

- Majoritatea jucătorilor de fotbal ating punctul cul- 
minant în liceu, zise Judy între înghiţituri. Asta dacă nu 
joacă și la colegiu. 

Joe râse şi arătă spre Eli. 

- Bănuiesc că asta înseamnă că tu o să joci baseball. 

Toţi râdeau când Michael se întoarse la masă. Janice 
își privi fiul şi-l întrebă: 

- Ce s-a întâmplat? 

Mike oftă teatral, însă numai Karen observă asta. 

- Filmările încep mai devreme cu două săptămâni. [i 
aruncă lui Karen o privire plină de compasiune. Trebuie 
să ne întoarcem acasă în seara asta. 

- Nu, protestă Hannah. 

- Chiar trebuie? întrebă Judy. 

- Dragule. Janice părea devastată. Nu poţi să-i lași să 
aștepte? 

Michael își puse mâna pe umărul mamei lui. 

- Nu așa merg lucrurile. E implicată o echipă imensă, 
e complicat. 

„Ce răspuns bun și vag, Michael.“ 

Singura persoană de la masă care nu părea să creadă 
povestea era Rena. Privirea ei trecu de Karen și se opri în 
farfuria ei. Probabil se învinovăţea pentru plecarea lui. 

Karen se ridică de la masă. 

- Poţi să-ți termini mâncarea, insistă Janice. 

- Oricum, aproape am terminat. Mă duc sus să 
împachetez. 

Judy sări şi ea. 

-O să te ajut. 

Înainte să ajungă la cabană, Karen îl auzi pe Zach 
spunând: 

-Vă duc eu acasă. 

Karen își băgă geanta cu cosmetice în valiză şi își puse 
hainele murdare într-o plasă, pe care o îngrămădi deasu- 
pra hainelor curate. 

- Nu-mi vine să cred că trebuie să plecaţi. 

- Asta face parte din jobul lui Michael. Suntem me- 
reu pe fugă. 

- Nu mi se pare corect. 

Karen se așeză pe marginea patului și o luă pe Judy 
de umeri. 

- Sunt sigură că o să vină mult mai des, acum că a 
petrecut timp cu toți. Şi ești mereu binevenită să vii 
în vizită. 

- Mi-ar plăcea asta. 

Karen o strânse pe Judy în braţe și se ridică să-și închi- 
dă valiza. Michael se îndreptă spre patul lui, urmat de o 
Hannah înlăcrimată. 

- Ai face bine să nu dispari din nou, îl avertiză ea. 

- Că tot vorbeam despre drame, Hannah-banana. 
O să mă întorc. 

Michael făcu schimb de priviri cu Karen, care se apro- 
pia. La jumătatea scărilor, Zach îi ieși în întâmpinare 
şi îi luă geanta. 

- Dă-mi-o mie. 

Karen bâigui un mulțumesc în timp ce Zach ieșea cu 
valiza ei pe ușă. Nodul din gât devenea din ce în ce mai 
mare. Cum crescuse numai cu mătușa ei, Karen nu avu- 
sese parte de reuniuni de familie și de leat În acel 
moment, lipsa acestora o făcea fericită. 

Plecarea lor bruscă era probabil cea mai bună solu- 
ție - sau cel puţin asta îşi spusese. 

Afară din cabană, toată lume se ridicase de la masă 
ca să-i ajute pe Karen și pe Michael să plece. Rena stătea 
într-o parte, cu încălțările pline de noroi ale lui Karen. 

- Karen? 

Aceasta se duse spre Rena şi le luă. 

- Îmi pare rău, şopti Rena. 

- Nu are de ce. Karen se uită în jur și văzu că nu era 
nimeni aproape. Are nevoie de timp, Rena. Ai răbdare. 

Aceasta zâmbi cu lacrimi în ochi. 

-Nu o să te mai vedem, nu? 

Karen ridică din umeri, luptându-se cu propriile 
lacrimi. 

- Eu și Michael o să fim mereu prieteni. 

Rena o îmbrăţișă și-și ceru din nou scuze. Judy o îm- 
brăţișă şi îi spuse să aştepte un telefon în curând. Han- 
nah plângea. Karen ştia că nu avea ce să spună, aşa că 
o încurajă doar să îi dea mesaje des, lucru despre care 
ştia că nu avea rost să fie spus. Joe o îmbrăţișă, iar Ka- 
ren o pupă pe Susie pe obraz şi îi mulțumi lui Eli că o 
salvase de păianjeni. 

În spatele ei, Michael își lua și el rămas-bun. 

Janice o îmbrăţişă cel mai mult, apoi o ţinu de mâini 
în timp ce se îndepărtă puţin. 

-Îți mulțumesc din suflet că ne-ai adus fiul înapoi. 

- Eu vă mulţumesc tuturor pentru ospitalitate. 

- Faci parte din familie, zise Janice. Eşti binevenită 
oricând. 

Karen încercă să nu se crispeze. 

- Mulţumesc. 

Când Karen se întoarse spre Sawyer, acesta o privea. 

-Ştii ce, Karen? 

Pe buze i se citea un zâmbet. 

- Ce e? 

O privi din cap până-n picioare şi spuse: 

- Cred că-mi place de tine. 

Karen își aminti de prima lor conversaţie și îşi contro- 
lă zâmbetul mare pe care îi venea să-l afișeze. 

- Ştii ce, Sawyer? Cred că şi mie-mi place de tine. 

Când tatăl lui Michael o îmbrăţișă, Karen ştiu că băr- 
batul era genul care lătra, dar foarte rar și muşca. 

Își şterse lacrimile din ochi și își luă rămas-bun, apoi 
se îndreptă spre maşina unde-i aștepta Zach. Michael 
continuă să-și ia rămas-bun, în timp ce Karen se aşeză 
pe bancheta din spate. 

-Nu e cazul să plângi, spuse Zach. O să-i vezi pe toţi 
din nou. 

Karen îl privi fix. 

- Ba nu, Zach. Nu o să-i văd. 

Karen se mustră în sinea ei că spusese asta, dar nu 
mai avea ce face. Nu-l mai putea minţi pe Zach. Era ca 
şi cum fiecare minciună îi trăgea sufletul și mai adânc 
în abis. 

Din fericire, Michael urcă şi el în mașină și Zach nu 
îi ceru să detalieze. Poate avea să-și dea seama singur, ca 
Rena. Sau poate Renei avea să-i scape ceva? 

- Mulţumesc că ne duci, îi spuse Michael fratelui său. 

Karen le făcu tuturor cu mâna pe fereastră. Abia aş- 
tepta să ajungă acasă şi să-şi limpezească mintea. 

Vacanţele nu trebuiau să fie relaxante? 

- Nu e nici o problemă. 

Zach se uită în oglinda retrovizoare, şi privirea lui o 
întâlni pe a lui Karen. Ochii lui erau plini de întrebări. 

- Mâine pleci de la LAX? îl întrebă Karen pe Mi- 
chael, în speranţa că putea păstra şiretlicul cu plecarea 
inopinată. 

- Da. Avem bilete pentru zece seara din St. George. 

Era numai cinci. Aveau destul timp să ajungă la casa 
familiei Gardner și să-și ia mașina închiriată, ca să con- 
ducă la cel mai apropiat aeroport. 

- Unde filmezi de data asta? 

- În Montreal. 

- Cât o să fii acolo? 

- Câteva luni. 

- Nu o să ai vreo pauză? Ca să te întorci acasă? întrebă 
Zach. 

- Îmi iau câteva weekenduri lungi când pot. 

Karen asculta întrebările lui Zach. 

- Vreau să ştiu cât te plătesc? 

- Treizeci şi două de milioane, zise Mike tolănindu-se 
pe scaun. 

Zach rămase mască. 

- La naiba! 

- Ştiu, nu? Sunt sigur că acum înţelegi nevoia mea 
de a fugi. 

Zach se uită din nou la Karen. 

- Doar să nu uiţi de lucrurile importante în treaba 
asta cu bani mulţi, frăţioare. 

- Doar de asta am venit aici. Nu-i așa, Karen? 

- Da. 

Karen admira priveliștea în timp ce mergeau în liniște 
prin munți. Când ajunseră la casa familiei Gardner, își 
puseră bagajele în portbagajul mașinii închiriate şi 
își luară lucrurile pe care le mai aveau în casă. 

Karen voia să termine cât mai repede, nedorind să-și 
ia un rămas-bun lung de la Zach. Sufletul ei nu ar fi 
putut suporta. 

Îi vibră telefonul în buzunar. Primise mai multe me- 
saje. Unul dintre numere nu îi era familiar, iar Karen 
aproape îl trecu cu vederea. „Sună-mă. Petra.“ 

Karen se cutremură. „Becky.“ 

Karen o sună în vreme ce se plimba prin curtea fami- 
liei Gardner. 

- Sunt Karen. 

-Mă gândeam că ai vrea să știi, spuse Petra. 

-Ce anume? 

- Becky lipseşte de două zile. 

- Nu! 

- Nu am văzut-o când a plecat. A stat pe banca lui 
Millie în fiecare zi, apoi mama ei a venit plângând, 
întrebând dacă am văzut-o. 

- Și Nolan? 

-A deschis magazinul familiei Gardner în fiecare zi. 
Am văzut mașina şerifului acolo ieri. 

Karen își trecu mâna prin păr şi se uită spre casă, 
unde Michael şi Zach vorbeau. 

-Nu are sens. Nolan nu ar lăsa-o să plece. 

- Un alt fugar din Hilton. 

- Mulţumesc că m-ai sunat, Petra. Păstrăm legătura. 

Karen închise telefonul și se duse la băieți. 

- Becky a dispărut. 

Zach făcu ochii mari. 

- Fata despre care crezi că e însărcinată? întrebă 
Michael. 

li spusese şi lui despre suspiciunile ei. 

- Da, ea. Numai că Nolan e încă în oraș. 

- Crezi că s-au despărțit și ea a fugit? 

Karen clătină din cap. 

-Cred că unde se duce ea se duce și el. Dacă el încă 
e în oraş, și ea e tot aici sau în apropiere. 

Zach avea telefonul la ureche. 

- Bună, Buck. Da, a fost grozav. Nu, mă întrebam 
doar cum merge cu Nolan. 

Zach clătină din cap spre ea și Michael. 

- Nu, e în regulă. O să mă întorc peste câteva zile. 
Da, mulțumesc. Închise apoi telefonul. Nolan apare și 
lucrează din greu. 

Karen se roti, ca și cum ar fi vrut să vadă dacă acea 
suburbie din Utah avea să-i dezvăluie ceva. 

- Pun pariu că e pe aici pe undeva. 

Cineva îi puse mâna pe umăr. 

-Nu poţi să salvezi fiecare copil. 

Karen îndepărtă mâna lui Michael. 

- Nu, dar pot să-l ajut pe acesta. Trebuie s-o găsesc. 

După ce se hotări să facă asta, se duse la mașină şi îşi 
scoase bagajele. 

- Ce faci? 

-Nu o să plec până când nu aflu unde e Becky şi nu 
mă asigur că e în regulă. 

- Karen? 

Ea își puse mâinile în șold şi îl privi. 

- Tu ai jobul tău, eu pe al meu. 

- Nu e responsabilitatea ta. 

- Opreşte-te! Bine. Apoi, tocmai pentru că Michael 
nu înţelegea, Karen îi reaminti ce îi spusese în timpul 
vacanței lor. O săptămână, Michael. Am stat în casa aia 
o săptămână. Mi-a fost frig, eram obosită şi speriată. Şi 
nu eram o adolescentă însărcinată speriată. Becky are 
nevoie de cineva care să aibă grijă de ea. 

- Pot să-l sun pe Tony... 

- Nu, tu pleacă. Pot să trec neobservată mai bine de- 
cât tine. Dacă o găsesc şi trebuie să rămână ascunsă, pot 
să mă descurc cu asta. Tu, în schimb, ai atrage atenţia. 

Mike oftă. 

- Simt că te abandonez aici. 

- Oraşul ăsta mare și rău nu mă sperie, glumi ea. 
Dar gândește-te cum s-ar simţi ea singură în L.A. sau 
în Salt Lake. 

- E greu să mi-o închipui când nici n-am cunoscut-o. 

- E un copil bun. Karen are dreptate, iubitul ei e în- 
drăgostit până peste cap de ea. Probabil încă e în oraș, 
interveni Zach. 

Michael își frecă faţa cu palmele. 

- Eşti sigură? 

- Da. Du-te! Sună-mă când aterizezi. 

Michael întinse braţele, și Karen îl îmbrățișă, simțin- 
du-i buzele pe creștet. Nu încercă să o sărute pe buze. 

~ Să ai grijă de ea, îi spuse fratelui său. 

Karen observă că Zach înghiţi în sec de câteva ori. 

-O să am. 

Karen stătu lângă Zach în timp ce Michael se depărta. 
Ea își băgă bagajele înapoi în casă și închise ușa. 

-Ştii unde locuiește Nolan? 

- Da, l-am dus acasă de câteva ori când a început să 
lucreze pentru tata. Înainte să aibă permis. 

- Cred că cel mai rapid mod de a o găsi pe Becky 
e să-l găsim pe Nolan. 

Karen își deschise valiza, scoase un cardigan și și-l 
puse pe umeri. 

Zach o privea fix. 

- O să-mi explici ce ai spus înainte ca Mike să urce 
în mașină? 

Rena ştia deja despre despărțirea dintre ea şi Michael, 
iar restul familiei urma să afle în curând. Nu voia ca 
Zach să audă de la altcineva. 

- Eu şi Michael divorțăm. 

- Ce? Când? 

- O să depunem actele în câteva luni, poate mai 
devreme. Nu am discutat detaliile. 

- Detaliile? 

Karen se întoarse cu spatele la el și își închise geanta. 

- Totul este în termeni amicali. 

Zach o luă de braţ și o întoarse spre el. 

- De ce nu mi-ai spus înainte să te sărut? Sau după? 

-Pentru că asta nu schimbă nimic. Incă sunt căsăto- 
rită cu Michael, iar el habar n-are de atracţia dintre noi. 
Nu i-ar conveni. 

- Dar nu-l iubeşti. 

Karen auzi uşurarea din vocea lui și văzu privirea lui 
confuză. 

- Mereu o să-l iubesc pe frarele tău... ca prieten. 

Cuvintele ei avură un anumit efect asupra lui. Zach 
o trase aproape şi îşi puse palma pe obrazul ei. O să- 
rută, fără să mai spună ceva. De data asta, nu mai 
era nici o urmă de ezitare, doar pasiune în timp ce-i 
acapara buzele. Se părea că grijile lui Karen legate 
de faptul că încă era căsătorită cu Michael nu-l afectau 
câtuşi de puţin pe Zach. O mână îi coborî pe spate 
şi O trase aproape, în timp ce cealaltă i se afundă în 
păr. Voința ei începu să şubrezească şi nevoia de a-l 
săruta pe Zach şi mai profund, de a-l simţi peste tot 
deveni copleșitoare. 

Michael nici măcar nu ieșise din oraş, iar ea deja era 
în braţele fratelui lui. 

Deși corpul îi tremura din cauza senzațiilor și a pa- 
siunii, se dădu în spate și îl opri pe Zach să se apropie 
de ea. 

- Zach, te rog, nu pot... 

- Dar vrei. 

-Cred că asta e evident. 

Karen se întoarse, în speranţa că Zach nu avea să-i 
vadă ezitarea. 

- Trebuie să-l găsim pe Nolan. Să vedem unde şi-a 
ascuns iubita. 

Karen nu-l întrebă pe Zach dacă avea să o ajute, pre- 
supunând că el avea să o facă. 

Conduceau spre periferia orașului, unde locuia 
Nolan, în căutarea unei adolescente însărcinate, iar Zach 
nu se putea opri din zâmbit. 

Divorţau. 

Cuvintele acelea erau muzică pentru el. 

„O să depunem actele în câteva luni“, spuse ea. . 

Zach ştia că Michael și Karen nu se potriveau. Incă 
avea întrebări, dar Karen nu-i răspundea. Nu era nici o 
problemă. Putea să aştepte. 

„Nu i-ar conveni.“ 

Chiar și așa, asta nu avea să-l oprească să o curteze pe 
Karen. Nu avea nici un rost să se prefacă. 

- Care e numele de familie al lui Nolan? 

- Parker. 

Conduseră până în parcul de rulote de lângă auto- 
stradă și se îndreptară spre locuinţa lui Nolan. 

- De ce sunt parcurile de rulote mereu lângă autostra- 
dă? întrebă Karen. 

- E terenul ieftin. 

- Crezi că Nolan ar ţine-o pe Becky aici? 

- Dacă-mi amintesc bine, tatăl lui Nolan este alcoolic. 
Nu cred că Nolan ar expune-o la așa ceva. 

-Nu e bine. 

Zack parcă la marginea drumului, în faţa casei din 
copilărie a lui Nolan, şi opri motorul. 

-Stai aici. Mă duc să văd dacă e acasă. Nu-i văd 
maşina. x 

Urcă cele câteva scări şi bătu la ușă. Încă nu se întu- 
necase, dar soarele era destul de jos la orizont cât să se 
vadă luminile televizorului prin ferestre. Cum nimeni 
nu răspunse la ușă, Zach bătu mai tare. 

- Acum vin. La naiba! 

Zach se dădu în spate şi aşteptă. 

Bărbatul despre care Zach credea că era tatăl lui 
Nolan deschise ușa și îl privi cu ochi lucioși. 

- Da? 

Bărbatul mirosea a whisky și a ţigări. 

-ÎI caut pe Nolan. 

- Nu ești singurul. Nu e aici. 

În loc să ofere alte informaţii, bărbatul încercă să 
închidă ușa. Zach îl opri. 

- Când l-ai văzut ultima oară? 

Domnul Parker se uită la mâna lui Zach și se clătină. 

- Eşti poliţist? 

- Sunt şeful lui. 

-O să-ţi spun același lucru pe care li l-am spus și co- 
poilor. Puştiul vine și pleacă numai când are chef și nu 
e nici o fată aici. 

- [l aştepţi înapoi? 

- Care parte din „vine și pleacă numai când are chef“ 
n-ai înţeles-o, şefule? 

Zach își dădu seama că tatăl lui Nolan nu știa dacă 
băiatul lui avea să se întoarcă. 

- Mulţumesc. 

Zach observă privirea agitată a lui Karen când se în- 
toarse în mașină. Clătină din cap. 

-Nu e aici. 

- Unde crezi că este? 

Zach ridică din umeri. 

- Putem să așteptăm până dimineaţă, să vedem dacă 
vine la muncă. Să vorbim cu el atunci. 

- Dar, dacă am greșit şi Nolan a rămas în oraș, iar 
Becky a fugit, cu cât stăm mai mult fără informații, 
cu atât mai departe o să ajungă ea. Cine ştie ce o să i se 
întâmple? 

Zach se întoarse spre ea și o privi. 

- Dacă ai dreptate şi Nolan are grijă de ea, o să aflăm 
dimineață. 

- E posibil să mă înşel. | 

Zach nu credea asta. În loc să o contrazică, o 
întrebă: 

- Unde ar ascunde-o, atunci? Clar nu aici. 

Observă că luminile de pe străzi se aprindeau și câțiva 
adolescenţi puseseră ochii pe maşina lui. 

- Unde e cel mai apropiat hotel? 

-Ín Monroe, dar cred că poliţia ar fi căutat deja 
acolo. 

-Şi următorul cel mai apropiat hotel? 

În loc să răspundă, Zach plecă, intră pe autostradă şi 
o luă spre nord. Trecu pe lângă locul de muncă și, peste 
zece minute, intră în Bell. 

- Aici sunt câteva moteluri. 

- Cred că Nolan ar fi evitat să utilizeze cardul de 
credit. 

- Mă îndoiesc sincer că are unul. 

Se duseră la fiecare motel, unul mai dărăpănat decât 
celălalt. Li se spuse că nu venise nimeni care să se potri- 
vească descrierii lui Nolan sau a lui Becky. 

Se întunecase zdravăn, dar continuară să con- 
ducă prin Bell, în speranţa că aveau să vadă mașina 
lui Nolan parcată undeva. Periferia se întindea însă 
pe kilometri întregi, iar Nolan ar fi putut s-o ducă pe 
Becky oriunde. 

- Crezi că s-ar fi putut duce mai departe? întrebă 
Karen cu privirea aţintită la autostradă. 

- Următorul oraș e la cincizeci de kilometri. 

- Ceva nu se leagă. 

- Buck m-a asigurat că Nolan vine la muncă. Dacă ştie 
unde e Becky, nu cred că ar duce-o așa departe. 

- Cred că avem abordarea greșită, spuse Karen. Dacă 
ai avea optsprezece ani şi iubita ta ar rămâne însărci- 
nată și ar trebui să fugă, unde ai duce-o? 

Dacă ar fi lăsat însărcinată o fată când avea optspre- 
zece ani, ar fi dus-o la părinţii lui, dar era evident că 
Nolan nu făcuse asta. 

- Dacă aș fi Nolan, mi-aş păstra locul de muncă până 
aş strânge destui bani ca să plec. Nu i-aș cheltui pe 
un motel. 

- Și dacă părinții fetei ar crede că o ascunzi, ar fi 
atenţi să vadă dacă pleci din oraş. Magazinul are o cameră 
în spate? 

Zach clătină din cap. 

- Camera de depozitare e plină, dar cred că eşti pe o 
pistă bună. 

Zach se întoarse pe autostradă și ieşi înainte de Hil- 
ton. Dacă Nolan avea nevoie de adăpost, de ce nu s-ar fi 
ascuns sub ochii tuturor? 

- Unde mergem? F 

- Nolan vine la muncă devreme. Intrebarea e cât de 
devreme. Sau pleacă măcar? 

Micul șantier cu case era întunecat şi liniştit când 
Zach parcă dincolo de locuinţele aproape terminate. 

- Asta e proiectul tău? întrebă Karen. 

- Da. 

- Foarte drăguţ. Cât de mari sunt casele? 

- Cel mai mic model are două sute cincisprezece de me- 
tri pătraţi, iar cel mai mare - două sute cincizeci și cinci. 

Karen zâmbi când se uită la casa pe lângă care 
treceau. 

- Faci o treabă bună, Zach. 

El simţi o senzaţie stranie de mândrie. Nu o adusese 
acolo ca să-și etaleze abilitățile, dar faptul că ea îi făcuse 
un compliment îi aduse zâmbetul pe buze. 

Conduse dincolo de primul rând de case şi parcă 
mașină. 

- Dacă Nolan e aici, nu şi-ar lăsa maşina la vede- 
re. Sunt mai multe garaje terminate în care o poate 
ascunde. 

- Probabil ne-a văzut venind dacă e aici. 

- Sau Becky ne-a observat. 

Se dădură jos din mașină și se duseră prin spate la pri- 
mul rând de case. Luna le lumina drumul. Când Karen 
se împiedică de o ţeavă, Zach o prinse de braţ şi o ajută 
să îşi recapete echilibrul. După ce aproape căzu a doua 
oară, o ţinu de braţ. 

-Ar trebui să vedem o lumină sau ceva? şopti Karen. 

- Eu aş stinge lumina dacă aș fi în locul lui Nolan. 

Karen se opri din mers. 

- Ascultă. 

Zach își ţinu răsuflarea şi închise ochii. Sunetul apei 
care curgea îi atrase atenţia către casele de pe cealaltă 
parte a străzii. 

Stătură în umbra unei case şi se uitară în întuneric 
vreme de câteva minute. Apoi, Zach văzu o umbră la 
etajul celei de-a treia case și îi arătă lui Karen. Ea se uită, 
şi umbra reapăru. 

- Câte uși duc în casă? întrebă ea. 

- Trei: din faţă, din spate și din garaj. 

- O s-o iau prin faţă, fiindcă oricum nu ştiu drumul. 
Tu poţi să supraveghezi ușa din spate în caz că încearcă 
să fugă. 

- Mereu eşti așa șireată, doamnă Jones? 

- Doar când sunt într-o misiune. Acum, hai să mer- 
gem, înainte să ne vadă. 

Zach o salută în glumă și rămase la adăpostul umbre- 
lor în timp ce se îndrepta spre partea din spate a casei. 
Apăsă încet pe clanţă şi intră. Casa era aproape gata; nu 
lipseau decât covorul, puţină vopsea și niște finisaje. 

Auzi când Karen deschise ușa din faţă. 

În loc să înainteze pe întuneric, Zach aprinse lumina 
din bucătărie. Avea vedere directă spre ușa de la garaj, şi 
nu zări adolescenţi care să fugă pe acolo. 

- Becky? Răsună vocea lui Karen în casa goală. Draga 
mea, știu că ești aici. 

Zach deschise ușa care dădea spre garaj și văzu maşina 
lui Nolan. 

- Nolan? strigă el. 

- Este în regulă, vrem doar să vă ajutăm, spuse Karen, 
a cărei vocea părea mai aproape. 

Zach ieși din bucătărie și o văzu stând în capul scări- 
lor. Deasupra, podeaua scârțăi. 

- Nolan, amice, nu ai probleme. Vrem doar să vor- 
bim cu voi. Când se loviră de tăcere, adăugă: Ţi-am 
văzut maşina. 

Karen rămase cu privirea ațintită asupra scărilor și aş- 
teptă. În cele din urmă, se auziră pași la etaj, apoi apăru 
Nolan, cu Becky de mână. 

- Nu se întoarce la părinţii ei. 

Zach observă vânătaia de pe faţa lui Becky în acelaşi 
timp în care Karen oftă. Karen alergă pe scări și ezită 
când Becky tresări la apropierea ei. 

- Draga mea, cine ţi-a făcut asta? 

Becky se uită la Nolan, apoi din nou la Karen. Zach 
așteptă lângă scări și ascultă. 

- Ar trebui să le spui, zise Nolan. Poate au cum 
să ajute. 

Becky se apropie de Nolan, care o luă de umeri. 
Când fata începu să plângă, Zach o văzu pe Karen 
încordându-se. 


Singură până sâmbătă 197 


- Hai să ne așezăm, sugeră Karen. 

Nolan încuviinţă. 

- Avem niște scaune aici. 

Zach se îndreptă spre ei și îi urmă în dormitorul prin- 
cipal, unde Nolan umflase o saltea şi pusese două scau- 
ne lângă o valiză. Intr-o parte erau ambalaje de mâncare 
şi câteva sticle cu apă. 

- O să strâng tot înainte să apară cineva, explică 
Nolan. Îmi pare rău, domnule Gardner, nu am știut 
unde să mă duc. Am strâns niște bani, dar nu destui. 

Zach ridică o mână. 

- Nu mai spune nici un cuvânt. 

Vânătaia de pe faţa lui Becky și semnele de pe bra- 
te îi demonstrară lui Zack că tânărul avea de protejat 
mai mult decât informaţia că iubita lui era însărcinată. 
Lucru care era, de altfel, adevărat. 

- Am vorbit serios când am spus că nu ai probleme. 
Vrem doar să vă ajutăm. 

Nolan și Becky se așezară pe saltea, unul lângă altul, 
ţinându-se de mâini şi părând la tel de speriaţi ca niște 
şoareci într-o bucătărie plină cu pisici. 

După ce Karen se așeză, Zach luă loc pe scaunul ră- 
mas. Când deveni evident că tinerii nu aveau de gând să 
vorbească, Karen oftă adânc. 

Lui Karen îi tremurau mâinile în timp ce aștepta ca 
tinerii din faţa ei să vorbească. Vânătaia de pe fața lui 
Becky o făcea pe Karen să vrea să îi dea una cuiva, pre- 
ferabil celui care o lovise. Expresia hotărâtă, dar uşor 
speriată a lui Nolan îi trezi dorința de a-i lua pe amândoi 
undeva departe, fără să pună întrebări. 

Dacă asta - să-i ajute pe copii, pe fugari - urma să 
fie munca vieţii ei, atunci începea chiar acum, cu tăcere 
dureroasă și răbdare. 

Zach aşteptă și el alături de ea. Karen îi simţi privi- 
rea aţintită asupra ei și îi zâmbi. Bărbatul ridică dintr-o 
sprânceană în timp ce se uita la Nolan, iar Karen dădu 
din cap ca și cum i-ar fi cerut să aștepte. 

- Nu poate să se întoarcă, spuse Nolan a doua oară. 

Becky stătea cu capul sprijinit de umărul lui Nolan, 
iar vânătaia era vizibilă. 

- De acolo ai vânătăile astea? De la părinţii tăi? între- 
bă Karen. 

Becky răspunse cu o ușoară încuviinţare. 

- Teau mai lovit înainte? întrebă Zach. 

Becky încuviinţă din nou, dar nu spuse nimic. 

- Nolan, de când ştii despre asta? 

Întrebarea directă a lui Zach o luă prin surprindere pe 
Karen. Nolan își mută privirea către Zach. 

- Nu am știut. Nolan deveni imediat defensiv. Becky 
mi-a spus că a căzut. 

- Nimeni nu te învinovăţește, îi zise Karen și se uită 
la Zach. 

- Nu am spus nimănui, mormăi Becky. Nu s-a întâm- 
plat tot timpul. Doar că... 

- Aşa că ai fugit. 

-A trebuit s-o fac. 

Becky o privi pe Karen, cu ochii roșii şi umflați. 

Karen încuviinţă. 

- Și eu aș fi făcut la fel. E mult mai ușor să fugi decât 
să permiţi să fii lovită. 

- Am vrut să mă duc la poliţie, le spuse Nolan. 

Becky clătină din cap. 

- Nu, te rog... 

Karen își ținu pentru ea părerile despre poliţie, cel 
puţin pentru moment. 

- Câţi ani ai, Becky? 

- Şaptesprezece ani. 

- Nolan? 

- O să împlinesc nouăsprezece peste trei luni. 

Karen se uită la Zach, care părea îngrijorat. 

- Deci care e planul vostru? 

Cel mai bine era să vadă ce credeau copi 22 E 
doi şi să-i ajute să ajungă la concluzia corectă în loc s2 .- 
spună că nu gândeau. 

Nolan se îndreptă. 

- Eu şi Becky ne căsătorim. 

Karen încuviinţă, ca și cum ar fi analizat acea 
variantă. 

- Astfel, o să scape de părinţii ei. Atunci, nu o vor 
putea obliga să facă nimic. 

- E adevărat că un minor căsătorit nu mai e responsa- 
bilitatea părinților lui, dar, ca un minor să se căsătoreas- 
că, are nevoie de permisiunea acestora. 

Nolan se încruntă. 

- Dar Becky e însărcinată... 

- Nolan! Becky se întoarse repede spre el, şi Nolan își 
acoperi gura cu mâna. 

- E în regulă, eu şi Zach ne-am dat deja seama de asta, 
îi asigură Karen pe adolescenţi. 

Aceştia o priviră miraţi. 

- Cum? 

- Lucrez cu mulți adolescenţi în California. Ştiu 
semnele. 

Aşteptă ca toată lumea din cameră să înţeleagă situa- 
ţia înainte să îi distrugă universul lui Nolan. 

- Din păcate, sarcina lui Becky nu-i dă dreptul să se 
căsătorească fără consimțământul părinţilor ei. 

- Dar... 

- Asta e legea. E menită să-i împiedice pe copii să facă 
greşeli care să le afecteze viața. 

- Dar ne iubim. lar acum, cu copilul... 

Becky continuă să evite să se uite la Karen şi la Zach. 

- Nolan, înţelegem că mariajul e un pas important, 
spuse Zach. Căsătoria e un pas important. 

- La fel cum e și nașterea unui copil. 

- Da, imens, adăugă Karen. Copilul o să vină fie că 
sunteți pregătiţi, fie că nu. Însă nu trebuie să vă căsăto- 
riți azi. 


= Dar... 

- Chiar dacă aţi reuși să minţiţi și să primiţi o licenţă, 
părinţii lui Becky ar putea anula căsătoria din cauza vâr- 
stei ei. Și, mai rău, ar putea să te dea în judecată, pentru 
că ești considerat adult. 

Chipul lipsit de expresie al lui Nolan o făcu pe Karen 
să se oprească. 

- Nolan nu a greşit cu nimic, mormăi Becky. 

- Nu am spus că a făcut-o. Doar scot în evidenţă po- 
sibilităţile. Uite care e una dintre ele: nu există nici un 
tribunal în lumea asta care să o oblige pe Becky să locu- 
iască cu tatăl ei dacă acesta o loveşte. 

Becky clătină din cap, şi o lacrimă i se prelinse pe 
obraji. 

-Nu e tatăl meu. 

- Atunci? 

Karen nu se aștepta la asta. 

- Mama o face. Tata o loveşte dacă ea nu mă 
pedepseşte. 

Karen se albi la față. Dacă nu ar fi stat jos, probabil ar 
fi căzut din picioare la auzul afirmației lui Becky. În câte 
feluri poate să distrugă un părinte viața copilului său? 

-Nu pot să rămână aici, îi spuse Zach peste zece mi- 
nute, când se îndepărtară de adolescenţi ca să vorbească 
despre situație. 

- Nu, Becky are nevoie de un pat adevărat şi de odih- 
nă. Pun pariu că nici măcar nu a mers la doctor până 
acum. 

- Pot să-i iau cu mine acasă... 

- E prea riscant. Şi, până când nu o convingem pe 
Becky că e singura victimă din situaţia asta, O să evite 
autorităţile. Nu e înțelept să ascunzi o fugară. 

- E o idee la fel de proastă și să o ţii tu. 

- Eu nu locuiesc aici. 

- Ce contează! întrebă Zach. 

- Nu contează, răspunse ea. Dar nu pot să-ţi cer să faci 
mai mult decât ai făcut deja. 

- Nu îmi ceri nimic, m-am oferit voluntar. 

Karen zâmbi. 

- Apreciez, dar eu cu asta mă ocup. Am câteva idei şi 
îmi trebuie timp să mă gândesc la situaţie. Dacă o du- 
cem pe Becky mai aproape de părinţii ei, o să-i sporim 
neliniștea, iar asta nu e sănătos nici pentru copil, nici 
pentru ea. 

Zach se uită în jos. 

- Da, ai dreptate. Nu-mi vine să cred ce au făcut pă- 
rinţii ei. Mamele ar trebui să-şi protejeze copiii. 

Vocea lui Zach era tăioasă. 

- Nu toate mamele sunt la fel. Eşti norocos că o ai 
pe Janice. 

Zach se uită la ceas. 

- La naiba! Pun pariu că sunt îngrijoraţi că nu m-am 
întors la cabană. - 

- Ar trebui să-i suni. 

- Asta o să fac. 

Karen îi auzi pe Becky și pe Nolan şoptind în cameră 
şi se întoarse spre ei. Zach își puse mâna pe umărul ei şi 
O strânse uşor. 

- Vor fi bine. 

- Ştiu. Îmi pare doar rău că trebuie să treacă prin 
asta. 

-Şi mie. 

- E ceva la care nu ne-am gândit. 

-Te ascult, zise Zach. 

- Dacă părinţii lui Becky își dau seama că ar putea fi 
condamnaţi, e posibil să-i dea drumul. 

- Adică o vor lăsa să fugă sau le vor da voie să se 
căsătorească? 

- Oricare din variante. Ambele. Deși aş vrea să-i con- 
ving să nu se căsătorească chiar acum. E decizia lor, dar 
sunt atât de tineri. 

Zach o mângâie pe braţ şi se apropie destul de mult 
cât să-i simtă căldura, puterea. 

- Hai să-i scoatem de aici. 

Își puseră toate lucrurile în mașina lui Zach și se du- 
seră în Bell. Acolo, Karen închirie o cameră cu două 

paturi, ascunzându-i pe Nolan şi Becky în mașina lui 
Zach până când parcară în spatele motelului. 

Karen își aruncă valiza pe unul din paturi. Zach stătea 
la ușă şi Becky se așeză din nou lângă Nolan. 

- Uite ce cred că trebuie să facem, începu ea, uitân- 
du-se la Nolan. Zach poate să se întoarcă mâine aici şi 
să te ia, să te ducă la muncă - asta dacă nu vrei să mergi 
acasă cu Zach în seara asta. 

- Vreau să stau cu Becky. 

Vocea lui Nolan era fermă. 

- În regulă. Dar, dacă nu vii la muncă și cineva te 
supraveghează, vor şti că sunteţi împreună. Ne trebuie 
câteva zile, ca să vedem cum putem să vă dăm amându- 
rora ce doriți. Şi, dacă nu mă înșel, nu cred că ai fost 
încă la doctor, nu-i așa, Becky? 

Tânăra își plecă privirea. 

- Nu. 

- Atunci mâine o să închiriez o maşină și o s-o duc pe 
Becky la St. George. O să găsim un doctor şi o să mergi 
la un control. St. George ar trebui să fie destul de depar- 
te cât să nu vă recunoască nimeni, nu crezi? 

Becky se uită la Nolan și la Karen. 

- Da, presupun că da. 

Karen se uită la Zach. 

-O să te sun din St. George. Am câteva persoane care 
mă pot sfătui ce să fac. 

Karen ştia că avea să fie mai uşor ca Becky să se piardă 
în mulțime într-un oraș mai mare decât cel în care locu- 
iau, dar nu voia să-i îngrijoreze pe Becky și pe Nolan în 
legătură cu posibilitatea de a sta în St. George până nu 
își dădeau seama care era abordarea legală. 

- Karen? se auzi vocea timidă a lui Becky. 

- Da, draga mea? 

- De ce faci asta? Nici măcar nu mă cunoşti. 

Toţi ochii din cameră erau aţintiţi asupra ei. 

- Nu pot să las baltă copiii care sunt în situaţii 
groaznice. 

Becky își mută privirea. 

- Nu sunt un copil bun. Am rămas însărcinată... 

- Termină cu asta! Da, poate că voi doi aţi fi putut 
evita sarcina, dar asta nu te face un copil rău. Aveţi hor- 
moni, ca restul lumii. Sunt foarte puternici când tii la 
cineva, şi e greu să le reziști. Un copil rău ar naște co- 
pilul într-o baie şi lar arunca la gunoi. Asta ai de gând 
să faci? 

- Nu! 

Groaza de pe fața lui Becky era exact ce spera Karen 
să vadă. 

- E bine de ştiut. Acum, gata cu discuţia despre co- 
pilul rău. 

- Da, doamnă. 

- Deci suntem toți de acord cu ce avem de făcut 
mâine? 

Nolan şi Becky încuviințară, iar Zach îi ceru lui Karen 
să vorbească separat ei doi înainte să plece. 

- Eşti sigură că vrei să te las aici? întrebă Zach în timp 
ce mergeau în parcare. 

-Ai o idee mai bună? 

Zach râse. 

- Nici măcar una. 

Karen se rezemă de mașina lui şi își frecționă gâtul. 
Nu așa credea că avea să se termine acea zi. 

- Mi-e teamă că, dacă i-am lăsa aici singuri, ar fugi. 
Dacă părinţii lui Becky ar depune plângere, Nolan ar 
putea ajunge în închisoare. 

- M-am gândit la asta. Ce lumea îngrozitoare! Copi- 
lul care face lucrul corect e distrus, în timp ce părinţii 
bolnavi scapă basma curată. Zach se rezemă de mașină. 
O să-mi spui de ce faci asta, de fapt? 

- Nu pot să închid ochii în cazul unei povești triste. 

ncercă să nu-l privească şi să îl lase să vadă mai 
adânc. 

- E mai mult de atât. 

li luase mai bine de un an ca să-i spună lui Michael 
despre părinţii ei, dar Zach era diferit. 

- Zach, părinţii mei încă trăiesc. Tatăl meu nu și-a 
folosit pumnul ca să-și demonstreze puterea asupra copi- 
lului. Karen își aminti de momentul în care tatăl intrase 
în camera ei, și un val de disconfort o copleși... Abia 
devenisem adolescentă, începusem să port bustieră şi el 
a început să mă privească altfel. 

Toată amintirea aceea era înceţoşată, ca şi cum ar fi 
putut s-o schimbe doar schimbând perspectiv. 

Zach se încordă, zâmbetul dispărându-i de pe buze, și 
îşi încleştă pumnii. 

- A venit la mine în cameră într-o noapte, m-a sărutat 
şi m-a atins. 

li distrusese încrederea, o făcuse să se simtă murdară 
prin simplul fapt că exista. 

- A fost groaznic, 

Durerea familiară îi pulsa în piept şi ameninţa să o 
facă să plângă. Zach o trase spre el și o luă în braţe, ca și 
cum ar fi putut s-o protejeze de acele amintiri ei. 

- Dumnezeule, Karen. 


Era în bucătărie, ajutându-și mama să spele vasele. Un 
moment rar, având în vedere că mama ei nu prea făcea treabă 
prin casă. 

Karen profită de o clipă singură cu mama ei ca să se 
confeseze. 

- Mamă? 

- Da. 

Mama ei mai puse o farfurie pe care Karen să o ştearsă. 

Incepu să tremure, fiind mai emoţionată ca oricând din 
cauza Cuvintelor care amenințau să-i scape. Mama ei lucra 
la un bar local şi supraviețuia din bacşişurile pe care le câști- 
ga. O lăsa des pe fată singură cu tatăl ei. Odată cu trecerea 
timpului, asta începuse s-o deranjeze din ce în ce mai mult pe 
Karen. Acum, înţelegea de ce. 

Farfuria din mână îi căzu cu zgomot pe podea. 

April, mama ei, obri apa şi o certă: 

- La naiba! E al treilea vas pe care-l spargi luna asta. 

— Îmi pare rău. 

— Ar trebui să fii mai atentă. 

— Îmi pare rău, nu am vrut. 

April se aplecă şi începu să curețe mizeria. Karen stătea 
acolo şi-şi privea mama. 

~ Ei bine, nu o să mă ajuţi? ţipă April. 

Karen scoase coșul de gunoi de sub chiuvetă, luă bucăţile 
mari și le aruncă. Ultima bucată o tăie la un deget. Stătea 
acolo, pe podea, şi-şi privea degetul sângerând. O durere atât 
de mare de la o tăietură așa mică. 

- Ce ai? Pune degetul în apă, proasto! 

Karen se ridică şi deschise robinetul, lăsând apa să-i curgă 
peste deget minute bune. 

- Care e problema ta? 

Karen începu să plângă înainte să spună ceva. 

- Mamă... 

-Ce e? 

- Tata... mă... 

April stătu nemişcată. Aştepta. Ca şi cum ar fi ştiut 
ce urma. 

- Ce? 

Vocea ei era aspră, îngreunându-i situația lui Karen. 

- M-a... Lacrimile începură să curgă. Fiecare silabă era şi 
mai greu de pronunţat. M-a... 

- Zi odată! 

O parte din Karen îi spunea să tacă din gură. Să ţină pen- 
tru ea. Cealaltă parte, cea care îi spunea că era greșit faptul 
că tatăl ei o atinsese în felul despre care li se vorbise la ora de 
educaţie sexuală din clasa a cincea, o împinse să continue: 

= M-a atins. 

April aşteptă. Apa curgea în chiuvetă, însă nici una din ele 
nu o băgă în seamă. 

-In zonele intime. 

April închise apa. 

~ Eşti o mincinoasă! Mereu înflorești adevărul. Sâmbăta 
trecută, ai spus că am venit acasă la trei, când de fapt am 
venit la două şi jumătate, 

Lui Karen îi tremurau buzele. Venise la trei, şi mama ei 
era beată. 

- Nu mint. 

April îi dădu o palmă lui Karen. Mama ei nu o mai lovise 
de când era mică. 

— Du-te la culcare. Gândeşte-te la ce spui. 

Karen se întoarse, îşi lăsă mama în urmă... şi nu o mai 
văzu niciodată. 


Karen îl îmbrăţişă pe Zach şi își înăbuși emoţiile din 
ce în ce mal intense. 

- Lam spus mamei mele, dar mi-a zis că sunt o minci- 
noasă. Apoi, au plecat amândoi. 

Zach îi cuprinse capul în mâini și se îndepărtă destul 
cât să o privească în ochi. 

- Cum adică au plecat? 

Povestea nu devenea mai ușoară. 

-Şi-au făcut bagajele şi au plecat. Am stat în casă 
o săptămână până mi-am dat seama că nu aveau să se 
întoarcă. Eram speriată, singură. Nu ştiam cum aveam 
să trăiesc, ce aveam să mănânc. Mătușa mea trăia 
în cealaltă parte a țării şi nu aveam alte rude. În cele 
din urmă, şcoala a anunţat autoritățile și a intervenit 
mătuşa mea. 

- Câţi ani aveai! întrebă el. 

- Treisprezece. 

Zach o trase din nou aproape, ţinând-o strâns. Karen 
își odihni capul pe pieptul lui, îi inhală parfumul şi savu- 
ră protecția pe care o creau braţele lui în jurul ei. 

- Deci, vezi tu, nu pot să plec, nu pot. 

- Nu o s-o facem, o să găsim o soluție. 

Când o privi din nou în ochi, își cobori buzele spre 
ale ei. Sărutul fu moale, plin de emoție, şi trezi o cu 
totul altă dorință în ea. Pentru Karen, a se deschide in- 
tim în fața cuiva era diferit de a se deschide emoţional. 
Cele două lucruri nu se întâmplaseră niciodată cu ace- 
lași bărbat. 

Până acum. 

Pentru o clipă, Karen nu se gândi la Michael sau la fap- 
tul că erau căsătoriți ori că Zach era fratele lui Michael. 

Pur şi simplu, se abandonă atingerii lui Zach, sărutului 
său şi se bucură de momentul tandru. 
Zach îi mușcă buza de jos înainte să încheie sărutul. 
- O să mă întorc dimineaţă. 
- Te sun dacă se schimbă ceva. 
O sărută din nou înainte să plece. 

Karen își încheie ziua trimițându-i mesaje lui 
Michael. 

„L-am găsit.“ 

„E totul în regulă?“ 

„Nu, situaţia e groaznică. Dar mă descurc. Să-mi spui 
când ajungi în Canada.“ 

„ţi spun.“ 

Karen se gândi la Zach... la sărutul lor. 

„Trebuie să vorbim.“ 

„Știu. Poate putem să ne întâlnim mai la nord?“ 

„Poate.“ 

„Ai grijă de tine!“ 

Ultimul mesaj al lui Michael era tipic lui: atent, prie- 
tenos. Ca Michael. 

Karen se uită la Becky și la Nolan în timp ce stăteau 
în pat, unul lângă celălalt, şi ascultă cum sunetele nopţii 
invadau camera. În jurul orei unu, adormi. 

Prima ușa care se trânti în afara motelului la ora cinci 
o trezi. Nolan și Becky dormeau duși. Karen se foi, găsi 
locul rece de pe perna ei și adormi din nou. 

Apoi, se auzi o bătaie la ușă. 

- Karen? 

„Zach!“ 

- Da, stai un pic. 

Becky se foia lângă Nolan în timp ce Karen deschise 
uşa. Zach ducea o tavă cu cafea caldă. 

- Dumnezeule, mulţumesc! 

Zach zâmbi. Ciocul de pe bărbie se ridică în clipa 
când buzele lui se curbară și îi dădu o aură sexy, pe 
care Karen o adora. Zach intră în cameră și văzu că ti- 
nerii dormeau. 

- Nolan, îţi iei o zi liberă? 

- Îmi pare rău. Nolan își trecu o mână peste ochi şi se 
dădu jos din pat. Trebuie doar să fac repede duș. 

Adolescentul se îndreptă spre baie, purtând o pereche 
de pantaloni de trening, şi, în scurt timp, sunetul apei 
curgând umplu camera motelului ieftin. 

- Nu ştiam sigur ce să iau, spuse Zach. Am luat gogoși 
și covrigi. M-am gândit că vor fi pe placul cuiva. 

Becky se ridică în pat, cu un zâmbet timid pe buze. 

- Și, pentru tine, lapte. 

Când Zach îi dădu lui Becky un pahar cu lapte, Karen 
simţi lacrimi în ochi. 

Încă nu deschisese bine ochii, și Zach avea deja grijă 
de toate. 

- Mulţumesc, domnule Gardner. 

Zach îi făcu cu ochiul adolescentei și se concentră 
apoi asupra lui Karen. 

-Cum ai dormit? 

Karen ridică din umeri. Nu putea decât să își imagi- 
neze cum arăta. Ca o femeie care dormise numai câteva 
ore, multe dintre ele pline cu amintiri şi vise nedorite, 

-Sunt bine. 

Zach nu o crezu. Karen observă asta după îngrijorarea 
de pe faţa lui. Karen luă cafeaua și îi mai puse lapte și 
zahăr, după care o gustă. Era perfectă. 

Oftă şi deschise ochii, doar ca să-l vadă pe Zach pri- 
vind-o cu zâmbetul pe buze. 

- Ce? 

- E chiar aşa bună? 

- Am avut o noapte lungă. 

Zach scoase o hârtie din buzunar și i-o dădu. 

- Asta e singura firmă de închirieri auto din oraș. 
Dacă ai vreo problemă, sună-mă. 

Ea luă hârtia și îi mulţumi. 

Apa de la baie scoase un zgomot ascuţit înainte să 
fie oprită. 

Când Nolan ieşi din baie, se duse la marginea patu- 
lui, mirosi bluza pe care o aruncase acolo în noaptea 
anterioară şi apoi se îmbrăcă cu ea. 

Karen râse, dar încercă s-o facă în tăcere. 

Becky stătea în mijlocul patului, bând lapte și muş- 
când dintr-o gogoaşă. 

- Ţi-ai sunat părinții? îl întrebă Karen pe Zach. 

- Le-am spus că au apărut la muncă nişte probleme de 
care a trebuit să mă ocup şi că o să încerc să mă întorc 
azi mai târziu. 

Karen îi aruncă un zâmbet trist, 

- Presupun că vacanța s-a terminat. 

Zach se uită prin ea. 

- Unii oameni o fac mai plăcută. Fără ei, e doar timp 
pierdut. 

Ca ultimul an al vieţii ei. Timp pierdut, în care se 
prefăcuse a fi ceva ce nu era. Nu că ar fi fost foarte greu 
să trăiască alături de un prieten bun într-o casă fabu- 
loasă. Decizia de a-și pune viaţa pe pauză nu-i provocase 
probleme emoționale decât în ultima lună. Într-un final, 
merita totuși, ca să ajute oameni ca Becky şi Nolan. Sau 
cel puţin asta își spuse. 

-E unul și pentru mine? întrebă Nolan când văzu 
paharele cu cafea. 

- Da. 

Zach luă unul de pe tavă și i-l dădu. Nolan îi mulțumi 
şi luă o gură mare din cafeaua neagră. Oftă satisfăcut. 

- Ce bine e! 

- Ar trebui să plecăm de aici. Înainte să ne vadă 
cineva. 

Zach avea dreptate. 

Karen se așeză pe marginea patului ei și îl privi pe No- 
lan făcându-și bagajul. Apoi, el ezită, după care se aplecă 
şi o sărută pe Becky pe obraz. Gestul fu dulce și atât de 
plin de iubire inocentă, încât Karen feri privirea. 

- Dacă ai nevoie de ceva, sună-mă. 

Becky încuviinţă cu un zâmbet. 

- Sunt bine. 

Apoi, când adolescenta credea că nimeni nu se uita, 
Karen observă că Becky îi spuse lui Nolan că îl iubește. 

Nolan o sărută din nou, apoi luă o gură din gustarea 
lui Becky şi trecu pe lângă Zach, ieșind din cameră. 

- Vii? 

Zach ridică dintr-o sprânceană şi o privi pe Karen cu 
un zâmbet. 

- Sună-mă. 

Karen îl salută în timp ce el închidea ușa în spa- 
tele lui. 

Rămasă singură cu Becky, amândouă zâmbeau la ușa 
închisă. 

- Nolan e un tip bun, îi zise Karen. 

Când comentariul ei fu întâmpinat de tăcere, se în- 
toarse ca să vadă privirea goală a adolescentei. 

- E cel mai bun. 

Buza de jos îi tremura. Karen își așeză cafeaua pe 
masa dintre paturi și se duse lângă Becky. Fata începu 
să plângă. Karen o luă în braţe. 

-~ Mire atât de frică, spuse Becky. 

- Știu, draga mea, știu. E în regulă. 

Karen privi tavanul murdar al motelului și îi mulțumi 
lui Dumnezeu că fusese în Hilton când această tânără 
avea cea mai mare nevoie de ea. 

Becky se tinu strâns de bluza lui Karen. Plânsetele ei 
umplură camera. 

- E în regulă. O să fii bine. Nu eşti singură. 


Zach îl trase pe Nolan într-o parte și îi dădu o pun- 
gă mare cu un cheeseburger, cartofi prăjiți şi coca-cola. 
Amândoi mâncau în tăcere. 

- Cum ţi se pare în construcţii? îl întrebă Zach între 
mușcături. 

- Îmi place, e mult mai bine decât să completez hârtii 
şi să fac inventarul la magazinul tatălui tău. 

Zach înțelegea asta. 

- Crezi că tu și Becky o să rămânetți aici, în Hilton? 

- Trebuie să lucrez. 

Nu era răspunsul pe care-l aştepta Zach. 

- Dar nu cred că părinţii lui Becky se vor da la o par- 
te. lar oamenii vor vorbi. 

- Oamenii vor vorbi peste tot. 

Nolan luă mai mulţi cartofi prăjiţi şi vorbi în același 
timp: 

- Dar mai puţini oameni ne ştiu în Bell sau chiar și 
în St. George. 

- E o navetă lungă. 

- Nu contează. Trebuie să mă gândesc la Becky. Nu 
cred că e în siguranță aici, ştii? Şi, dacă mă întâlnesc cu 
tatăl ei, o să-i rearanjez fața. Nemernicul! 

Zach era pe jumătate pregătit să facă chiar el asta 
şi nici măcar nu ştia cum arăta bărbatul cu pricina. 

- Ai multe lucruri la care să te gândești. Zach luă 
o gură de suc. Şi asta şi faci. E bine. E cel mai bine pen- 
tru amândoi. 

- O iubesc, și nu doar datorită copilului. 

- Spui asta pentru mine sau pentru tine? 

Zach îl privi, căutând urme de îndoială. 

- Pentru tine. Eu știu deja ce simt. Da, aș fi așteptat 
până când termina liceul, până când aveam strânşi nişte 
bani și puteam să ne găsim un loc al nostru. Dar se mai 
întâmplă și lucruri neprevăzute. Viaţa ți se întâmplă fie 
că vrei asta, fie că nu. 

Zach se gândi la Karen, la părul ei blond şi la buzele 
roz pe care şi le linsese înainte să o sărute. La modul în 
care îl făcea să se simtă viu. Nu-şi dăduse seama de 
cât de mort se simţea înăuntru până când nu intrase 
ea în viața lui. 

Dădu la o parte gândurile legate de Michael. Viaţa se 
întâmplă fie că vrei, fie că nu. 


Clinica le permise lui Becky şi lui Karen să se bu- 
cure de anonimat. Karen sunase înainte și aranjase să 
fie duse repede într-un cabinet. Becky le dădu numele 


212 Catherine Bybee 


Rebecca Parker şi răspunse la toate întrebările medicale 
de pe formular, în timp ce Karen stătea lângă ea, pentru 
sprijin. li acoperiseră vânătaia de pe faţă cu farduri, însă 
doar o persoană oarbă nu ar fi observat semnele. 

- Vrei să rămân aici când vine doctorul? întrebă 
Karen. 

Cum Becky nu refuză, Karen luă singură decizia. 

- O să rămân. Dacă vrei să ies, nu trebuie decât să-mi 
faci un semn. 

- Bine. 

__ Una din asistente intră în cameră şi luă formularul. 
Îl cercetă cu un zâmbet și îi dădu lui Becky un recipient 
de plastic. 

- Avem nevoie de o mostră de urină. Şi pot să-ți 
pui ăsta. 

Becky luă halatul alb cu albastru de spital și îl strânse 
la piept. 

Asistenta o ghidă spre baie şi apoi se întoarse în sala 
de examinare, aşteptând. 

- E sora ta? 

- Nu, sunt o prietenă, zise Karen. 

- Săraca de ea. E speriată. 

- Nu sunt toate? 

Asistenta încuviinţă. 

- Măcar nu are paisprezece ani. 

Karen nici măcar nu voia să se gândească la acei co- 
pii. La șaptesprezece ani, Becky avea aproape vârsta unui 
adult. Tinerii de paisprezece ani nu ar trebui să facă sex. 
Până şi Karen avea limitele ei. Se gândi la propriul tată și 
dădu imaginea la o parte din minte. Unii copii nu aveau 
de ales când venea vorba despre sex. 

Becky intră înapoi în cabinet, ținându-și halatul închis 
la spate şi hainele și recipientul cu urină în cealaltă. 

Karen îi luă hainele, iar asistenta luă mostra. 

- Doamna doctor o să vină imediat. 

Becky se foi pe masa de examinare. 

Pe pereţi erau afișe care arătau diverse etape ale sarci- 
nii. Erau scrise numere pentru adăposturi pentru fugari, 
agenţii de adopţie şi linii de ajutor. 

- Ai mai fost la ginecolog? 

- Nu. 

Părinţii ei nu se sinchisiseră să-și pregătească fata pen- 
tru viaţă. 

-Nu e atât de rău. Şi, aminteşte-ţi, doctorii fac asta 
mereu. 

Se opriră din vorbit când ușa se deschise și o brunetă 
scundă intră. 

- Bună, Rebecca, spuse femeia, cu zâmbetul pe buze. 
Eu sunt doctorița Grayem. 

Femeia întinse mâna spre Becky. 

- Bună. 

Karen aşteptă ca doctorița să se întoarcă spre ea. 

- lar tu ești? 

- O prietenă. 

- Nu mama ei? 

Karen clătină din cap și observă că Becky se încordă. 

- Nu. 

Doctorița se așeză pe un scaun și renunţă la întrebă- 
rile legate de Karen. Se uită la formular și i se adresă 
lui Becky: 

- Ultimul ciclu a fost acum douăsprezece săptămâni? 

- Da, doamnă. 

- Ai ciclu regular? 

- Da. 

Doctoriţă notă ceva. 

- Ai greţuri dimineaţa? 

- Puțin. 

- Cât cântăreai înainte să-ţi dai seama că eşti 
însărcinată? 

Becky îi spuse, şi doctoriţa încuviință. 

-Ştii cine e tatăl? 

- Da, doar cu el am fost. 

Doctorita se opri din scris şi o privi pe Becky. 

~ Nu sugerez că te culci cu cine se nimereşte, Rebecca. 
Vreau să ştiu ce factori de risc există. lubitul tău e im- 
plicat acum? 

Tânăra încuviință. Karen o luă de mână pe Becky, şi 
ea o strânse. 

Doctoriţa puse mai multe întrebări, majoritatea con- 
firmând ce notase Becky în formular, însă Becky deveni 
din ce în ce mai agitată. 

Doctoriţa așeză notițele pe masa din spatele ei. 

- Acum, o să te examinez, dar o să-ţi spun la fiecare 
pas ce urmează să fac, da, Rebecca? 

- O să doară? 

Doctoriţa zâmbi. 

- Nu. 

Karen se îndepărtă de masă, dar rămase destul de 
aproape cât să o asigure pe Becky că era acolo. Ado- 
lezeaza ae heeochiLi timpul examenului pelvian și 
tresări când simți mâinile reci ale doctoriţei. În tot acest 
timp, doctorița îi explica la ce să se aștepte în următoarea 
lună, la ce să fie atentă, crampe, sângerări... indicatorii 
obişnuiţi ai complicaţiilor. Examinarea fu scurtă, după 
care doctorita se spălă pe mâini și se îndreptă spre ușă. 
În loc să plece, î îi spuse unei asistente să aducă aparatul 
cu ultrasunete în cameră. 

-E totul în regulă? întrebă Becky. 

- Totul e bine. Eşti deja în al doilea trimestru. Vrei să 
vezi cum arată bebelușul tău? 

Becky clipi, şi lacrimi începură să i se strângă 
în ochi. 

- Dacă te gândeşti să dai copilul în adopţie, pot să... 

- Nu, nu o să-mi dau copilul. 

Karen zâmbi, în timp ce asistenta intră cu aparatul 
cu ultrasunete. 

- Atunci, bine, hai să ne uităm. 

Doctorita se apropie de Becky, iar asistenta stinse 
lumina din cameră, ca să se vadă monitorul mai bine. 
Karen stătea lângă Becky şi o ţinea de mână. 

După ce puse un strat gros de gel pe abdomenul lui 
Becky, aparatul surprinse nişte bătăi ale inimii. 

- Sunt ale tale, le zise doctoriţa. Observă ritmul 
lent. Mă rog, e mai rapid, dar prea lent ca să fie al 
copilului tău. 

Becky privea monitorul cu ochii mari. 

Apoi, în cameră se auzi un ritm mult mai rapid. 

- la uite! 

Apoi, imaginea de pe ecran se mișcă. 

- Bebeluşul ne face cu mâna. Salută-l! 

Doctoriţa apăsă pe câteva butoane şi mișcă transduc 
torul, apoi apăsă din nou pe câteva butoane. 

Becky o strângea pe Karen de mână și zâmbea, așa 
cum trebuia să facă o mamă. 

Doctorița arătă spre capul mare, spre inimă și spre 
picioarele mici. Atât de mic, atât de preţios. 

Karen își scoase telefonul din buzunar. 

- Vrei să fac o poză, să i-o trimit lui... 

- Da, o întrerupse Becky, înainte ca ea să pomenească 
numele lui Nolan. 

-O săi şi printez una. 

Karen urmări bucuria de pe faţa lui Becky când doc- 
torița îi spuse când voia să o vadă din nou și că, peste 
câteva luni, aveau să poată determina sexul copilului, 
dacă voiau să ştie. 

Karen atașă poza ecografiei unui mesaj către Zach, 
scriind: „Spune-i lui Nolan că mama și bebelușul 
sunt bine“. 

Karen ieși din cabinet împreună cu doctoriţa, pentru 
ca Becky să se îmbrace. 

- E norocoasă că are o prietenă așa bună, spuse 
doctoriţa. 

-E o puștoaică bună. O să fie o mamă grozavă. 

- De unde are ochiul vânăr? 

Karen nu avu nici o problemă să îi spună ce știa. 

- Părinţii ei nu au fost fericiţi de vestea sarcinii. Și nu 
vor mai fi implicaţi de aici încolo. 

Doctoriţă dădu dezaprobator din cap şi blestemă 
încet. 

- Dacă Rebecca are nevoie de o declaraţie de la mine, 
sună-mă. 

Doctoriţa scoase o carte de vizită din buzunar şi i-o 
dădu lui Karen. 

- Mulţumesc. 

Karen plăti consultaţia, adăugă o donaţie pentru cei 
care nu puteau plăti şi se întoarse cu Becky la mașină. 
Chiar atunci, îi vibră telefonul. 

Răspunsul lui Zach fu: „Uau, nu credeam că o să 
văd un om în toată firea plângând. Sună-mă când ai o 
clipă singură“. 

- I-ai făcut ziua mai frumoasă lui Nolan, îi spuse Ka- 
ren lui Becky. 

Adolescenta se uita la poza cu bebelușul ei. 

- Chiar o să am un copil. 

- Da, chiar o să ai un copil. 

- O să fiu mamă. 

Karen râse când auzi uimirea din vocea ei. 

- Hai să vă hrănim pe tine şi pe copil. Probabil ţi-e 
foame. 

- Mor de foame, iar doctorița a zis să mă îngraș. 

Karen râse şi porni mașina. 

Karen o convinse pe Becky că era mai sigur să rămână 
în St. George decât să se întoarcă în Bell. In plus, aveau 
mai multe hoteluri dintre care să aleagă. 

Karen închirie două camere, gândindu-se că Becky şi 
Nolan preferau să stea singuri. Nu mai credea că adoles- 
centa voia să fugă - cel puţin, nu de Karen și Zach. 

Cu stomacul plin și după o zi copleșitoare, Becky se 
sui în pat, ca să tragă un pui de somn. 

Karen intră în propria cameră, dorind să dea câteva 
telefoane. Incepu cu Gwen, sperând să obţină ajutorul 
acesteia. 

- Bună, mămico, o tachină Karen pe Gwen când 
aceasta răspunse. _ 

- Era şi cazul să suni. Începeam să credem că nu o să 
te mai întorci, o certă Gwen. 

- M-aș fi întors deja, dar a intervenit ceva. 

Karen îi povesti despre Becky și întreaga situaţie. 

- Biata de ea! 

- Acum, doarme. E mult mai fericită de când a văzut 
copilul. 

- E un moment minunat. Neil a plâns. 

-Nu te cred! 

Neil părea să fie întruchiparea stoicismului. 

- Dacă îl întrebi, va nega totul. Dar a lăcrimat și a 
petrecut restul serii cu capul în poala mea, ca și cum ar 
fi putut să audă bătăile inimii copilului prin abdomen. 

Karen nu și-l putea imagina pe Neil într-o asemenea 
postură. Era prea mare și impozant ca să facă ceva atât 
de delicat. 

- Becky e mai liniștită, acum că a fost la doctor și a 
văzut copilul. Dar trebuie să-i facem pe părinţi să dea în- 
apoi. Încă e considerată fugară, şi nu am nici o îndoială 
că îl vor da pe Nolan în judecată dacă vor avea ocazia. 

- Ce pot să fac? 

- Am nevoie să verifici nişte lucruri, pentru că nu știu 
dacă legile de aici diferă de cele din California. Becky nu 
o să aibă optsprezece ani când se va naște copilul, dar va 
fi aproape de vârsta asta. Ar putea rămâne ascunsă până 
când împlineşte optsprezece ani, dar asta nu e viață. 

- Dacă eu şi Neil am fi acolo, -aş pune pe soţul meu 
să dărâme uşa părinţilor şi să le spună să o lase în pace, 
altfel vor ajunge la închisoare. 

- M-am gândit și la asta. Ar trebui să vedem ce posi- 
bilităţi există pentru copiii abuzaţi care vor să scape de 
părinţii lor. 

- Becky e dispusă să meargă la poliţie? 

- Nu încă. Dar cred că, dacă ar avea de ales între 
asta şi a risca sănătatea copilului ei, i-ar da de gol. Şi pe 
bună dreptate. 

- Tot i-ar fi greu. 

- Vreau să găsesc un mod prin care familia lui Zach 
şi a lui Michael să fie implicată cât mai puţin în drama 
asta. Hiltonul e un oraș groaznic de mic. Aşa că, dacă 
o să fie nevoie, e posibil să vă cer vouă ajutorul. 

- Suntem aici pentru tine. Sau pot să-i cer lui Rick 
să vină. 

Rick era un prieten bun de-al lui Neil, fost soldat și 
aproape la fel de mare cât Domnul Stoicism. 

- S-ar putea să-ţi accept oferta. 

Gwen oftă. 

-Şi cum merg restul lucrurilor? Am văzut că Michael 
a venit acasă destul cât să-şi facă bagajele şi să plece 
din nou. 

Neil și echipa lui de securitate, din care făcea parte 
și Rick, monitorizau casa și probabil știau mai multe 
despre ei doi decât era necesar. 

Acum, fu rândul lui Karen să ofteze. 

- Sora lui Michael și-a dat seama de planurile noastre 
și de motive. 

- Dumnezeule! 

- L-a confruntat pe Michael, dar el nu e pregătit ca şi 
restul familiei să afle ce se întâmplă. 

-Şi Zach? 

-Nu ştie. 

- Nu asta întreb, Karen. Cum rămâne cu tine şi Zach? 

- Nu vreau să am sentimente pentru el. 

- Dar ai. 

Karen încuviinţă, deși nimeni nu o putea vedea. 

- Da. E bun şi atent. Mă face să râd şi să mă simt în 
siguranţă. 

Gwen ezită. 

- Aţi... 

- Nu. Mă rog, ne-am sărutat. Sentimentul de vinovă 
ție a fost atât de mare, că nu aş mai putea face asta din 

nou. Dar vina dispare, Gwen. E ca și cum, cu cât petre- 
cem mai mult timp împreună, cu atât e mai greu să-mi 
dau seama de ce stăm departe unul de celălalt. Și știe că 
eu şi Michael divorțăm. 

- A, da? 

- Da. Nu mi s-a părut că are sens să menţin minciuna. 
Nu când sora lui ştie deja, iar eu şi Michael nu plănuiam 
să îi vizitam din nou. Cel puţin, nu împreună. 

- Michael ştie despre Zach? 

- Nu, şi asta mă omoară. 

- Asta se poate rezolva foarte ușor. 

- Cum poţi spune așa ceva? Mă îndrăgostesc de frate- 
le soţului meu. Nu e nimic ușor în asta. 

- Spune-i lui Michael. 

- Nu o să-i placă. 

- Karen, o avea Michael defectele lui, dar te iubește. 
Sunt sigură că vrea să te vadă fericită. Atâta timp cât se- 
cretul lui nu e aflat, nu poate să te învinovățească pentru 
că te-ai îndrăgostit de cineva înrudit cu el. 

Karen se jucă cu diamantul de pe deget. 

- Nu ştiu ce să zic. 

- Ai renunţat la viața ta timp de un an ca să îl ajuţi pe 
Michael să păstreze secretul. 

- Şi sunt plătită pentru asta. 

- Ştii care e partea amuzantă? Te-aş crede în stare să 
te sacrifici pentru un prieten fără să fii plătită. Uite doar 
ce faci pentru copiii ăia. li știi de mai puţin de două 
săptămâni, și ascunzi fugari, dormi în moteluri... Karen, 
draga mea, eşti o inimă însângerată la cel mai înalt nivel. 
Da, Michael a apelat la noi, dar, dacă lai fi cunoscut îna- 
inte să vă întâlniți prin Alliance, probabil te-ai fi oferit 
să te căsătorești cu el doar ca să-l ajuţi. 

Karen ar fi vrut să nege, dar nu putu. 

-Trebuie să-i spun despre Zach. 

- Da, trebuie, încuviință Gwen. Sună-l pe Michael. 
O să dau niște telefoane și o să văd ce pot să fac pentru 
fugarii tăi. 

Peste o jumătate de oră, Karen îl sună pe Michael. 
Mâinile îi tremurau pe telefon, dar Gwen avea drepta- 
te. Cu cât păstra mai mult secretul, cu atât mai greu 
avea să fie să-l spună. Dacă îi zicea lui Michael despre 
sentimentele ei pentru Zach și el o ura pentru asta, cel 
puţin avea să fie împăcată că aflase de la ea, nu din 
altă parte. 

- Bună. Cum e în Canada? 

- Rece și umed. Eşti încă în Utah? 

- Da, în St. George. 

li povesti despre adolescenţi şi tot ce se întâmplase. 

- Cum se descurcă fratele meu cu toată drama? 

Karen se gândi la lapte și gogoși. 

- Foarte bine, spuse ea cu zâmbetul pe buze. Semănaţi 
foarte mult. 

- În unele privinţe. 

- Michael, i-am spus lui Zach că o să divorțăm. 

Se făcu liniște. 

- Presupun că trebuia să mă aştept. Le-a zis părinţilor 
mei? 

- Nu. Nu cred. 

- Cred că mama m-ar fi sunat dacă ar fi aflat. 

- Toţi sunt încă la cabană. 

Cel puţin, asta credea Karen. 

-Ştiam că despărţirea va fi dificilă. 

Părea atât de împăcat cu divorţul lor. 

- Michael, îţi aminteşti când ne îndreptam spre părin- 
ţii tăi și vorbeam despre dorința de a fi cu cineva? 

Din nou, liniște. 

- Da? 

- Ei bine, tu mi-ai spus când te-ai văzut cu Ryder. 

- Da. Există cineva cu care vrei să te vezi? 

Karen ştia că tonul lui jucăuș avea să se schimbe în 
scurt timp. 

- Da, dar... 

- Mergi înainte, Karen, doar să fii discretă. Am avut 
o înţelegere. Suntem în regulă. 

- Michael, nu e chiar așa simplu. 

El râse. 

- Bineînţeles că este. Și relaxant. 

- Michael... Dumnezeule, e foarte greu. 

Michael se opri din râs. 

- Karen, draga mea, te înţeleg, Ai nevoi. Nimeni nu 
înţelege asta mai bine decât mine. 

- Opreşte-te, Michael. Nu e vorba doar despre sex, 
Adică... e posibil să fie, dar... Cu cât înainta conversaţia, 
cu atât îi era mai greu să-i spună numele. E vorba despre 
Zach. Imi place mult de Zach. 

Urmă tăcere deplină. 


Zâmbetul pe care-l avea Michael în timp ce glumea cu 
Karen despre nevoia de a face sex îi dispăru încet de pe 
faţă în timp ce căzu pe scaunul din rulota în care trăia 
pe platoul de filmare. 

„La naiba! La naiba!“ 

-Nu am vrut asta. Am încercat să neg. Lui Karen îi 
tremura vocea în timp ce vorbea. Cuvintele ei se loveau 
unele de celelalte ca un tren de care se tot izbeau mașini. 
Îmi pare rău. O să ignor nevoia asta în continuare. Uită 
că am spus ceva. 

Michael nu avea cum să uite asta. Karen începu 
să plângă. 

- Imi pare rău, Michael. O să te sun mai târziu. 

- Nu, stai! Durează puţin să asimilez informaţia. 

- Îmi pare rău, şopti ea. Îmi pare atât de rău, Michael. 

- Zach? Serios? 

Michael își trecu mâna peste faţă și se uită la inelul pe 
care îl purtase mai bine de un an. 

- Da. 

- La naiba! Cred că m-am aşteptat la asta. 

- Da? 

- Da. Am văzut cum se uită la tine și am observat 
tensiunea dintre voi doi. Înţelegea mai bine decât ma- 
joritatea oamenilor cum era să ai sentimente pentru o 


persoană pe care nu o puteai avea. Cel puţin, nu în mod 
deschis. Te-a... Aţi? 


222 Catherine Bybee 


- Nu. Mă rog, l-am sărutat, ne-am sărutat, dar atât, și 
nu ştie despre tine, adăupă ea repede. 

-Nu poţi să-i spui. 

Michael știa însă că nu era decât o chestiune de 
timp până când informaţia avea să-i scape lui Karen. 
Nu avea să fie vina ei. Când doi oameni erau intimi, 
anumite adevăruri aveau un mod de a ieși la suprafață. 
Până şi Ryder ştia că mariajul lui cu Karen era numai 
de faţadă. 

- Bineînţeles că nu, nu ţi-aş face niciodată așa ceva, 
Michael. 

Nu intenţionat. La naiba, trebuia să găsească o mo- 
dalitate de a-i spune chiar el lui Zach despre sexuali- 
tatea lui. li datora asta lui Karen, ca să nu fie nevoită 
să mintă. 

- Dacă își dă seama, trebuie să-mi spui. 

- O s-o fac. 

Michael râse. 

- Am o dorinţă intensă să-l bat, recunoscu el. 

- Faci pe posesivul? 

- Da. Asta e o chestie cam ciudată, pentru că nu am 
nici un drept. 

Absolut nici un drept. Karen era prietena lui cea mai 
bună, nu iubita lui. 

- Bineînţeles că simţi asta. Suntem căsătoriţi. 

Michael oftă. 

- Doar de fațadă. Aș fi mai supărat dacă Zach ar vrea 
să i-o tragă lui Ryder. 

Karen râse. 

-Nu cred că e în liga aia. 

Imaginea cu Zach şi Ryder împreună îl făcu să râdă. 

- Nu, cred că mi-aş fi dat seama dacă ar fi făcut-o. 
Uau! 

- Imi pare rău, Michael. 

- De ce îţi tot ceri scuze? Nu cred că ai vrut să fii atra- 
să de fratele meu. 

Pe măsură ce vorbeau, tensiunea de mai devreme în- 
cepea să se risipească. Prietenia lui cu Karen era prea 

importantă. În plus, își iubea fratele, iar Michael nu se 
putea gândi la o persoană mai potrivită pentru Karen 
decât Zach. 

Karen se poticni când răspunse: 

- Nu. 

- Tot vreau să-l bat. 

Acum, o tachina și spera să o facă să zâmbească. Gân- 
dul că ea ar fi plâns din cauza lui îi aducea o greutate în 
piept care nu-i plăcea. Gândul îi zbură apoi la fotografi 
și la presă. 

„La naiba, o să iasă urât.“ 

- Doar să fii atentă, Karen. Presa s-ar distra de minu- 
ne cu povestea asta. 

Karen făcu o pauză, după care spuse: 

- Nu trebuie să fac nimic cu Zach. 

„Să nu facă nimic?“ 

Michael auzi vinovăția din vocea ei și trebui să-i rea- 
mintească lui Karen de onestitatea angajamentului pe 
care îl făcuseră. 

- Nu, Karen, nu am purta conversaţia asta dacă ai avea 
controlul pe deplin. Fratele meu e un tip bun. Faptul că 
amândoi vă abţineţi înseamnă că vă pasă de sentimente- 
le mele. E în continuare un nemernic pentru că s-a dat 
la soţia mea, dar cum să-l învinovăţesc? Eşti sexy. 

Karen râse. Michael continuă: 

- lar dacă noi doi am avea o căsnicie fericită, nu ai 
lăsa senzaţia că eşti disponibilă. Asta nu arată decât că ar 
fi trebuit să punem punct acestei șarade mai devreme. 

Insă, în mod egoist, îi plăcea să o aibă pe Karen prin 
preajmă. Nimeni nu îndepărta singurătatea ca ea. Ni- 
meni nu îl cunoștea mai bine și nu îl iubea, în ciuda 
defectelor sale. 

Realitatea faptului că se despărțeau îl lovi din plin. 

- Mi-a plăcut să fiu soția ta falsă, Michael. 

Michael simți lacrimile din ochii ei. 

- Mi-a plăcut să fiu soțul tău fals. El înghiţi în sec şi 
spuse singurul lucru pe care mai putea să-l spună: O să 
intentez divorț când mă întorc acasă. 

Karen începu să plângă, și Michael se abţinu cu 
greu. 

- Pot să mă mut când mă întorc. 

- Nu e nevoie, nu imediat. O să stau aici o vreme. Se 
uită prin rulotă, simțindu-se singur. Plângi? 

Voia să-i oprească lacrimile. 

Karen sughiţă. 

- Da. E o prostie, nu? 

Michael înghiți nodul din gât. 

- Nu, e eliberator. Şi eu aș plânge, dar oamenii ar 
crede că sunt gay. Trebuie să mă îmbăt criță și să bat pe 
cineva. Vrei să-l trimiţi pe fratele meu aici, să mă ajute? 

Râsul ei îi eliberă nodul din gât, și Michael se rezemă 
de scaun. Apoi, Karen plânse din nou. 

- Gata, trebuie să oprești lacrimile. Bucata de hârtie o 
să fie ruptă. Asta e. Eu tot o să te iubesc şi o să fiu alături 
de tine. Noi, din familia Gardner, suntem loiali. 

„Și Zach o să fie.“ 

Karen inspiră adânc. 

- Deci? Cum e producătorul? Nemernic sau sexy? 

- Asta e fata mea! 

Michael își ignoră lacrimile ce-i umezeau ochii și con- 
tinuă să vorbească, să râdă. 

- E sexy, dar un nemernic desăvârșit. 

Karen râse, iar Michael simţi râsul ei adânc în 
suflet. 

-Actrița principală nu e Angie McMillian? 

- Da. Anorexică şi nesuferită. 

- Serios? Mereu părea atât de dulce pe ecran. 

Mai vorbiră puţin, iar Michael știu că aveau să fie 
în regulă. 


capitolul 23 


Zach îl conduse pe Nolan în St. George și urmă in- 
strucțiunile GPS-ului ca să ajungă la hotelul unde îi 
spusese Karen că stătea, împreună cu Becky. Ultima 

oară când mersese în St. George, fusese cu Tracey, ca 
să-i viziteze familia. Nolan strălucea de când văzuse poza 
copilului său pe telefonul lui Zach. Trecuse de la un 
puşti nesigur la un tată mândru, chiar sub ochii lui Zach. 
Tranziţia fusese atât de neașteptată, că Zach nu putea de- 
cât să se holbeze la el. Chiar îi părea rău pentru părinţii 
lui Becky dacă Nolan avea să rămână vreodată singur cu 
ei sau dacă încercau să se pună în calea lor. 

Zach se trezi admirându-l pe tânăr în vreme ce ieșiră 
de pe autostradă peste o oră și își făcu drum pe străzile 
pline ale orașului mai mare din Utah. 

- Aș fi putut veni eu, spuse Nolan când se opriră în 
parcarea hotelului. 

- Mașina ta ar duce autoritățile direct la Becky. 

-Nu cred că ne caută cineva aici. 

Zach parcă. 

- Să nu riscăm acum. Ai weekendul liber, iar eu și 
Karen o să ne gândim la ceva în următoarele zile. 

Nolan bătu la ușa lui Becky. Tânăra o deschise numai 
după ce Nolan îi şopti că era el. Adolescentul intră în 
cameră, şi Zach se duse la ușa camerei lui Karen. 

Aceasta arăta ca şi cum tocmai ieșise de la duș. El și 
Nolan făcuseră duș la el acasă, înainte să-şi pună geanta 
cu haine în maşină, în caz că rămânea în oraş. 

- Bună. 

Karen deschise ușa, şi Zach intră. 

Pielea ei mirosea a flori, iar părul era un nor în jurul 
feței. Era atât de frumoasă. Zach își băgă mâinile în bu- 
zunar, deşi voia să o atingă. 

- Bună. 

-L-am lăsat pe Nolan cu Becky. A vrut să stea aici 
cu ea. 

Karen zâmbi, și tot oxigenul din cameră dispăru. 

- Probabil vor să se uite la ecografie toată noaptea. 

Zach zâmbi. 

- Da, a fost ceva special. 

- A făcut totul real. Nu mai e doar o linie pe un test 
de sarcină. 

Zach nu-și putea imagina prin ce trecea Nolan. Arătă 
spre ușă. 

- Vrei să mergem să mâncăm! Să le aducem și lor 
ceva? 

- Ar fi grozav. 

Le spuseră celor doi că plecau, iar Zach o duse pe 
Karen la mașina lui și îi deschise ușa, ca să intre. 

Găsiră un restaurant italienesc liniștit, și Karen insis- 
tă să comande o sticlă de vin. Acesta era surprinzător de 
bun, însă compania îl făcea să zâmbească. 

- Am vorbit cu Gwen. A sugerat ceva ce cred c-ar tre- 
bui să luăm în calcul. 

- Ce anume! 

Karen ronţăia o crochetă și luă o gură de vin. 

- Să vorbim cu părinţii lui Becky. Să le spunem că 
ştim despre abuzul lor. Să le spunem că Becky o să se 
ducă la autorităţi dacă nu o lasă în pace. 

- Nu e o amenințare goală în momentul ăsta? Becky 
nu părea interesată să îi dea în judecată. 

-Cred că asta s-ar schimba dacă s-ar simţi amenințată. 

- Ca să protejeze copilul? 

-Sau pe Nolan. E speriată, dar, cu fiecare zi care tre- 
ce, devine mai puternică. Vor fi bine. O să-i ajutăm să 
treacă peste problema asta. 

- Karen, ești o femeie incredibilă. 

Ea luă o gură de vin şi clătină din cap. 

- Nu, doar o fraieră. 

- Cred că Nolan e urmărit. Poliţia a trecut pe lângă 
șantier de trei ori, asta doar din ce am văzut eu. 

- Te-au urmărit până aici? 

- Nu, iar mașina lui Nolan e încă în garaj. Şeriful se 
duce la biserică împreună cu părinții lui Becky. li cu- 
noaşte foarte bine. 

- Asta poate să complice lucrurile. Poate să facă cerere 
de ieșire de sub tutela părinților, dar trebuie să demon- 
streze că poate să aibă grijă de ea și să demonstreze la 
tribunal că părinţii ei nu sunt potriviti. 

- Pentru asta, ar trebui să dezvăluie abuzul suferit. 

Karen păru pierdută în gânduri o clipă. Zach o luă 
de mână. 

-~ Asta e greu. Atâţia oameni nu le cred pe victime. 
Clătină din cap. O să ne descurcăm noi. Cred că e 
momentul să investighez toate formele legale care ţin 
de ajutarea fugarilor. 

- Tot spui asta. Ce ai în minte mai exact când te gân- 
dești să ajuţi copii ca Nolan și Becky? 

Karen se rezemă de spătar, și umbre din trecut îi alu- 
necară pe față când vorbi. 

- Mereu m-am gândit la o casă mare, una în stil 
colonial sau victorian, cu multe dormitoare. Ca în pen- 
siuni, ştii? 

- Da. 

- Bineînţeles că ar trebui renovată, pentru a face mai 
multe băi și probabil o bucătărie mai mare. Dar vreau 
ceva care să dea senzația de casă. Ar fi trecută undeva 
într-un registru pe post de casă sigură pentru fugari. Aş 
avea repuli, bineînţeles. Fără droguri, fără violenţă, ge- 
nul ăsta de lucruri. Fără intimidări. lar copiii ar trebui 
să lucreze part-time, să meargă la cursuri. Dacă sunt 
foarte tineri, și asta e partea unde am nevoie de sfaturi 
legale, vor fi înscriși la şcoală. 

-Se pare că te-ai gândit mult la asta. De ce nu ţi-ai 
pus planul în aplicare până acum? 

Karen îşi mută privirea. 

- Nu s-au legat lucrurile, dar asta se schimbă. 

- Ştii că asta înseamnă un job cu normă întreagă, 
nu-i așa? 

- Nu mi-e frică să muncesc. Și mi-am făcut niște con- 
tacte incredibil de bogate în ultimii ani. Mulţi s-au arătat 
interesaţi să mă ajute să strâng bani şi să-mi pun ideea 
în aplicare. 

Zach o vedea capabilă să mobilizeze un sat întreg în 
numele copiilor dezavantajați. 

-Nu o să îi poţi salva pe toți. 

- Dar pot să salvez câţiva. Până și unul singur şi tot 
merită efortul. 

Zach se uită la mâinile lor încleştate. Îi mângâie in- 
teriorul încheieturii și atunci observă că își dăduse jos 
verigheta. Își mușcă buza ca să nu întrebe de ce. Poate 
avea legătură cu divorţul ei, care se apropia. După ce 
avea să lase în urmă presiunea de a fi soţia lui Michael 
Wolfe, avea să se poată concentra pe ce o făcea fericită. 
Deși nu credea că fratele lui ar fi stat în calea ei. 

Chelnerul se opri și le reumplu paharele. Karen co- 
mană o porţie de paste la pachet, pentru copii, și îşi 
dădu farfuria la o parte. 

- Nu cred că o să atlăm weekendul ăsta ce trebuie să 
facem pentru Nolan şi Becky. Dar va trebui să ne gân- 
dim unde vor locui. 

- Nu pot sta în hoteluri pentru totdeauna, spuse 
Zach. 

- Exact. 

- Nolan se gândea să găsească un loc aici, în St. George, 
şi să facă naveta. 

- Pare stresant. 

- Mulţi oameni fac naveta. lar costul traiului aici nu 
e la fel de mare ca în California. 

Zach bănuia că ea se gândea ca Nolan și Becky să se 
mute acolo, astfel încât să-i poată ajuta. 

-O navetă de o oră e standardul în L.A. 

Zach râse. 

- Putem să căutăm apartamente la un preţ convena- 
bil. Pot să semnez şi să-i dau lui Nolan niște bani. 

- Nu trebuie să faci asta. 

- Vreau s-o fac. 

Îşi împreună degetele cu ale ei. Un zâmbet vag se jucă 
pe buzele ei roz, și Karen îl strânse de mână. 

- Am vorbit cu Michael azi. 

Menţionarea numelui fratelui său îl făcu pe Zach să 
se uite în altă parte. 

-Ah! 

- Zach? 

Dumnezeule, cât îi plăcea să-și audă numele pronun- 
ţat de ea. Când privi în sus, văzu că ea încă zâmbea. 

- L-am spus... despre noi. Despre atracţia noastră. 

Zach aşteptă bomba. 

-Ce a zis? 

Zâmbetul ei era mai reținut. 

- Mi-a zis să te trimit în Canada, ca să te bată. 

Karen încă zâmbea, iar Zach nu-și dădea seama dacă 
Mike glumise. 

- A fost șocat. Așa cred. Dar trebuia să-i spun. 

Zach duse degetele lui Karen la buze și le sărută. 

- Era lucrul corect. 

- Mereu am fost sinceri unul cu celălalt. 

- Cum a primit vestea? 

Karen privea în tavan, ca și cum acolo ar fi fost 
răspunsul. 

-Cu graţie. Dar ţine foarte mult la tine şi deja ştiam 
despre divorţul nostru. Nu e ca și cum s-ar instala o ră- 
ceală între el și mine din cauza ta. 

Zach sărută locul unde fusese cândva verigheta dată 
de fratele său. 

- Ţi-ai dat jos inelul. 

- Simţeam că nu era corect să-l mai port. 

Zach stătu acolo câteva minute, doar admirând culoa- 
rea ochilor ei și licărirea reflectată în ei de lumină. Voia 
să o sărute, să o ţină în braţe, să se asigure că era bine 
după ce avusese, probabil, o conversaţie dificilă. 

Chelnerul le aduse nota de plată. Zach aruncă repe- 
de nişte bancnote pe masă și o conduse la mașină. In 
parcare, era întuneric, și înainte să îi deschidă ușa spre 
locul pasagerului, Zach o luă în braţe. Karen îl lăsă și își 
înclină capul spre el. 

Karen își trecu braţele peste umerii lui în timp ce 
Zach o sărută. Avea pust de vin și mirosea a fructul pasi- 
unii și a flori. Flori exotice care îl făceau să se gândească 
la plaje întinse şi la soare. Limba ei o căută pe a lui, iar 
Zach o lipi de mașină. Erau amândoi fără aer când Zach 
se îndepărtă. 

- Vreau să fac dragoste cu tine, şopti el. 

Karen tremură şi îl zgârie pe spate. 

- Am propria cameră la hotel. 

Zach râse. 

- Atunci, de ce ne sărutăm aici, în parcare, ca niște 
puștani? 

- Pentru că e distractiv? , 

Zach râse și o trase destul cât să-i deschidă ușa. Intoar- 
cerea la hotel se încinse când ea se trase mai aproape 
de el, mâna ei odihnindu-se pe coapsa lui și ţinânduri 
penisul în alertă. 

Vorbiră foarte puţin în timp ce se îndreptau spre ca- 
mera ei. Karen se opri la uşa lui Becky, bătu și le dădu 
mâncarea. Copiii le mulțumiră și închiseră ușa. 

Lui Karen îi tremura mâna când băgă cheia în ușă. 

Cum închise ușa în spatele ei, Zach o încuie, o lipi pe 
Karen cu spatele de ușă şi o sărută cu o grabă pe care nu 
o mai simţise înainte. 

Nu putea să o atingă peste tot destul de repede. Bu- 
zele lor luară foc. Visase să fie cu Karen din clipa în care 
se întâlniseră. Acum, mâinile ei alunecară sub bluza lui 
şi se plimbară peste pieptul lui, atingându-l cu promisi- 
unea a mai mult. Când ea își lăsă mâinile peste fundul 
lui, Zach gemu, o ridică şi se îndreptă spre pat. 

Căzură amândoi pe pat, cu picioarele lui Zach prinse 
între ale ei. 

- Ar trebui să o iau mai încet, dar nu cred că pot, spu- 
se el în timp ce o săruta și bâjbâia la nasturii bluzei ei. 

- Este o nebunie, spuse ea în timp ce îi dădu că- 
maşa jos. 

~ Nechibzuit. 

Zach reuși să deschidă un nasture și trecu la următo- 
rul, în timp ce mâna lui Karen alunecă în blugi. 

- Un păcat, 

Albul cremos al sânilor ei ieșea din sutienul maro. 
Zach își lipi buzele de pielea ei şi o atinse cu limba, ca 
s- guste. 


- Da, Zach, da. 

Într-un final, și ultimul nasture era deschis, și îi aruncă 
bluza pe jos, lângă a lui. Îşi umplu palmele cu sânii ei, își 
îngropă capul între ei și inspiră. Ştia fără urmă de îndoia- 
lă că parfumul ei avea să rămână cu el pentru totdeauna. 

Karen îşi arcui spatele în timp ce el încerca să-i deschi- 
dă sutienul. Nu reuși din prima. 

- Mă pricepeam la asta, spuse el. 

Zâmbetul ei cald își făcu drum de-a lungul coloanei 
lui, iar unghiile ei i se plimbau până jos, pe fundul lui. 

Când i se deschise sutienul, amândoi râseră. 

Rozul prăfuit al sfârcurilor ei ceru atenție. 

Karen se opri din râs când Zach îşi umplu gura cu ea. 
Șoldurile ei erau lipite de ale lui. 

- Ce bine e, șopti ea. 

- Perfect. Zach trecu la celălalt sân al ei și linse fiecare 
bucăţică din ea. Ezită numai când ea se întinse după 
umflătura din blugii lui. La naiba! 

- Spune-mi, te rog, că ai prezervative. 

Zach râse când auzi neliniștea din vocea ei. 

- Bineînţeles. 

Karen oftă uşurată și îl împinse, până când el stătea 
întins pe spate, apoi îl încălecă. Ochii ei albaștri erau 
plini de dorinţă când se aplecă deasupra lui, ca să-i săru- 
te pieptul, gâtul. Când îi mușcă maxilarul, îi spuse: 

- Am vrut să simt bărbia asta sexy pe piele de când 
te-am văzut prima oară. 

Zach o ţinu de cap, în timp ce ea își trecu din nou 
buzele peste ale lui. Săruturile îl înnebuneau. 

Karen se ridică, iar sânii plini îi săltară. Se întinse 
spre nasturele de la pantalonii ei. Zach urmări, fascinat, 
modul în care Karen deschise nasturele și șlițul. Ea îşi 
puse mâna pe abdomen şi-şi lăsă degetele să alunece sub 
marginea lenjeriei care se zărea de sub blugi. El ridică 
privirea de la micul ei spectacol ca să o vadă pe Karen 
uitându-se la el şi mușcându-și buza. 

- Dumnezeule! 

Zach o întoarse și îi trase pantalonii în jos, până când 
rămaseră amândoi goi. Işi plimbă mâinile peste coapsele 
ei și apoi mai sus. 

Karen gemu, plină de frustrare. 

- Zach, te rog, am așteptat destul. 

El scoase un prezervativ din portofel, şi, în câteva se- 
cunde, acesta era în mâinile ei. Senzaţia degetelor ei în 
jurul lui era ceva cu care el se putea obişnui. 

Senzaţia piciorului ei, care aluneca de-a lungul picio- 
rului lui, și parfumul dorinţei ei când se deschise pentru 
el îl făcură să-şi găsească locul între picioarele ei. O fier 
binţeală îl întâmpină când se apropie şi o sărută. 

Karen deschise ochii, în timp ce el se afla la intrarea 
ei. Era atât de strâmtă. Dacă nu ar fi fost expresia de 
extaz de pe faţa ei, şi-ar fi făcut griji că o putea răni. Era 
pe punctul de a-și pierde controlul când ea se strânse în 
jurul lui. 

- La naiba, Karen! 

- Tot, te rog, te vreau cu totul, 

El se împinse până la capăt și văzu stele. Trebui să 
închidă ochii şi să ţină în frâu dorinţa de a se elibe- 
ra. Niciodată în viaţa lui nu fusese atât de pregătit 
să explodeze. 

- Zach? 

El deschise ochii şi o văzu pe Karen privindu-l. 

- Fă dragoste cu mine! 

Cererea ei dulce îl făcu să îşi miște şoldurile. Corpul 
ei suplu se deschise pentru el, iar Zach îi şopti numele, 
în timp ce o făcea a lui. 

Ea îi întâmpina fiecare penetrare și se ţinea de el ca și 
cum corpul ei ar fi depins de al lui ca să supravieţuiască. 

În clipa în care Karen începu să respire mai repede, 
Zach îi trase șoldurile mai aproape, intensifică ritmul și 
o privi adânc în ochi, în timp ce ea se spulberă în braţele 
lui. O urmă dincolo de margine și știu că viața lui era 
pentru totdeauna schimbată. 

Până la Zach, sexul se încadrase în două catego- 
rii: memorabil şi uşor de uitat. A doua categorie nu 
ocupa prea mult loc în mintea ei, iar acum, că Zach 
domina secțiunea memorabilă, Karen încerca să-și 
amintească alți bărbaţi decât cel din braţele ei. Își tre- 
cu piciorul în jurul piciorului lui și se așeză în lateralul 
lui, ca o pisică fericită care se alinta în lumina ce intra 
pe fereastră. 

- Uau! 

Zach râse, iar sunetul îi răsună în ureche lui Karen, 
urmat de zgomotul vag al bătăilor inimii lui, care înceti- 
niseră, revenind la un ritm sigur. 

- Ar trebui să mă simt vinovat pentru asta, spuse Zach 
în timp ce o luă în braţe. 

- Să nu îndrăznești! Karen nu se putea simți vinovată 
pentru ceva care fusese atât de minunat. A fost prea in- 
credibil ca să te simţi vinovat. 

- Poţi să spui asta din nou. 

Karen se întrebă la ce se gândea Zach. Se gândea la 
Michael? Se simţea satisfăcut? Nu putea pune întrebarea 
despre Michael, de frică să nu atragă alte întrebări la 
care nu putea răspunde, însă cealaltă... 

- Karen? 

- Zach? 

Vorbiră în același timp, apoi râseră. 

- Zi tu prima, spuse Zach, sărutând-o pe creștet. 

Karen nu-l putu privi în ochi, de teamă că avea să-i 
spună ceva ce nu era pregătită să audă. 

- Chestia asta, noi doi... este doar o aventură de-o 
noapte? 

Mâna cu care o ţinea lipită de el se ridică spre faţa ei, 
și Zach o îndemnă să îl privească. Chiar și în întuneric, 
Karen îi vedea privirea îngrijorată. 

- Asta vrei? 

Karen nu suporta vulnerabilitatea din inima ei. Clă- 
tină din cap. 

- Nu, șopti ea. 

Zach oftă şi o mângâie pe față. 

- Nu ştiu cum o să funcționeze, dar te vreau... vreau 
asta. 

Inima tinerei tresăltă. 

- O să fie haotic și complicat. 

- Viaţa mea a fost ordonată și lejeră prea mult timp. 

Ochii lui sclipeau. 

-Şi dacă aventura dispare? 

La naiba, de unde venea toată nesiguranța asta? 
Karen îşi feri privirea și înghiţi în sec. 

- Karen, șopti el. Uită-te la mine, iubito. 

Un zâmbet cald întâmpină privirea lui Karen. 

-Niciodată în viața mea nu m-am simţit mai atras de 
o femeie. Nu a fost ușor, şi prevăd că vom avea de na- 
vigat pe ape tulburi, dar sunt dispus să ne dau o şansă. 
Dacă şi tu vrei. 

Ce altceva îi putea cere? Zach nu știa ce îi aștep- 
ta. Şi nici ea, de altfel. Cel puţin, ea știa că mariajul 
cu Michael nu era decât de fațadă. Un certificat care 
avea să fie rupt în curând şi care urma să o elibereze. 

-Şi eu vreau să văd unde merg lucrurile, îi spuse ea. 

Zach o sărută, și, când se îndepărtă, Karen îi reamin- 
ti că și el voia să o întrebe ceva. Acum, era rândul lui 
Zach să pară nesigur. 

- Când divorţezi? 

Karen își puse mâna pe pieptul lui și îşi rezemă bărbia 
de braţ. 

- Michael o să depună actele când se întoarce în L.A. 
Presa află de fiecare dată informaţii personale de genul 
acesta, și a vrut să fie şi el în zonă, ca să nu mă hărțuias- 
că toată lumea. 

-Nu e plecat în Canada timp de câteva luni? 

- Ba da, dar o să vină acasă cam peste două săptă- 
mâni, o să intenteze divorţ și o să se întoarcă în Canada 
când se mai liniștesc lucrurile. Vorbiseră despre ziua res- 
pectivă și plănuiseră totul. Fără contestaţii, ar trebui să 
se termine în șase luni. 

- Eşti sigură că asta vrei? întrebă el. 

Karen se rezemă pe coate și îl privi. 

- Zach, dacă nu aș fi fost sigură, nu aș fi goală în 
patul tău. 

Propria ei vulnerabilitate o privea. Karen îl sărută, în- 
cercând să-i spună cu trupul ei că nu avea nici un motiv 
să-și facă griji. 

Mai târziu, după ce făcu din nou dragoste cu el, 
Karen adormi, cuibărită în braţele lui. 

Zgomotul vocilor furioase din fața uşii hotelului o 
treziră brusc, iar ușa camerei fu spartă. 

- Poliţia. Mâinile sus. 


Zach o acoperi-pe Karen cu o pătură şi se așeză între 
ea și lanterna îndreptată spre ei. De dincolo de ușă, îi 
auzi pe Becky ţipând şi pe Nolan blestemând. 

- Ce naiba? ţipă el. 

- Mâinile sus! 

Un pistol era îndreptat spre ei. 

- Karen Jones? 

Tânăra îşi ţinu pătura pe ea cu o mână, în timp ce 
cealaltă era pe jumătate ridicată. Zach își ţinea mâi- 
nile la vedere, în timp ce o acoperea pe Karen cât de 
bine putea. 

- Da. 

- Zach Gardner? 

- Da. 

Ofiţerul vorbi cu cineva din spatele lui. 

- Ei sunt, 

Un alt ofițer intră în cameră, cu pistolul îndreptat 
spre ei. 

-Ce s-a întâmplat? 

- Sunteţi arestaţi. 

Inima lui Zach începu să bată cu putere. 

- Pentru ce? 

- Pentru răpire. 

- Răpire? strigă Karen. Cum adică? 

Al doilea ofițer se plimbă prin camera mică, constată 
că nu exista nici o ameninţare și își puse arma la loc. 

- Nu, lasă-l în pace! se auzi vocea disperată a lui Becky 
de atară. 

- Becky? strigă Karen de lângă el. Dumnezeule, părin- 
ţii ei. Zach? 

În acel moment, Zach își dădu seama că apele tul- 
buri despre care vorbiseră mai devreme se revărsau 
asupra lor. 

- Aţi înţeles greșit! le spuse el poliţiştilor. 

- Păstrează ce ai de spus pentru la secţie. 

- Daţi-vă jos din pat, ceru unul din polițiști. 

Polițistul cel mai apropiat îşi mişcă pistolul între el 
şi Karen. 

- Coboară încet! îi ordonă lui Zach. 

Ofiţerul nu păru să înregistreze faptul că amândoi 
erau goi şi nu reprezentau o ameninţare. Zach nu 
se mişcă. 

-Poți să-i dai lui Karen hainele? 

Unul din ei îi ridică bluza şi o ţinu cu vârful 
degetelor. 

- Tu, afară! 

Cu mâinile ridicate, Zach se dădu jos din pat. 

-O să clariticăm totul, îi spuse lui Karen. 

Insă ea nu părea să-l asculte. Atenţia ei era îndreptată 
spre ce se întâmpla dincolo de uşa hotelului, la vocea 
din ce în ce mai îndepărtată a lui Becky. Cearceaful îi 
căzu până la talie, sânii ei fiind expuşi în faţa bărbaţilor 
din cameră. 

Nevoia primară de a o proteja se trezi în Zach. 

- Dă-i bluza! 

Cuvintele lui îl smulseră pe polițist din gânduri şi îl 
făcură să-i arunce bluza lui Karen. Ea se îmbrăcă. 

-Şi pantalonii mei? 

- Dă-te jos din pat. 

Armele erau în continuare scoase, ceea ce îi dădea o 
stare de nervozitate lui Zach. 

- Dumnezeule, nu suntem înarmaţi. 


Singură până sâmbătă 237 


- Nu asta ni s-a spus. Daţi-vă jos din pat, doamnă 
Jones. 

- La naiba! 

-E în regulă, Zach. Karen dădu cearceaful la o 
parte şi stătu în fața polițiștilor pe jumătate goală și 
îmbujorată. 

- Gata, sunteţi fericiți? Acum, îmi daţi pantalonii? 

Zach clocotea de mânie. 

Poliţiştii nu se uitau la Karen, iar unul dintre ei deja 
îi luase pantalonii și îi scotocea, în căutare de arme. 
Odată ce fu convins că nu era nimic acolo, i-i aruncă 
lui Karen. 

Abia după ce Karen fu îmbrăcată, Zach se ocupă de 
goliciunea lui. Trase pe el o pereche de blugi şi se uită 
cum Karen era încătușată. Nu conta că și lui îi făceau 
acelaşi lucru. Karen și expresia îngrozită de pe faţa ei 
aveau să-l bântuie. 

Un al treilea polițist intră în cameră și începu să dea 
cearceafurile la o parte și să caute prin bagaje. 

- Unde e pistolul? 

- Ce pistol? întrebă Zach. Nu avem arme. Aţi înţeles 
greşit. 

- Nu-i lăsaţi pe părinţii lui Becky să o ia. Nu e în sigu- 
ranţă cu ei, zise Karen. 

Poliţiştii făcură schimb de priviri. Ofițerul cel mai 
apropiat de Zach îl apucă de braț. 

- Ai dreptul să nu spui nimic... 

Zach nu auzi nimic din ce zicea bărbatul. Se concen- 
tra pe Karen, care se uita cu atenţie spre ușă. 

- Părinţii ei o bat. Vă rog, nu-i lăsaţi să plece cu ea. 

Becky ţipă de afară. 

Încătușată, Karen se îndreptă spre ușă. Polițistul cel 
mai apropiat o prinse de braţ şi o izbi de perete. Sunetul 
ce se auzi când capul lui Karen se lovi de suprafața dură 
îl făcu pe Zach să îl împingă pe polițistul care îl ţinea. 

- Karen? La naiba, lăsaţi-o în pace! 

- Scoateţi-l de aici! 

Doi ofițeri îl luară pe Zach, fiecare de câte un braț, 
şi îl scoaseră pe ușă. Bărbatul se împotrivi, uitându-se 
peste umăr ca să-i vadă cum o scoteau pe Karen în urma 
lui. Sângele îi șiroia pe faţă, de la o tăietură aflată dea- 
supra ochiului. a 

Afară erau mașini de poliţie peste tot. Il văzu pe No- 
lan pe bancheta din spate a uneia. 

Locul fusese înconjurat de curioși, și bliţuri luminau 
noaptea, în timp ce cineva făcea poze. 

Zach văzu stele în timp ce încercă să se obişnuiască 
cu blițul. 

Karen continuă să ţipe la poliţişti să o protejeze pe 
Becky, chiar în timp ce aceștia o băgau într-o mașină. 

Tocmai când cineva îl împinse pe Zach într-o 
altă mașină, el observă o siluetă singură, familiară, 
în mulțime. 

„Iracey?“ 

Aceasta avea un zâmbet ciudat de mulțumit pe faţă. 


Capul îi pulsa şi inima o durea. Cum se întâmplase 
așa ceva? 

Nolan era într-o celulă, probabil separat de Zach, 
poliția îi lipea degetele de un ecran și îi spunea să nu se 
miște la poză, iar Becky nu era nicăieri. 

O polițistă o luase în primire din clipa în care intra- 
seră în secția de poliţie. Karen se gândi că poate reușea 
să o îmbuneze. 

- Nu-mi pasă ce faceți cu mine, dar trebuie să o ţineţi 
pe Becky departe de părinţii ei. Nu e în siguranţă. 

- Doamnă Jones, acum trebuie să vă gândiţi la dum- 
neavoastră. Răpire, împotrivire la arestare, ascunderea 
unui criminal. 

- Ascunderea unui criminal? Cum adică? 

Cât privea împotrivirea la arestare, nu putea contesta 
asta fără un avocat. 

- Întoarceţi-vă spre dreapta. 

Karen ascultă. 

- Părinţii ei o bat. Vă rog, nu o lăsați să plece cu ei. 
E speriată. 

Poliţista Carmen ezită. 

-Vä rog. 

- Puteţi să-i daţi declaraţia partenerului meu. 

Karen tăcu. De ce nu o asculta nimeni? 

- Am voie să dau un telefon. Nu vorbesc cu nimeni 
până când nu vine avocatul meu. 

- Asta este alegerea dumneavoastră. 

Cam peste o oră, îi permiseră lui Karen să dea un 
telefon. 

Telefonul sună de mai multe ori, făcând-o să se îngri- 
joreze că poate prietenii ei nu erau acasă. 

In cele din urmă, răspunse Neil. 

- Da. 

- Neil? Dumnezeule, Neil, am nevoie de voi. 

- Karen? 

Vocea lui era surprinzător de trează pentru acea 
Oră târzie. 

Faptul că suna din puşcărie o lovi abia atunci. 

- Sunt în închisoare. 

- Închisoare? 

Cuvintele ei se rostogoleau unul peste altul în timp ce 
încerca să-i explice situaţia. 

- Ascultă-mă. Poliţia susține că eu şi Zach am răpit-o 
pe Becky. Avem nevoie de un avocat. Trebuie să ne asi- 
gurăm că Becky e în siguranță. Părinţii ei o bat, Neil. 
Şi mai e şi însărcinată. 

Gândul că părinţii lui Becky aveau să fie singuri cu ea 
îi întorcea stomacul pe dos. 

Karen auzi vocea somnoroasă a lui Gwen. 

- Ce se întâmplă? 

- Karen e în închisoare. 

Mintea lui Karen trecu la următorul obstacol. 

- Cineva trebuie să-l sune pe Michael. Dumnezeule, 
Becky are nevoie de protecție, Neil! 

Dacă era cineva care să facă ce trebuia făcut, acela 
era Neil. 

- Unde ești? 

-Ín St. George. 

- Bine, ai răbdare. 

- Te rog, grăbeşte-te. Poliţia nu mă ascultă când le 
spun despre Becky. Habar n-am unde este. 

Vocea lui Gwen se auzi de la al doilea telefon. 

- Karen, ești bine? 

Ochii i se umplură de lacrimi şi se înecă în timp 
ce vorbi. 

- O să am nevoie de avocaţii buni ai Samanthei și ai 
lui Blake. 

- Of, draga mea, venim la tine. Fii puternică, şi să nu 
spui nimic. 

Mâinile lui Karen tremurau când închise telefonul. 
Acum, nu mai putea decât să aștepte și să-și facă griji. 

Dacă cineva i-ar fi spus că, până la sfârșitul zilei, 
avea să-și sune părinţii ca să îi anunţe că era în închi- 
soare, Zach i-ar fi zis că bătea câmpii. Din păcate, intră 
mesageria vocală, așa că nu avu de ales decât să le lase 
un mesaj. 

După ce fu interogat, fu pus într-o celulă cu alți băr- 
baţi, printre care şi Nolan. 

- Cum eşti? 

- Nu vor să-mi spună unde au dus-o pe Becky. 

- Sunt convins că e în siguranţă. 

Nu era convins de nimic, dar trebuia să spună ceva ca 
să aline durerea tânărului. 

- Mă acuză că am violato. 

- O să se rezolve totul, Nolan. Doar să nu spui nimic 
până nu vin avocaţii, 

- Nu-mi permit un avocat. 

- Nu-ţi face griji pentru asta, mă ocup eu. 

Nolan clătină din cap şi se uită la podea. 

- Ar fi trebuit să fug pur și simplu cu ea. Atunci, voi 
nu aţi fi aici şi ea ar fi în siguranţă. 

- Nu ai de unde să ştii asta. 

Nolan lovi frustrat banca. 

- La naiba! 

Zach nu putea spune nimic care să-l facă pe puști 
să se simtă mai bine. Și, ca să-și îngreuneze situaţia, când 
închidea ochii, Zach nu o vedea decât pe Karen stând 
în fața poliției, goală de la mijloc în jos. Umilirea că 
nu o putuse proteja îl lovi cu putere. Unde era acum? 
Era speriată? 


Telefonul tatălui ei sună în timp ce conduceau în jo- 
sul muntelui. Hannah se hotărâse să mai stea o zi, cu 
Rena și familia ei, în timp ce Judy se întorsese cu părin- 
ţii ei în Hilton. 

Încrederea pe care i-o insuflase Karen în timpul scur- 
tei ei vizite o făcuse să vorbească despre specializarea 
ei. Ca să facă asta, Judy trebuia să fie singură cu pă- 
rinții ei. 

Lui Judy îi sună telefonul când ajunseră într-o zonă 
cu reţea. Văzu mai multe mesaje de la una dintre cole- 
gele ei de apartament şi le deschise. 

„Asta e nora ta?“ Urmă o poză cu Karen lângă o mași- 
nă de poliţie. Judy citi şocată următorul mesaj: „Fratele 
tău? Nu cel cu care e căsătorită?“ 

Zach era fără bluză, cu mâinile la spate. 

- Dumnezeule! 

În următoarea poză, cei doi se sărutau în parcare. 

- Dumnezeule! 

-Ce s-a întâmplat, draga mea? întrebă Janice din 
faţă. 

- Tati, trage pe dreapta. 

Sawyer o privi prin oglinda retrovizoare. 

-Nu te simţi bine? 

- Trage pe dreapta. 

Ultimul lucru pe care-l voia era ca tatăl ei să vadă 
pozele în timp ce era la volan. 

Mama ei se întoarse și o privi. 

- Judy? 

Trebuia să fie o greşeală... 

„Zach nu ar face niciodată asta. Karen nu ar face ni- 
ciodată asta.“ 

Tatăl ei trase pe dreapta, nu că avea prea mult loc 
unde să facă asta. Cu mâinile tremurânde, Judy îi dădu 
telefonul tatălui ei. 

- Trebuie să fie o glumă. 

Janice luă apoi telefonul, şi Sawyer se uită la ecranul 
telefonului lui. Apăsă pe câteva butoane, apoi îl duse 
la ureche. 

- Dumnezeule! 

Janice era palidă. 

- Nu are cum să fie adevărat, spuse Judy. Sigur e o 
intrigă pusă la cale de tabloide. 

- La naiba, spuse tatăl ei în timp ce-şi aruncă telefo- 
nul deoparte şi băgă mașina în viteză. 

- Ce e? 

Expresia lui Sawyer era de gheață. 

-Zach e în închisoare. Şi Karen. 

Nu era o glumă. 

- Trebuie să fie o neînțelegere, zise Janice încet. 

- A spus că are nevoie de un avocat şi că Nolan e 
cu ei. 

- Nolan? întrebă Judy. Ce treabă are Nolan cu Zach? 

- Nu am nici cea mai vagă idee, zise Janice. Ştiu că 
a lucrat cu el pe șantier, dar nu-mi imaginez de ce ar 
ajunge în închisoare. 

- Incredibil! bombăni Sawyer. 

Conduseră în tăcere și, în loc s-o ia spre casă, merseră 
pe autostradă, îndreptându-se spre St. George. 

Soarele îşi făcea apariţia la primele ore ale dimineţii, 
când ajunseră la secția de poliţie. Cei trei intrară și se 
duseră direct la recepţie. In spatele biroului era o poliţis- 
tă cu telefonul la ureche și cu mâinile pe tastatură. 

Judy stătea în spatele părinților ei și se uita prin ho- 
lul secției. Simți privirea cuiva aţintită asupra ei. Încercând 

să fie atentă la cine se uita, Judy își scoase telefonul din 
buzunar şi se prefăcu a citi un mesaj, în timp ce ochii ei 
îl găsiră pe cel care o privea. 

Ochii de un verde-deschis îi urmăreau fiecare mişca- 
re. Bărbatul care se uita la ea avea părul tuns scurt și 
gâtul gros. Umerii lui laţi erau acoperiți de o haină care 
părea prea mică - sau poate bărbatul era pur și simplu 
prea mare. 

Judy nu se putu abtine să nu îl cuprindă cu privirea, 
la fel cum soarele nu se putea opri din a răsări. Bărbatul 
ocupa spaţiul mic al scaunului pe care stătea, și picioare- 
le lui lungi se întindeau în faţa sa. În timp ce privirea ei 
urca pe silueta lui, Judy observă că acei ochi verzi râdeau 
deasupra zâmbetului cu gropiţe. 

Tresări și se obligă să se uite în altă parte. 

- Am venit pentru Zach Gardner, îl auzi pe tatăl ei 
spunând când femeia închise telefonul. 

- Doi dintre voi puteți veni în spate. 

Mama ei o privi cu un zâmbet. 

-O să fii în regulă aici singură? 

- Mami, te rog, doar e o secție de poliţie. 


De cealaltă parte a geamului, părinţii lui Zach stăteau 
cu spatele perfect drept şi cu șocul întipărit pe chip. 

Deși știa că acuzaţiile care i se aduceau erau niște 
prostii şi că avea să se renunţe la ele imediat ce se va cla- 
rifica situaţia, când vorbi cu părinții lui din închisoare, 
Zach simţi că era în cel mai jos punct al vieţii lui. 

- Bună, tată. 

- Ce naiba se întâmplă? întrebă Sawyer. 

- Ştiu că arată rău. 

- Serios? Dumnezeule, Zach, ești în închisoare! 

Zach se uită în spatele lui, la ofițerul care păzea ușa. 

- Sunt conştient de asta. 

- Karen şi Nolan sunt acolo cu tine. 

- Ştiu. Avem nevoie de un avocat. 

Sawyer clătină din cap, și dezgustul i se citi în ochi. 

-Ce s-a întâmplat, Zach? Ce aţi făcut? 

Zach strânse din dinți. 

- Nimic. Nu am făcut nimic greșit. Becky Applegate a 
fugit de acasă. Eu şi Karen i-am găsit pe ea și Nolan, care 
se ascundeau, și i-am dus într-un hotel, până găseam o 
rezolvare. Acuzaţiile de răpire sunt false. 

-Ar fi trebuit să o duci pe Becky acasă. Răpire, te acuză 
de răpire. 

Zach îşi privi tatăl. 

- Şi crezi că sunt capabil de asta, tată? Chiar crezi că 
e ceva ce aș face? 

Cum îndrăznea tatăl lui să-l privească așa acuzator? 

Când tatăl lui nu admise imediat că fiul lui nu 
era capabil să fie monstrul descris de poliţie, Zach 
îşi pierdu cumpătul. 

- Toată viaţa mea, am făcut tot ce mi-a stat în pute- 
re ca să te mulțumesc. Am rămas în afurisitul de Hil- 
ton, am pus bazele unei afaceri în construcţii... toate 
astea doar ca să fiu aici pentru tine şi mama, pentru 
toată lumea. 

Ofiţerul din spatele lui Zach se îndreptă şi își duse 
mâna spre ușa din spatele său. 

Zach vorbi mai încet, dar simţi cum faţa îi lua foc. 

- Mereu am făcut lucrul corect. Faptul că i-am ți- 
nut pe Becky și pe Nolan departe de părinţii ei a fost 
lucrul corect. 

- Zach, dragul meu, ştim că nu eşti bărbatul care te 
acuză că ești. E un șoc pentru amândoi să te vedem aici, 
spuse mama lui, care luă receptorul din mâna tatălui. 

Zach continuă să-şi privească tatăl. 

- Avem nevoie de un avocat, mamă. 

In spatele părinţilor lui intră un bărbat în costum și 
cu o geantă. 

- Domnul şi doamna Gardner? 

Sawyer se întoarse spre el. Zach auzi câteva dintre cu- 
vintele bărbatului prin receptor. 

- Am fost angajat de Blake Harrison ca să-l reprezint 
pe Zach. 

Numele suna familiar, dar Zach nu înţelegea ce se 
întâmpla, decât după ce părinţii lui îi spuseră că aveau 
să discute cu avocatul după ce acesta stătea de vorbă 
cu Zach. 

- Domnule Gardner, eu sunt Ron Bernard. Blake m-a 
trimis, împreună cu doi colegi, din California, ca să vă 
reprezentăm pe dumneavoastră, pe Karen și pe Nolan. 

- Care Blake? 

Domnul Bernard îl privi confuz. 

- Ducele și ducesa? 

„Așa... prietenii lui Karen.“ 

- Dacă sunteți dispus să mă lăsați să vă reprezint, o să 
vorbesc cu ofițerul să aranjeze o cameră de conferinţe în 
care să vorbim în privat. 

Domnul Bernard părea mai capabil decât orice avo- 
cat ar fi putut găsi părinţii lui şi nu avea nici un mo- 
tiv să aibă îndoieli în privinţa prietenilor sus-puşi ai 
lui Karen. 

În momentul acela, prioritatea lui era să iasă din în- 
chisoare și să aibă grijă de Karen, să o ştie în siguranță. 

- Haideţi să vorbim. 

__ Domnul Bernard zâmbi și făcu un semn către ofiţer. 
În spatele avocatului, părinţii lui îşi lăsară privirile în 
jos şi ieșiră. 

Peste cinci minute, Zach stătea într-o sală de con- 
ferinţe şi relata ce se întâmplase din clipa în care 
plecase de la cabană până în momentul în care apă- 
ruse avocatul. 

Acum, nu mai trebuia decât să aștepte ca un judecă- 


tor să fie chemat. 
„Ce zi!“ 


Judy găsi un scaun gol departe de bărbatul uriaș care 
o privea. 

Spre deosebire de orice alt foaier în care mai călca- 
se, acesta avea broșuri cu diverse agenţii care pot plăti 
cauţiunea și pamflete cu „sună un avocat“. O femeie 

de vârstă mijlocie şi un adolescent stăteau într-un capăt 
al încăperii şi amândoi arătau ca și cum ar fi dormit pe 
scaune toată noaptea. 

Ochi Verzi se ridică în clipa când ușa pe care tocmai 
ieșiseră părinţii ei se deschise și un bărbat și mai mare, 
cu o blondă superbă alături, intrară. 

-Cum e? întrebă Ochi Verzi. 

Judy încercă să nu asculte, dar încăperea mică făcea 
acest lucru imposibil. 

- E foarte îngrijorată pentru Becky şi Nolan, spuse 
femeia. 

Când auzi numele lui Becky şi al lui Nolan, Judy 
se uită cu interes spre cei trei oameni. Erau prietenii 
lui Karen? 

-Nu ar trebui să-și facă griji pentru propria soartă? 

- Nu se gândește deloc la ea. 

Accentul britanic al blondei o făcu pe Judy să se ri- 
dice. Nu-i povestise Karen despre prietena ei englezoai- 
că, cea care era căsătorită cu un fost soldat? Bărbatul de 
lângă ea era destul de bine făcut cât să se potrivească 
descrierii unui fost soldat. La fel şi Ochi Verzi. 

- Am primit un mesaj de la Samantha. Vor fi aici 
într-o oră. 

Judy se duse spre ei. 

- Mă scuzaţi, sunteți prietenii lui Karen? 

Blonda o fixă pe Judy cu privirea și zâmbi. 

- Da. 

- Eu sunt Judy, sora lui Mike. 

Zâmbetul femeii străluci şi mai tare. 

- Eu sunt Gwen, spuse ea în timp ce-i întinse mâna 
lui Judy. El e Neil, soțul meu, și el e un prieten de-al 
nostru, Rick. 

Ochi Verzi îi zâmbi cu tot farmecul de care era în 
stare. Când stătea lângă el, Judy trebuia să se uite 
în sus ca să-l vadă. Se simțea ca o zână în prezenţa 
unui dragon. 

- Karen e bine? 

- Da, e bine. O să iasă toţi de aici în câteva ore. 

-Nici măcar nu știu de ce sunt aici. Părinţii mei toc- 
mai s-au dus să discute cu Zach. 

Gwen și Neil făcură schimb de priviri. 

- Hai să mergem afară să vorbim. 

Judy îi urmă, departe de oricine ar fi putut asculta. 

- Din ce mi s-a spus, zise Gwen, o fată pe nume Becky 
a fugit de acasă cu iubitul ei. 

- Nolan? 

- Da, confirmă Gwen. Zach şi Karen le-au găsit as- 
cunzătoarea și i-au dus la un hotel, unde să stea câte- 
va zile, până când găseau o modalitate de a o proteja 
pe Becky. 

- Ce s-a întâmplat cu Becky? 

Gwen oftă. 

- Din ce spune Karen, părinţii ei o abuzează. l-au acu- 
zat pe Zach şi pe Karen de răpire şi pe iubitul ei de alte 
fapte rușinoase. 

Judy începea să vadă din ce în ce mai clar situaţia. 

- Becky a fost mereu foarte timidă. 

- O cunoşti? 

Judy încuviință. 

- Hilton e un oraș mic. Toată lumea se ştie cu toată 
lumea. 

Gwen se uită la bărbaţi. 

- Ştii unde locuieşte Becky? 

- Desigur. De ce? 

Tocmai când Judy puse întrebarea, carul unei televizi- 
uni parcă pe alee. Neil se așeză între presă şi soția lui. 

- Karen crede că Becky e în pericol şi nu o să aibă voie 
să se apropie de ea până când nu se renunţă la acuzaţiile 
astea ridicole. Şi, la cum o cunosc pe Karen, o să ignore 
ordinul judecătorului ca s-o ajute pe fată. 

Din spate, se apropie un bărbat cu un microfon, cu 
privirea ațintită asupra lui Judy. 

-Nu eşti sora lui Michael Wolfe? întrebă reporterul. 

Rick se puse între Judy și reporter. 

- Nici un comentariu. 

Vocea lui fermă îl făcu pe reporter să ezite, însă nu 
pentru mult timp. 

- E adevărat că soţia lui Michael a fost reținută? 

- Care parte din „nici un comentariu“ nu ai înţeles-o? 

Vocea lui Rick deveni mai joasă şi zâmbetul îi dispă- 
ru. Neil o ghidă pe Gwen înapoi în secţie. 

- E adevărat că doamna Wolfe a fost găsită goală, 
într-o cameră de hotel, cu fratele domnului Wolfe? 

Judy îngheță și făcu ochii mari. Rick își puse mâna pe 
spatele ei și o împinse ușor pe ușă, departe de reporter, 
care nu îi urmă înăuntru. 

- E adevărat? o întrebă Judy pe Gwen. 

Expresia de pe faţa lui Gwen confirmă acuzaţia 
reporterului. 

- Nu e ce crezi. 

„Atunci, ce e?“ 

Tocmai în acel moment, reporterul intră în secție. 
Rick se întoarse spre ușă şi o feri din nou pe Judy de 
insistența intrusului. 

- Amice, începi să mă enervezi. 

Gwen o luă de braţ pe Judy și o trase într-o parte. 

- Ştiu că eşti confuză. Pot să te asigur că totul o 
să fie bine. Am vorbit deja cu Michael, şi e pe drum 
spre noi. 

Lui Judy i se întoarse stomacul pe dos când se gândi 
la fratele ei. 

- Bietul Michael! 

- Mike e mai îngrijorat pentru siguranţa lui Karen și 
a lui Zach acum decât pentru el. Judy, Karen mi-a spus 
că Becky e însărcinată. 

Tânăra rămase fără aer. 

- Serios? 

- Da. Dacă părinţii ei o abuzează, e posibil să fie în 
pericol. 

Judy se uită la polițiștii care interveniră între Rick, 
Neil şi reporter. 

- Atunci, spune-le ofițerilor și lasă-i pe ei să se ocupe 
de asta. 

- Karen le-a zis deja, dar nu au părut dornici să veri- 
fice. Pentru ei, Karen e infractorul. 

Judy nu credea aşa ceva, la fel cum ştia și că Zach nu 
ar răpi niciodată pe nimeni. 

- Întreaga situație e ridicolă. 

- De acord. Ai fi dispusă să vezi cum e Becky, pentru 
Karen? 

- Bineînţeles. 

Gwen se uită în jur. 

- Poţi să te duci la ea casă acum, ca să te asiguri că 
e bine? Rick poate să vină cu tine, să vă protejeze pe 
amândouă. 

Judy se uită la spatele lat al bărbatului care îl bloca 
pe reporter. 

Părinților ei nu avea să le placă deloc situația, dar nu 
putea refuza, așa că acceptă. Gwen îi făcu semn lui Rick 
şi îi şopti ceva. Ochi Verzi se uită la Judy și îi aruncă un 
zâmbet scurt. Rick îi ocoli pe ofiţeri şi veni lângă Judy. 
Zâmbi la poliţista de la recepţie. 

- Există vreo uşă prin spate pe care să putem ieşi? 

Femeia încuviință și îi ghidă în jurul biroului, pe altă 
ușă. După ce traversară un hol, Judy și Rick țâșniră spre 
o mașină închiriată și plecară. Tânăra se uită pe geamul 
din spate, aşteptându-se ca reporterul să-i urmărească, 
însă nu era nici o mașină pe urmele lor. 

- la-o pe autostradă, spre nord. 

Rick schimbă benzile, intrând pe autostradă. Abia 
când era sigură că nimeni nu îi urmărise, Judy se instală 
pe scaunul ei și își puse centura. Simţi din nou aţintită 
asupra ei privirea celui mai minunat bărbat pe care îl 
văzuse vreodată. 

„Vai, Doamne!“ 

Un poliţist o duse pe Karen într-o sală mare și o aşeză 
pe o bancă, în aşteptarea judecătorului. Apoi, îi adu- 
se pe Nolan şi pe Zach. 

- Eşti OK? întrebă Zach. 

-Am avut și zile mai bune, răspunse ea sincer. 

In spatele lor, camera se umplu cu rude și prieteni. 
Janice şi Sawyer nu îi priveau. Karen nu putea decât să-și 
imagineze ce le trecea prin cap. 

Samantha, Blake, Neil și Gwen îi zâmbiră când se 
aşezară. 

-Ai vorbit cu avocatul? întrebă Karen. 

- Da, am rezolvat, îi spuse Zach. 

-O să ieșim de aici? întrebă Nolan. 

~ Așa ar trebui. 

Se stârni o agitaţie ce atrase atenţia tuturor spre ușa 
din spate. Mai mulți oameni intrară în încăpere cu dis- 
pozitive de înregistrare şi se uitară la cei trei acuzați. 

- Minunat, reporteri. 

Zach clătină din cap. Cei trei stăteau cu mâinile legate 
la spate cu cătușe. Karen se simțea umilită. 

Avocatul care o vizitase pe Karen mai devreme apăru 
urmat de doi bărbați îmbrăcaţi la fel de bine. Costumele 
impecabile, de mii de dolari, erau un semn distinctiv al 
avocaților bine plătiți. Şi roţi fuseseră aduși de Blake și 
Samantha. Doar un duce milionar putea oferi ce era 
mai bun. 

- Toată lumea să se ridice pentru onorabilul judecător 
Stanhope. 

Toţi se ridicară, și în cameră se făcu liniște. 

Griul nuanţa părul judecătorului care părea să aibă 
şaizeci și ceva de ani. Expresia lui stoică nu trăda nimic 
în clipa când luă loc şi le ceru tuturor să se așeze. 

- E cam devreme pentru genul acesta de adunare, 
spuse judecătorul în timp ce răstoia hârtiile de pe birou, 
apoi îi privi pe cei trei acuzaţi. 

Reporterul din spatele camerei ridică un reportofon 
mic şi şopti în dispozitiv, atrăgând atenţia judecătorului. 

- Tu! Din spate! 

Reporterul ridică privirea spre judecător. 

- Da? 

- Opreşte porcăria aia în tribunalul meu. Dacă o s-o 
văd din nou, o să te dau afară, împreună cu colegii tăi. 

Reportul îşi băgă reportofonul în geantă şi se ridică. 
Judecătorul Stanhope se uită prin încăpere. 

- Am fost chemat în această minunată zi de duminică, 
zi pe care aș fi preferat să o petrec împreună cu familia 
mea, deci ar fi bine ca motivul să fie unul întemeiat. 

Lui Karen îi venea să urle. 

„Minunat, un judecător enervat.“ 

- Nolan Parker? strigă judecătorul. 

Nolan se ridică. 

- Da, domnule judecător? 

- Ai avocat? 

Avocatul tânărului se ridică şi se îndreptă spre bancă. 

- Da, domnule judecător. 

Judecătorul Stanhope se uită la hârtii, apoi la 
avocat. 

- Nolan Parker, eşti acuzat de viol, răpire şi împotrivi- 
re la arestare. Cum pledezi? 

Nolan se uită la avocat şi spuse: 

- Nevinovat. 

Judecătorul se uită direct la Nolan, apoi la Zach. 

- Zach Gardner? 

Zach se ridică, împreună cu avocatul lui. 

- Eşti acuzat de răpire, ascunderea unui infractor și 
împotrivire la arestare. Cum pledezi? 

- Nevinovat. 

Karen nu așteptă să-i fie strigat numele pentru a 
se ridica. 

- Văd că avem o temă azi, spuse judecătorul. Karen 
Jones? 

- Da, domnule judecător. 

- Presupun că avocatul care a rămas e al tău? 

- Da, domnule. 

- Eşti acuzată de răpire, ascunderea unui infractor și 
împotrivire la arestare. Cum pledezi? 

- Nevinovată. 

Judecătorul îi privi pe cei trei. 

- Audierea preliminară e stabilită pentru peste două 
săptămâni de mâine, spuse el. Cauţiunea este stabi- 
lită la o sută de mii de dolari pentru doamna Jones 
şi domnul Gardner. Două sute cincizeci de mii pentru 
domnul Parker. 

- Dumnezeule, mormăi Nolan. 

-E în regulă, îl asigură Karen. 

Dacă plătiți cauțiunea, trebuie să rămâneţi în limitele 
districtului până la proces. Aţi înţeles? 

Toţi trei încuviinţară. 

Judecătorul părăsi sala, şi reporterii dădură năvală. 

Peste o oră, Karen, Zach și Nolan ieșeau din secția de 
poliţie, doar ca să fie asediați de presă. 

Neil și Blake îi dădură pe reporteri la o parte, până 
când cei trei erau într-o limuzină, Karen o îmbrăţişă pe 
Gwen în timp ce maşina pleca. 

- Am rezervat un apartament la Hilton. 

- Ştie cineva ceva despre Becky? întrebă Nolan. 

Karen îl luă de mână. 

-Nu încă. 

Karen și Zach se uitară unul la altul. 


-Aici e, spuse Judy, arătând spre casa unde stătea 
Becky. 

În parcare nu era nici o mașină. 

-Are frați sau surori? 

- Nu. 

Rick parcă pe partea opusă a străzii, puțin mai în faţă. 
Se aplecă peste ea şi deschise torpedoul. De acolo, scoa- 
se un pistol, pe care îl puse în tocul de sub haină. 

- Ce naiba e ăsta? 

- Un pistol. 

- Asta știu. De ce ai unul? Eşti poliţist sau ceva de 
genul ăsta? 

Bărbatul zâmbi. 

- Ceva de genul ăsta. 

Rick dădu să deschidă ușa, însă Judy îl prinse 
de braţ. 

-Nu poţi să te duci acolo cu un pistol. 

- Promit că nu o să-l scot decât dacă e nevoie. 

-Stai un pic, nu am fost de acord cu asta. Trebuia 
doar să ne asigurăm că Becky e bine. 

- Şi ce crezi că o să fac? 

-Nu știu, dar nu ai nevoie de un pistol. Uită-te la 
tine! E de ajuns să te așezi pe domnul Applegate şi să-l 
striveşti. Nu e nevoie de arme. 

Zâmbetul lui Rick lumină mașina. 

-Mă bucur că ai încredere în mine, Utah, dar 
îmi place să am arma, în caz că și domnul Appleseed 
are una. 

- Applegate, nu Appleseed. 

Rick ridică din sprâncene și nu se opri din zâmbit. 

- Stai aici. O să verific casa. 

Judy ieși din mașină, după el. 

- Ți-am zis să stai în mașină. 

Judy trecu pe lângă el. 

- Becky nu te cunoaște. E posibil s-o sperii. 

- Ar trebui să te sperii pe tine. 

- Da, bine, cum zici tu. 

În casă era liniște - la fel ca în cartier, de altfel. Mersul 
la biserică făcea parte din ritualul de duminica, ceea ce 
însemna multe ore petrecute cu congregația. Însă Judy 
nu credea că familia Applegate era acolo. h 

Când ajunse la ușa din față, Rick era lângă ea. Ína- 
inte să bată, bărbatul o săltă ca pe o pană și o aşeză în 
spatele lui. 

- Hei! 

Rick îşi puse degetul pe buzele ei. 

-Şşştt! 

Dintr-odată, Rick nu mai era Domnul Fierbinte, cu 
un corp capabil să înfrunte o armată, ci Domnul Ener- 
vant, care merita să i se facă morală. 

- Stai! 

-Nu sunt un câine, îi spuse ea printre dinții încleștați. 

Rick avu tupeul să o mângâie pe cap. Judy mai că îl 
călcă pe picior. Înainte ca ea să poată riposta, Rick bătu 
la ușă. 

- Domnule Apple... 

- Gate, şopti ea. 

- Applegate? 

Aşteptară câteva clipe. Rick bătu din nou. 

- Domnule Applegate? 

Nimic. 

Rick apăsă pe clanţă și constată că ușa nu era în- 
cuiată. Scoase pistolul şi deschise încet ușa. Lui Judy 
începu să-i bată inima cu putere când văzu dezordinea 
din sufragerie. 

- Du-te înapoi în mașină, îi spuse el. 

Tânăra refuză. Grija pentru Becky o copleşi. Ceva nu 
era bine. 

În mijlocul podelei erau două lămpi, iar sticla mesei 
în stilul anilor 1970 era spartă. 

- Domnule Applegate? 

- Becky? strigă Judy. 

Rick o privi, însă tot amuzamentul îi dispăruse din 
ochi. Îşi puse mâna peste buzele ei, făcând-o să tacă. 

Judy rămase în spatele lui în timp ce Rick cercetă 
casa. Bucătăria era neatinsă. În sufragerie, erau scaune 
răsturnate. În dormitoare, mai multe sertare erau des- 
chise, ca şi cum cineva şi-ar fi făcut bagajul în grabă. Nu 
era nimeni în casă. 

Rick își puse pistolul în toc și inspectă camera. 

- Nu cred că se întorc. 

- Of, Becky. Nu e de bine. 

- Nu arată bine deloc. Au rude apropiate în zonă? 

-Nu cred. Nu sunt sigură. 

Judy păși peste cioburile din mijlocul sufrageriei și 
observă o pată întunecată pe covor. Se aplecă şi atinse 
lichidul lipicios. 

- E ce cred eu că e? 

Rick îi atinse degetul și se încruntă. 

- Sună la poliţie. 


Apartamentul de la Hilton se umplu repede cu oa- 
meni. Zach îi recunoscu pe prietenii lui Karen şi dădu 
mâna cu Blake Harrison. 

-Îți mulțumesc că ai trimis avocaţii și te-ai ocupat de 
cauțiune. 

- Nu e nici o problemă. 

- O să-ţi dau banii înapoi. 

Blake îi făcu un semn. 

- Discutăm mai târziu. 

Părinţii lui Zach intrară în camera de hotel şi obser- 
vară mulțimea care se strânsese. Tatăl lui nu comen- 
tase despre modul în care fuseseră găsiţi el şi Karen 
la arestare. Pozele ajunseseră deja în toate tabloidele și 
presa umplea holul hotelului. Toţi reporterii așteptau o 
declaraţie despre aventura adulteră. Se părea că erau mai 
interesaţi de scandalul sexual care implica soţia unei ve- 
dete decât de o posibilă răpire. 

În cameră se făcu liniște când intrară părinţii lui. 
Zach observă expresia confuză a mamei lui când aceasta 
o privi pe Karen. Insă păru să își revină repede. 

Janice își aşeză mâna pe faţa lui Karen. 

- Eşti bine, draga mea? 

Zach observă ezitarea lui Karen. 

- Sunt bine. 

- Arată dureros. 

Vânătaia de pe faţa lui Karen îi reaminti de clipa în 
care polițistul o izbise de perete. 

-Nu e așa rău. 

Până să termine Karen prezentările, ușa camerei se 
deschise din nou. Mike intră, privirea lui de neclintit 

ochindu-l pe Zach, după care poposi asupra lui Karen. 
Se duse la ea şi o îmbrățișă. 

- Eşti bine? 

Ea oftă. 

- Îmi pare rău. 

El se dădu în spate şi o privi. Ochii i se opriră pe 
vânătaia de pe faţa ei, şi Mike blestemă încet. 

Janice se tot uita la Karen și la Mike, apoi la Zach. 
Sawyer rămase tăcut, undeva în partea din spate 
a camerei. 

- Nu-i nimic, îi spuse Mike. O sărută pe frunte, după 
care se duse spre Zach. 

Acesta se îndreptă şi se pregăti pentru confruntarea 
lor atât de publică. 

Incordarea maxilarului fu singura mișcare pe care 
o observă Zach pe fața fratelui său. Cei doi bărbaţi se 
priviră. Când părea că Mike avea să plece fără să spună 
nici un cuvânt, Zach se mai relaxă, doar ca să fie lovit în 
față de pumnul lui Mike. 

Camera explodă când Zach căzu la podea. 

Karen se puse între ei, Blake îl apucă pe Mike de braț 
și Neil se aşeză în fața lui Karen. 

- Michael! strigă Janice. 

Mike făcu un semn cu mâna. 

- Asta e pentru că nu ai protejat-o. Presa o să vrea 
să o distrugă, şi, pentru asta, te consider vinovat. 

Zach își şterse sângele de la gură cu dosul mâinii și 
apoi se uită la fratele lui. Mike nu-l lovea pentru că se 
culcase cu soţia lui, ci pentru că fusese prins de presă. 

Zach îi dădu la o parte mâna lui Neil când acesta 
încercă să-l ajute să se ridice. 

Mike făcu un pas în faţă, îl luă pe Zach de mână și 
îl ajută să se ridice. În primă fază, Zach nu ştiu dacă 
fratele lui avea să-l lovească din nou. Un pumn era în 
regulă. Chiar se aștepta la asta, dar Zach nu avea nici 
o problemă să-i reamintească lui Mike cine era fratele 
mai mare. 

Karen se postă între ei doi. 

- Suntem în regulă aici? 

Zach se uită la fratele lui. 

- Da, zise Mike. 

Karen se întoarse spre Zach, îi tamponă buza cu un 
şerveţel| şi îi zâmbi. 

- Nu-i așa că suntem o pereche grozavă? 

-Aş râde, dar mă doare. 

Mike zâmbi. 

- E bine de știut că încă ai un croșeu ca al meu, îi 
spuse Zach. 

- Am învăţat de la cel mai bun. 

In copilărie, se bătuseră des, ca fraţii, dar nu ţineau 
supărarea. Se părea că păstrau tradiţia. 

- Îmi spune şi mie cineva ce naibii se întâmplă aici? 
întrebă Sawyer, din capătul celălalt al camerei. 

În încăpere se făcu din nou liniște. 


capitolul 27 


Karen era prinsă, la propriu, între Zach şi Michael. 
Lângă ei stăteau Janice și Sawyer, amândoi controlân- 
duși emoțiile în timp ce restul ieșeau din cameră. 

- Ce se întâmplă? întrebă Sawyer a doua oară, când 
camera se eliberă. 

Karen își puse mâna pe genunchiul lui Michael, încu- 
rajându-l. Gestul fu observat de toată lumea. 

- Nu trebuia să o cunoaşteţi pe Karen, spuse Michael. 
Căsătoria noastră a fost programată să dureze un an, cel 
mult un an şi jumătate. 

Janice clipi de câteva ori, uitându-se ba la Karen, ba la 
Michael. Zach o privea din dreapta lui Karen. 

Asta era povestea lui Michael, și el trebuia să dezvălu- 
ie cât de mult era dispus. Ea nu avea să adauge nimic și 
avea să confirme orice spunea el. Până acum, nimic nu 
fusese o minciună. 

- Programată să dureze? Cum adică? 

- Viaţa mea e la Hollywood, tată. Fiecare film din 
ultimii patru ani mi-a dublat salariul la fiecare șase luni. 
Publicitatea, întâlnirile, statutul marital, toate detaliile 
nu fac decât să menţină interesul publicului şi să-mi ţină 
numele pe buzele producătorilor şi pe ale fanilor mei. 
Eu şi Karen am avut o căsătorie doar de convenienţă. 

Karen se uită la Zach. 

- Stai un pic. Voi doi nu ați... 

Karen clătină din cap, apoi îl privi pe Zach în ochi. 

- Nu, niciodată! 

Ușurarea se putu citi pe faţa lui Zach. 

- De ce nu mi-ai spus? 

- Nu am putut. l-am făcut o promisiune lui Michael. 

Zach o strânse de mână. Sawyer se ridică de pe 
scaun. 

- Dar v-am văzut sărutându-vă, ţinându-vă în braţe. 

Michael clătină din cap. 

- Nu am vrut să aveţi de-a face cu asta. Știam că nu o 
să înțelegeţi. 

- Dar..., începu Janice. 

- Sunt actor, mamă. 

- De ce nu ne-ai spus? De ce te-ai prefăcut în faţa 
noastră? 

În vocea mamei lui se simţea furia. 

Michael se uită la Karen. Pentru o clipă, tânăra crezu 
că avea să le spună părinţilor lui despre sexualitatea sa. 

- Nu credeam că o să înţelegeţi. 

Sawyer se ridică și-și băgă mâinile în buzunare. 

- Eu chiar nu înţeleg. Şi care e treaba cu tine și 
Karen? 

Întrebarea era îndreptată spre Zach. 

- Atracția a fost neașteptată. 

Karen se aplecă spre el. 

- E foarte ciudat, mormăi Sawyer. 

- Probabil, o să fie şi mai ciudat până să plecăm de 
aici, spuse Michael. Karen o să aibă nevoie de sprijinul 
acestei familii. Am vorbit serios când am zis că presa o să 
se năpustească asupra ei. Lumea crede că noi doi aveam 

o căsătorie fericită. Cu divorțul nostru care urmează... și 
cu povestea cu Zach... 

-O să fiu bine, zise Karen. 

- Nu ştiu ce să zic, draga mea. Presa poate fi brutală. 

- Michael, presa se aprinde şi se stinge repede. Scan- 
dalul o să treacă în câteva săptămâni și o să fiu pur şi 
simplu fosta ta soţie. 

- Deci vă plănuiațţi divorțul cât timp ați fost aici? 
întrebă Janice. 

Era momentul ca Karen să îi sară în ajutor lui 
Michael. 

- Sawyer, Janice, îmi pare rău. Ne pare rău. Speram să 
avem o căsătorie aranjată scurtă, dar credibilă în ochii 
lumii, ca apoi să mergem mai departe. Hollywoodul e 
foarte capricios, și, în momentul de față, Michael e una 
dintre cele mai căutate vedete. 

- Banii sunt atât de importanţi încât să-ţi vinzi 
sufletul? 

Michael clătină din cap. 

- Nu e chiar așa dramatic, tată. Eu şi Karen suntem 
prieteni apropiați. Ne-am distrat făcând pe cuplul perfect 
în ultimul an. Dar nu a fost nimic mai mult. Acum, că 
ea e interesată de cineva, e cazul să nu ne mai prefacem. 
Michael îi aruncă o privire fratelui său. Chiar dacă mă 
cam scoate din minţi că tu eşti cel de care e interesată. 

Zach zâmbea, neluând nimic în serios. Janice clătină 
din cap, vizibil neconvinsă. 

- Acum câteva săptămâni, tu şi Tracey erați apropiaţi, 
Zach. Ce să credem despre asta? 

Zâmbetul lui Zach dispăru. 

- Inainte să sari în apărarea lui Tracey, gândeşte-te la 
asta. Aseară, când eram arestaţi, în fața hotelului nostru 
era și Tracey. 

-O, nu! 

- O, da! Zach îi ridică mâna lui Karen și îi sărută de- 
petele. Cred că ne-a urmărit. 

Janice se uită la Sawyer și își lăsă privirea spre podea. 

-Am văzut-o pe Tracey în fața tribunalului. 


260 Catherine Bybee 


Zach se uită la mama lui. 

- Ce ţi-a spus? 

- Şi-a cerut scuze. Atunci, n-am înţeles la ce se referea. 
A spus că a crezut că face lucrul corect când a auzit de la 
verișorul ei că tu și Karen eraţi în St. George și îi ascun- 
deați pe Becky și pe Nolan de părinţii fetei. 

Karen îl strânse pe Zach de mână. 

- Poate a rănit-o despărțirea voastră. 

- Lucrurile nu mergeau bine între mine și Tracey de 
ceva vreme. Despărțirea noastră a avut foarte puţin de-a 
face cu tine. Acum, Becky este iar cu părinții ei abuzivi 
şi noi suntem obligați să stăm aici și să aşteptăm ca alţii 
să aibă grijă de fată. Nolan e disperat, îngrijorat din cauza 
iubitei lui şi a copilului lor. Și toate astea pentru ce? 

- Of, nu mai ştiu ce să cred, spuse Janice. 

- Trebuie să ne unim, le zise Michael. Eu şi Karen am 
plănuit divorţul înainte să venim aici. O să continuăm 
cu asta cum am stabilit. Între timp, Karen va avea nevoie 
de sprijinul nostru. Michael arătă înspre Zach. Iar tu va 
trebui să fii alături de ea. Presa e dură. O să sape, acum 
mai mult ca oricând, mai ales că pare a avea de-a face cu 
un triunghi amoros. 

Zach o luă pe după umeri. 

-O să te ajutăm să treci prin asta. 

- E foarte ciudat, Mike. 

- Ştiu că e, tată. Fii confuz, ţipă, fă ce simţi să faci. 
Doar păstrează adevărul între noi. 

-Vrei să mint familia? 

- Nu. Zi-le lui Hannah, lui Judy. La naiba, Rena știe 
deja. Dar de ce ar fi şi treaba altcuiva? Nu e ca și cum aș 
fi avut vizitatori în L.A. de când m-am mutat. Nimeni 
altcineva nu trebuie să afle. 

Sawyer se plimbă agitat prin cameră. 

- La naiba cu copiii din ziua de azi! 

Michael se uită la Zach şi-şi dădu ochii peste cap. 

- Haide, Janice. Să mergem acasă înainte ca presa să 
ne prindă fetele. 

Toţi se ridicară odată cu Janice. Karen se uită cum 
Michael şi Zach își îmbrățișară amândoi mama și își 
luară rămas-bun de la ea. Femeia se întoarse apoi spre 
Karen şi o trase într-o parte. 

- Dacă ai nevoie de ceva, sună-mă. 

- Mulţumesc, Janice. 

- Nu pot să mă prefac a înțelege. Sper doar că ştii 
ce faci. 

Karen se uită peste umăr, la bărbaţii care o priveau. 

-Şi eu. 

Sawyer nu fu la fel de iertător. Bărbatul ieși valvârtej 
din cameră și își aşteptă soția. 

Când cei trei rămaseră singuri, Karen căzu pe cana- 
pea, epuizată. 

- Amintește-mi să nu mai fac niciodată asta. = 

Se aşteptă ca bărbaţii să ia loc și să râdă cu ea. In 
schimb, cei doi se uitară unul la celălalt. Karen îi privi. 

-Ce e? 

Zach îşi încrucișă braţele la piept. 

- Ce nu-mi spui, Mike? 

Ratase ceva? 

- Karen e prea incredibilă pentru o relație platonică 
vreme de mai bine de un an, continuă Zach. 

Karen își mută privirea spre Michael. Tăcerea atârna 
în încăpere. 

- Ai dreptate. 

Zach deschise gura, apoi o închise. 

- Zach, sunt gay. 

Zach rămase cu gura deschisă. 


- La naiba! 


După ce poliţia le luă declaraţii, Judy se întoarse în 
mașina închiriată a lui Rick și o sună pe Gwen de pe 
telefonul mobil al lui Rick. 

- Rick? răspunse Owen cu accentul ei. 

- Nu, sunt Judy. Rick încă vorbeşte cu poliția. 

- Dumnezeule, ce s-a întâmplat? 

Judy îi spuse cum arăta casa când intraseră și că fami- 
lia Applegate nu era de găsit. 

- Nici măcar nu ştiu de unde să încep. 

- Poate Karen o să știe. Sau Nolan. 

- Au ieşit din închisoare? 

- Da. Stai să vorbesc cu ei şi te sun. 

Judy închise şi se uită la Rick, care trecu pe lângă 
mașina poliției și traversă strada. 

- Putem să plecăm. 

- Nu știu sigur încotro să mergem. Mi se pare greșit 
să plecăm pur și simplu şi să lăsăm poliţia să se ocupe de 
ceva ce au stricat deja. 

Rick își frecă faţa, având un zâmbet șiret pe chip. 

- Nu ești pregătită să renunți la aventură, Utah? 

Dorinţa de a-și da ochii peste cap era puternică, însă 
Judy se controlă şi clătină din cap în schimb. 

- Doar cred că noi ne gândim la tot jocul, în timp ce 
poliţia alege o singură pistă. Becky e cu doi părinţi cu 
probleme şi e probabil îngrozită. Dar o duce mintea. 
A fugit o dată, o s-o facă din nou. 

Zâmbetul jucăuş al lui Rick deveni ceva mai gânditor. 

- Cum poate o adolescentă însărcinată să fugă de niş- 
te părinţi care sunt deja pe fugă? 

Judy închise ochii și se gândi cum ar fi fost să aibă 
părinţi care credeau că făceau lucrul corect, când, de 
fapt, nu era așa. 

- Într-un final, i-aș face să creadă că am cedat, că am 
devenit slabă. Judy își imagină o oprire, o baie... Apoi, 
aş folosi un pretext simplu, cum că am nevoie la baie sau 
mi-e foame, şi aș fugi. 

Judy deschise ochii şi văzu că Rick o fixa cu privirea. 

- Femeile însărcinate fac pipi des. 

Judy își duse ambele mâini la față. 

- Dumnezeule, biata Becky! 

- Hei, o s-o găsim, îi spuse Rick şi îi puse o mână pe 
umăr. 

li sună telefonul din buzunar. Când răspunse, auzi 
vocea lui Karen. 

- Judy? 

- Eu sunt. 

- Unde eşti? 

- În faţa casei părinților lui Becky. 

- Nu ştii unde s-au dus? 

Judy oftă. 

- Nu. 

- E vreo şansă ca vecinii să fi văzut ceva? 

Judy se uită în jur, la puţinii oameni care ieșiseră în 
curțile din față. 

- Chiar dacă au făcut-o, ce ar putea spune? Că mașina 
a luat-o spre est? Spre vest? Toate drumurile duc spre 
autostradă. Intrebarea e încotro au pornit de acolo. 

- Coafeza. Petra. 

-Ce e cu ea? 

- E singura persoană din oraş pe care m-aş duce s-o 
întreb. 

- Karen, ea taie păr. 

- Judy, trebuie să ştii că, într-un oraş mic, după 
barman, coafezele sunt cele mai valoroase. Dacă poate 
cineva să știe ceva, Petra e acea persoană. 

Judy și Rick urcară în mașină. 

- Fă stânga, îi zise lui Rick. Sper că ştii ce spui, 
Karen. 

- Doar atâta am. 

-O să te sun. 

Judy închise telefonul și îl ghidă pe Rick spre strada 
principală. Era duminică, ceea ce însemna că era liniște. 
Parcară şi intrară în salonul Petrei. 

O femeie stătea pe scaun și vorbea, în timp ce Petra 
o tundea. 

După o privire rapidă, Petra îşi îndepărtă foarfeca de 
părul femeii şi îi zâmbi lui Judy. Privirea i se opri apoi 
asupra lui Rick, și zâmbetul i se mări. 

- Bună. 

- Petra, putem să vorbim un minut? 

Conversaţia nu avea nevoie de urechi în plus. Petra se 
uită la cei din încăpere și apoi se scuză. 

leşiră pe trotuarul pustiu. Judy trecu direct la subiect: 

- Karen mi-a sugerat să te întreb unde ar putea s-o 
ducă familia Applegate pe Becky. 

Zâmbetul Petrei lăsă loc încruntării. 

- E bine? 

Judy clătină din cap. 

- Mă îndoiesc. E la părinţii ei, și sunt cu câteva ore 
înaintea noastră. 

Petra se uită la pantofii ei, în timp ce se juca cu foar- 
feca din mână. 

- Nu au rude aici, cel puţin nu de care să știu. Dar el 
are Q soră, în nord. 

- În nord? Grozav! Toată ţara era în nord! 

-Înainte de Salt Lake. Îmi amintesc că era un nume 
de persoană. 

- Nu are fiecare oraş numele unei persoane? Chiar 
și Hilton? 

- Nu, nu un nume de familie, ci un prenume. Ţi-ai 
aminti un oraș cu numele Judy. 

Ah... 

- Telefonul meu? 

Rick întinse mâna, și Judy îi dădu telefonul. 

Peste câteva secunde, bărbatul deschise o hartă şi 
mări statul, trecând prin oraşe, unul câte unul. Petra se 
apropie, în timp ce toţi trei se uitau la ecranul mic. 

- Nu... nu... stai. Acolo. Jeremy. Asta e. Mătușa lui 
Becky locuieşte în Jeremy. 

Judy o strânse de braț pe Petra. 

- Mulţumesc! 

Petra zâmbi, în timp ce Rick şi Judy se urcară în mași- 
nă și o luară spre autostradă. 


capitolul 28 


Zach nu ar fi vrut decât să se bage în pat şi să își 
şteargă din minte câteva dintre imaginile zilei, dar 
se părea că acest lucru nu avea să se întâmple. După 

revelația fratelui său, Zach păru șocat, în timp ce pie- 
se din viaţa lor îşi găseau locul. Totul avea sens acum. 
Relaţia dintre Karen și Michael, faptul că păreau apro- 
piaţi, dar nu intimi. Chiar și când se sărutaseră, Zach 
recunoscuse atitudinea din filme a fratelui său. Până 
şi exilul lui Mike din Hilton, nevoia de a se îndepăr- 
ta de familie ca să-și protejeze stilul de viaţă... Totul 
avea sens. 

Zach nu putea nega că i se ridicase o greutate de 
pe umeri când aflase că Michael și Karen nu fuseseră 
niciodată intimi. Era o ușurare să ştie că nu avea să fie 
niciodată un motiv de râcă între el şi fratele lui. 

Karen se ridică de lângă el. 

- Mă duc să fac duş înainte să vină restul lumii, 
spuse ea. 

Oricât de mult voia să i se alăture, Zach se hotărî 
să folosească timpul liber petrecut cu fratele lui pentru 
o discuţie. 

Karen dispăru în baie, lăsându-i pe Mike și pe Zach 
singuri, 

- E cu adevărat incredibilă, îi spuse Mike. 

- Îşi face griji pentru oricine altcineva în afară de ea. 

Mike își trecu mâna prin păr, uitându-se în jos. 

- La început, când mi-a zis despre voi doi, m-am ener- 
vat. Dar, după aceea, mi-am dat seama că nici eu n-aș fi 
putu alege un bărbat mai bun pentru ea. 

Votul de încredere îi încălzi sufletul lui Zach. 

- Nu știu ce să spun. 

- Zi-mi doar că nu te joci cu ea. Că nu e doar ceva 
pur sexual. 

Mike îl privi cu o expresie serioasă. 

- Dacă ar fi fost doar ceva sexual, cred că amândoi 
am fi găsit pe altcineva cu care să ne satisfacem nevo- 
ile. Faptul că am dorit-o pe soţia fratelui meu m-a dat 
peste cap săptămâni întregi. Karen ştia adevărul, dar tot 
era afectată. 

Mike încuviință. 

- E o femeie puternică, Zach, dar are nişte părți dure- 
ros de vulnerabile. Siguranţa e importantă pentru ea, şi 
teama de abandon are rădăcini adânci. 

- Te referi la părinţii ei. 

- Ţi-a spus despre ei? 

- Da. Nemernicii! 

- Te face să apreciezi altfel rudele băgăcioase. 

Pentru o clipă, amândoi tăcură, pierduţi în gânduri. 

- Mama și tata vor înțelege... despre tine. 

Mike se îndreptă spre fereastră. 

- Zach, nu sunt pregătit să le spun. La naiba, nu eram 
pregătit să-ţi spun nici ţie. Dar nu am vrut ca şi Karen să 
îți ascundă asta. Deja mi-a oferit atât de multe. 

- Cine mai ştie? 

-Nu mulți oameni. Rena şi-a dat seama. Prietenii 
apropiaţi ai lui Karen, pe care i-ai întâlnit. Nimeni de 
la Hollywood. 

- Cred că îţi e greu. 

Fratele lui ridică din umeri. 

- Nu chiar. Faptul că o am pe Karen în viața mea mi-a 
oferit un spaţiu în care să mă pot descărca. O să-mi fie 
dor de asta după ce o să plece. 

- Nu o să plece. 

Mike se uită peste umăr. 

- Vrei să spui că ești pregătit să te muţi din Hilton? 
Pentru că nu cred că o să meargă ca tu să stai în Hilton 
şi Karen în L.A. Ca să nu mai zic că nu o poţi proteja 
tiind atât de departe. 

- De mult voiam să plec din Utah, spuse Zach, apro- 
piindu-se de fratele lui. 

- Dacă Karen vrea să deschidă o casă pentru copii fu- 
gari, va trebui să fie aproape de un oraș mare. Copiii nu 
fug spre Hilton. 

Mike se întoarse spre el. 

- Chiar ai intenţii serioase cu ea. 

- Da, am. 

Mike se întoarse din nou spre fereastră. 

- Eu o să fiu în Canada mai multe săptămâni. O s-o 
încurajez pe Karen să rămână în casa noastră. La naiba, 
i-aș da-o ei dacă aș ști că ar accepta-o. 

-Nu a vrut nici măcar mașina. 

Zach zâmbi când se gândi la McLaren. 

- Convinge-o să păstreze mașina, da? 

Zach zâmbi și încuviinţă. 

- Casa e sigură... nu poate ajunge atâta presă pe 
parcursul divorțului. Puteţi să staţi amândoi acolo 
cât vreți. 

Zach puse o mână pe umărul fratelui său. 

- Sunt alături de tine. Nu ştiu când sau dacă le spui 
părinţilor, dar sunt aici, alături de tine. 

Mike încuviinţă şi îi zâmbi trist. 

- Mulţumesc. Aveam nevoie să aud asta. 

Uşa de la apartament se deschise în spatele lor, și 
Gwen, Neil şi Nolan intrară. Zach își dădu seama 
că ceva nu era în regulă după expresia lui Nolan. 

- Ce s-a întâmplat? 

- A sunat Becky. 

Lui Nolan îi tremura mâna în timp ce ridică telefonul. 

Karen stătea în ușa băii, cu părul înfăşurat în prosop. 
Parfumul ei proaspăt ajunse la Zach, ademenindu-l. 

- Este bine? 

Nolan clătină din cap. 

- Plângea atât de tare, că nu puteam s-o înțeleg. 

- Unde e? 

Gwen își puse braţul în jurul umerilor lui Nolan. 

- Nu a spus. A pomenit ceva despre un popas, a zis 
că se ascunde. 

Neil avea telefonul la ureche. 

-~ Unde eşti? 

- Vorbeşte cu Rick? întrebă Karen. 

Gwen încuviinţă. 

- Cred că ar trebui să anunțăm poliţia. Probabil și-au 
dat seama că Becky e în pericol. 

Karen încuviință. 

-Şi eu cred asta. 

Neil se îndepărtă de ei, în timp ce-i spunea lui Rick 
ce aflaseră. 

- Se ascunde într-un dulap pentru depozitare. Ha- 
bar n-am la ce oprire. Nu, n-o s-o facă. Sună-mă. Bine. 
Când Neil închise, li se adresă: Rick și Judy se îndreaptă 
spre Jeremy. 

- Becky ar putea fi la orice oprire. 

- Becky nu ţi-a dat nici un indiciu? îl întrebă Karen 
pe Nolan. 

- Doar că erau pe drum de vreo două ore. 

Zach se uită la Neil. 

- Avem nevoie de o hartă a statului. 


Judy şi Rick încercuiră de două ori parcarea celui 
de-al doilea popas, după care parcară. Intrară în magazi- 
nul de lângă benzinărie. 

- O să verific mai întâi în baie. 

Rick îi cercetă din priviri pe patroni, dar nu spuse 
prea multe. Bărbatul ăsta avea ceva ciudat, hotări Judy. 
Avea un zâmbet continuu când vorbea cu ea și o privire 
de o intensitate ucigașă când se concentra. 

O conduse la uşa toaletei pentru femei şi se întoarse 
cu spatele, ca s-o aștepte. 

„Probabil e un fel de bodyguard.“ 

Rick părea a spune prin simpla prezență ceva de ge- 
nul „Nu vrei să te pui cu mine“, ţintuind cu privirea pe 
oricine se uita la el. Şi cine ar fi făcut-o? Numai un idiot 
s-ar fi pus cu acel bărbat. 

Judy verifică toaleta goală și aşteptă până când toate 
femeile ieșiră din baie ca să continue căutarea. 

-Nu e acolo. 

- Neil a spus ceva despre un dulap de depozitare. 

- Hai să ne uităm după părinţii ei. Dacă îi vedem, 
atunci ştim că Becky trebuie să fie pe aici pe undeva. 

- Sau poate au lăsat-o în urmă, spuse Rick. 

Incepură căutarea în restaurant, spunându-i chelne- 
riței că-și căutau niște prieteni. Nu găsiră nimic şi se 
mutară în partea din spate a localului. Acolo, erau spaţii 

cu servicii pentru şoferi, de la ședințe de chiropraxie la 
lustruit pantofi. Nu că Judy și-ar fi putut imagina vreun 
tirist având nevoie să i se lustruiască pantofii. Aşa erau 
însă aceste popasuri. Erau peste tot locuri în care o fată 
ca Becky putea să se facă nevăzută. 

Din dreptul băii, Judy cercetă magazinul. Rick stătu 
lângă ea, de parcă ar fi fost umbra ei. Tânăra văzu cu 
coada ochiului pe cineva care semăna foarte bine 
cu domnul Applegate, undeva în spatele unui dulap cu 
cărţi. Pentru a nu fi remarcată, se întoarse spre Rick, 
ascunzându-și fața și prefăcându-se că îi curăța ceva de 
pe haină. 

Zâmbetul lui de vedetă o lăsă fără aer pentru o clipă. 

- În dreapta mea, în spatele dulapului cu cărți, 
şopti ea. 

Rick se aplecă pentru a o auzi mai bine şi începu să se 
joace cu părul ei, în timp ce se uita în direcţia sugerată 
de ea. 

- Înalt, slab, poartă o cămașă cadrilată, cu mâneci 
lungi. 

- Păr șaten-închis? 

- Da. 

Judy scoase o oglindă din geantă. 

- Se uită la noi? 

-Se uită în direcţia asta, dar pare să citească o carte. 

Judy ridică oglinda, până când îl localiză pe bărbatul 
respectiv. Când acesta își înălță capul, tânăra îngheță. 

- E tatăl lui Becky. Judy închise oglinda şi se uită la 
Rick. E pe aici pe undeva. 

- Se tot uită în direcţia asta. 

- Probabil, m-a recunoscut. 

Rick tresări dintr-odată, dând-o pe Judy într-o parte. 

- Cheamă poliția. 

Apoi, dispăru, dând buzna în magazin. 

Când se întoarse, Judy îi văzu pe domnul Applegate 
fugind pe uşa din spate și pe Rick în urma lui. 

Sună la 911 și alergă după Rick. 

- Nouă-unu-unu, ce urgenţă aveţi? 

- Am nevoie de poliţie. Sunt la oprirea de la Millroad, 
şi e aici un bărbat care ţine o fată împotriva voinţei ei. 
Judy nu ştia ce altceva să spună. Grăbiţi-vă! 

- E înarmat bărbatul? 

-Nu ştiu. 

Judy ieși pe ușa din spate și îl văzu pe Rick punându-l 
la pământ pe domnul Applegate. Așa cum bănuise, Rick 
nu trebui decât să se așeze pe bărbat ca să-l facă să se 
supună. 

- Grăbiţi-vă! 

Judy își lăsă telefonul jos. 

- Becky? strigă cât putea de tare. Becky? 

Oamenii din magazin se uitau la ea de parcă ar fi fost 
nebună, dar Judy continuă să deschidă ușile din spate și 
să-și strige prietena. 

- Nu poţi să intri acolo. 

Un angajat încercă s-o oprească pe Judy să pătrundă 
în camera de depozitare, dar ea intră. 

- Becky, sunt Judy! Poţi să ieşi acum! 

- Domnișoară, nu ai voie aici. 

Judy se uită la bărbatul de cincizeci şi ceva de ani şi 
se încruntă. 

- Becky? 

Camera era mică, şi nu era nici o adolescentă speriată 
ascunsă printre cutii, așa că Judy trecu mai departe. 

Deja începuseră să se strângă oameni în jur, în timp 
ce alţii se uitau afară, la Rick, care se asigura că domnul 
Applegate nu pleca nicăieri. 

Judy se duse din nou în camerele din spate, unde 
şoferii se tundeau şi beneficiau de diverse alte servicii. 

- Becky? 

Tocmai se pregătea să se întoarcă în restaurant, când 
auzi o uşă deschizându-se în spatele ei. Becky își făcu 
apariţia, înfășurată într-un pulover. 

Umflătura din jurul ochiului lui Becky și felul în 
care-și ținea brațul o lăsară pe Judy fără aer. 

- Dumnezeule, Becky! 

Judy se îndreptă spre fată înainte ca aceasta să cadă. 

- Chemaţi o ambulanţă. Cineva să sune la Urgenţe. 
Judy se prăbuşi pe podea, cu Becky în brațe. 
- E în regulă. Acum, eşti în siguranţă. 


Karen, Zach, Michael și Nolan stăteau în sala de aş- 
teptare a spitalului, în timp ce Rick și Judy încă dădeau 
declaraţii la poliție. Samantha și Blake se întorseseră 
deja în California, iar Gwen și Neil plecaseră la hotel 
după ce se asiguraseră că toată lumea fusese găsită. Cu 
excepţia mamei lui Becky. Aceasta încă nu era de găsit, 
şi se părea că nici măcar tatăl lui Becky nu ştia unde se 
putea ascunde. 

Presa roia afară, în căutarea poveştii ascunse printre 
bârfe. 

Deși nu se renunţase încă la acuzaţiile împotriva lui 
Karen, a lui Zach și a lui Nolan, era numai o chestiune 
de timp. 

Karen rezistase patruzeci și opt de ore fără somn când 
ajunseră la spital. 

- Ce durează atât? întrebă Nolan, în timp ce se plimba 
prin încăperea mică, ca un animal în cușcă. 

-Nu știu. 

Toţi se gândiră la ce era mai rău. Ştiau că Judy o găsise 
pe Becky și că fata era rănită şi speriată. Aveau ceva de 
așteptat până când cineva de la spital avea să discute 
cu ei. 

Judy şi Rick veniră peste o jumătate de oră. Păreau 
amândoi epuizați. Karen o luă în braţe pe Judy și îi mul- 
tumi pentru ajutor. 

- Aţi aflat ceva? întrebă Judy. 

- Nu. Nimic. Cum era când ai văzut-o? 

Judy se uită la Nolan. 

- Era destul de bătută. Cred că avea braţul rupt. 

Nolan îşi încleștă mâna într-un pumn. Zach o luă pe 
Karen de mână. Judy îi privi încruntată pe Karen și 
pe Zach. 

- Hmm, ştiu că probabil nu ar trebui să întreb, dar nu 
cu Mike erai căsătorită? 

Michael râse și îşi trecu braţul peste umerii lui Judy. 

- Haide, surioară! Hai să ne plimbăm şi o să-ţi explic. 

Karen observă cum Rick o urmări cu privirea pe Judy 
când aceasta ieși din încăpere. 

Rick era un tip de treabă. Poate puţin prea dur pentru 
o persoană ca Judy şi prea cuceritor. Zach se ridică și 
dădu mâna cu Rick. 

- Mulţumesc pentru ajutor. 

- Mă numesc Rick Evans. 

- Zach Gardner. 3 

- Ai dreptate, nu v-aţi cunoscut încă. [mi pare rău. 

- A fost o zi plină, draga mea. Ai o scuză. 

- Rick lucrează cu Neil. Sau Neil lucrează cu tine 
acum? îl tachină Karen. 

Rick ridică din umeri. 

- Îl ajut când pot. 

Nolan se ridică iute când doi bărbaţi în halate intrară 
în cameră. 

- Îl căutăm pe Nolan Parker. 

- Eu sunt. 

Karen se duse lângă el. 

- Becky e bine? 

Doctorii făcură un schimb de priviri. Karen simţi 
cum îi cade inima în stomac. 

- Becky o să fie bine. Are un braţ fracturat şi câteva 
răni pentru care a fost nevoie de cusături. 

- Atunci, pot s-o văd? 

Doctorii se uitară din nou unul la celălalt. 

- Despre copil... 

Karen se uită la Zach, peste capul lui Nolan. Știa 
ce urma să spună doctorul înainte ca acesta să pronun- 
ţe cuvintele. 

- A început să sângereze în ambulanţă. Fiind vorba 
despre o sarcină incipientă, nu am avut ce face. 

Nolan se uită în ochii doctorilor. 

- Am pierdut copilul? 

Doctorul care vorbise până atunci încuviinţă. 

- Da. [mi pare rău. 

Zach îl prinse pe Nolan de braţ, în timp ce lacrimi- 
le se prelingeau pe obrajii lui Karen. Până și Rick îşi 
feri privirea. 

- Cum se simte Becky? 

- E tristă, desigur. Şi vrea să te vadă. 

Nolan ieși din sala de aşteptare fără să se uite îna- 
poi. Zach o luă pe Karen în braţe în timp ce lacrimile 
îi curgeau. 

-Mă duc să-i găsesc pe Judy şi pe Michael, îl auzi pe 
Rick spunând înainte să iasă. 

Lacrimile lui Karen umeziră bluza lui Zach în timp ce 
îl strângea de braţe. 

- De ce? 

- Nu ştiu de ce, iubito. Nu știu. 


capitolul 29 


Peste patru zile, Nolan și Karen o ajutau pe Becky să 
intre în casa familiei Gardner, aranjând vechea cameră 
a lui Michael pentru ea. 

Becky şi Nolan se hotărâră să amâne căsătoria, cel 
puţin până când tânăra împlinea optsprezece ani. Fa- 
milia Gardner insistă să o ajute să treacă de ultimul an 
de liceu. 

Avocaţii lui Blake și ai Samanthei erau pe treptele 
tribunalului la douăzeci și patru de ore după ce Becky 
fusese găsită, cerând să se renunţe la acuzaţiile aduse 
lui Zach, lui Karen şi lui Nolan. În același timp, cereau 
ca domnul Applegate să fie acuzat de crimă, ca urmare 
a pierderii sarcinii de către Becky. Erau slabe şanse să se 
așteaptă la o condamnare pentru altceva decât răpire şi 
atac, dar Karen spera că bărbatul avea să stea în închi- 
soare mult timp. 

Karen îşi luase rămas-bun de la Becky, asigurând-o 
că putea apela oricând la ea dacă avea nevoie. Deşi 


274 Catherine Bybee 


nu credea că avea să fie cazul. Nolan nu avea de gând să 
o lase pe Becky să-i scape printre degete. 

- Au trecut prin atât de multe, îi spuse Karen lui 
Janice în timp ce stăteau în sufragerie, înconjurate de 
bagajele lui Karen. Fusese departe de casă prea mult 
timp, şi era momentul să plece, în sfârșit, din Utah. Pe- 
trecuse timp cu Zach, dar nu așa cum şi-ar fi dorit. Între 
holuri de spital și secții de poliţie, intimitatea nu fusese 
o opţiune. Oricât ar fi vrut Karen să spună că privirile 
şi comentariile celor din jur nu o deranjau, adevărul 
era altul. 

În ochii multora, era o femeie căsătorită care se culca 
cu fratele soțului ei. Karen le datora lui Michael şi lui 
Zach să păstreze distanţa. 

- Poliţia a zis ceva despre mamă? întrebă Zach. 

- Nimic. Se pare că ea este cea care i-a distras aten- 
ţia soţului pentru ca Becky să apuce să se ascundă. 
E tot dispărută. 

Tatăl lui Becky renunţase să își mai oblige soţia să îşi 
bată fata și se ocupase el de asta. Karen spera că Becky 
avea să se vindece în timp și avea să își vadă de viață. 

Uşa de la casă se deschise, şi Zach intră ca să ia baga- 
jele lui Karen. 

- E totul în regulă? întrebă el. 

- Da. 

Karen îi îmbrăţişă pe Janice și pe Sawyer. 

-O să te sun să-ţi dau detalii despre petrecere. 

Michael vorbise serios în legătură cu petrecerea de di- 
vorţ. Spre deosebire de momentul când se căsătoriseră, 
de data asta, voia ca toată lumea să fie acolo. 

Karen râse când îl văzu pe Sawyer dându-și ochii 
peste cap. 

- Cum o să mai cred eu că fiul meu se va căsători cu 
adevărat după toată nebunia asta? 

Karen se uită la Zach şi râse. 

- Dacă Michael o să se căsătorească de-adevărarelea, 
o să afli! 

- Mă bucur că cineva e sigur în privinţa asta, bom- 
băni Janice. 

leșiră pe alee, iar Zach puse bagajele lui Karen în 
portbagaj. Insă, înainte să urce, cineva opri pe alee. 
Două cupluri ieşiră din mașină, ambele femei având în 
mână coșuri mari. 

- Cine sunt! îl întrebă Karen pe Zach. 

Acesta clătină din cap. 

- Le recunosc, dar nu le știu numele, şopti el. 

Bărbatul care condusese se îndreptă spre Sawyer și 
întinse mâna. 

- Sawyer, mă bucur să te văd. 

- Bună, Ben. 

Cei doi bărbaţi dădură mâna, şi Sawyer îi prezentă pe 
Ben, pe soţia lui şi pe cuplul care era cu ei. 

- Am auzit că Becky Applegate stă cu tine și cu familia 
ta, spuse Ben. 

Sawyer se uită la Janice și apoi o trase aproape. Ges- 
tul vorbea despre unitate, ceva ce Karen nu văzuse în- 
tre ei doi înainte. Aceştia își susțineau decizia de a o 
ține pe Becky, și nimic nu ar fi putut s-o facă pe Karen 
mai fericită. 

- Aşa e. 

Ben încuviinţă și zâmbi. 

- Am aflat deja ce ştie toată lumea, și congregația 
noastră a vrut să facă ceva ca să-i întindă o mână de 
ajutor. Dar și vouă. 

Karen se uită la cei patru oameni care stăteau pe alee. 
Soţia lui Ben îi dădu lui Janice unul din coșuri și îl puse 
pe celălalt alături. 

- În mare, sunt bilete scrise de mână cu gânduri bune 
şi rugăciuni pentru Becky. Lucruri mărunte, care să o 
facă însă să ştie că e iubită. 

Janice acceptă cadoul. 

- Nu cred că e pregătită pentru vizitatori acum. 

Soţia lui Ben clătină din cap. 

- Nici nu ne imaginam că ar fi. Nu vrem decât să știe 
că ne gândim la ea, că ne rugäm pentru ea. 

Ben îi dădu lui Sawyer un plic. 

-Şi o contribuţie financiară. 

Sawyer vru să o dea înapoi. 

-Te rog. Folosește banii sau pune- deoparte, pentru 
viitorul lui Becky. Am deschis un cont pe numele ei, 
în care vom adăuga bani lunar. Ca să poată merge la 
colegiu sau orice o să vrea să facă pe viitor. Ben se întoar- 
se apoi spre Karen şi Zach. Vă mulțumesc amândurora 
pentru sacrificiile pe care le-aţi făcut. 

Karen nu se așteptase ca biserica lui Becky să fie dis- 
pusă să o apere. Va trehui să se întrebe mai târziu care 
erau motivele. Acum însă, se simțea copleșită şi umilă. 

- Am făcut ce ar fi făcut oricine altcineva în aceeași 
situaţie. 

Ben clătină din cap. 

- Nu oricine. Altfel, lumea asta ar fi un loc mai bun. 

Karen nu putea nega asta. Ben dădu din nou mâna 
cu Sawyer. 

- Dacă ai nevoie de ceva, te rog să îmi spui. 

Cei patru vizitatori se întoarseră la mașină şi plecară. 

- A fost foarte drăguţ din partea lor. 

Janice se uită în coş şi oftă. 

-Sunt sigură că Becky o să le aprecieze sprijinul. Ka- 
ren o îmbrăţişă pe Janice din nou. O să te sun. 

- La revedere, draga mea. 

Când Zach ieşi din parcare, Janice şi Sawyer intrau în 
casă, cu coșurile pentru Becky. 

Karen privi cum oraşul Hilton dispărea în timp ce se 
îndreptau spre autostradă. 

-A fost cea mai lungă şi mai puţin odihnitoare vacan- 
tă pe care am avut-o în viaţa mea, spuse Karen râzând. 

- Ei, haide, n-are cum să fie prima oară când ai 
fost arestată şi ai devenit ţinta unei căutări la nivel 
de stat. 

- Viața în lumina bliţurilor nu se compară cu 
Hiltonul. 

Zach râse. 

- O să vorbească despre asta ani întregi. 

- Atâta timp cât vorbesc despre mine, nu despre 
Becky... O să fie bine aici, nu? 

- Te înșeli dacă îţi imaginezi că e prima adolescentă 
care rămâne însărcinată și fuge. Unele chiar au stat şi 
şi-au crescut copiii aici. O să fie bine. 

Intrară pe autostradă, spre St. George și spre zborul 
ei spre casă. 

-O să te aştepte Rick sau Neil la aeroport? întrebă 
Zach. 

- Rick, dar cred că o să vină cu câţiva prieteni. 

Karen se aştepta să vadă paparazzi şi camere de filmat, 
din moment ce se aflase despre întoarcerea ei. Michael 
depusese actele de divorţ, şi peste tot se vorbea despre 
asta. Karen ştia că povestea avea să o urmărească săptă- 
mâni întregi. 

- Încă sunt de părere că ar trebui să vin cu tine. 

- Am vorbit deja despre asta. Lumea o să uite de mine 
în câteva săptămâni. Michael deja aranjează câteva sesi- 
uni foto cu alte femei, ca să distragă atenţia de la mine. 
Odată ce acele poze vor ajunge în tabloide, o să fiu 
ştire răsuflată. Filmele durează mai puţin de două ore 
dintr-un motiv anume, Zach. Fanii lui Michael nu pot fi 
atenţi prea mult timp. Ai încredere în mine. 

- Nu ştiu. 

- Zach, viaţa ta e aici. Nu poţi să pleci pur şi simplu. 

Se gândise mult la relaţia lor şi la ce ar presupune să 
o facă să funcționeze la distanță. În loc să se gândească 
la ce era mai rău, voia să aibă amândoi puţin timp, să 
vadă ce se întâmpla dacă nu erau împreună zi de zi. 

Parcarea aeroportului era plină, forțându-i să lase 
maşina mai departe. Din cauza securităţii, fură nevoiţi 
să-și ia rămas-bun cu mult înainte de plecarea avionului. 
Karen nu voia ca momentul să fie distrus de lacrimi, dar 
simţi cum acestea se acumulau pe măsură ce aveau din 
ce în ce mai puține momente de petrecut împreună. 

Zach o ţinu de mână, trăgând-o din rândul care ducea 
spre avionul ei. 

- Sună-mă când aterizezi. 

Karen încuviință din cap, nefiind convinsă că putea 
să vorbească. 

Zach își așeză palma pe faţa ei şi o forță să îl privească. 
Karen nu voia să-l părăsească. Poate putea să trăiască 
în Utah. 

- Hei... 

Zach îi şterse lacrima care se prelingea pe obraz. 

- Simţi durerea asta? întrebă el în timp ce arătă spre 
pieptul ei. Şi eu o simt fix aici. 

Karen se înecă în clipa când Zach arătă spre inima lui. 

- Ştii ce înseamnă asta? 

- Că suntem amândoi slabi. 

Zach zâmbi. 

- Nu, înseamnă că nu putem să stăm prea mult 
timp departe unul de celălalt. Deci lacrimile nu sunt 
necesare. 

Karen se înecă cu lacrimi și își înălță capul spre Zach. 
Tandreţea din spatele sărutului lui aduse şi mai mul- 
te lacrimi. Durerea devenea din ce în ce mai intensă. 
Zach greșea. Durerea din pieptul ei îi spunea că îl iu- 
bea. Mereu doare să îţi iei rămas-bun de la un om pe 
care îl iubeşti. 

Zach opri sărutul și o îmbrăţișă ca un bărbat 
înfometat. 


După cum se aștepta, paparazzii puseră ochii pe ea la 
aeroport, dar nu înainte ca Rick şi alți trei bărbați în 
costum să o înconjoare. Karen își scoase ochelarii 
de soare abia când urcară în limuzină. 

- Mulţumesc pentru ajutor, Rick. 

Bărbatul se așeză în stânga ei și își feri ochii de bliţul 
care invadă mașina. 

- E plăcerea mea. Cum e toată lumea din Utah? 

- Se obişnuieşte cu noul ritm. Becky stă cu părinţii lui 
Michael. Nolan stă cu Zach. Totul e bine. 

- Cum se simte Judy? 

Karen zâmbi. 

- E bine. Chiar s-a ridicat la înălțimea situaţiei. 

- Ce copil dur. 

Rick nu o privi când Karen își ridică ochii spre el. 

- Nu este un copil. 

- E pe acolo. 

Bine, Rick era cu şapte, poate opt ani mai mare decât 
Judy, dar diferenţa nu era atât de mare. 

- Sunt sigură că tipii din campus nu ar fi de acord. 

- Hmm. 

Karen zâmbi... şi aşteptă. 

- Am uitam că ai spus că merge la colegiu. 

- La Boise State. 

- Așa, da. 

Karen nu se putu abţine şi izbucni în râs. Judy nu mer- 
gea la Boise State, ci la Universitatea din Washington, și 
era evident că Rick aduna informaţii despre copil. 

-Ce e? întrebă Rick. 

- Nimic. 

Merita să aştepte să vadă cum evoluau lucrurile. 

Porţile de la casa din Beverly Hills se deschiseră, iar 
luminile orașului îi reamintiră de milioanele de oameni 
care o înconjurau. Rick și agenţii lui de securitate o 
ajutară să intre cu bagajele ei şi verificară interiorul şi 
exteriorul înainte să plece. 

Karen se trânti pe canapea și își scoase telefonul 
din geantă. Îl sună pe Zach, așteptând ca acesta 
să răspundă. 

- Bună, iubito. 

li plăcea cum suna asta. 

- Bună. 

- Ai ajuns acasă cu bine? 

Karen se uită prin casa goală a lui Michael și zâmbi. 

- Da. 

O bătaie în ușa din faţă o făcu să se ridice. Probabil 
Rick nu plecase încă. 

- Cum se simte Nolan la tine acasă? 

- Sunt sigur că e bine. 

Karen ţinu telefonul cu o mână şi deschise ușa. 

- Ce vrei să spui? Nu știi? 

Așteptându-se să-l vadă pe Rick, Karen icni când des- 
chise ușa şi dădu cu ochii de Zach. 

- Nu ştiu, pentru că nu sunt acolo, spuse el şi luă 
telefonul de la ureche. 

După ce trecu șocul, Karen îi sări în braţe. Era sigură 
că unul din ei își scăpase telefonul pe jos. Îşi înfășură pi- 
cioarele în jurul lui, în timp ce Zach intră cu ea în casă. 
Îşi tinu buzele lipite de ale ei. 

- Nu-mi vine să cred că eşti aici. 

Zach închise ușa și o sărută din nou. 

-Nu pot să am grijă de tine de la distanţă. 

Karen nu se putea opri din zâmbit. 

- Eşti nebun. 

Picioarele lui Karen alunecară pe podea, și ea îl privi. 

- Nebun? Poate... Trebuie să fii nebun ca să te îndră- 
gostești de soţia fratelui tău. 

Karen rămase cu gura căscată în timp ce procesa cu- 
vintele lui. 

- Soţia falsă a fratelui tău. 

- Vorbesc serios, Karen. Te iubesc, și paparazzii vor 
trebui să se obişnuiască să ne facă poze. Nu te las să 
înfrunți pe nimeni de una singură. 

- Zach, şi eu te iubesc. 

Când îl sărută, buzele lor pecetluiră cuvintele. 

- Cum rămâne cu Utah? Cu jobul tău? 

- Utah poate să reziste fără mine. lar şeful de șantier 
poate să se ocupe de treburi. Se descurcă fără mine, dar 
eu nu mă descurc fără tine. 

- Zach. 

Karen își înclină capul, sărutându-l din nou. Zach era 
acolo, în braţele ei. Nu era nimeni care să bată la ușă, nu 
suna nici o rudă, nu era nimic care să-i despartă. 

Karen îl duse în camera pe care o considera a ei cât 
locuia în casa lui Michael. 

Zach o lăsă pe pat şi îi dădu bluza jos, în timp ce o 
împingea pe saltea. Picioarele ei se înfăşurară în jurul 
taliei lui, iar mâinile ei se plimbau pe spatele lui. 

-Â trecut prea mult timp. 

Karen îi aruncă bluza pe podea. 

- Mai puţin de o săptămână. 

- Prea mult timp, spuse ea în timp ce îl săruta și îi 
gusta gemetele. 

- Nu o să te mai fac să aştepţi. 

Tânăra râse, împingându-l pe spate și plimbându-și 
buzele în josul pieptului său. Sutienul i se deschise. 

- Incep să mă descurc mai bine, spuse Zach înainte să 
se ridice și să guste pielea ascunsă de sutien. 

- Puțin exercițiu nu strică. 

Zach o întinse pe spate, ţinându-i mâinile depăr- 
tate, şi începu să îi sugă sfârcurile, transformându-le 
în mici mărgele de dorință. Karen tremură, șoptindur-i 
numele. 

- Îmi place să-mi aud numele pe buzele tale, recunos- 
cu el. 

Zach alunecă în josul corpului ei şi o dezbrăcă, gus- 
tându-i abdomenul, coapsele. O deschise, gustând-o, 
până când Karen explodă, cu numele lui pe buze. 

Abia își mai revenise, când Zach fu înăuntrul ei, 
luând-o într-o călătorie nesfârşită de pasiune. 

O călări şi îi spuse cât de mult o iubea în timp ce 
explodau împreună. 

Karen zâmbi, și inimile lor își încetiniră ritmul 
sălbatic. 

-Te iubesc, Zach. 


epilog 


Schele înconjurau toată partea de nord a casei 
imense, în stil victorian, cu vedere spre Pacific. Briza 
iernii o făcu pe Karen să se înfăşoare în puloverul pe 
care și-l pusese pe umeri, ca să împiedice frigul. 

Construcţia la vechea casă se derulase fără întrerupe- 
re de când ea şi Zach găsiseră proprietatea abandonată, 
la două luni după întoarcerea din Utah. Era perfectă. 
Cei doi acri de proprietate le ofereau intimitate, iar pri- 
veliștea spre ocean era perfectă pentru vindecare şi me- 
ditaţie - lucruri de care adolescenţii care aveau să stea 
acolo urmau să aibă nevoie. 

La cum mergeau lucrurile, casa avea să îşi deschidă 
ușile pentru copii nevoiaşi în primăvară. Visul ei de a-i 
ajuta pe alții se îndeplinea în sfârşit. Ea și Zach locuiau 
într-un apartament de la etaj pe durata lucrărilor, care 
erau supravegheate de Zach. Acesta zburase în Utah de 
câteva ori, ca să termine ce începuse acolo. Nu îi luase 
mult să își facă noi cunoștințe în L.A., și avea deja o 
echipă mică de oameni cu care lucra la proiecte micuțe. 
Se părea că munca personalizată îl atrăgea pe Zach mai 
mult decât complexele cu case trase la indigo care apăru- 
seră peste tot prin țară înainte de criză. Cum economia 
începuse să-și revină, casele personalizate deveneau din 
ce în ce mai populare. 

Karen nu era nevoită să se întoarcă pentru a ști cine 
era în spatele ei. Braţele lui Zach şi parfumul pielii lui 
o învăluiau. 

-Ce faci aici? 

- Mă gândesc la cât de fericită sunt, îi spuse ea. 

Zach o sărută pe creştet și o ținu în braţe. 

-Nu te duci să-ţi iei părinții? 

- Nu încă. 

Petrecerea de divorț urma să aibă loc vineri, și tot 
clanul Gardner avea să sosească în următoarele zile. 

- Aș vrea ca totul să fie gata aici, ca să poată sta toți 
cu noi. 

Zach o sărută pe gât. 

- Data viitoare. 

- Poate putem să avem o deschidere în stil mare sau 
o petrecere de bun venit ori ceva de genul acesta. 

-Cred că îţi place să dai petreceri la fel de mult ca 
fratelui tău. 

Karen râse. 

- Da, cred că avem asta în comun. Avem confirmarea 
că Nolan și Becky vin la petrecere? 

Tânărul cuplu era la fel de îndrăgostit - ba chiar mai 
mult ~ după pierderea copilului. În secret, Karen spera 
că, dacă cei doi se hotărau să se căsătorească, după ce 
Becky termina şcoala, în primăvară, avea să-i poată con- 
vinge să organizeze nunta chiar în locul unde stăteau 
acum ea şi Zach. Cei doi adolescenţi meritau tot binele 
din lume, după toate dificultăţile prin care trecuseră. 

- Mama a spus că vin mâine. Becky a avut un examen 
sau ceva de genul ăsta. 

- Bine. 

- A, aproape am uitat, spuse Zach, în timp ce îşi luă 
braţele din jurul ei. 

Karen îl privi întrebătoare. 

Zach scoase o cutie din buzunar. Karen îl privi cu un 
zâmbet timid. Ultima oară când îi dăduse o cutiuţă, în 
aceasta se afla cheia casei lângă care stăteau acum. 

- Ce e? 

- Deschide-o! 

Ochii lui minunati o priviră în timp ce Karen des- 
chise cutia. 

Un diamant rotund de două carate era înconjurat 
de mai multe pietricele, într-o formă care se potrivea 
cu perioada istorică din care se inspiraseră pentru cre- 
area casei. 

- Zach, şopti ea. 

El îngenunche, şi Karen se pierdu. Începu să plângă. 

- Te vreau pentru totdeauna, Karen. Vreau să-mi pe- 
trec fiecare amintire fericită şi tristă cu tine alături. Vrei 
să te căsătorești cu mine? 

Ea se lăsă în genunchi lângă el. 

- Zach! Ştii că vreau asta. 

Zach o sărută, după care îi puse inelul pe deget. 

- Te iubesc. 

Karen întinse mâna și zâmbi. 

-Nu ar trebui să fiu atât de fericită cu doar câteva zile 
înainte de divorţul meu. 

- Ar trebui, când ai fost căsătorită cu persoana 
preşită. 

- Nu simt că am fost căsătorită cu cineva. 

Zach zâmbi, apoi o sărută din nou. 

- Pe când să planificăm nunta? 

- Ai emoții? întrebă ea, zâmbind când îi auzi entuzi- 
asmul din voce. 

-N-ai habar. Aşteptarea acestui divorț mi-a luat ani 
întregi din viaţă. 

Karen se uită în ochii viitorului ei şi se îndrăgosti din 
nou de el. 

- Ei bine, divorțul o să fie finalizat vineri. De sâmbă- 
tă, o să fiu disponibilă. 

Zach clipi. 

- Sâmbăta asta? Vrei să te căsătorești sâmbăta asta? 

Karen își mușcă buza de jos. 

- De ce nu? Familia ta o să fie aici. Michael nu e ple- 
cat. Prietenii mei sunt toţi în oraș. De ce nu? 

- Putem să facem asta până sâmbătă? 

Karen începu să râdă. 

- Amintește-mi să-ți spun cât de repede s-au căsătorit 
toţi prietenii mei. Deci, ce zici, Zach Gardner, o să te 
căsătoreşti cu mine sâmbătă? 

Zach o ridică și o sărută. 

- Abia aştept să fac dragoste cu doamna Karen Gardner. 

- Abia aştept să fac dragoste ca doamna Karen Gardner. 

- Deci o să-mi iei numele? 

-Nu mă poţi împiedica. Acum, haide, avem multe 
de făcut şi mai puţin de patru zile ca să punem totul 
la punct. 

Inainte ca ea să-l zorească să plece, Zach o opri. 

- Stai. 

O privi ţintă, apoi se uită prin ea. 

- Ce este? 

- Vreau doar să savurez momentul ăsta. Să mi-l amin- 
tesc pentru totdeauna. 

Inima lui Karen se topi în vreme ce stăteau acolo, 
bucurându-se de moment și știind că îi așteptau multe 
altele asemenea. 


